
S tilistică şi poetică 


Mozaic şi basorelief în publicistica 
lui Mihai Eminescu 


Ioan MILICA 


(mioan@uaic.ro) 


Cu gândiri si cu imagini 
Înnegrit-am multe pagini: 
Sale cărţii, s’ale vieții 
Chiar din zorii tinereții. 


Mihai Eminescu 


Cercetătorul care îşi apleacă atenţia asupra publicisticii lui 
Mihai Eminescu se situează în fata unui paradox. Deşi poartă 
atributele scrisului gazetăresc, articolele eminesciene au 
incontestabile calităţi literare, deşi formează partea cea mai 
întinsă a operei, ele nu au fost stăruitor studiate din unghiul 
potenţialului lor literar. Puţine sunt, până în prezent, lucrările 
de referinţă pe care cititorul interesat de activitatea intensă şi 
fertilă a gazetarului Eminescu le poate consulta cu folos. 
Incomparabil mai mare este numărul articolelor, studiilor, 
însemnărilor şi notelor publicate, în decurs de mai bine de un 
secol, în noianul de publicaţii cu apariţie periodică. Inegali- 
tatea între numărul foarte restrâns de lucrări monografice şi 
multitudinea de texte dispersate între pagini mai mult sau mai 
puţin uitate de ziare şi reviste este motivată de factori de ordin 
obiectiv şi subiectiv şi trezeşte o întrebare pe cât de legitimă 
pe atât de tulburătoare: „A fost gazetăria lui Eminescu citită în 
mod adecvat?” 


” Cercetarea s-a derulat în cadrul proiectului POSDRU/89/1.5/S/49944, 
„Dezvoltarea capacităţii de inovare şi creşterea impactului cercetării prin progra- 
me post-doctorale”, desfăşurat la Universitatea „Alexandru Ioan Cuza” din Iasi. 

Intre cauzele de ordin obiectiv ale controverselor care au 
mäcinat receptarea publicisticii poetului, cea mai insemnata 
rămâne aceea că procesul dificil de identificare şi de restituire 
culturală a textelor gazetăreşti redactate de Eminescu a durat, 
fără a fi definitiv încheiat, aproape o sută de ani. Dacă luăm ca 
repere volumul din 1891, intitulat Culegere de articole d'ale 
lui Mihai Eminescu. Articole apărute în ,, Timpul” în anii 
1880 şi 1881', şi volumul al zecelea al ediţiei întemeiate de 
Perpessicius”, publicat in 1989, constatăm că publicistica lui 
Eminescu a fost, cel mai adesea, interpretată fragmentar. Con- 
secinta directă şi nefastă a procesului neîncheiat de editare a 
publicisticii lui Eminescu a fost dezvoltarea unei exegeze fra- 
gile ale cărei structuri de rezistenţă au fost erodate, cronologic 
vorbind, de însăşi neputinta de a avea acces la toate textele gaze- 
tarului, de a le înţelege rostul şi de a le evalua în chip adecvat, 
adică în contextul istoric şi cultural al apariţiei lor, relevanta 
ideatică, structura compozitionala şi arhitectura retorică. 

Între factorii subiectivi care au generat tot felul de dis- 
pute, cel mai important pare să fie tendinţa de a fixa lectura 
textelor jurnalistice în tipare ideologice exterioare lor, nepotri- 
vite cu sferele ideatice ale scrierilor eminesciene, tipare ale 
căror cuprinderi s-au schimbat de la o epocă la alta. Ca şi alte 
domenii ale scrisului eminescian, poezia mai ales, publicistica 
a făcut obiectul unor exerciţii de receptare nu întotdeauna per- 
tinente şi oneste, care fie au descoperit valori acolo unde ele 


' Culegerea, a cărei prefaţă este semnată de Grigore Păucescu, a fost 
publicată la Bucureşti, Tipo-litografia E Wigand & C. C. Savoiu, Calea 
Victorii 28, în 1891. 

? Redăm, pentru conformitate, cronologia apariţiei volumelor de publi- 
cistică în ediţia critică întemeiată de Perpessicius: Mihai Eminescu, Opere, 
vol. IX, Publicistică, 1870-1877, ,, Albina”, ,,Familia”, ,, Federafiunea”, 
„Convorbiri literare”, ,,Curierul de laşi”, Editura Academiei R.S.R., 
Bucureşti, 1980; Mihai Eminescu, Opere, vol. XI, Publicistică, 17 februarie 
— 31 decembrie 1880, ,, Timpul”, Editura Academiei R.S.R., Bucuresti, 1984; 
Mihai Eminescu, Opere, vol. XII, Publicistică, 1 ianuarie — 31 decembrie 
1881, Timpul”, Editura Academiei R.S.R., Bucureşti, 1985; Mihai 
Eminescu, Opere, vol. XIII, Publicistică, 1882-1883, 1888-1889, „Timpul ”, 
„România liberă”, ,, Fintina Blanduziei ”, Editura Academiei R.S.R., Bucu- 
resti, 1985; Mihai Eminescu, Opere, vol. X, Publicistică, 1 noiembrie 1877 — 
15 februarie 1880, ,, Timpul”, Editura Academiei R.S.R., Bucuresti, 1989. 

nu exista, fie au subminat valori acolo unde existenta lor e mai 
presus de orice indoiala. 

În formele sale extreme, dogmatismul ideologizant” s-a 
manifestat prin denaturarea, chiar falsificarea semnificatiilor 
textuale, prin decupaje artificiale menite a servi diverselor 
interese şi legitimäri ideologice? sau prin nejustificate altoiuri 
doctrinare cu totul dăunătoare producţiilor literare şi gaze- 
täresti. 

În conştiinţa posterităţii, efigia gazetarului a fost supusă, 
ca şi imaginea poetului, unor reconfigurări culturale succesive 
şi contrastante, unele chiar mutagene şi abuzive“. Nu este, aşa- 
dar, lipsit de rost să notăm că, în marele joc retoric al creditării 


3 Andreea Grinea, „Mihai Eminescu gazetarul national”, in Revista 
Transilvania, nr. 8-9, 2006, p. 110-113. 

4 Ilustrativä este, de exemplu, teza, eronatä, potrivit cäreia gazetarul 
Eminescu ar fi fost unul din precursorii mişcării legionare. Pentru detalii, v. 
Traian Brăileanu, Sociologia si arta guvernării, ediţia a II-a, Editura „Cartea 
Românescă”, Bucureşti, f.a., în special ,,Functionarism şi birocratism”, p. 
132-140. 

$ Deturnarea şi falsificarea ideologică a textelor eminesciene a cunoscut în 
anii de instaurare şi de glorificare a comunismului o modă monstruoasă prin 
implicaţii, generând o receptare şablonardă a Operei lui Eminescu. lată câteva 
exemple: „Ideologia junimista, conştiinţa clasei dominante, o conştiinţă conser- 
vatoare şi reacționară până în cele mai ascunse colțuri, a imprimat însă întregii 
viziuni eminesciene despre viaţă o optică îngustă, un cult al paseismului, acel 
dispreţ suveran amestecat cu ură faţă de actualitate. Eminescu, boernas prin 
origine socială, mic burghez, intelectual proletarizat, mai apoi — a fost împins de 
către duşmanii oamenilor muncii şi ai progresului să admire tot ce este vechiu, 
prăfuit, ameninţat de către istorie să se surpe şi să ignore tot ceea ce era nou in 
epoca lui şi în plină creştere”, Ion Vitner, Influența clasei muncitoare in opera 
lui Eminescu şi Caragiale, Colecţia Contemporanul, 1949, p. 7; „în articolele 
sale despre politica externă publicate în ,,Timpul” cu 50 de ani mai târziu, 
[Eminescu] a ţinut să sublinieze recunoştinţa pe care o datorăm Rusiei pentru 
ajutorul ce ni l-a dat la pregătirea Unirii”, Mihail Roller, Probleme de istorie. 
Contribuţii la lupta pentru o istorie ştiinţifică în R.P.R., Editura Partidului 
Muncitoresc Român, Bucureşti, 1951, p. 155; „Eminescu şi Caragiale la noi au 
înfierat clasele duşmane poporului, smulgindu-le obrăzarele mincinoase de pe 
feţele hide şi au contribuit astfel la prăbuşirea unei lumi putrede”, Mihai Beniuc, 
„Literatura din R.P.R. şi perspectivele ei de dezvoltare” în Lucrările primului 
congres al scriitorilor din Republica Populară Romină, 18-23 iume 1956, 
Editura de stat pentru literatură şi artă, Bucureşti, p. 63. 

* Monica Spiridon, Eminescu. Proza jurnalistică, Editura Curtea Veche, 
Bucureşti, 2003, p. 9. 

si discreditärii publicisticii lui Eminescu, negocierea recurenta 
si tensionatä a distantei dintre opera si receptori’ este — cu 
inevitabilele lipsuri si excese — singura constanta care se des- 
prinde din marea de texte referitoare la personalitatea gazeta- 
rului si la activitatea sa. 

Sintetizand observatiile de mai sus constatäm ca: a) acti- 
vitatea ziaristică a lui Eminescu a fost cunoscută partial, fapt ce 
a alimentat dezvoltarea unei receptări adesea tendentioase; b) 
publicistica eminesciană a fost deplasată din matca ei istorică 
pentru a servi ca armă sau ca scut în confruntări de tot soiul 
(culturale, sociale, etnice, religioase, politice ş.a.m.d.) fiind, 
astfel, angajată în negocieri ale identității şi alteritätii străine de 
litera şi de spiritul textelor; c) deopotrivă cu scrierile, persona- 
litatea şi imaginea gazetarului au fost tranzacţionate pentru a 
corespunde necesităților de moment, astfel încât realul s-a disi- 
pat fie în fictional’, fie în fictiv, iar persoana, în persona. 

În ciuda deosebirilor de vederi asupra publicisticii emi- 
nesciene, există note comune asupra cărora se poate insista. 
Constanta care reţine atenţia este aceea că Eminescu a fost un 
cititor asiduu, care şi-a angajat constant lecturile în scrierile 
gazetăreşti. Corelând mărturiile contemporanilor” cu exegeza 
bine documentată’, rezultă că scriitorul a practicat o gazetărie 
critică, enciclopedică, de mare travaliu intelectual. Deşi poartă 


7 Julian Costache, Eminescu. Negocierea unei imagini, Editura Cartea 
Românească, Bucureşti, 2008. 

8 Potrivit evidenţelor bibliografice cuprinse în Mihai Eminescu, Opere, 
vol. XVII, Bibliografie (1866-1989), Editura Academiei Române, Bucureşti, 
1999-2008, există nu mai puţin de 1856 de titluri de creaţii literare în care este 
oglindită lumea şi creaţia lui Mihai Eminescu. 

” Lista mărturiilor este prea amplă pentru a invoca toate titlurile cuprinse 
în cele trei părți ale sintezei Mihai Eminescu, Opere, XVII, Bibliografie, 
Editura Academiei Române, Bucureşti, 1999-2008. 

10 Avem în vedere mai ales volumele: G. Călinescu, Viaţa lui Mihai 
Eminescu, Editura Junimea, Iasi, 1977; G. Călinescu, Opera lui Mihai 
Eminescu, vol. L Editura pentru literatură, Bucuresti, 1969, vol. IL Editura 
Minerva, Bucuresti 1970; Perpessicius, Eminesciana, Editura Junimea, Iasi, 
1983; D. Vatamaniuc, Publicistica lui Eminescu, 1870-1877, Editura Junimea, 
Iaşi, 1985; D. Vatamaniuc, Eminescu, Editura Minerva, Bucuresti, 1988; D. 
Vatamaniuc, Publicistica lui Eminescu, 1877-1883, 1888-1889, Editura 
Minerva, Bucuresti; 1996. 

patina unei supraevaluări, afirmația lui Helmuth Frisch, potri- 
vit căreia lectura permanentă a ziarelor şi revistelor germane 


A 


(dar nu numai) a fost „cu adevărat predominantă” în formarea 
orizontului intelectual al lui Eminescu”, consideratia pune în 
evidenţă faptul că Eminescu a fost un cititor sârguincios, critic 
şi pasionat, deprins cu şi consumat de activitățile de lectură şi 
de scriere. Personalitatea acestui cititor de excepție, curiozită- 
tile sale intelectuale şi aspiraţiile sale formative au impresionat 
pe toţi cei ce l-au cunoscut pe om şi pe autor. 

În chip firesc, debutul în proza literară şi publicistică are 
loc în epoca fertilă de lectură şi de creaţie a studiilor 
universitare, când Eminescu a avut la dispoziţie bogate resurse 
informative şi formative. Articolul de debut, „O scriere 


sol 


critica CĂ publicat în numerele 3, 7/19 ianuarie 1870 şi 4, 9/21 
ianuarie 1870, ale ziarului „Albina”!5, oglindeşte câteva din 
trăsăturile durabile ale scrisului gazetăresc eminescian": vervă 
polemică”, organizare discursivă polifonică (dramatizata, pe 
mai multe „voci”) ce trădează profilul omului de teatru’, 


Il Helmuth Frisch, Sursele germane ale creației eminesciene, 2 vol., 
Editura Saeculum I.O., Bucuresti, 1999. Comentariul se găseşte în vol. I, p. 20. 

12 Mihai Eminescu, Opere, vol. IX, Publicistică, p. 79-84, cu note si 
comentarii la p. 515-517. 

5 Pentru întelegerea contextului cultural-istoric în care Eminescu isi face 
debutul gazetäresc, se pot consulta Al. Oprea, În căutarea lui Eminescu- 
gazetarul, Editura Minerva, Bucuresti, 1983, p. 15-29 si D. Vatamaniuc, 
Publicistica lui Eminescu, 1870-1877, Editura Junimea, Iasi, 1985, p. 14-26. 

14 Virtualitățile publicisticii eminesciene se găsesc in nuce încă din 
primele articole pe care le publică in 1870 si se amplifică în perioada gazetăriei 
ieşene. Epoca gazetăriei bucureştene le dă dimensiuni magistrale câtorva dintre 
ele, însă trece în plan secundar altele, care ocupă un loc important în foaia 
ieseana”, D. Vatamaniuc, Publicistica lui Eminescu, 1870-1877, Editura 
Junimea, Iasi, p. 336. 

15 Şerban Cioculescu, „Ziaristul”, Revista Fundațiilor Regale, anul VI, nr. 
7, 1 iulie 1939, p. 124: „trebue să recunoaştem în Eminescu pe unul din cei mai 
reprezentativi dintre pamfletarii noştri”. Ideea este accentuată şi de 
Perpessicius, în articolul „Eminescu ziarist”, cuprins în volumul Eminesciana, 
Editura Junimea, laşi, 1983, p. 459-462. 

16 Termenii la care recurge Monica Spiridon pentru a fixa în câmpul 
interpretării dimensiunea spectaculară a discursului publicistic eminescian se 
înscriu în relație de echivalență: regie retorică — spectacol — teatru publicistic 
etc. A se vedea Eminescu. Proza jurnalistică, Editura Curtea Veche, Bucureşti, 

ştiinţă a argumentärü”, întreţinută prin studiu si lectură şi 
exersată prin obisnuinta de a scrie, spirit de sinteză, predis- 
poziţie teoretică şi, nu în ultimul rând, originalitate. Aceste 
caracteristici — cărora li se adaugă altele, în perioada 1876- 
1883, când Eminescu lucrează ca redactor la „Curierul de laşi” 
şi la „Timpul” — oglindesc invariantele poeticii gazetaresti'*: 
intertextualitatea şi metadiscursivitatea. Totodată, ele reflectă 
forța unei conştiinţe reflexive, pentru care deprinderea de a 
cerceta litera şi spiritului textului, fie acesta articol de ziar, 
cronică de revistă, material ştiinţific sau creaţie literară, 
reprezintă o constantă a profilului intelectual. Fără a fi un 
monstrum eruditionis’, Eminescu a fost un scriitor foarte 
cultivat care a considerat lectura ca piatră de temelie a unei 
activităţi culturale bogate şi intense, atât în planul creaţiei 
literare cât şi în planul producţiilor jurnalistice. Aceste deprin- 
deri statornice de a citi şi de a scrie legitimează atât invarian- 
tele poeticii sale gazetăreşti cât şi tehnicile fundamentale de 
compoziţie şi de organizare a textului jurnalistic, fie acesta 
notita, cronică, articol de fond, drept la replică, foileton, ana- 
liză, anchetă ş.a.m.d. 

Trăsătura distinctivă a scrisului gazetăresc eminescian 
este fondarea unei poetici a lecturii, în care cititorului i se 
atribuie roluri şi funcții distincte, cu multiple consecinţe 
retorice şi expresive. Presărate în mulțimea eterogenä de 
articole de ziar, mărcile cititorului şi cele ale actului de a citi 
conturează existența unui set finit şi relevant de funcţii prin 
care lectorul este profilat ca instanță dinamică, vie, ca indi- 
vidualitate reflexivă. 


2003, cu reluări şi reconfigurări în Eminescu sau despre convergenţă, Scrisul 
Românesc, Craiova, 2009. 

17 Monica Spiridon subliniază că publicistica lui Eminescu este carac- 
terizată de „coerenţa unui sistem argumentativ minuţios gândit”. Eminescu. 
Proza jurnalistică, Editura Curtea Veche, Bucureşti, 2003, p. 57. 

15 Despre „poetica publicisticii eminesciene” scrie in mod explicit D. 
Vatamaniuc, în Publicistica lui Eminescu, 1877-1883, 1888-1889, Editura 
Minerva, Bucureşti, 1996. 

19 G. Călinescu, Opera lui Mihai Eminescu, vol. I, Editura pentru litera- 
tură, Bucureşti, 1969, p. 520. 

Una din strategiile de bază este proiectarea unui cititor, 
căruia i se atribuie deopotrivă rol constatativ, de martor, şi 
statut performativ, de interpret. Nici invocarea cititorului în 
calitate de martor, nici plasarea acestuia în rol de arbitru nu 
sunt strategii retorice noi în gazetăria vremii. Originală este 
perspectiva de tip regizoral în care Eminescu înscrie funcţiile 
rolurilor tradiționale. Spre deosebire de condeierii care adoptă 
şablonul invocării cititorului, actualizând, aşadar, o specie 
tradițională şi răspândită de argument retoric, pe care con- 
venim să o numim argumentul către cititor (,,argumentum ad 
lectorem”), Eminescu îşi creează un cititor căruia îi conferă 
statut de personaj, dezvoltând ceea ce putem considera a fi 
argumentul cititorului (,,argumentum lectoris”), fără a renunţa 
la beneficiile persuasive şi stilistice ale speciei retorice 
tradiționale. Astfel, instanța constatativă a cititorului-martor 
este completată cu instanţa performativă a cititorului-personaj. 

Cititorul-martor vede”, observă”, înregistrează”, con- 
stati’? ceea se petrece în realitate. Cititorul-personaj gân- 


% Precum cititorul vede (subl. n.), limba nepreocupată a «Românului» 
era cu totul alta decât limba preocupată a oratorului care avea a combate pe un 
adversar politic. Pe atunci cifrele erau elocinti, ele dădeau pe fata faptul că 
producerea noastră nu e îndestulătoare, că capitalul naţional se micşorează, că 
mergem spre inanitiune, iar astăzi? Astăzi aceleaşi cifre... sunt goale şi fără de 
nici un înţeles.” (Eminescu, Opere, XIII, p. 231). 

21 „De ce e vorba în şirurile de mai sus? De balanţa comercială. Ea e rea, 
îngrijitoare, căci iese din tara mai mult decum intra, producerea nu este îndes- 
tulătoare spre a acoperi cheltuielile ce facem, capitalul naţional se micşorează, 
ajungem la inanitiune, perspectiva e grea, situatiunea îngrozitoare! Cititorul 
observă lesne (subl. n.) că noi nu zicem nimic, ci reproducem pur şi simplu 
cuvintele «Românului» aplicînd logica lui” (Eminescu, Opere, XI, p. 194). 

2 Cititorul nostru [i]şi va aduce aminte (subl. n.) că, în timpul în care se 
discuta anexarea Dobrogei la România, am ales espresiile cele mai tari cu 
putință pentru a mişca pe guvern de-a nu nenoroci provincia aceasta cu regimul 
administrativ arbitrar şi corupt care bîntuie restul țării” (Eminescu, Opere, XI, 
p. 236). 

23 Publicam mai la vale actul de acuzaţie în contra fondatorilor 
Republicei Ploieşti. Actele de suveranitate naţională, precum numiri în func- 
tiuni etc., ale exerciţiului patriotic în care guvernul din Ploieşti a fost surprins 
de cătră reacțiune sînt espuse cu destulă claritate pentru ca cititorul să-şi poată 
face o idee (subl. n.) despre faptele pe cari cineva cata să le comită pentru ca 

deste“, vorbeşte”, isi manifestă reacţiile si afectele*. El este 
când părtaş”, când raisonneur” al ziaristului. Prin intermediul 
acestei fiinţe de hârtie căreia îi dă viaţă, cuget şi limbaj, 
gazetarul-regizor pune frecvent în scenă un spectacol al cărui 
potential subversiv se manifesta prin figuri retorice ale discre- 
ditării” şi blamului“”. 


sub regimul liberal s-ajungă deputat, advocat public, convertitor de titluri de 
datorii, cămăraşi la saline etc. etc.” (Eminescu, Opere, XI, p. 410). 

# Un nou program? va întreba cititorul, devenit neîncrezător (subl. n.) 
prin pompoasele liste de fagaduinte şi de vorbe mari, cite au văzut pin-acum 
lumina zilei. Într-adevăr, nici noi nu sîntem tocmai bucuroşi de-a alege (subl. 
n.), pentru o serie de principii sincer espuse, un nume care-a trebuit, de voie de 
nevoie, să figureze în fruntea tuturor fägäduintelor cite nu s-au ţinut” 
(Eminescu, Opere, XI, p. 17). 

25 Pe de altă parte s-au trecut, tot prin sporire de dări, o mulţime de 
patrioţi de-o avere foarte transparentă în colegiul I şi al II-lea. Ei bine — va zice 
cititorul (subl. n.) — se poate mai mare abnegatie pentru tara? (Eminescu, 
Opere, XI, p. 370). 

„În adevăr, nu ne putem esprima îndestul întristarea când vedem lumea 
grămădindu-se la Operete, cafenele chantantes, şi la alte vicleimuri ale Venerei 
vulgivage, şi lipsind cu totul de la reprezentații de model, din cari poate învăţa 
ce este arta adevărată. Cititorul ne va îngădui acest ton de aspră mustrare 
(subl. n.), dar nu găsim un altul pentru a caracteriza nepăsarea cu care 
se-ntâmpină productiuni dramatice de-o putere şi o perfecţiune arareori văzute” 
(Eminescu, Opere, XII, p. 111). 

27 Oncţioasă cum este si cu duhul blandetei, ca toate scrierile ilustrului 
nostru adversar, ne întrebăm împreună cu cititorul (subl. n.) până unde ne 
indreptateste ea de-a admite o sciziune în partidul liberal.” (Eminescu, Opere, 
XIII, p: 218). 

8 „Nu credem ca cititorul să mai ceară probe pentru evidență (subl. n.). 
Înecarea cu străini a tuturor ramurilor vieții noastre economice, reducerea 
românului în țara sa proprie la rolul de simplu salahor agricol, căderea repede a 
tuturor meseriilor, stingerea industriei casnice si înlocuirea ei prin producte 
industriale străine, lipsa absolută a unei legi de incolat, ceea ce permite ca 
gunoaiele societăților vecine din citesi patru unghiurile lumii să s-aseze la noi, 
prefacerea în fine a acestor elemente în elemente politice cari au umplut functi- 
ile statului si se strecoară in reprezentatiunea națională, toate acestea dovedesc 
că țara noastră nu mai e vechea Românie, ci e o Americă orientală deschisă 
tuturor imigratiunilor, al căror principiu e Ubi bene ibi patria si teoria de «om 
şi om».” (Eminescu, Opere, XI, p. 258). 

° „Din aceste productiuni cititorul nostru va învăța multe lucruri fru- 
moase şi instructive (subl. n.); va învăţa cum, pentru a-ți face pe cineva prieten, 
trebuie să-l tratezi cu eleganța bîtei şi a reteveiului şi cum Margaritestii, 
Pătărlăgenii, Dimancii, ieri încă numiții ignoranti, inepti, neonesti, devin de a 

Între funcţia argumentativă a cititorului, fie în ipostaza de 
martor, fie în ipostaza de personaj, şi cititorul empiric, fiinţă în 
carne şi oase, publicistul trasează o opoziţie evidentă, pe care 
o gestionează, în texte, prin valorificarea retorică şi stilistică a 
opoziţiei gramaticale a numărului sau prin recurs la termeni 
distincti. 

Cititorul, la singular, este o persona, o entitate discursiva 
angajata in negocierea argumentativa, o functie prin care dis- 
cursul gazetäresc se cristalizeazä si se legitimeaza, prin 
apropiere sau prin distantare de alte tipuri de discurs. Cititorii, 
la plural, deci, sunt persoanele care citesc ziare. Deosebirea de 
rol este ocazional reliefatä prin intrebuintarea neologismului 
lector”! pentru a desemna cititorul empiric. 

Faţă de cititori, Eminescu adoptă o strategie de angaja- 
ment al cărei tel este de a asigura, pe cât este omeneste posibil, 
căi optime de acces spre înţelegerea textului, şi în această 
direcţie, a raportării la personalitatea cititorului de ziare, gaze- 
tarul aduce multe elemente de modernitate. Cititorii de gazete 


doua zi nişte dulci prieteni cari te susţin şi pe cari-i sustii, totul, se-ntelege, in 
majorem Romaniae gloriam” (Eminescu, Opere, X, p. 363). 

50 „Cât despre românitatea românilor «Românului» vom cita numele 
convivilor d-lui C.A. Rosetti şi cititorul va alege (subl. n.): Urechia (din cauze 
cronice: recte Popovici, «Tata rus, mama rus, dar Ivan maldavan»); E. Caligari, 
general Angelescu (grec), Filitis, Giani, Davila, Cariagdi, Costinescu 
(armeano-neamt), Frederic Dame, Carada, Xantho, Derussi, Cerlenti, 
Chrisoveloni, loannidi, Muller, Elias, Papazoglu, Levy, Ascher, Nedekovici, 
Nacu, Rietz, Oppler, Graboski, Panaioti, Stelorian, Marghiloman, Pr. 
Demetrescu (armean), Th. Stefanescu (bulgar), Eliad, Lapati, Dimitriadi, 
Villacros, Pascaly, Verussi, Eustatiu, Gobl, Pandrav, Fundescu (se pretinde 
bosniac, ezitäm intre ciurar si lingurar), Sergiu, Arghiropol, Halfon, Culoglu, 
Schina , Perticari, dr. Severin (recte Bosnagi; nu stie româneste), Arion, 
Caramanlau, Cavadia, Vermont (recte Grunberg), Sim. Mihälescu (recte Hagi 
Ivat, bulgar), Hilel Manoach, Djuvara, Pilidis, Lazaridis, Calerghi, Mavrus, 
Enciulescu (bulgar), Stăncescu, Zaharidi, Dancovici, Pencu, Staicovici, 
Radovici etc. etc. lată românii «Românului». lar «Românul» acestor români e 
d. C.A. Rosetti, om al cărui părinte, al cărui frate chiar nu ştia să vorbească 
româneşte.” (Eminescu, Opere, XII, p. 353). 

31 „(...) rugăm pe lector a-şi aduce aminte (subl. n.) despre cele spuse în 
numărul nostru de sîmbătă, unde se cuprindea cu foarte puţine scurtări articolul 
prim al profesorului Enric de Treitschke.” (Eminescu, Opere, X, p. 399); 
„Astăzi semnalăm şi recomandăm atentiunei lectorilor (subl. n.) secunda elu- 
cubratiune a eruditului în plagiaturi (subl. aut.)” (Eminescu, Opere, XII, p. 30). 

— şi această idee este lămurită negru pe alb — trebuie fntretinufi 
(cf. Eminescu, Opere, XIII, p. 84, p. 93), adicä informati si 
formati. 

Pentru redactorul format la scolile inalte de la Viena si de 
la Berlin, scrisul gazetäresc nu se limiteaza la transmiterea si 
receptarea mecanică de informaţii şi date, ci este, ca si rea- 
litatea, un caleidoscop miscator, in care cititorul este invitat sa 
desluseascä forme si sensuri pe care sa le poatä, mai apoi, 
interpreta. Va fi avut cititorul de ziare din a doua jumătate a 
veacului al XIX-lea conştiinţa că întâmplările de pe scena 
lumii se transfigurează, în coloanele ziarului, într-o „poveste a 
vorbei” menită să genereze întrebări şi să trezească pasiuni? 
Înclinăm să credem că da, mai ales dacă trecem în revistă 
inventarul tipurilor de angajament faţă de cititori. 

Dominantă este, pentru gazetarul Eminescu, funcția de 
creditare a discursului. Cititorii trebuie convinşi că ziaristul 
îşi plasează discursul în „marginile adevărului”, că teza şi 
dovada, raţionamentul şi figura retorică, exemplul şi comen- 
tariul captează esenţa unui fenomen dat. În consecință, pro- 
cesul de creditare a propriilor desfăşurări discursive presupune 
atentionarea cititorilor”, contracararea  presupozitiilor 
acestora”, cointeresarea lor“, implicarea lor în gestionarea 
probatoriului"”, asumarea punctului de vedere exprimat, fie 
acesta obiectiv" sau subiectiv”. 


32 Cititorii ziarului «Timpul» au putut observa rezerva (subl. n.) ce acest 
ziar a păstrat totdeauna in cestiunile militare.” (Eminescu, Opere, IX, p. 143). 

“3 „Cititorii noştri cred poate că luăm peste picior pe mult si mai mult 
decât onorabilii noştri confrati: dar rău cred (subl. n.).” (Eminescu, Opere, X, 
p. 438). 

3 Desi lupta nu are pentru cititorii noştri un interes direct, totuşi înver- 
gunarea cu care se poartă, precum şi vederile deosebite ce se ciocnesc in ea 
merită atenţie şi îndeamnă la asemănări (subl. n.).” (Eminescu, Opere, XII, 
p. 369). 

35 „Rugăm pe cititorii nostri să citească acel articol (subl. n.): vor vedea 
un om care caută să ascunză adevărul şi înşiră verzi şi uscate numai ca să 
întunece cestiunea ce pretinde a lumina.” (Eminescu, Opere, XII, p. 138). 

3 Noi aflaserăm că a fost şi la Paris si că a avut cu sine numita ladă si nu 
puteam lipsi pe cititorii nostri de ceea ce aflasem (subl. n.); destul că le comu- 
nicam lucrul sub toate rezervele (subl. aut.).” (Eminescu, Opere, XI, p. 184). 

In exercitiul scrisului gazetäresc curent in epoca, credita- 
rea propriilor realizari discursive este dublatä de discreditarea 
,negotului de vorbe” practicat de competitori. Temeiul 
ideologic joacă rolul fundamental în întreţinerea antitezei între 
discursul legitim şi cel nelegitim, iar disputa este angajată de 
pe poziţii de autoritate. Superioritatea propriului discurs este 
legitimată prin negarea eficienţei şi pertinentei tipurilor de 
discurs întreţinute de opozanți. Cel mai bun câştigă minţile şi 
inimile receptorilor. Lupta se poartă fără subtilitati şi menaja- 
mente, după tipicul aşa gazetari, aşa cititori. Cei din taberele 
adverse, redactori şi cititori deopotrivă, sunt, fără menaja- 
mente, calificaţi drept spirite naive" şi rudimentare”. Totuşi, 
deferenta fata de statutul de cititor şi respectul aproape religios 
pentru actul de lectură îl obligă pe gazetar să atribuie cititorilor 
„opoziţiei” prezumția de curätie sufletească. Cu inima şi 
condeiul înmuiate, combatantul deplânge condiţia ingrată“ a 
cititorilor care, mai mult fără voie decât de voie, au ajuns să 
fie trasi pe sfoară” de „onorabilii confrati” — sintagmă 
emblematică de discreditare a condeierilor adverşi. Intimida- 
rea rivalilor e cel mai bun mijloc de legitimare, iar intimidarea 
inamicilor împrumută parcă forţa avertismentului evanghelic: 
„Cine ridică sabia, de sabie va pieri!”* 


37 „Cititorii vor îngădui într-adevăr ca să nu avem decît dezgust (subl. n.) 
de toate aceste lupte între nulitati absolute de-a ajunge la rangurile supreme ale 
statului, fie pentru împăcarea unor ambiţii nejustificate din nici un punt de 
vedere, fie pentru interese meschine, fie în sfîrşit pentru reasigurarea majorităţii 
votatorilor” (Eminescu, Opere, XI, p. 142). 

38 „Ni se va permite dar a spune că cu asemenea vorbe nu se pot împăca 
decît copiii şi cititorii «Românului» (subl. n.)” (Eminescu, Opere, X, p. 235). 

„În ce chip primitiv voieste să-și inducă cititorii în eroare (subl. n.) 
când încearcă a-i convinge că cheltuiala de transport a grânelor e reprezentată 
numai prin taxa ce-o plătesc dupa tarifă?” (Eminescu, Opere, XII, p. 150). 

4 Nu-i putem felicita nici pe cititorii «Românului» pentru organul pe 
cari l-au ales.” (Eminescu, Opere, XIII, p. 309). 

! „Ne pare rău în adevăr, dar cumplit de nerozi trebuie să-şi fi inchi- 
puind «Românul» pe cititorii săi (subl. n.) pentru a-i crede capabili de-a admite 
una ca asta.” (Eminescu, Opere, XIII, p. 264). 

42 Foaia, care din amicul nostru rece a devenit duşmanul nostru cald, va 
recunoaşte cu noi că urmările unei asemenea polemice ar fi un dezastru inte- 
lectual atit pentru redactorii cit si pentru cititorii ei (subl. n.)” (Eminescu, 
Opere, X, p. 360). 

Daca forta adversarului este evaluata ca fiind inferioara 
angajarii in lupta dreapta, gazetarul, aidoma unui cavaler, isi 


lasă potrivnicul pe mâna cititorilor” ori pretinde că a fost lovit 


în mod nedrept, pentru a-i agita pe cititorii „confratelui””. 


De altfel, disputa argumentativă este transferată in 
responsabilitatea cititorilor doar în rarisime ocazii. Argu- 
mentul cititorului care se ridică din mulțime pentru a-l lua la 
rost pe „negustorul de vorbe” pe motiv că-şi dispretuieste 
publicul, că-i înşeală aşteptările“ are un atât de mare efect 
retoric încât probează că, în conştiinţa gazetarului, argumentul 
cititorului are identitate distinctă în raport cu aşteptările şi 
reacțiile umane ale cititorilor de ziare. Pentru un autor, nu 
există dizgrație mai mare decât disprețul propriului public. 
Numai cititorul îl poate scoate din scenă pe autor. Pentru a-şi 
întreţine cu succes cititorii, gazetarul are mereu grijă, ca o 
iscusită Seherezada, de nevoile şi dorinţele marelui public, 
căruia i se aduce periodic aminte despre cele ce s-au petre- 


2 „Frumoase intentiuni — nu-i vorbă — şi n-avem nimic de zis în contra 
lor. Dar nu vor găsi oare cititorii noştri că oarecare cunoştinţe de gramatică, 
interpunctiune si stilistică n-ar fi cu totul de prisos la acel onorat oficiu? (subl. 
n.)” (Eminescu, Opere, IX, p. 126). 

„Cititorii vor judeca daca ceea ce ne impută «Românul» este serios. 
Facem pentru aceasta apel la cititorii «Românului» (subl. n.), căci niciodată 
nu ne îndoim de bunul simţ al românilor, fie de orice nuanţă politică, când e 
vorba de destinele ţării.” (Eminescu, Opere, XII, p. 103). 

ri: „Un lucru care totdauna a deşteptat mirarea noastră este disprețul 
adânc pentru publicul cititor ce se dovedeşte în aceste procedări de polemică 
(subl. n.); nemărginita încredere ce are d. Rosetti în ignoranfa si ușurința 
clienţilor «Românului» (subl. n.); desăvârşita lipsă de respect pentru acel popor 
cu care stă la vorbă, pe care pe fata-l tămâiază, şi pe care-l numeşte suveran, 
dar pe care-n fapt [î]l batjocoreste ca curtezanii de Opere bufe pe regele 
Hurluberlu I-ul sau Cacatoes al XIII-lea. 

Cum nu se teme ca nu cumva printre cititorii jurnalului său să se 
găsească vrun om in fire şi cu mințile întregi care să-şi zică (subl. n.): «Dar 
proşti ne mai crede d. Rosetti pe noi românii când vine de ne vorbeşte de 
comptiune şi imoralitate! Cum poate să crează d-lui că noi, în această tara, nu 
ne cunoaştem unii pe alţii? Că nu ştim cine este cinstit şi cine nu? Că n-am 
auzit unde se află stările scandaloase şi lefurile cumulate? În ce parte dezin- 
teresarea şi în ce parte specula neruşinată a tot ce este mai sfânt?” (Eminescu, 
Opere, XIII, p. 202). 

cut", căruia i se recomandă cu delicateţe un curs de acțiune”, 
în beneficiul căruia se dezvoltă complicate ritualuri expli- 
cative ori în sufletul căruia se deşteaptă sensibilitäti 
nebănuite”. În sfârşit, cititorii sunt aceia pe care gazetarul şi-i 
doreşte mereu aproape“ şi în faţa cărora trebuie să dea 
seamă”!, în numele adevărului”. 

Natura colaborativă a pactului de lectură încheiat între 
gazetar şi cititori este pusă în valoare prin acțiunea a trei 
funcţii: informativă, formativă şi performativă. 

Desfăşurarea funcţiei informative probează că gazetarul 
se pune în slujba publicului, căruia îi aduce la cunoştinţă 


46 Cititorii nostri îşi aduc desigur aminte de seama ce am da[t]-o (subl. 
n.) despre procesul intentat tinerilor români, membri ai Societăţii Arboroasa de 
la Universitatea din Cernăuţi.” (Eminescu, Opere, X, p. 42). 

47 Cititorii de voiesc a cunoaşte modul discutării şi votării acestui credit 
estraordinar sunt rugați a urmări (subl. n.) discuţiile respective ale consiliului 
communal.” (Eminescu, Opere, IX, p. 363). 

% „Dar cititorii vor fi intrebind cine e Pandarus? (subl. n.) într-o dramă 
mai putin cunoscută a lui Shak[e]speare intitulată Troilus si Cressida e un 
boier cam bătriior care izbuteşte a linişti inimele celor două suspinătoare 
turturele din Troia primindu-i întru casa sa.” (Eminescu, Opere, X, p. 165). 

* Pînă la formarea unui anume comitet, care să se ocupe cu strângerea 
de bani, cărţi şi obiecte, redacția «Timpului» primeşte asemenea în păstrare 
cărțile, banii ș.a., pe cari cititorii nostri ori alte persoane din public ar dori să 
le ofere (subl. n.) în folosul schitului şi a bibliotecei, ce se va înfiinţa.” 
(Eminescu, Opere, X, p. 93). 

50 „Pentru ca foaia să intereseze pe toţi cititorii, i-am dat varietatea nece- 
sară şi sperăm că concursul unui public binevoitor nu ne va lipsi.” (Eminescu, 
Opere, XIII, p. 331). 

51 „Cerem iertare cititorilor «Timpului» (subl. n.), un ziar serios, dacă, 
pentru astă dată, am împrumutat tonul articolului nostru de la «Charivari» sau 
mai bine de la «Tintamarre». Este întîia şi cea de pe urmă oară că o facem; 
scuza noastră este că nu am putut urma altfel, de vreme ce aveam a da seama 
despre o comedie bufonă, ale cărei personajiuri de căpetenie erau d-nii Pantazi 
şi Holban.” (Eminescu, Opere, X, p. 73). 

52 „Noi nu ne speriem de-a supăra pe cetitor cu aceste cuvinte (subl. n.). 
Nu linguşim pe nimenea, pentru că nu suntem în stare de-a spune neadevărul, 
iar adevărul este singura rațiune de-a fi a unei dări de samă de orice natură 
(subl. n.). Cu pericolul dar de-a nu fi aprobati de cetitor (subl n.), întrebăm ce 
piesă este aceasta: «Cersitoarea»? Ce roman de mansardă a slujit drept plan 
acestei drame, în unele parti de-a dreptul respingătoare? Nici un caracter 
natural de la început pân-la sfârşit.” (Eminescu, Opere, LX, p. 292). 

diverse informaţii. Funcţia formativă atestă că omul de presă 
este conştient de puterea de a modela aşteptările cititorilor săi. 
Funcţia performativă asigură negocierea distanţei retorice între 
redactor şi lector. 

Desfăşurarea funcției de informare este de regula 
subliniată prin folosirea verbelor comunicării: a comunica, a 
reda”, a transmite”. Totuşi, simpla informare a publicului cu 
privire la faptele care se petrec în realitate reprezintă doar 
stratul superficial al contractului cu lectorul. Mult mai 
importantă decât aducerea la cunoştinţă a unor date şi 
informaţii despre anumite evenimente este dirijarea înţelegerii 
receptorului asupra a ceea ce se întâmplă la un moment dat. 

Eminescu nu practică o gazetărie informativă, stricto 
sensu, în accepţia curentă, de vehiculare de informaţii, ci 
profesează o scriere de tip formativ, prin care, concomitent cu 
creditarea propriului discurs publicistic, urmăreşte sădirea, 
întreţinerea şi rafinarea unor aptitudini interpretative. Cititorul 
este considerat nu atât un depozitar de informaţii, cât un 
beneficiar al acestora; simţul critic al acestuia trebuie stârnit, 
modelat, orientat în direcția formării de judecăţi asupra 
semnificatiilor pe care le au întâmplările din realitate. 

În viziune eminesciană, prin intermediul articolului de 
presă, cititorul de ziare se angajează într-o lectură a lumii, iar 
prin această activitate interpretativă i se relevă ceva despre 
esenţa unui fenomen. Marcarea acestui rol formativ se reali- 
zează, în publicistica lui Eminescu, prin recurs la verbele 
cunoaşterii: a descoperi“, a cunoaşte”, a judeca”, a înțelege, 
a şti? etc. 


55 „Avem totdeuna obiceiul să comunicăm cititorilor noştri ştirile pe cari 
le aflăm sub toată rezerva.” (Eminescu, Opere, XI, p. 184). 

a „Noi nu comentăm; tale-quale, cu istoria cam naivă despre rechizitele 
de la Creditul funciar, asa prietinoase si cam nătânge cum sunt, le redăm si noi 
cititorilor noştri.” (Eminescu, Opere, XIII, p. 170). 

5 D. AD. Xenopol publică în «Steaua României» din laşi o serie de 
reflexiuni interesante asupra situatiunei exterioare a tärei noastre. 

Împrumutind si noi de la ziarul ieşean aceste reflexiuni, dăm astăzi citi- 
torilor noştri o parte din ele.” (Eminescu, Opere, XI, p. 178). 

5 Descoperind cititorilor nostri (subl. n.) că îndărătul înființării mitro- 
poliei catolice este mâna politicei orientale a Austriei, am spus că această din 

Întrucât informarea şi formarea cititorilor presupune, din 
punct de vedere retoric, stabilirea şi gestionarea unei legături, 
contractul de lectură încheiat între gazetar şi publicul său este 
conturat, în planul textului jurnalistic, prin mărci ale 
delimitări de receptor, fie prin apropiere, fie prin îndepărtare 
de poziţia spirituală“ a lectorului. Vom considera că aceste 
mărci sunt mărci de tip performativ, cu Justificarea că ele 
subliniază negocierea distanţei retorice între cel ce scrie şi cel 
ce citeşte. 

Între mărcile performative de reliefare a apropierii faţă de 
cititor le includem pe cele de atenţionare asupra argumentului 
exprimat", de creditare a informaţiei furnizate”, de justificare 
a punctului de vedere asumat” şi de incitare a curiozitätii 
receptorului“. 


urmă putere ne împinge din nefericire într-o sferă de acţiune opusă ei, spre 
Rusia.” (Eminescu, Opere, XIII, p. 311). 

57 „O depeşă a agenţiei Havas sosită din Galati ieri după-amiazi ne 
anunţă că luni Comisia Europeană a Dunării a ţinut cea din urmă şedinţă. 

Cititorii cunosc pe deplin (subl. n.) cestiunea care, pentru intiia dată de 
cînd există Comisia aceasta, a dat ocazie la controverse.” (Eminescu, Opere, 
XI, p. 454). 

58 „Cititorii vor judeca (subl. n.) dacă ceea ce ne impută «Românul» este 
serios.” (Eminescu, Opere, XII, p. 103). 

5 Dacă polemica noastră cu «Românul» n-ar fi avut altă ţintă decît de-a 
face pe cititori să-nţeleagă (subl. n.) cine are cuvînt, cine nu, nu i-am fi acordat 
proporţiile pe cari i le dăm. Cititorii ştiu bine (subl. n.) că sîntem gura ade- 
vărului; iar daca avem graiul aspru, asprimea aceasta o considerăm ca un 
corectiv în contra vicierii spiritului public.” (Eminescu, Opere, XL p. 450). 

© În studiul „Atitudinea stilistică”, publicat în volumul Studii de stilis- 
tica, Editura didactică şi pedagogică, Bucuresti, 1968, p. 35-40, Tudor Vianu 
defineşte atitudinea stilistică drept „acea poziţie spirituală a ascultătorului sau 
cititorului îndreptată asupra tuturor notelor insotitoare ale oricărei comunicări 
orale sau scrise.” (p. 36). 

6! Trebuie să aducem aminte cititorilor nostri (subl. n.) că alta, cu totul 
alta e maniera cabinetului german şi îndeosebi a d-lui de Bismark de-a încheia 
alianțe.” (Eminescu, Opere, X, p. 380). 

6 Punctul său de vedere (al omului politic Alexandru Mocioni — n.r.), 
dovedind o cugetare vastă şi adâncă asupra întregei dezvoltări a Ungariei, 
merită a fi comunicat cititorilor nostri (subl. n.).” (Eminescu, Opere, XII, p. 
208). 

& Pentru ca să se vadă că nu exageram nimic (subl. n.) şi că această 
alegere trebuia să fie casată cu orice preţ, punem sub ochii cititorilor noştri 

Marcile tipice de accentuare a distantarii de cititor sunt 
cele de disculpare™, la care se recurge pentru a întări efectul 
persuasiv™ si expresiv“ al sarjelor. 

Până aici, am constatat că, pentru împlinirea diverselor 
necesităţi argumentative, Eminescu creează imaginea unui 
cititor sau, mai precis, foloseşte o specie tradiţională de ar- 
gument retoric (argumentul ad lectorem) şi dezvoltă o alta 
(argumentum lectoris), complementară, şi că, pentru a asigura 
o înţelegere cât mai eficientă a scrierilor sale gazetăreşti, 
recurge la un bogat ansamblu de mijloace de informare şi de 
formare a cititorilor, printr-o atentă gestiune retorică a legătu- 
rilor cu publicul. 

Ansamblul tehnicilor prin care se plăsmuieşte icoana 
textuală a unui cititor l-am numit strategie de proiectare a 
cititorului, iar suma de procedee şi mijloace la care autorul 
recurge pentru a-şi întreține publicul am numit-o strategie de 
angajare faţă de cititori. Cu toate acestea, tabloul expunerii 
noastre este incomplet. Pentru a-l întregi, se cuvine să luăm în 
considerare că însuşi gazetarul care scrie la un moment dat 
pentru o seamă de receptori este, la rându-i, un cititor care nu 
se sfiieşte să valorifice această emblemă dacă interesele 
argumentative o pretind. Cu alte cuvinte, în oglinda gaze- 
tarului-scriitor se reflectă imaginea gazetarului-cititor. Pentru 


propriile cuvinte ale unui membru al partidului chiar (subl. n.), d. N. Voinov.” 
(Eminescu, Opere, XIII, p. 389). 

64 Nu putem rezista plăcerei de a comunica cititorilor noştri următoarea 
întâmplare (subl. n.) care face de două zile să râdă cu hohot saloanele capitalei. 
E vorba de o păruială în regulă între două femei celebre prin luxul lor. Nu vom 
imprima numele în speranţa că fiecine va ghici despre cine vorbim (subl. n.).” 
(Eminescu, Opere, XIII, p. 77). 

6% Cerem iertare cititorilor nostri (subl. n.) dacă ne vedem siliţi să reve- 
nim asupra incidentului bizar provocat de bătrânul director al «Românului».” 
(Eminescu, Opere, XIII, p. 92). 

6 Cititorii vor îngădui într-adevăr ca să nu avem decit dezgust (subl. n.) 
de toate aceste lupte între nulitati absolute de-a ajunge la rangurile supreme ale 
statului” (Eminescu, Opere, XI, p. 142). 

© Ca să dăm o probă de productiunile clasice ale acestui idiot cerem 
scuze cititorilor nostri că cităm (subl. n.) o probă din necuviintele lui poreclite 
literare (subl. aut.).” (Eminescu, Opere, XIII, p. 386, text, rămas în manuscri- 
sul 2264, în care Eminescu îl atacă pe Macedonski.) 

jurnalistul Eminescu, cunoaşterea rezultată din observarea 
directă, nemijlocită, a unui fenomen se conjugă cu cea mediată 
de lectură. Ca şi actul de a scrie, asumat nu doar descriptiv, ci 
şi interpretativ, ca expresie a înţelegerii unui fapt real, actul de 
a citi are funcţia critică de a pune în valoare o imagine a lumii. 

Ce înseamnă, pentru gazetarul Eminescu, a citi? Conside- 
rată din unghi semiotic, interogatia capătă mai multe răspunsuri 
pe care le descoperim în uimitorul şi marele jurnal de creaţie şi 
interpretare care este publicistica sa. În ansamblu, privilegiate 
par a fi următoarele coordonate ale actului de a citi: contează 
ce se citeşte, cum se citeşte, din ce motiv şi cu ce rost. 

În privința lecturilor angajate implicit şi explicit de 
Eminescu în textele gazetăreşti e cert că poetul a fost un cititor 
excepțional, hrănit zilnic cu lecturi dintre cele mai diverse. 
Contemporanii au pus în lumină domeniile de lectură pri- 
vilegiate, precum literatura, istoria şi filosofia, iar exegetii 
competenţi au evidenţiat natura enciclopedică a formaţiei sale 
intelectuale. Nu ne rămâne decât să arătăm că lectura reprezintă 
axa în jurul căreia se organizează activitatea gazetărească a 
marelui scriitor. Autor al unor „articole cu mult prea grele 
pentru cultura curentă”, Eminescu a profesat o gazetärie 
intelectuală, „cu gândiri şi cu imagini”, pe care unii nu s-au sfiit 
să o situeze în zodia literaturii”. Substanţa livrescă a 
publicisticii sale este de necontestat dacă se ţine seamă că multe 
texte au la temelia edificiului lor argumentativ o strategie de 
recurs la lectură, adică o dezvoltare ideatică şi discursivă a 
cărei regie rezidă în evaluarea unor realități din perspectiva 
cititorului foarte competent şi critic. Totodată, substanța livresca 
a scrierilor jurnalistice aduce în prim-plan invariantele poeticii 
gazetăreşti, intertextualitatea şi metadiscursivitatea. 

Sub aspectul construcției, textul publicistic eminescian 
este un mozaic. În plan lingvistic, identitatea sa rezidă în con- 
topirea elementului oral şi popular cu elementul livresc, cult. 
Mai mult decât atât, elementul popular este adesea desprins 


S Nicolae Iorga, Istoria presei româneşti de la primele începuturi până 
la 1916, Atelierele Societăţii Anonime „Adevărul”, Bucuresti, 1922, p. 136. 

© Constantin Bacalbasa, „Ziaristica română din zilele noastre”, în Iorga, 
op. cit., p. 191. 


26 STUDII EMINESCOLOGICE 


din culegeri, manuscrise si carti pentru a fi integrat in tesätura 
de idei si de cuvinte a articolelor de presä. Daca läsäm 
deoparte ciclurile cunoscute, precum /coane vechi si icoane 
nouă, multe alte articole, precum [,,Multe am avut de zis...”], 
din 16 decembrie 1877, [,,Abia apucarăm să zicem...”], din 31 
octombrie 1879, [,La ce serveşte discufia...”|, din 10 
noiembrie 1879, [,,Astazi fiind prima întrunire...”], din 16 
iulie 1880, [„„Daca se va adeveri...”], din 28 septembrie 1882 
sau [,,Onorabilii confraţi...”], din 16 martie 1883, ar putea fi 
cu uşurinţă considerate producţii realizate în spirit oral, 
popular. Însă la o lectură mai atentă, se observă că, de fapt, 
Eminescu preia faptele de limbă populară, îndeosebi prover- 
bele şi zicătorile, din surse livreşti bine cunoscute lui, precum 
marele infoliu al vornicului Iordache Golescu, manuscrisul 
213, intitulat Pilde, povätuiri i cuvinte adavarate şi poveşti”, 
cercetat cu creionul în mână în perioada ieșeană”, şi minunata 
Culegere de proverburi a lui Anton Pann, pe care poetul pare 
să o fi ştiut aproape pe de rost, din moment ce citează şi pre- 
lucrează frecvent fragmente. 

Notând că publicistica eminesciană este străbătută de 
„curenţi, de mai mare mai mică intensitate folclorică”, 
Perpessicius consideră cu indreptatire că recursul la elementul 
popular este o constantă a scrisului gazetăresc: „Apelul la 
proverbe, la locuţiuni, la subtilitati lexicale, e una din me- 
todele constante ale ziaristului, de vastă cultură politică şi 
familiar, ca puţini alții, afară poate de Heliade Rădulescu şi 
Hasdeu, al tezaurului creaţiilor populare””. Aceeaşi idee o 
regăsim în multe alte scrieri exegetice. Dar pentru a vedea mai 
îndeaproape cum se creează iluzia că ziaristul le „vorbeşte” 
cititorilor, în timp ce, în realitate, el este angajat într-un tra- 


70 Gabriel Strempel, Catalogul manuscriselor româneşti, Editura 
ştiinţifică şi enciclopedică, Bucureşti, 1878, vol. L p. 62. 

Perpessicius, „Iordache Golescu, lexicolog, folclorist, scriitor” în 
Menţiuni de istoriografie literară şi folclor (1948-1956), Editura de stat pentru 
literatura şi artă, Bucuresti, 1957, p. 199-269. 

2 Perpessicius, „Eminescu si folclorul” în ÆEminesciana, Editura 
Junimea, laşi, 1983, p. 411, text publicat iniţial ca introducere la volumul al 
şaselea al ediţiei magna, Mihai Eminescu, Opere, vol. VI, Literatura populară, 
Editura Academiei R.P.R., Bucuresti, 1963, p. 9-20. 

valiu susținut de valorificare a lecturilor sale, avem nevoie de 
exemple concludente. 

lată un astfel de exemplu. În articolul [„„Multe am avut de 
zis...”], din 16 decembrie 1877, frazele creează impresia că 
textul este conceput în stil oral, prin acumulare de elemente de 
limbă populară, dar adevărul e că Eminescu recurge la sursele 
livresti pe care le-am amintit deja. Rezultatul acestui proces de 
sublimare intertextualä implicită, dezvoltat prin stilizarea 
unor modele pe care Eminescu le-a întâlnit în lecturile sale, 
este un text scris în spirit vechi, cronicăresc, ale cărui energii 
par a se trage din scrierile marilor cronicari ai Ţării Moldovei; 
cu toate acestea, procesul de elaborare este modern şi pune în 
lumină un mimesis remarcabil: 


Multe am avut de zis când ai noştri au trecut Dunărea şi 
cu grijă am întrebat de tocmele de zapis şi chezăşie, ca Stan 
patitul, care nu crede cu una cu două câte i se spun, ci vrea să 
aibă iscălitură la mână, ca să poată apoi să se judece răzăşeşte 
până-n pânzele albe” când ar fi să aibă gâlceavă cu boierii 
cei mari, că până la împăratul rabzi încăieratul”” având 
înscris, dar încă fără dânsul. 

Dar de s-a putut, de nu s-a putut, e altă întrebare; numai 
noi ştiam vorba ceea: „La tocmeala duşmăneşte, dar la plata 
frateste”” şi o tineam una şi bună cu zapisul nostru. Cu toată 
cinstea ce ni se făcea, noi ne făceam că nu pricepem şi iar mai 
aduceam vorba la înscris. De s-a făcut, de nu, guvernul ştie şi 
treaba lui e. 

La vreme de pace vom mai avea noi o vorba de vorbit 
împreună şi socoteli de descurcat şi multe de pus la cale, nu 
de alta decat de dragoste pentru d-nii din Dealul Mitropoliei, 
că nu le-i asta întâi şi n-am voi să-i trecem poliţă la nimeni, ci 
tot pe seama noastră să ramaie. 


73 Iordache Golescu, Scrieri alese, Editura Cartea românească, Bucureşti, 
1990, p 172: „Oi să mă judec pînă-n pinzele albe”. 

* Anton Pann, Culegere de proverburi sau Povestea vorbei. De prin 
lume adunate şi iarăşi la lume date, Editura Cartea românescă, Bucuresti, 
1926, vol. I, p. 26. 

75 Iordache Golescu, Proverbe comentate, Editura Albatros, Bucuresti, 
1973, p. 199, cu forma: ,,Tocmeala dusmäneascä şi plata fräteascä”. Con- 
structia culeasä din manuscrisul vornicului Golescu apare si colectia de paremii 
a lui Eminescu, v. Opere, vol. VI, Literatura populara, Editura Academiei 
R.P.R., 1963, Bucuresti, p. 378. 

Azi însă le punem toate la o parte şi multamim lui 
Dumnezeu că vedem pe M. S. vesel şi sănătos în mijlocul 
nostru şi că-l putem întimpina cu „Bun sositul între noi!” 

Căci cât despre partea M. Sale, netăgăduit este şi va fi că 
ce-a stat în putinţa unui om cu bine şi cu noroc au împlinit. 
Cel nevoias, norocul lui când nu întâlneşte duşmani în drum; 
iar cel voinic, norocul duşmanilor că nu-l întâlnesc pre el”. 
Şi n-au avut acest noroc duşmanii, căci odată lucrul hotărât, 
nu mai încăpea multă vorbă”! şi viteaza noastră oştire, cu 
minte de bătrân, putere de tânăr şi îndrăzneală de nebun™, 
au trecut Dunărea şi s-au aşezat zid, unde era primejdia mai 
mare şi mai multă laudă de câştigat. Căci n-au întrebat câti 
duşmani sunt, ci unde sunt” şi la vreme de mare cumpănă au 
aruncat sabia ei într-o parte. Decât un an corb, mai bine o zi 
soim™ ! şi-au zis voinicii, şi unde trebuia vitejie, cu vitejie, 
unde trebuia bună chibzuială, cu chibzuială s-au purtat. 
Datoria lor au împlinit-o cu strălucire şi nu dorim decât ca tot 
aşa să ramaie. 

Nu dar din mândrie deşartă, nici pentru ochii vecinilor 
lăudăm pe-ai noştri, căci nimeni nu trăieşte în lume numai 
pentru ca vecinul să aibă părere bună despre dânsul. 


76 Tuliu Zanne, Proverbele românilor din România, Basarabia, Buco- 
vina, Ungaria, Istria şi Macedonia, ediție anastatică, Editura Scara, Bucureşti, 
2004, vol. VIII, Iordache Golescu, Povätuiri i cuvinte adevărate, nr. 2948, p. 154. 

77 Zanne, op. cit., nr. 9469, p. 442: „La résboiu cuvinte multe nu încape, 
nici zăbavă.”. Proverbul figurează şi în Mihai Eminescu, Opere, vol. VI, 
Literatura populară, Editura Academiei R.P.R., 1963, p. 378: „La răsboi 
cuvinte multe nu încap”. 

8 Zanne, op. cit., nr. 9483, p. 443: „Minte dé bătrân, putere dé tînăr si 
’ndrasnéla dé nebun la résboiu sé cere”. Proverbul figurează si in Mihai 
Eminescu, Opere, vol. VI, Literatura populară, Editura Academiei R.P.R., 
1963, p. 378: „Minte de bătrîn, putere de tînăr şi ’ndrazneala de nebun la război 
se cere”. 

” Zanne, op. cit., nr. 9474, p. 442: „La résboiu să nu întrebi câți vrăjmaşi 
sunt? ci unde sunt?”. Proverbul figurează şi în Mihai Eminescu, Opere, vol. 
VI, Literatura populară, Editura Academiei R.P.R., 1963, p. 378: „La răsboi să 
nu ’ntrebi câţi vrăjmaşi sunt, ci unde sunt”. 

80 Jordache Golescu, Proverbe comentate, Editura Albatros, Bucureşti, 
1973, nr. 1385, p. 204: „Decât un an cioară, mai bine o zi șoim”; La Anton 
Pann, op. cit., 1926, vol. I, p. 176: „De cât toată vara cioară / Mai bine o zi 
şoim in vară”, Proverbul figurează şi in Mihai Eminescu, Opere, vol. VL 
Literatura populară, Editura Academiei R.P.R., 1963, p. 378: „Decât un an 
cioară, mai bine o zi şoim”. 

Creadă vecinii ce-or pofti, numai să ne ştim noi că suntem 
în toată virtutea şi că avem ce ne trebuie. Căci soarta armelor 
este-n mâinele lui Dumnezeu şi, daca s-au îndurat să răsplă- 
tească dușmanului relele ce le-am suferit în trecut, nu trebuie 
să ne mândrim mult, ci să ne bucurăm în liniştea sufletului 
c-au ieşit gâlceava la capăt bun pentru noi şi s-avem nădejde 
că în curând vom avea pace, căci „pace preste pace” zice 
Domnul prin Isaia prorocul", şi cine cunoaşte ce dar are ea 
cu nimeni nu se sfadeste*. 


Citind articolul, remarcăm că textul este un intertext 
implicit, întemeiat pe surse livreşti, a căror identificare presu- 
pune inventarierea şi reconstituirea lecturilor pe care le-a făcut 
Eminescu în diverse momente ale vieţii sale. Acest proces este 
însă extrem de dificil, dacă nu chiar imposibil de realizat. 

În alte articole, intertextul implicit este dublat de un 
intertext explicit, a cărui alcătuire mozaicată este reflectată de 
citarea surselor”. Acest al doilea tip de intertext demonstrează 
că Eminescu a practicat o gazetărie de factură livrescă, sa- 
vantă, cu documentare laborioasă şi realizare fastuoasă, 
întocmai cum a procedat şi în alte domenii ale scrisului său. În 
conjunctie cu observaţia directă, recursul constant la lecturi 
reprezintă fundația pe care se edifică articolele de presă. 

Acceptând că în multe articole de presă argumentarea este 
dezvoltată de pe poziţia cititorului profesionist, trebuie arătat 
că motivele şi rosturile angajării lecturilor în scrisul gazetăresc 
sunt multiple. Pe de o parte, lectura indică reactiile™ şi prefe- 


8! Zanne, op. cit., nr. 9436, p. 441: „Pace piste pace, dzice Domnul prin 
Isaia”. 

8&2 Zanne, op. cit., nr. 9442, p. 441: „Cine cundsce ce dar are pacea, cu 
nimeni sé sfădesce.” 

5 Pentru detalii, se pot consulta cu mult folos lucrările lui D. Vatamaniuc 
asupra publicisticii lui Eminescu. 

5 E atît de uimitoare ştirea despre demisiunea întemeietorului Impe- 
riului germanic, e atît de mare omul şi evenimentele legate de numele său, încât 
citim de două si trei ori cu atenţie telegramele (subl. n.) sosite din Berlin şi din 
Londra pentru a ne încredința daca într-adevăr aşa este, daca într-adevăr 
principele de Bismarck este acela care, pentru o majoritate de două voturi 
într-o cestiune de minimă importanţă, depune din minile sale conducerea unui 
popor de aproape cincizeci de milioane, a unui popor care şi-a făurit soarta prin 
războaie de un succes arareori pomenit în istorie şi care încearcă a cîştiga o 

rintele ziaristului®’, ideologia sa, iar pe de altă parte, ea este 
valorificată pentru a furniza informaţii de amanunt*’, pentru a 
formula judecăți’, pentru a întări” sau pentru a respinge” 
teze. 

Dacă, de pildă, analizăm modul complex în care 
Eminescu înţelege să citească ziarele vremii, observăm că 
publicistul valorifică un întreg probatoriu dezvoltat prin 


necontestată supremație în conducerea afacerilor globului nostru.” (Eminescu, 
Opere, XI, p. 98). 

„Citim azi cu plăcere (subl. n.) versurile bătrânului Omer, cu care 
petreceau odată neamurile de ciobani din Grecia, şi imnele din Rig-Veda pe 
care păstorii Indiei le îndreptau luminei şi puterilor naturei, pentru a le lăuda şi 
a cere de la dânsele iarbă şi turme de vite. Tot asa privim cu plăcere 
plăsmuirile celui mai mare poet pe care l-au purtat pământul nostru, plăs- 
muirile lui Shakespeare, şi ne bucurăm de frumuseţea lor atâta, ba poate mai 
mult încă decât contimporanii lui, şi tot astfel privim statuele lui Fidias ş-ale 
lui Praxiteles, icoanele lui Rafael, şi ascultăm muzica lui Plestrina. Tot astfel 
ne bucură portretul pe care-l face Grigorie Ureche Vornicul lui Ștefan 
Voievod cel Mare, încât simţim şi azi plăcere citind (subl. n.) ce vrednic şi cu 
virtute român a fost Măria Sa.” (Eminescu, Opere, X, p. 23). 

5 vorbe, vorbe, vorbe! esclamă Hamlet, melancolicul principe al Dane- 
marcei, citind un pasaj dintr-o carte. Fraze! esclamăm noi de cite ori vorbeşte 
d. C. A. Rosetti. Fraze imflate, spuse fără convingere internă, fraze de uliţă, 
de-o confuză generalitate, plănuite pentru a ameti mintea celor ce n-au puterea 
a cîntări valoarea unei abstracții, formule mistice cari nu spun absolut nimic 
tocmai pentru a produce iluzia că spun ceva.” (Eminescu, Opere, X, p. 148). 

57 Astfel în studiul statistic asupra mişcării populatiunii din oraşul şi 
judeţul Iasi pe deceniul 1870-1879, de N.A. Alexandrini, secretarul consiliului 
judeţean, citim următoarele: (subl. n.).” (Eminescu, Opere, XII, p. 213). 

„Când citim manifestul acestui comitet central ceea ce ne mai izbeste 
este că (subl. n.) o seamă dintre membri sunt oameni cari au dovedit o mare 
înclinare la întreprinderi financiare hazardate, cari să-i facă a se îmbogăţi 
repede şi fără muncă.” (Eminescu, Opere, XIII, p. 279). 

Z „Şi-n adevăr, daca citim documentul lui Matei Basarab de la 1639, ne 
incredinfäm că (subl n.) el îşi pricepea misiunea lui istorică.” (Eminescu, 
Opere, XII, p. 269). 

„Deşi nu împărtăşim pe deplin ideile d-lui E. Rénan în privirea natio- 
nalitätilor, desi nu admitem că unitatea de idei e un premis, iar consistenţa 
unui Stat urmarea, totuşi, intervertind termenii, lucrul devine adevărat (subl. 
n.). Unitatea de rasă produce ca rezultat firesc unitatea de tendinţe, iar unde 
rasa dominantă e cu mult mai numeroasă sau cu mult mai cultă decât cea 
supusă, cea dentăi impune acea tendință. Privită în afară, unitatea statului 
corespunde în adevăr c-o unitate de tendinţe şi de idei.” (Eminescu, Opere, 
XIII, p. 137). 

lectură. Citirea unui material de presă oarecare declanşează” 
exercițiul argumentativ, îl întreține”, îl dezvoltă” ori îl 
încheie”. Gazetarul-cititor le oferă receptorilor săi indicii des- 
pre emoțiile resimtite (mirare”, perplexitate”’, sila’’, dezgust” 
etc.), despre reflectiile” sale de lectură si despre interpre- 
tarile'”’ date unor evenimente, precum si despre calitatea dis- 
cursului profesat de alti gazetari'”. Lectura este un proces care 
pune în mişcare întreaga fiinţă a celui ce vrea să înţeleagă ceea 
ce se petrece în realitate. Intelectul şi pasiunile gaze- 
tarului-cititor sunt puse în slujba telului de a face publicul sa 
înțeleagă şi să simtă ceea ce el înțelege şi simte. Această 


°l Citim în ,, Politik” (subl. n.), ziarul intereselor cehe, urmätorul articol 
demn de toată luarea aminte” (Eminescu, Opere, IX, p. 90). 

2 „Apoi mai citim” (Eminescu, Opere, XII, p. 274). 

„Dar ce mai citim încă (subl. n.) în «Curierul românesc»?” 

În magaziile de rezervă se află depuse în vreme de trei ani din urmă 
4441106 chile porumb 299700 chile mei. Ce avem astăzi în magaziile noastre 
de rezervă? Tot pe atâtea chile de palavre liberale. Dar ce mai citim încă? 
(subl. n.). Capitalul «cutiilor satelor» din Principate s-au văzut în catagrafia din 
urmă la 2357483 lei.” (Eminescu, Opere, X, p. 21). 

91 „Cele de mai sus le citim în Românul. Cât despre numele Jidova, el nu 
este de origine romană, ci stă desigur în legătură cu forma jidovină, care se 
găseşte adesea în documentele vechi româneşti şi însemnează scursatura de 
apă.” (Eminescu, Opere, IX, p. 509). 

9% În «Războiul» d-lui Gr. H. Grandea citim cu justă mirare următoarele 
şiruri” (Eminescu, Opere, XIII, p. 102). 

a „Când am întreba ce si cât se citeşte în România am rămânea 
incremeniti (subl. n.) de mizeria intelectuală.” (Eminescu, Opere, XII, p. 376). 

97 O adevărată sila ne cuprinde (subl. n.) citind foile acelea — neescep- 
tând pe «Românul» — cari, pe față sau piezis, acuză de trădare pe unii sau alții 
din membrii Adunării.” (Eminescu, Opere, XII, p. 434). 

% Medicament preservativ: după ce vei fi citit o foaie ungurească, să 
binevoiesti a-ți spăla mânile” (Eminescu, Opere, IX, p. 384). 

% Aceste reflecții ni s-au impus citind (subl. n.) o corespondență din 
Atena publicată într-un organ foarte serios din Germania, în «Gazeta generală» 
din Augsburg.” (Eminescu, Opere, XI, p. 335). 

100 „Citind nota cancelarului Kaunitz către ambasadorul austriac la Con- 
stantinopol, Thugut, scrisă acum 105 ani, la 1775, vedem liniamentele politicei 
tradiționale a Austriei în Orient.” (Eminescu, Opere, XI, p. 359). 

101 Este adevărat că sînt în foile guvernamentale, şi încă adeseaori, niște 
blagomanii asa de nesăbuite încât e peste putinţă să le citim fără să ne cauzeze 
un fel de nervozitate, dar în toate cazurile nervozitatea aceasta nu se numeşte 
necaz, ci haz (subl. n.).” (Eminescu, Opere, X, p. 386). 

propensiune e proprie creatorului de literatura si demonstreaza 
ca esenta discursiva a publicisticii lui Eminescu este de a se 
constitui, de a se legitima si de a functiona ca discurs prin care 
se problematizează identitatea specifică a altor categorii de 
discurs public: artistic, ştiinţific, politic, gazetăresc ş.a.m.d. În 
acest „discurs despre discurs” constă natura metadiscursivă a 
publicisticii eminesciene pe care, în studiul de fata, o consi- 
derăm ca invariantă a poeticii gazetăreşti. 

Eminescu este, fără îndoială, un gazetar retoric care a 
înțeles că, în practica scrisului jurnalistic, realitatea trebuie 
înfăţişată într-o anumită perspectivă, prin punerea ei în rama 
unei expuneri, adică prin plasarea într-un anumit cadru ideatic 
şi de limbaj care să le permită cititorilor vremii să observe cât 
mai limpede coloritul distinct al spuselor, faptelor şi întâm- 
plărilor, cu lumini şi umbre deopotrivă. Fie că îl numim 
perspectivă, ramă sau cadru, acest model de a scrie pune în 
valoare faptul că articolul de presă este un basorelief” prin 
care întregul (evenimentul) este desfăcut în planuri succesive 
ale adâncimii. Aşa cum, în lucrarea sculpturală numită baso- 
relief, relieful, plan de suprafaţă, se distinge de bază, plan de 
adâncime, deşi fac corp comun, tot astfel, în textul-basorelief, 
teza şi dovada, raţionamentul şi figura retorică, exemplul şi 
comentariul, toate sunt puse în perspectivă şi capătă adâncimi 
retorice diferite. Astfel, ideea şi cuvântul devin parti ale unui 
întreg a cărui rațiune de a fi este de a surprinde cât mai bine 
contururile, profilurile realităţii examinate. 

După compoziţia lor, articolele eminesciene sunt texte- 
mozaic. În privința arhitecturii lor argumentative, suntem, 
credem, indreptatiti să le considerăm texte-basorelief. Pentru 
cititorul atent, articolele lui Eminescu au un model incon- 
fundabil: mozaicul pune în valoare formele şi materiile care 
alcătuiesc un întreg, iar basorelieful evidențiază contrastele şi 
convergentele dintre părțile întregului. 


1% Tudor Vianu, „Tehnica basoreliefului in proza lui N. Bălcescu” în 
Studii de stilistică, Editura didactică şi pedagogică, Bucureşti, 1968, p. 198- 
202. 

Abstract 


The paper aims at revealing the poetics of reading that lies at 
the heart of Mihai Eminescu’s journalistic writings. In order to 
argue that the large and heterogeneous body of newspaper writings 
displays two fundamental invariants, namely intertextuality and 
metadiscursivity, I outlined the means, the techniques and the 
strategies used by the Eminescu to build the textual representation 
of a reader, to relate to his empiric readers and to emphasize his 
own reading experience. 


Din nou despre ,,taina” Luceafarului. 
Criptisme, obscuritati si fractura logica in 
textul antum 


Rodica MARIAN 


(rodi.marian@ gmail.com) 


Exegeza dinamică a Luceafărului din ultimele câteva 
decenii demonstrează cât de viu este încă Eminescu si cat de 
adâncă este „taina” marelui poem. S-au semnalat adesea 
caracterul criptic! al poemului, fracturile sale logice, unele 
obscuritati ori chiar haloul unor structuri $i sensuri incifrate 
,abia-ntelese, pline de-ntelesuri”, care ar deriva din forma de 
baladă-basm a Luceafărului. Unul dintre motivele care induc o 
astfel de seductie mai mult ori mai putin evanescenta imi pare 
ca trebuie inscris in aria influentelor si a afinitatilor, in special 
în modul de a înţelege timpul”, problemă, de altfel, crucială a 
aşa-numitului caracter criptic al poemului, alături de mult 
comentatul final, valorizat într-un larg spectru de semnificaţii 


+99 


! Carmen Negulei, Variantele „Luceafărului ”, în: idem, Studii si eseuri, 
Editura Alfa Press, Cluj-Napoca, 1995, p. 68, 76. La fel, Rosa Del Conte şi 
Rodica Marian îşi pun problema înţelegerii timpului ciclic din poem (voi 
reveni asupra acestor abordări), precum şi alti indologi. Uneori natura 
temporalitatii din poem este atinsă în treacăt, de exemplu George Popa intuia 
un impas al „modului nostru de a gândi asupra timpului, mai precis al modului 
european de a concepe durata ca pe o curgere heraclitiană ireversibilă” (Pre- 
zentul poetic eminescian, în Eminescu sau dincolo de absolut, Editura Princeps 
Edit, laşi, 2011, p. 308). 

Carmen Negulei arăta cu temei în anii 90 că: „În argumentele 
Demiurgului opoziţia unic-ciclic este secundară, un simplu fundal pentru o altă 
pereche de termeni: eternitatea Unului / eternitatea ciclicitatii. Din unghiul gân- 
dirii tradiționale este un sofism a accepta două tipuri de eternitäti; este vorba 
însă de două aspecte, şi nu de două tipuri de eternitäti.” (op. cit., p. 70). 

majore’, de care nu mă voi ocupa de astă dată, din această 
perspectivă. Problema de înțelegere a timpului* pare să fie 
fondul ideatic implicat definitoriu în controversele privind 
autenticitatea ori preeminenta versiunii Perpessicius (cea 
publicată de Eminescu la Almanahul României June) față de 
versiunea Maiorescu. Din această cauză, încă în 1987, Petru 
Cretia semnala câteva ambiguitäti ale textului antum al 
poemului Luceafărul (ediția Perpessicius), cea dintâi fiind 
incongruenta dintre teza diferenței, a incompatibilității dintre 
ordinea eternului si cea a efemerului, iar cea de a doua este 
numită teza eternității formelor sau tiparelor efemerului”. 
Fractura logică s-ar interpune între etern si efemer prin atri- 
buirea eternității si formei umane (s-ar naşte iarăşi oameni), 
anulând astfel diferența. Înainte de a argumenta de ce teza 
incongruentei nu se poate susține din punctul de vedere al 
logicii textului eminescian, limpede exprimată în semantica 
sa, ci numai din cel al modului de gândire european, voi 
reitera unele argumente exegetice alături de concluzia la care 
am ajuns în cărțile mele, într-o abordare semantică a întregului 
text poetic, cu consecințe asupra exegezei poemului, respectiv 
a sensurilor lui axiale. În esență, realitatea textuală a timpului 
ciclic din poem va fi principalul obiect al prezentei investi- 
gatii, alături de implicațiile degajate de aceasta în ordinea 
sensului global al poemului. Rezumând, voi încerca să lămu- 


3 În textul definitiv finalul are un caracter extrem criptic: ,,Ce-ti pasă tie, 
chip de lut, / Dac-oi fi eu sau altul”, care trebuie însă corelat cu versuri similare 
din discursul Demiurgului, cel din versiunea genuină a poemului, în speţă: 
„Ce-i pasă Celuia din cer / De-i plânge tu ori altul?”. 

4 Antinomia clasică era si este încă: Etern (Noi nu avem nici timp, nici 
loc, / Si nu cunoaştem moarte) şi Efemer (Dar piară oamenii cu toţi / S-ar 
naşte iarăşi oameni). E foarte limpede semantic că efemerul arată ca o perpe- 
tuitate, ca un fel de nemoarte a perisabilului continuu reluat, o nemurire a 
fluctualitatii. 

5 Petru Cretia, Editarea operei lui Eminescu. Bilanţul unui veac (VID, in 
„Viaţa românească”, nr. 12/1978, p. 17-24. „Reiterarea ordinii eterne a lucruri- 
lor fluctuante” (cum o numea Carmen Negulei, op. cit., p. 64) îl nedumereste şi 
pe Alain Guillermou, Geneza interioară a poeziilor lui Eminescu, Editura 
Junimea, laşi, 1977, p. 383. La fel vedea G. Călinescu „nişte uşi zidite ale ab- 
surdului” în încercarea de a interpreta absolutul lui Hyperion, Opera lui Mihai 
Eminescu, vol. IL, Bucuresti, 1934, p. 101. 

resc de ce contaminarea de inaltul sentimentelor, de misterul 
iubirii, va fi accesibilä ca aspiratie, ca spiritualizare, celor doi 
pământeni, numai în lumea Luceafărului (care este şi lumea 
lor construită semantic în text) şi nu în lumea lui Hyperion, 
care le rămâne inaccesibilă. Mai precis, voi motiva de ce 
exponentiala fată de împărat (numită numai o dată in text 
Cătălina, marcă textuală minimalizatoare evident, apoi în final 
redevine ea) era luceferita de la început, apoi, în final, prin 
intermediul ei, Cătălin se /ucefereşte cu totul, prin implorarea 
„farmecului luminii reci”. 

Ceva din misterul perpetuu al poemului Luceafărul s-a 
putut explica prin relevarea unei alte axe filozofice de profun- 
zime, printr-o translare a accentului de semnificație, într-o altă 
dominantă, respectiv eternitatea Unicului, care este pusă în 
relație cu eternitatea ciclicității, după expresia cercetătoarei 
Carmen Negulei. Aşadar, în esenţă aici există un singur plan, 
cel etern, confirmând concepţia indică despre unitatea şi veş- 
nicia lumii. Se anulează astfel opoziţia cer-pământ, extrem de 
exploatată în tradiția exegezei poemului. Argumentele acestei 
abordări deriva din susţinerea afinitatilor profunde ale poetului 
cu spiritualitatea orientală, iar interpretarea se bazează pe 
însuşirea dialecticii simbolului indian“. Deosebirea de esență 
dintre acest condensat studiu şi abordarea mea (dincolo de co- 
muna justificare a necesităţii de a considera poemul Luceafărul 
ca o totalitate a variantelor şi de accentul semnificativ pus pe 
timpul ciclic”) este de ordin semantic, vizând menţinerea opo- 
zitiei, care nu este secundară (punerea în antiteză este marcată 
textual prin câteva elemente-cheie, cel mai evident fiind Jar tu 
Hyperion rămâi..., cu corelativul final Ci eu, în lumea mea...). 
Planul considerat unic, cel al eternității ciclice, este numai 
unul dintre termenii opuşi, în sensul că acesta anulează fără 
dubii opoziţia preconcepută terestru-cosmic, întrucât destinul 
ciclic al omului şi al soarelui (toți) este acelaşi: Dar piară 


ê Vezi Sergiu Al. George, Limbă si gândire în cultura indiană, Editura 
Ştiinţifică şi Enciclopedica, Bucureşti, 1976. 

7 Ambele puncte de vedere, similare într-un fel, au apărut mai întâi sub 
forma unor comunicări, studiul meu în 1990, cel al lui Carmen Negulei tot în 
acelaşi an. 

oamenii cu toți / S-ar naşte iarăşi oameni... Din sânul vecini- 
cului ieri / Trăieşte azi ce moarte, / Un soare de s-ar stinge-n 
cer / S-aprinde iarăşi soare // Părând pe veci a răsări / Din 
urmă moartea-l paşte / Căci toţi se nasc spre a muri / Si mor 
spre a se naşte... Însă opoziţia faţă de veşnicia perisabilului — 
care nu moare definitiv niciodată, fiindcă natura cosmică şi 
cea umană, cu timpul lor ciclic, sunt în continuă reluare în 
timp — este clar exprimată, fiind eternitatea statică a Părintelui 
Ceresc şi a lui Hyperion (altă ipostază şi alt nume al eroului 
principal care este dezvăluit ca natură congeneră a absolutului 
prin lexemul noi): Ei numai doar durează-n vânt / Deşerte 
idealuri — // Când valuri află un mormânt / Răsar în urmă 
valuri; // Ei au doar stele cu noroc / Şi prigoniri de soarte, / 
Noi nu avem nici timp, nici loc, / Şi nu cunoaştem moarte. 

În esenţă, opoziţia — considerată clasică în Luceafărul — 
între etern-efemer (reprezentând planurile cosmic-terestru) se 
dovedeşte a fi, de fapt o altă opoziţie, foarte uşor de auten- 
tificat prin argumente semantice (textul antum şi din variante), 
adică din totalitatea textului integral, ca o nouă opoziţie 
principală: veşnicia increatului / eternitatea ciclicităţii. Opo- 
zitia care se insinuase în text înainte de răspunsul Părintelui 
Ceresc la marea rugă a Luceafărului, respectiv distanţa 
despärtitoare dintre cer (Luceafărul cel de sus) şi condiţia 
omenească, este anulată de discursul „demiurgului”, prin 
revelarea unităţii cerului şi pământului, cuprinşi în eternitatea 
ciclică. Aspectul acesta al unităţii naturii cosmice şi umane (O 
lege-n veci va stăpâni / Şi lumea şi atomul / Când omul 
prinde-a-mbătrâni / Reintinereste omul), absolutizat în abor- 
dările susținătorilor influenţei exclusive a upanişadelor, nu 
trebuie confundat cu anularea opoziţiei, fiindcă aceasta există 
textual şi ideatic şi se manifestă ca un alt contrast, reinstalat 
între increat şi creat, lumea creată fiind, în gândirea emines- 
ciană din acest poem, după concepţia indică, unică şi veşnică. 
Însă, aşa cum şi Carmen Negulei observa, pe alte coordonate, 
influenţele nu sunt întotdeauna exclusive, iar Eminescu, se 
poate dovedi semantic, a păstrat şi dualismul în concepția 
despre lume, chiar se apropie de creştinism prin dubla natură a 
eroului principal. Steaua, soarele şi omul nu se deosebesc ca 

destin ciclic. Dar, totodatä, Parintele ceresc fi aratä celui pe 
care l-a numit Hyperion că este din stirpea celor fără început şi 
sfârşit, fiindcă el însuşi este „o lume-ntreagă”, „Lumină din 
lumină”. Părintele şi Hyperion fac parte din această „lume” 
care se opune, foarte clar exprimat în strofele discursului său, 
unei alte lumi, cea în care nu există oprire, moarte, perisabil, 
aşa cum credea, cum spera şi cerea Luceafărul. Condiţia lui 
Hyperion, ca entitate (ipostază) textuală distinctă de Luceafăr, 
a fost lămurită ca natură, semnificaţia retragerii sale, modul în 
care recuperează moartea = repaos, mai ales în capitolele IV, 
V, VI şi VII din ,, Lumile” Luceafărului“; în acest areal al pro- 
blemei criptice a timpului, vreau doar să subliniez că lumea 
din final, în care cel numit Hyperion se retrage, este o lume a 
sufletului, a divinității acestuia, argumentul peremptoriu este 
tot semantic, întărit de variante: ,,Traiti în cercul vostru strâmt 
/ Şi în favoarea sorții / Căci ceea ce în suflet simt / E nemurirea 
rece”. În esenţă, Părintele îl învaţă pe Hyperion că sufletul este 
nemuritor, dar verbul mă simt din finalul textului definitiv este 
semnificativ pentru neîmplinirea, nesiguranța implicată. În cea 
dintâi lume este o absenţă a timpului, a spaţiului şi a morții (nu 
cunoaştem moarte), iar opusul ei este o veşnică reiterare a tim- 
pului, a spaţiului şi a mortii-renastere, „eterna reîntoarcere”. 
Astfel imposibilitatea morţii este o realitate textuală, de două 
ori obiectivă, într-o lume în care se pun în antiteză o veşnicie 
absolută, increată (Părintele ceresc şi Hyperion), pe de o 
parte, iar pe de altă parte, în antiteză stă eternitatea formelor 
efemere, în care nimic nu rezistă reîntoarcerii, nici chiar 
moartea, care nu este nicidecum un repaos, cum spera să 
găsească personajul Luceafărul în ora de iubire. Formele 
efemere sunt înscrise aşadar, în semantica explicită a textului, 
în circularitate, în ceea ce s-a numit timpul circular al lumii 
create: „Dar piară oamenii cu toţi / S-ar naşte iarăşi oameni”, 
„Un soare de s-ar stinge-n cer / S-aprinde iarăşi soare // Părând 


8 Rodica Marian, „Lumile ” Luceafărului, Editura Remus, Cluj, 1999, 
p. 120-226, capitolul IV: Ipostaze ale nemuririi: Luceafărul si Hyperion, 
capitolul V: Hyperion si recuperarea morţii, capitolul VI: Obsesia timpului si 
a „micului eu”, capitolul VII: Despre natura lui Hyperion, semnificaţia retra- 
gerii lui şi despre iubire. 

pe veci a răsări / Din urmă moartea-l paşte / Căci toţi se nasc 
spre a muri / Şi mor spre a se naşte”. 

Astfel încât ceea ce-i părea unui spirit european precum 
Alain Guillermou ca o discontinuitate de idei, nebuloasă 
descriere a dezgustului de viaţă, este pentru eminescologii şi 
indologii atenţi la substanţa surselor o lecţie despre alcătuirea 
universului şi eternitatea spiritului”. Din unghiul meu de ve- 
dere, strofe din versiunea genuină a poemului par enigmatice 
spiritului european, deşi ele sunt expresiv exacte pentru men- 
talitatea indică, precum Tot ce a fost, tot ce va fi / De-apururi 
fata este / Si basmul trist al stingerii / Părere-i şi poveste ori 
Căci ce e pururi fata / E moartea din care vedem / C-a răsărit 
viata, mai ales dacă nu sunt coroborate cu relictele lor din 
textul antum, la fel de lipsite de logica liniară (în tradiţie pur 
europeană) a timpului: Părând pe veci a răsări / Din urmă 
moartea-l paşte / Căci toți se nasc spre a muri / Si mor spre a 
se naşte. 

Este încă adevărat, după credinţa mea, că „taina” marelui 
poem, despre care vorbea Perpessicius în 1940, rămâne intactă 
dincolo de toate reînnoitele asalturi ale criticii şi diverselor căi 
de interpretare. De asemenea, cred că este întemeiat să ne 
raportăm la această taină, într-o oarecare măsură, prin prisma a 
ceea ce Rosa Del Conte numea „centrul de greutate al lumii 
eminesciene: adică problema şi sentimentul timpului”. 
Această poziţie de gândire considerată primordială în uni- 
versul creativ al lui Eminescu cuprinde, în esenţă, o viziune 
circulară a timpului, chiar dacă în cadrul ei, considerată ca 
mentalitate, celebra exegetă italiană discerne două atitudini ale 
poetului, una faţă de un timp al cerului şi alta față de un timp 
al pământului!!. Altfel spus, interpretarea Rosei Del Conte nu 
părăseşte opoziţia tradiţională cer-pământ, deşi, paradoxal, se 
întoarce la ea după ce descoperise o cale mai profundă de a 


? Cicerone Poghire, O sursă indiană a „Luceafărului ” lui Eminescu 
(Katha-upanisad I, 19-20), în Caietele Eminescu, vol. IV, Bucuresti, 1977, p. 
50-54. 

10 Rosa Del Conte, Eminescu sau despre absolut, Editura Dacia, Cluj, 
1990, p. 290. 

"Id. ib., p. 292. 

intelege textul si mentalitatea creatoare a lui Eminescu, in 
care, dupa acceptia mea, cosmicul nu este imaginea divinului 
(ci Parintele ceresc $i Hyperion); iar ipostaza astralä Lucea- 
farul este, cum bine se deduce din demonstratia Luciei Cifor, 
într-o lectură din perspectiva problematicii întrupării, un divin 
ca proiecţie al propriei lor aspirații, doar imanentizat”?. 
Semantica textuală demonstrează semnificative contaminări 
între atributele Luceafărului (lumina, farmecul) şi cei doi pă- 
mânteni, pe când ipostaza Hyperion le rămâne necunoscută, şi 
astfel nu poate ,,consfinti” norocul, fiindcă textual nu mai 
cade ca-n trecut. La această interpretare voi reveni într-un 
final de argumentare, fiindcă ,,figuratia divinului” coincide cu 
cele două lumi semantic-textuale, numite de mine Luceafărul 
şi Hyperion. 

Antinomia născută din diferența de intensitate a iubirii 
celor doi protagoniştilor din poem va marca definitiv interpre- 
tarea Rosei Del Conte, în pofida observaţiei juste a naturii 
circulare a temporalitatii lumii, care ar fi produs, în consecinţă 
firească, altceva decât imposibilitatea întâlnirii dintre cer şi 
pământ, din cauza patosului inferior al pământencei. Pe de altă 
parte, această veşnicie impersonală care asigură eu-lui reîn- 
toarcerile ciclice nu este nicidecum acea moarte eliberatoare, 
acel repaos ce ar putea aduce uitarea şi trecerea dincolo de 
cercul fatalitatii, aşa cum iluzoriu voia Luceafărul. Această 
moarte = repaos = oră de iubire, sens al morţii la care voi 
reveni, lămurită de fapt în „Lumile” Luceafărului, nu este 
posibilă în lumea absolutului; Luceafărul fusese botezat 
Hyperion, cel care devine astfel consubstantial cu Părintele 
ceresc, asimilat în noi, n-are timp, nu cunoaşte moarte, nu are 
moartea-n el (într-o variantă revelatoare), iar în eternitatea lu- 
mii create, moartea este doar o trecere, ca şi naşterea, adică nu 
este repaos. Pentru Rosa Del Conte, veşnicia renaşterilor este 
„O imagine deformată a nemuririi, adică a eternului abstract”, 
cum comenta cunoscuta exegetă vorbind de figurile limbajului 
eminescian, dar neaplecându-se asupra semanticii textului 


"2 Lucia Cifor, Ipoteze pentru o nouă interpretare a poemului ,, Luceafä- 
rul”, în Studii eminescologice 6, Editura Clusium, Cluj-Napoca, 2004, p. 16, 21. 

poetic al Luceafarului, care i-ar fi oferit argumente peremp- 
torii în privinţa opoziţiei dintre eternitatea absolută şi vesnicia 
universului creat, cu timpul său ciclic, caracteristic naturii 
cosmice şi umane, implicit Luceafărului. 

Important mi se pare să subliniez că timpul circular este 
atribuit de Rosa Del Conte variantelor Luceafărului (mai exact 
spus, dedus din acestea”) şi chiar liricii eminesciene, dar fără 
să-l valorifice pentru Luceafărul, ca text definitiv, iar, în con- 
ceptia ei, proveniența mentalitatii respective este o răsfrângere 
a tradiţiei culturale răsăritene, ca venind din sursa unei gnoze 
receptate prin filieră autohtona'*. Aşadar, acel toți se nasc spre 
a muri... rămâne neexplicitat, în sensul că nu se justifică se- 
mantic deloc, nu există vreo diferenţă între timpul cerului şi 
cel al pământului (vezi paralelismul: ... / S-ar naşte iarăşi 
oameni = ... S-aprinde iarăşi soare). Cu atât mai mult cu cât 
în paralelismul evident în textul definitiv între cosmos (soare) 
şi oameni, variantele includ şi timpul categorial, altfel spus 
circularitatea este înscrisă şi în destinul timpului însuşi: Să 
piară timpul innecat / În văi de întuneric / El s-ar renaşte lu- 
minat / Ca să se-nvârtă sferic. Aşadar, circularitatea este legea 


3 Timpul circular (atât de invocat de Rosa Del Conte) şi vesnica 
reîntoarcere are în varianta genuină A nenumărate formulări care par numai 
fanteziste, dar reflectă reuşit ideea perenitätii lumii create (chiar dacă exegeta 
nu iese din prejudecata misogină a interpretării poemului finit), îi prilejuieşte 
Rosei Del Conte observaţii de o deosebită subtilitate privind viziunea circulară 
a timpului, înţeleasă ca o temporalitate ce se reînnoieşte mereu, ca o 
permanenţă: Oricât de vested ar si fi / La vară-n floare-i pomul / Când omul 
prinde-a-mbătrâni / Rentinereşte omul / Dacă tăria s-ar negri / De vijelii 
rebele / Si dacă stele-ar peri / S-ar naşte iarăşi stele. Prima strofă citată de 
Rosa Del Conte are, în opinia mea, o variantă şi mai percutantă pentru ideea 
unităţii Universului creat ori increat: O lege-n veci va stăpâni / Şi lumea şi 
atomul / Când omul prinde-a-mbătrâni [...]; şi: Din chaos toate-au apărut / Si 
se întorc în chaos, / Cum din repaos s-au născut / Ea tinde la repaos), Tu crezi 
in stele şi în sorti / Ca-n basme-a tinereţii / Când viata biruie pe morţi / Si 
moartea-i muma vieţii. (Natura n-are ieri şi azi / Si lumea n-are goluri) 
Brahma... Tu crezi in stele şi în sorti / Ca-n basme-a tinereții / Când viata 
biruie pe morţi / Si moartea-i muma vieţii. Alte variante expresive, con- 
vergente: „Basmul trist al stingerii / Părere-i şi poveste”, „Zadarnic lumea de 
păreri / S-arată trecătoare / Chiar soarele pierind din cer / Din nou s-ar naşte 
soare”. Si, mai lămuritor: „Au nu sunt toate-nvelitori / Fiintei ce nu moare?”. 

14 Rosa Del Conte, op. cit., p. 141-160. 

universului viu, o eternitate a nasterii-moarte-renastere, con- 
ceptie care se expliciteazä mai cu claritate in gandirea anticä 
indiana (hindusä), unde existä si fundamentul de unitate si 
vesnicie a lumii create. (Dar, pe de altă parte, însăşi ideea 
incompatibilitatii este hindusa, adica ideea de dharma, ,,terme 
traduit en général, de manière assez approximative, par les no- 
tions européennes de «loi», «religion» et même de «vertu»” 5, 
după cum demonstrează pătrunzător Cicerone Poghirc). Ceea 
ce concordă în abordările (destul de semnificative numeric) 
care au la bază structura sufletească a poetului ca fiind pro- 
fund consonantă cu cultura indiană şi cea a Rosei Del Conte, 
aceasta din urmă contrasă pe filiera gnozei răsăritene (influen- 
tata de fapt de gnoza indică) sunt atributele esențiale al lumii, 
care este veşnică, unitară, dar nu increată. În mod antinomic 
lumea la care ajunge Luceafărul şi în care trece în uitarea 
oarbă, devenind apoi Hyperion, este vesnicia neființei atotpu- 
ternice, totodată şi natura lui Hyperion, care nu are moartea-n 
el („Hyperion care răsai / Străbătător de toate, / Tu care-n tine 
moarte n-ai / Cum cei ce nu se poate?” O. II, p. 447), veşnicie 
fără început şi sfârşit, care nu cunoaşte moarte, dar nici viaţă, 
respectiv nici timp, aşa cum am demonstrat în capitolele V,VI 
şi VIII ale ,, Lumilor ” Luceafărului. 

Întrucât logica textuală a argumentelor Părintelui ceresc 
se construieşte pe o opoziţie limpede exprimată, se pune pro- 
blema caracterului criptic al poemului, mai întâi pe coordonata 
unității dintre absolut şi relativ, în sensul că cele mai 
abundente explicitări ale refuzului la marea cerere a Lucea- 
fărului sunt, în textul poetic integral, cum spuneam, cele care 
îi dezvăluie eroului principal că moartea nu este definitivă, de 
aceea am numit acest tronson ideatic un reper semantic, 
reprezentat şi concentrat în sintagma ,, moartea-i muma vieții” 
(O. II, p. 386). În al doilea rând, ceea ce rămâne suspendat, 
dincolo de nondiferenta cer-pământ, este tocmai noua opoziție 
ființă (natură şi om) şi neființă (demonstrabilă semantic, al 
nefiintei adăpost, cum am văzut), creat-increat, care, în funcţie 


15 Cicerone Poghirc, L 'idee centrale du poeme „Luceafărul ” et la 
notion hindoue de „dharma ”, în idem, Eminesciana, Paris, 1989, p. 6. 

de justificarile ei ideatice, sursologice ori textuale, ar putea 
risipi aşa-numita ,,discontinuitate” (una dintre etichetele feno- 
menului criptic) a poemului Luceafărul. 

Pe această linie de interpretare nu se poate justifica 
superioritatea axiologică conferită lumii de sus şi precaritatea 
celei de jos (argumentele textuale care o contrazic sunt pe- 
remptorii), concluzie în cheie pur tradiţională şi filistină (cum 
ar zice C. Noica). Dacă C. Noica răstoarnă ecuaţia romantică a 
aspiratiei către un ideal de neatins, considerând-o o platitudine 
pentru marea şi tulburătoarea problemă a poemului emines- 
cian, argumentând în sensul că nefericirea geniului este de 
ordin ontologic, iar tânăra fată de împărat este statornică şi 
senină în iubirea de absolut, cariera acestei presupuse intele- 
geri alegorice nu a fost totuşi compromisă, ea insinuându-se 
subtil în foarte docte şi sensibile analize mai noi. Confuzia 
majoră a Luceafărului este dorinţa lui care asimilează ora de 
iubire şi repaosul desăvârşit, care, în chip de moarte, nici nu 
există. 

Elementul principal al noii interpretări propuse este argu- 
mentarea unei alte înţelegeri a sensului profund al poemului, 
în locul tezei geniului neînțeles de omul limitat şi această 
repudiere a unei istorice crunte banalitäti romantice!” porneşte 
de la „falsele interpretări” chiar ale celebrei notații a lui 
Eminescu asupra poveştii pe care-o poetiza'’ în Luceafărul. 
Această superficială, „proastă citire” a alterat fondul tematic al 
poemului însuşi, reducându-l la platitudinea romantica a aspi- 
ratiei către un ideal de neatins, ceea ce conduce la un senti- 
ment stingheritor'5, spune C. Noica. În esenţă, demonstraţia 


16 Constantin Noica, ,,Luceafarul” şi modelul ființei, in idem, 
Sentimentul românesc al fiinţei, Editura Cartea Românească, Bucureşti, 1978. 

17 Este vorba de notita de pe fila 56 a manuscrisului 27755, reprodusă de 
Perpessicius în Opere, volumul II, Bucuresti, 1943, p. 403-404. Eminescu scria 
„[..-] Înţelesul alegoric ce i-am dat [poveștii Luceafărului] este că dacă geniul 
nu cunoaşte nici moarte şi numele lui scapă de noaptea uitării, pe de altă parte 
aici pe pământ nici e capabil a ferici pe cineva, nici capabil de a fi fericit. El 
n-are moarte, dar n-are nici noroc. Mi s-a părut că soarta Luceafărului din 
poveste seamănă mult cu soarta geniului pe pământ şi i-am dat acest înţeles 
alegoric”. 

18 C, Noica, op. cit., p. 98. 

este pertinentă fiindcă citeşte cu accentele cuvenite notita emi- 
nesciană, iar apoi argumentează cu textul poemului ideea că 
vina nereuşitei întrupări a generalului în ființă este chiar a 
acestuia, fiindcă nu-şi poate depăşi natura ontologic marcată 
de nefericire. 

Nefericirea ontologică a geniului este, pe de altă parte, o 
coordonată reprezentativă a liricii eminesciene, inclusiv în 
poemul Luceafărul, după cum arătam alteori”, fiind suferinţa 
generalului de a nu putea prinde fiinţă, în termenii lui Noica. 
În alţi termeni, corelativi semantic cu celebrul poem, geniului 
îi este dat să simtă totdeauna durerea unei vieți eterne, iar 
această simtire se reflectă ca limită numai în cazul relationarii 
cu nelimita dăruirii de sine, emblematic înscrisă în senina aştep- 
tare a Cătălinei, ceea ce contrazice izbitor optica superiorității 
geniului. În fond, C. Noica transferă vina neimplinirii fiinţei in 
„orbirea” Luceafărului, care nu vede „deschiderea” atât de 
curată „în întinarea ei chiar” a făpturii individuale, care vrea, 
şi în final, „iubirea cealaltă na 

În termenii filozofici ai devenirii întru ființă, geniul ar fi 
aşadar marcat de tragismul acestei neputinte, ceea ce poate 
trimite la interpretarea dată poemului de Ioana Em. Petrescu, 
cea a menținerii prin gândire a lumilor în ființă, mai bine zis în 
aceasta ar consta tragismul Luceafărului. Doar ca, in intele- 
gerea mea, cel care răspunde la ultima invocatie a Cătălinei nu 
mai este Luceafarul, ci Hyperion, cel care a devenit constient 
de sine, împreună cu noul său nume, cel care devine împăcat 
cu lumea sa întreagă, lume a singurătăţii senine; astfel el ră- 
mâne în această lume a generalului, care-i este acum sufici- 
entă, precum şi fata de împărat rămâne în lumea contingentei. 
În esenţă, îmi pare că statornicia întru aspirație a Cătălinei o 
ridică întru seninătate, cu toate că nu ştie despre Fiinţă, cum 
spune Noica. Tot astfel, aş putea sublinia că noua ipostază a 
Luceafărului care este Hyperion, „cel pe deasupra mergător, 
cel ceresc” (după înţelesul etimologic al numelui), se ridică 
întru seninătate, fiindcă ştie de Fiinţă, dar nu este nefericit, se 


1 Rodica Marian, , Lumile” Luceafărului, ed. cit., p. 88, 157, 207 etc. 
2 C, Noica, op. cit., p. 106. 

simte „rece” în suflet (în variante în suflet = în lumea mea), 
ceea ce explică acţiunile sale, adică, nu mai cade ca-n trecut. 

De asemenea, valorizarea axiologică în timpul ceresc a 
absolutului, a înaltei simtiri, ca atribut exclusiv al figurii as- 
trale din poem (Luceafărul ca personaj) se schimbă definitoriu 
dacă se pune accentul semnificativ necesar pe paradigme ca 
„farmecul sfânt” şi „dorul de moarte”, de altfel chei de boltă în 
lirica eminesciană, care apar în textul poemului exclusiv în 
„vorbirea” Cătălinei şi apoi a lui Cătălin: „farmec sfânt”, 
„orizont nemărginit / Singuratatii mării”, „dor de moarte”, 
„farmecul luminii reci”, „visul din urmă”. Pe această coordo- 
nată, răsturnările de perspectivă în reinterpretările Luceafăru- 
lui au fost începute de C. Noica în 1978, prin accentul pus pe 
nefericirea ontologică a geniului şi salvarea de putinätate su- 
fletească a tinerei fete de împărat, care este statornică şi senină 
în iubirea de absolut. Consonante cu aceste schimbări în sem- 
nificatia profundă a poemului, cu sensul „alegoric” dat de poet 
poveştii Luceafărului (aşa cum a fost acesta citit de C. Noica) 
sunt scrisorile trimise de poet Veronicăi Micle şi aduse la 
lumina tiparului prin publicarea corespondenţei inedite Mihai 
Eminescu — Veronica Micle de Cristina Zarifopol-Illias în anul 
2000”. 

Petru Cretia extrage esenţa poemului şi a lumii întregi a 
Luceafărului din temeiurile sale lirice şi nu din scenariul de 
idei (alegoric) şi ajunge la afirmarea faptului că poemul este 
pătruns „de una dintre cele mai adânci tristeti ale fiinţei”, 


21 Dulcea mea Doamnă / Eminul meu iubit. Corespondenţă inedită 
Mihai Eminescu — Veronica Micle, Scrisori din arhiva familiei Graziella şi 
Vasile Grigorcea, ediţie îngrijită, transcriere, note şi prefaţă de Cristina 
Zarifopol-Illias, Polirom, 2000. Într-o scrisoare revelatoare a lui Eminescu 
catre Veronica regäsim aceeasi adâncä introspectie: ,,Astfel, viata mea, ciudata 
şi azi şi ncesplicabilă pentru toți cunoscutii mei, nu are nici un înţeles fără tine. 
Nici nu ştiu de ce eşti parte întregitoare a tuturor gândurilor mele, nici mă 
preocup s-o ştiu, căci nu mi-ar folosi la nimic, dar este o legătură neesplicabilă 
[...]. Tu nu m-ai făcut fericit, şi poate că nu sunt capabil de-a fi, tu nu m-ai 
făcut nici atât de nefericit încât să mă nimicesc, dar ceea ce era mai adânc 
ascuns în sufletul meu privirea ta le-a scos la lumina zilei. Văzându-te, am ştiut 
că tu eşti singura fiinţă din lume care în mod fatal, fără să vrea ea, fără ca eu să 
voiesc, are să determineze întreaga mea viaţă”. 

aproape, as zice, de coordonata plutonica conferita de I. 
Negoitescu postumelor. În privinţa instalării hibride a 
poemului eminescian în idee, cum am mai spus, Petru Cretia 
reproşează expresiei celei mai elaborate a ,,inaccesibilitatii şi a 
incompatibilității” o dublă adulterare „de resentimente exte- 
rioare ei şi de confuzia dintre geniu şi entitățile eterne”. 
Observațiile sunt justificate în privinţa resentimentelor, dacă le 
interpretăm în cheie romantică, iar în ceea ce priveşte confuzia 
lui Eminescu am lămurit, poate, întreaga problemă prin dubla 
natură a Luceafărului-Hyperion. Curios este însă faptul că 
analistul promotor al tristetii cosmice şi al durerii celei adânci 
a ființei (confină poate cu nefericirea ontologică a geniului, nu 
a sensului alegoric schopenhauerian, geniul neînțeles de muri- 
tori) se lasă sedus şi de acea muzică „senin-amară a sinelui 
adânc”, pe latura ei luminoasă, fiindcă observă ceva asemă- 
nător cu zvonul ordinii din concluzia lui Noica: „Există în 
Luceafăr, fără ştirea lui, puterea unei prezenţe cosmice atât de 
mângâietor intense, încât, sub raza lui, lumea de jos este sanc- 
tificata. [...] Ceva care poate lăsa în suflet fie şi numai pentru 
o vreme, semnul luminii lui şi o chemare care cheamă dincolo 
de noroc şi dincolo de împlinirile lui”. Toate acestea nu pot 
fi determinate de trăsătura fundamentală a temeiurilor lirice, 
fiind rezultatul firesc al construcției sensului, la care contri- 
buie deopotrivă structura epică, basmul, acţiunile, metaforele, 
numele, semantizarea timpului, în mod special, şi ele nu se pot 
separa de expresia textuală. 

Tot un fel de răsturnare a perspectivei valorizante tradi- 
tional romantice se poate întâlni şi într-una dintre cărțile de 
exegeză eminescologică (apărută în 1989) ale lui George 
Popa, care, în modul său propriu de „libertate metafizică”, 
ajunge, la un moment dat, la o concluzie ce se apropie ideatic 
de Noica, de salvarea Cătălinei din nimicnicie, fără să preva- 
leze numai personajul feminin (se ştie că la Noica, Cătălin 
rămâne „o făptură de tina şi de rând”). Lui G. Popa i se pare ca 
„în Luceafărul balanţa dintre imanent şi transcendent, dintre 


» Petru Cretia, Eminescu editat si comentat de Petru Creţia, Editura 
Humanitas, Bucuresti, 1994, p. 39, 40. 

uman şi suprafiresc înclină către sfera omenească... nu 
depreciază omenescul, ci dimpotrivă îl glorifică” şi astfel 
Luceafărul „apare drept poemul reabilitării contingentului 
omenesc în raport cu lumea fantomatică a ideilor eterne, con- 
cept căruia îi este aservit de două milenii cultura europeană”. 
Condiţia ontică preferată este cea a perisabilului, a vieții, 
fiindcă suprafirescul, numenalul, arhetipalul, eternul, absolutul 
nu poate trăi nicidecum acel farmec sfânt al iubirii, al misteru- 
lui, „extatica poeziei”, cum o numeşte acest analist eseistic”. 
lar, în contrast cu această vie, pulsatorie, bogată în simtiri 
condiție a umanului, la George Popa ,,astralul, transcendentul 
[care] nu are conţinut, sărăcia sa ontologică apare evidentă in 
raport cu feeria lumii noastre”. Ceea ce poate totuşi nedumeri 
este faptul că, menţinând ideea contrastului ontologic, alături 
de cel axiologic, cu câteva pagini înainte, contingentul şi 
absolutul, efemerul şi eternul par să-şi reocupe milenara valo- 
rizare opozitivă de tip european (romantic, mai ales), în sensul 
că pământeanca ignoră absolutul, unicitatea iubirii, nefiind 
capabilă „să se interfereze cu tărâmul nemuririi..., să fiinteze 
în veci de veci şi rânduri de vieţi în spirit”. 

Pe de altă parte, George Popa ajunge la concluzia că cele 
două temporalitati din poem sunt incompatibile, după ce subli- 
niază că Eminescu a încercat să sintetizeze cele două forme 
ontologice de timp, iar depărtarea lor polară din final confirmă 
imposibilitatea depăşirii graniţelor, idee finală asemănătoare 
cu multe alte perspective de analiză, de pildă cu cea a lui Cice- 
rone Poghirc, care arăta, de asemenea, că ideea fundamentală 
a Luceafărului este incompatibilitatea de destin dintre Hyperion 
şi Cătălina. Mentinerea prioritară a antinomiei timpului din 
poem, a contrastului ontologic, antrenându-l şi pe cel axiolo- 
gic (uneori), confirmă ecuaţia tradiţională antitetică efemer- 
etern”, însă de această dată, opoziţia conservă şi eternizarea 


= George Popa, Prezentul poetic eminescian, în Eminescu sau dincolo de 
absolut, Editura Princeps Edit, Iasi, 2011, p. 310. 

# Id. ib., p. 312. 

°5 Id. ib., p. 289. 

% Id. ib. p. 227. 

astralului, transcedentalizarea” lui, procedand similar cu toate 
pozitiile interpretative care nu au sesizat timpul ciclic din 
poem. 

Curios şi interesant este însă faptul că George Popa sesi- 
zează, oarecum în treacăt, faptul important că impasul de a 
gândi asupra timpului (respectiv a ceea ce, în opinia mea, 
determină caracterul criptic al Luceafărului) s-ar putea explica 
prin distanţa dintre modul european de a concepe durata ca pe 
o curgere heracliteană ireversibilă şi gândirea hindusă, în care 
timpul „are un mers în cerc”. Autorul eseist nu citează con- 
ceptia Rosei Del Conte despre timpul circular eminescian şi 
nici nu foloseşte sursele gnozei autohtone, mai curând, în ceea 
ce-l priveşte, această intuiţie are legătură cu cunoaşterea 
upanişadelor, din care citează, cu justete, în alte zone ale co- 
mentariilor sale eminescologice. Oricum, intuiţia sa nu este 
întemeiată semantic şi nici urmată de argumente din textul ori 
variantele Luceafărului şi este abandonată în favoarea ideii 
unui „impas al timpului însuşi”, care ar da seamă de fondul de 
idei al poemului, înţeles ca impas al ambelor forme ontologice 
de timp, ca alternative ontice, ce nu satisfac axiologic la mo- 
dul absolut exigenţele poetului, insatisfactie, de altfel, funciară 
eminescianismului. În principiu, cred că această idee poate fi 
în acord cu ceea ce Noica înţelegea prin nefericirea ontologică 
a geniului, dar, după lectura mea, în semantica textului poetic 
integral „profunda melancolie constitutivă erosului emines- 
cian”, cum o exprimă adecvat Lucia Cifor, se nuanteaza 
gradual în cele trei singurätäti din finalul poemului. 

Fără o legătură directă cu categoria timpului din poem, 
dar importantă prin consecinţele înverşunat statornice ale 
mentalitatii geniului neînțeles, trebuie amintite şi exegezele 
care, cu totul paradoxal, reafirmă putinätatea sufletească a 
Cătălinei, observând totuşi cu temei că paradigme ca „far- 


27 Ca în majoritatea abordărilor exegetice ale Luceafărului, timpul hype- 
rionic este asimilat cu cel al Luceafărului, cu esenţa ontică a geniului, de aceea 
această conştiinţă exterioară lumii este „incapabilă de a se întrupa” (George 
Popa, op. cit., p. 309). În legătură cu întruparea imposibilă pentru Hyperion voi 
relua discuţia în legătură cu lectura hermeneutică propusă de Lucia Cifor, din 
perspectiva căreia se poate dezambiguiza figura divinului semantizată în poem. 

mecul sfânt” şi „dorul de moarte” sunt chei de boltă in lirica 
eminesciană, dar, curios, apar în Luceafărul numai în vorbirea 
Cătălinei. De pildă, Svetlana Paleologu-Matta” susține 
inflexibil că nu-i pot fi atribuite pământencei, fiindcă ea este 
incapabilă de o atare elevaţie şi înţelegere. La fel de exclu- 
sivist a fost şi C. Noica nu în privinţa Cătălinei, ci în dezapre- 
cierea lui Cătălin, neluând în seamă ,,vorbirea” lui din scena 
finală atât de pătrunsă de fiorul desăvârşirii: „Revarsă linişte 
de veci / Pe noaptea mea de patimi”. În schimb, Dan C. 
Mihăilescu” absolutizează personajul Cătălin, ridicându-l la 
statutul de personaj principal şi observând, pe urmele altor 
exegeti (oarecum mai ponderati, în parte necitati, L. Galdi, G. 
Munteanu, Şerban Cioculescu), schimbarea totală din ipostaza 
finală a eroului, transfigurarea lui tristanică. De aceea, Cătălin 
din scena de după cucerirea iubitei rosteşte cea mai pură 
cantilenă eminesciană de dragoste, cuceritorul este tulburat de 
nelinişte post festum şi este, cu argumente, caracterizat de Dan 
C. Mihăilescu ca fiind un Cătălin „hyperionizat”, ceea ce în 
interpretarea mea este înlocuit prin /uceferire. Pe de altă parte, 
Dan C. Mihăilescu n-o salvează pe partenera lui pământeană 
de precaritate, necoreland liniştea de veci din cantilena sa cu 
dorul de moarte al Cătălinei. Dan C. Mihăilescu nu diferen- 
tiaza, la fel cu toţi analiştii poemului, cele două fete (ipostaze 
textuale) ale eroului principal, astfel încât contaminarea de 
misterul patimas al „cerului” primeşte numele hyperionizare, 
intelegandu-se în acest proces acţiunea (textuală) a Luceafăru- 
lui-Hyperion asupra celui numit la un moment dat Cătălin. 
Lectura „devenirii prin privire” rezervă Cătălinei rolul inter- 
mediar prin care energia vizuală astrală se transmite parteneru- 
lui ei pământean, deşi, în viziunea mea, cu argumente textuale, 
frumoasa fată de împărat, ca exemplaritate umană a fiinţei 
meditative, era de la început /uceferită, fiindcă privea în zare 
cum pe mări..., avea integralitatea dorului, de inimă şi de 


28 Svetlana Paleologu-Matta, Eminescu şi abisul ontologic, Editura 
Eminescu, Bucureşti, 1994, p. 123. 

# Dan C. Mihăilescu, Perspective eminesciene, Editura Cartea Româ- 
nească, Bucureşti, 1982, p. 125-139. 

suflet, in ochii partenerului pämântean stad pe gânduri tot- 
deauna. Una dintre constantele ei rämâne ,,concentrarea in 
văz”, fiindcă şi la final, îmbătată de amor, deci într-o stare de 
graţie: Vede Luceafărul. În „lumea” semantic posibilă a 
Luceafărului intră şi oamenii (Cătălin-Cătălina), cum am mai 
arătat, fiind cuprinşi împreună în timpul veşniciei ciclice: Căci 
toți se nasc spre a muri / Si mor spre a se naşte. Un alt atribut 
semantic comun este, fără îndoială, vederea, privirea (il vede 
azi, il vede mâini... Vedea ca-n ziua cea dentdi... etc.) şi, mai 
ales în variante, mulțimea ocurentelor verbelor a vedea şi a 
privi legate atât de Luceafăr, cât şi de fata de împărat este 
impresionantă (exemplu semnificativ: O vede luni şi săptă- 
mani...) 

Cu exceptia unor putini cercetatori, la care fie prevaleaza 
influenta predominanta a dialecticii simbolului indian, in care 
eternul este simultan distinct si indistinct de efemer, adica 
timpul este unic, concepție în care imposibilitatea întâlnirii 
dintre terestru şi cosmic nu e fundamentală”, fie că adoptă 
interpretarea care vede în Luceafărul, ca singură sursă, versi- 
ficarea basmului lui Kunisch®, în al cărui filon intră de fapt un 
Grund metafizic cu îngroşate elemente de origine gnostică, 
celelalte exegeze acceptă, în genere, pentru poem, un fond 
filosofic dualist ori un complex de concepţii, în care dualismul 
nu lipseşte. Astfel, în mod firesc se configurează o constantă 
concluzie a separaţiei finale între principiul absolut şi cel 
relativ, sub aspectul incompatibilitatii dintre cerul astral şi 
pământ. Neaşteptat, pentru premisele gnostice, în cazul lui D. 
Caracostea, este extrema radicalizare a separaţiei, pe cunos- 
cuta axă axiologică verticală, în care umanul rămâne pe 


3 Sunt elocvente articolele respectivelor cuvinte din Rodica Marian, 
Felicia Şerban, Dicţionarul Luceafărului eminescian, Editura Ideea europeană, 
Bucureşti, 2007. 

31 Precum, de exemplu, Carmen Negulei, op. cit., p. 72. În ultimul capitol 
din ,, Lumile” Luceafărului, intitulat Mentalitate indică şi filosofie upanisadica 
în textul integral al poemului subliniam şi eu dominanta filosofiei indice în 
versiunea genuină, numită versiunea A de Perpessicius, fără s-o corelez con- 
stant cu textul definitiv al poemului. 

3? Dumitru Caracostea, Creativitatea eminesciană, Editura Junimea, Iaşi, 
1987, p. 73. 

poziţia cea mai joasă, iar divinul în capătul de sus, deşi mitul 
iubirii între un nemuritor şi o muritoare ar fi putut apropia 
aprioric extremităţile axei. 

Efemeritatea ca veşnicie ciclică, înțeleasă de mine în 
perimetrul unităţii naturii, contrazice acest filon magistral de 
idei, fiindcă contaminarea cer-pământ este semantic dovedi- 
bilă prin fenomenul numit /uceferire, contactul între atributele 
luminii astrale şi condiția oamenilor realizându-se prin vedere. 
Privirea îndelungă îndeamnă la visarea trează (la starea pe 
gânduri, la farmecul sfânt al nopților provocat de intensa 
lumină astrală, deasupra singurătăţii mării), dar este şi pragul 
viselor din somn ale eroinei, în care Luceafărul este implorat 
să coboare, şi el vine în formele celor două epifanii. Meta- 
morfozele din cele două vise din somn (0 urma adânc în vis, 
ea vorbind cu el în somn, ea trebui de el în somn...) sunt 
întruchipări $1 nu întrupări, după cum pertinent demonstrează 
Lucia Cifor, din altă perspectivă decât interpretarea mea, refe- 
rindu-se la ,,figuratia divinului”, într-o convingătoare lectură 
hermeneutică a Luceafărului ca „fascinantă poveste a desă- 
varsirii fiinţei umane prin iubire”*’. Aşadar, incompatibilitatea 
dintre astral şi uman nu se poate susține semantico-poetic, nici 
hermeneutic, fiindcă „mântuirea prin iubire este o realitate 
realizată şi realizantă doar în poemul Luceafărul, aşa se poate 
explica „hyperionizarea” (sau „luceferirea”) lui Cătălin, ca şi 
spiritualizarea întregii naturi” în secvenţa ultimă a poemului. 
Ceea ce-am spus până aici în privinţa lui Cătălin, cel de după 
cucerirea fetei (şi despre care voi mai adăuga argumente), 
indreptateste calificarea fenomenului contaminării semantice 
numai sub numele /uceferire. Aşadar, celebra formulă a inac- 
cesibilitatii şi incompatibilitatii dintre naturile antrenate în 
povestea Luceafărului, care, spune Petru Cretia, ar fi amenin- 
tata de o fractură logică, nu se poate susține, cel putin in 
primul ei element, inaccesibilitatea dovedindu-se a fi contra- 
zisă, dezambiguizată. Totodată, această transfigurare tulbură- 


3 Lucia Cifor, Ipoteze pentru o nouă interpretare a poemului „Lucea- 
fărul”, în Studii eminescologice 6, Editura Clusium, Cluj-Napoca, 2004, 
p. 7-21. 

toare a vicleanului copil de casă, devenit pätimasul nesigur şi 
dornic de invesnicirea iubirii, în scena imbratisarii celor doi 
tineri singuri din finalul poemului, fiind o evidentă marcă a 
luceferirii sale depline, este şi o semnificaţie ce poate accede 
la sensul global al poemului. 

În acelaşi timp, incompatibilitatea dintre divin şi uman 
rămâne intactă până la finalul poemului, Hyperion fiind fata 
revelată (textualizată astfel, „faţa ascunsă”, cum i-a spus Zoe 
Dumitrescu-Buşulenga) a absolutului, aşa cum i-a revelat-o 
prin nume (hyper-eon, cu înţelesul etimologic „pe deasupra 
mergătorul”) Părintele ceresc. Ipostaza numită Hyperion este 
definită în răspunsul așa-numitului Demiurg (în versiunea 
definitivă şi în variante) ca lumină din lumină, adevăr din 
sânul meu, puterea mea, cuvântul meu dintâi, a treia parte din 
eternul meu întreg etc., dar, cel mai important mi se pare, din 
unghiul de vedere al problemei urmărite aici, că această iden- 
tificare se configurează semantic în text şi printr-un contrast 
al lui Hyperion cu astralul, acesta din urmă fiind reprezentat 
de luceafăr sau soare; Hyperion este neschimbător, static, în 
antinomie puternic expresivă (deşi mai încifrată, nu foarte 
evidentă) cu devenirea ciclică a astralului: Hyperion rămâi 
oriunde ai apune faţă de Un soare de s-ar stinge-n cer / 
S-aprinde iarăşi soare (în variante Şi dacă stele-ar pieri / S-ar 
naşte iarăşi stele). Ambele forme de definire conturează, 
alături de distihul în care Hyperion este asimilat prin noi cu 
statutul Creatorului: „Noi nu avem nici timp, nici loc / Si nu 
cunoaştem moarte”, natura diferită a ipostazei Hyperion faţă 
de Luceafăr. Lucia Cifor statuează sub numele Hyperion ceea 
ce numeşte o figură a divinului „de dimensiuni mai degrabă 
creştine, cu toată infuzia de elemente gnostice”*. Sublinierea 
mea constă doar in observația că figura aceasta nu este 
reintregita fata dublä a personajului numit in multe exegeze 
Luceafarul-Hyperion, ci este noua fata a Luceafarului, cea 
botezatä prin primul cuvant in text al celui invocat prin 
„părinte”, aşa cum, de fapt, si hermeneuta revine in cursul 
demonstraţiei, precizând că demersul ei se referă, mai ales, la 


# Id. ib., p. 13-14. 

cea de-a doua figură a divinului, respectiv la ipostaza Hype- 
rion. Spun aceasta fiindcă Lucia Cifor nu se referă la prima 
ipostază a eroului titular decât implicit, analizând apariția în 
text a aşa-numitelor epifanii, care sunt bine definite ca nişte 
întruchipări Şi nu întrupări, cum se spune uneori greşit. Ca- 
racterul evanescent, pärelnic al aparitiilor visate si refuzate de 
tânăra fată de împărat este evident şi adesea supralicitat, 
precum este abundent exploatat în critica poemului fiecare 
element constitutiv al acestor două apariţii extrem antinomice, 
atât prin natura lor, cât şi prin reacţiile provocate celei care 
visează. Întruchipările Luceafărului din vis ar fi interesant de 
reintrodus, ca antinomii, în seria celor dezvoltate de „lumile” 
posibile ale poemului. 

Continuându-şi cercetările privind semantizarea ideii 
divinului, în demonstraţia citată mai înainte — care vizează o 
hermeneutică integrală a textului poetic eminescian — Lucia 
Cifor acceptă cele două /umi semantic-textuale, numite de 
mine „lumea posibilă” a Luceafărului şi o alta, cea a lui 
Hyperion, ca „proiecții de ontologii diferit structurate”, care 
„se confirmă şi din perspectiva identificării lor prin mărcile 
specifice ale figuratiei divinului şi într-un caz şi în celălalt”. 
Din punctul meu de vedere, figura divinului se poate dezam- 
biguiza în poem prin asumarea consecinţelor evaluative ale 
sintagmei extrem rezumative a narativului poetic: Luceafărul 
devine Hyperion. În primul rând, destinul lui Hyperion face 
imposibilă cruciala intrupare din iubire, imperios cerută de 
exceptionala fată în cel de-al doilea vis. Dacă se tine seama de 
ceea ce Lucia Cifor numea imanentizarea divinului, ca o 
substituire a problematicii creştine a întrupării, în poemul 
eminescian, în cele două secvenţe din final, se clarifică atât 
luceferirea cuplului de îndrăgostiţi şi a cadrului feeric al 
scenei, cât şi zădărnicia coborârii în lumea existenţei a celui 
care, devenit Hyperion, îşi descoperise adevărata condiţie, o 
lume interioară de altfel, suficientă sieşi (în suflet simt...), O 
lume a nefericirii asumate cu seninătate. Prin urmare, textual 
şi la nivelul semanticii poetice, fata hyperionica ca divinitate 


35 Id. ib., p. 15. 

nu este accesibilă muritorilor, de aceea cel implorat la final să 
binecuvânteze, de data aceasta, norocul, nu mai cade ca-n 
trecut, semn că este altul, devenise Hyperion (naratorul îi folo- 
seşte de două ori acest nume), deşi pare a fi pentru eroină tot 
Luceafăr, păstrând şi ceva din atributele de lumină ale aceluia: 
el tremură ca alte dati. 

Avem deci un divin imanentizat generalizat in poem si un 
divin transcendent absent, primul fara filiatie cu al doilea, 
dupa demonstratia Luciei Cifor, la fel cum am incercat sa 
sustin cä avem in poem un timp al ,,lumii” Luceafarului (al 
naturii cosmice şi al naturii umane), ca o vesnicie a mortii- 
viata, şi o absenţă a timpului, a vieţii şi a morţii, Hyperion ca o 
conştiinţă exterioară lumii şi care astfel este „incapabilă de a 
se întrupa”. Nu cred însă că se verifică semantic extinderea 
divinului imanentizat în ultima replică a lui Hyperion, semni- 
ficatia retragerii sale este prea complexă pentru a o rezuma in 
acest context al „figurii” divinității. În general, în ultimele şase 
versuri, Hyperion ajunge la acea simtire a lumii sale interioare, 
a sufletului său nemuritor ca o lume întreagă, care este o 
conştientizare de sine împăcată cu sine, din unghiul de vedere 
al celui care este „pe deasupra mergătorul”, şi care nu se poate 
compara cu suferința nesatului iubirii (cam asta vedea de sus 
Hyperion), fiindcă cel transformat în Hyperion a atins cu- 
noasterea soteriologică, compensatoare şi senină a legii: Si 
adevăru-l vei spori / Si tu de-i recunoaşte / Că toți... Diferența 
esenţială dintre cele două „lumi” semantice nu este numai 
distanţa între mişcare şi nemişcare, ci şi distanţa dintre energia 
învestirii cu aspirație de spiritualizare, o proiecție de divi- 
nizare a iubirii, pornită dinspre om spre simbolica stea (cu 
misterioasa ei lumină din înalt), şi retragerea din vârtejul veş- 
nicei fluctuații, a veşnicei treceri care nu poate desăvârşi si 
nici absolutiza nimic, nici moartea, nici iubirea. 

Pe de altă parte, în percepţia mea, Luceafărul ca „figură” 
semantic-textuală nu justifică atributele divinității, el rămâne 
în convenţia semantică explicită a poveştii o stea, cu raze, 
atributul său principal este lumina, apoi acţiunile sale sunt 
dinamice: răsare, stăluce, s-aprinde viu, se reflectă în oglindă 
ca luminis care se revarsă, se aprindea mai tare, în fine, se 

stinse cu durere. Steaua, ca alegorică „figură” (plurivoc sim- 
bolică) este parte din povestea întruchipării patosului şi al 
erosului gnostic, în sensul în care la Eminescu acesta are un 
caracter funciar, cum bine se spune, în registru melancolic *€. 
Astfel, ipostaza textuală Luceafărul, judecată din perspectiva 
divinului nu poate fi decât proiecția erosului ca supremă 
spiritualizare a umanului însetat de absolut şi înfricoşat de 
perisabil. În demonstraţia Luciei Cifor, în analiza scenei fer- 
mecătoare din codru, se reiterează ideea logodnei sufletului 
eroinei cu cerul, idee concordantă cu portretul eroinei susținut 
de mine, nu numai ca fiinţă exemplară, reprezentativă, ci şi 
profund meditativă, şi care, dilematică fiind pe parcursul 
evoluţiei poemului (mai ales în confesiunea trează), este, la în- 
ceputul şi la sfârşitul poemului, dornică de integralitatea marii 
iubiri, prin intensitatea dorinţei ce împle şi inima şi sufletul. 
Eroina poemului este pătrunsă de farmecul cerului mai ales 
noaptea, ziua stă pe gânduri şi se caracterizează prin statornica 
ei privire în sus. Mai trebuie să adaog aici acordul meu in 
favoarea ideii că tânăra avea iniţiativa iubirii (susţinută de unii 
analişti), iar Luceafărul era pasiv, aştepta doar ca ea să-l 
cheme în vis, acolo unde, tot în proiecția dorinţei fetei, Lucea- 
fărul poate ajunge la intensitatea lui cât te iubesc de tare. 

În acest areal de idei, mântuirea gnostică prin divinizarea 
iubirii, considerată atât de eminesciană, poate pe deplin jus- 
tifica o „desăvârşire a fiinţei umane prin iubire”, cum spune 
Lucia Cifor. Ceea ce vreau să accentuez prin fenomenul /uce- 
ferire, detaşându-l de hperionizare, respectiv luceferirea este 
concordanta cu un divin imanentizat şi care divin, evident, „nu 
are nici o filiatie cu divinul transcendent”. Aceasta fiindca 
Hyperion şi Părintele ceresc, ca figuri textuale, cu tot ce 
contine discursul-raspuns al celui invocat prin Doamne — nu 
au nici o rezonanţă semantică cu ceea ce spun ori fac muri- 
torii, nimic din textul poetic nu atestă vreo contaminare cu 
atributele dezvăluite identităţii cu numele Hyperion, doar 
numele lui este ,,pronuntat” de naratorul ultimei secvenţe, dar 
eroina, până la final, ea ... ridică ochii / Vede Luceafărul. 


36 Vezi şi id. ib., p. 20. 

Ireconciliabilul conditiilor ontologice este figurat de 
creat-increat, imanent-transcendent, dar astralul (Luceafarul in 
poem) nu ocupä locul transcendentului, aläturi de Creatorul 
lumii, ci ipostaza cu numele Hyperion. Opunerea celor doua 
conditii ontologice, din interpretarea mea, dupa cum sinteti- 
zează un aplecat comentariu recent al „Lumilor” Luceafa- 
rului, ar fi în final tot într-un raport ireductibil, fiindcă dincolo 
de luceferizarea lui Cătălin (de fapt eu îi spusesem /uceferire), 
prin contaminarea de Cătălina cea luceferizata (luceferita aş 
adăuga acum dintru început, prin chiar visele sale de absolut), 
s-ar configura ireconciliabila distanță dintre iubirile lor. Cornel 
Munteanu dezvoltă această idee, din analiza mea, în felul 
următor: „Distanţa dintre iubirea trecătoare şi schimbătoare a 
acestor doi pământeni şi iubirea rece, distantă, trăită prin 
contemplatie senină şi împăcare a lui Hyperion dă şi soluţia 
acestei frumoase, dar tragice, poveşti de iubire. O iubire sortită 
trecerii şi pieirii, supusă unei sorti a norocului, pentru cei doi, 
o iubire filtrată, rațională, prin cuvântul despre iubire, a lui 
Hyperion”. În ceea ce-l priveşte pe Hyperion, nu cred că este 
în cartea mea vreo referire la iubirea sa „raţională”, ori filtrată 
etc. Faţa eroului titular care iubeşte este Luceafărul, nicidecum 
Hyperion. Totuşi, analistul observă cu dreptate faptul că 
„Cătălina nu are acces la condiţia eroului cu numele Hyperion, 
ci doar la forma lui ciclică, de Luceafăr, devenit în final un 
luceafăr hyperionizaP”*. De fapt, personajul s-a numit Lu- 
ceafăr până la întâlnirea cu neființa, este apoi Hyperion; 
hyperionizare ar fi sinonim ca fenomen semantic cu luceferi- 
rea, dar şi altfel, devenirea Luceafărului nu este o contaminare 
cu o altă lume posibilă. Despre împlinirea ori neîmplinirea 
iubirii, raportul acesteia cu „lumile” nu conduce, nici în cartea 
mea, nici în credința mea de acum, la o concluzie similar 
armonică cu natura antinomiei dintre cele două timpuri: tem- 
poralitate ciclică versus atemporalitate. Într-o altă abordare, 
pornind din actualul demers, s-ar putea demonstra că cele 


37 Cornel Munteanu, Eminescu. Poliformismul operei, Wydawnictwo 
Uniwersytetu Jagiellonskiego, Krakow, 2012, p. 84. 
38 Id. ib., p. 84. 

două eternitati, natura creată şi sufletul nemuritor par să aibă şi 
ele unele atingeri, dincolo de incompatibilitäti. Împlinirea 
celor doi pământeni, în cuplul fericit, nu este totală, precum 
nici nefericirea geniului nu este intactă, fiindcă accentul de 
seninătate, şi nu de vindicativ reproş, se poate argumenta 
semnificativ prin apelul la textul variantelor coroborat cu cel 
definitiv. Aceasta fiindcă o atentă analiză semantic-poetică a 
scenei din finalul poemului diferențiază în mare măsură pe cei 
trei protagonişti, cei doi tineri singuri nu sunt marcați numai 
de extazul iubirii, cum îi pare lui Hyperion, ci şi de un nesat, o 
implorare de viitoare veşnicire a clipei, în ce-l priveşte pe 
fostul Cătălin, şi o spontană, reînnoită nevoie de integralitate, 
prin împlinirea sufletului, alături de iubirea din inimă, în cazul 
Cătălinei. 

Specificul „lumilor” şi al antinomicei lor temporalitati, ca 
sensuri construite în text, ar putea elucida nefericirea lui 
Hyperion, dar şi partialitatea fericirii, nostalgia vie a abso- 
lutului de neatins, a fiecăruia dintre cei doi tineri, acolo unde 
s-ar presupune desăvârşire în iubirea cuplului, cu toată esența 
sa de imanentizată divinitate reîntemeiată astfel, fata de seni- 
nătatea lui Hyperion, conformă însă cu „soarta” lui de a nu fi 
capabil de a fi fericit, dar şi cu ceea ce Vianu învestea în 
semnificația din finalul poemului, drept acceptare împăcată a 
menirii sale. De fapt, ar putea lămuri evoluţia neputinței de-a 
fi fericit spre acceptarea sorti de a fi astfel, adică împăcarea 
cu „durerea unei vieţi eterne”, cu acel dor prin care ursitorile 
l-au deosebit, prin înältare deasupra oricărei glorii omeneşti, 
prin darul fără seaman cerut şi primit de neinfeleapta-i mumă, 
„un dor adânc şi îndărătnic foarte / De-o frumuseţe cum nu e 
nici una” (Muşat şi ursitorile). 

On the “enigmatic” meaning of Luceafarul yet again. 
Obscurities and logical fractures in the earlier versions of the 
poem 


Abstract 


The vibrant critical reception of Luceafărul in recent decades 
indicates how much ‘alive’ Eminescu still is — and how deep the 
‘enigma’ of the great poem. A fraction of the perpetual mystery of 
this text might be illuminated by highlighting a deeper philosophical 
level of interpretation, in a complex semantic approach to the whole 
poem, a line of inquiry which I pursued in some of my books. This 
leads to an understanding of the poem that replaces the ‘classical’ 
dichotomy eternal - transient (which used to be regarded as the key 
philosophical component of the interpretation of Luceafarul) by a 
different dichotomy, very easy to identify based on semantic evi- 
dence from the final version of the poem published during the poet’s 
life and, especially, from earlier unpublished versions. Thus the 
impossibility of death is an objective reality in a world in which an 
antithesis is established between, on the one hand, absolute eternity 
(the heavenly Father and Hyperion) and, on the other hand, the 
eternity of the transient forms of life. The latter are a part of the 
cyclical time of the created world: „Dar piară oamenii cu toţi / S-ar 
naşte iarăşi oameni”... „Un soare de s-ar stinge-n cer / S-aprinde 
iarăşi soare // Părând pe veci a răsări / Din urmă moartea-l paşte / 
Căci toţi se nasc spre a muri / Şi mor spre a se naşte”. Along the 
same lines, the assumption that it is only Luceafărul who should be 
granted a desire for the absolute, for refined thought and feelings, 
needs to be reconsidered and qualified if one emphasises, as one 
should, references to „farmecul sfânt” and „dorul de moarte” (key 
semantic elements in Eminescu's poetry), which only feature in 
Luceafărul in Cătălina's and Cătălin's ‘discourses’: „farmecul 
luminii reci”, „visul din urmă”. The reversal of perspective in the 
interpretation of Luceafărul was initiated by C. Noica in 1978, when 
he highlighted the ontological unhappiness of the genius and 
‘redeemed’ the emperor’s young daughter from poverty of spirit by 
describing her as both constant and serene in her desire for the 
absolute. To adduce further evidence for this shift in the interpre- 
tation of the poem, one can point to the letters sent by M. Eminescu 
to Veronica Micle, which have become available after previously 
unknown correspondence between Mihai Eminescu and Veronica 
Micle was published by Cristina Zarifopol-Illias in 2000. 


Aspecte ale unei estetici 
romantice/postromantice in constructia 
personajului principal din basmul 
eminescian Fat-Frumos din lacrima 


Anamaria VASIAN 


(vasian_ana@yahoo.com) 


Făt-Frumos din lacrimă este una din operele de tinereţe 
ale lui Mihai Eminescu, basmul aparand in ,,Convorbiri lite- 
rare” in 1870. S-a discutat despre structura basmului, despre 
cat de apropiatä sau cat de depärtatä este ea de modelul 
popular (Mihail Dragomirescu, Eugen Simion, Joana Both). 
Printre ideile care s-au impus este aceea ca basmul este incar- 
cat de lirismul pe care-l întâlnim in poemele sale, că prefigu- 
rează teme ulterioare, dar şi că „Eminescu corectează în spirit 
romantic stereotipia naraţiunii populare”. 

Dar care este funcţia protagonistului aici? Ce păstrează el 
din tipologia eroului popular şi care este miza construcției 
unui astfel de personaj? 

Ioana Both afirmă că există un nivel „de profunzime, 
deviant”, în ceea ce priveşte structura basmului lui Eminescu. 
O astfel de deviere se remarcă şi în construcția protagonistu- 
lui, întrucât ea se depărtează de modelul popular, Făt-Frumos 
întrunind caracteristicile personajului romantic. Astfel, în ceea 
ce priveşte relația personaj-timp, protagonistul este plasat încă 
de la început într-un timp nedeterminat, care nu are coor- 


L Eugen Simion, Proza lui Eminescu, Editura pentru literaturä, Bucuresti, 
1964, p. 191. 

* Ioana Bot, Făt-Frumos din lacrimă şi fratele său de cruce, extras din 
„Anuarul Arhivei de Folclor”, XII-XIV, Editura Academiei Române, Bucu- 
reşti, 1993. 


62 STUDII EMINESCOLOGICE 


donate reale, fizice, măsurabile: „În vremea veche, pe când 
oamenii, cum sunt ei azi, nu erau decât în germenii viitorului 
[...]”. Eroul ar putea fi încadrat în trecut („vremea veche”), 
prezent („azi”) sau viitor („germenii viitorului”)? Dacă una 
din coordonatele temporale îl „conţine” pe protagonist, cealaltă 
vine numaidecât să-l anuleze, oricum s-ar realiza permutarea 
între cele trei. Făt-Frumos se află în toate cele trei coordonate 
temporale şi, totuşi, nu aparține în totalitate niciuneia, iar 
timpul lui devine un „timp în afara timpului”. Se prefigurează 
complexitatea personajului încă de la început. 

Atenţia consacrată eroului este atât de intensă, încât ba- 
rierele timpului sunt estompate, mobilitatea este prezentă 
uneori doar în cazul protagonistului, el devenind astfel un axis 
mundi al universului: „Toate steteau în loc, numai Făt-Frumos 
mergea mereu, urmărind cu cântecul dorul inimii lui...”. 
Basmul clasic pune într-un plan primar eroul, însă doar pentru 
că el este instrumentul principal în realizarea unei scheme 
logice, in inlantuirea evenimentelor. Astfel, eroului basmului 
clasic i se impune o interdicţie pe care o încalcă. Făt-Frumos 
nu are nicio interdicţie. Mai mult, el leagă fratie de cruce cu 
duşmanul tatălui său. În basmul clasic, există un răufăcător 
care încearcă să iscodească starea lucrurilor, să-şi înşele vic- 
tima, aceasta din urmă ajutându-l fără să vrea. În opera lui 
Eminescu, nu există un astfel de răufăcător care să complice 
traseul eroului, Făt-Frumos fiind mai degrabă cel care se 
încurcă pe el „însuşi” (deşi este ameninţat de Genar că a doua 
oară nu-l va mai ierta, nu-şi ia măsuri de precauţie). La ultima 
răpire a fetei Genarului, Făt-Frumos nu intra în luptă directă 
cu acesta, opera deviind de la regulile basmului clasic. 

Apoi, naşterea si renasterile personajului atestă prezenţa 
unei fiinţe în care se armonizează elemente mitice, fabuloase, 
divine. Naşterea lui Făt-Frumos este de domeniul fabulosului: 
la ea participă forţe supranaturale, „dar Eminescu forţează 
lucrurile, în sensul mitologiei, dând eroului o descendență 
divină, abstractă, neguroasă””. Ipostazierea eroului într-un 
izvor nu presupune stoparea existenței şi a cercetării acesteia. 
Făt-Frumos perpetuează animatul într-un lucru inanimat, 


> Eugen Simion, op. cit., p. 187. 

izvorul devenind o mască: „Dar din cenușa lui se făcu un isvor 
limpede [...]”. În momentul în care Făt-Frumos se transformă 
din floare in om, el „născu ca din nimica”. Avem prefigurată 
aici imaginea nimicului, a „caosului” din Luceafărul, eroul 
fiind el însuşi un principiu generator al vieţii. Făt-Frumos se 
delimitează de eroul popular şi prin prisma faptului că „e 
prinţul care cunoaşte două naşteri divine (prima, din lacrima 
Fecioarei, a doua, din porunca Domnului, care remetamorfo- 
zează izvorul în ființă umană). 

Basmul popular propune prezenţa unor raporturi de fami- 
liaritate între personaje, chiar şi între îndrăgostiți. Aparent, 
Făt-Frumos din lacrimă ar păstra, pe acest nivel, structura 
clasică. Ceea ce o destabilizează sunt schimburile de dialoguri 
pline de lirism şi descrierea cuplului care realcătuieşte cuplul 
adamic: „Soarele eşind din răsărit privea la ei cu drag. Hainele 
ei umede de ploaie se lipise de membrele dulci şi rotunde, fata 
ei de-o paloare umedă ca ceara albă, mânile mici şi unite pe 
piept, părul răsfirat pe fân, ochii mari şi adanciti în frunte, 
astfel ea era frumoasă, dar părea moartă. Pe acea frunte netedă 
şi albă, Făt-Frumos presură câteva flori albastre, apoi şezu 
alături cu ea şi începu a doini încet. [...] firea tăcea şi Făt-Fru- 
mos asculta fericita ei răsuflare, caldă şi umedă”. Eroul popu- 
lar nu-şi permite astfel de gesturi când o întâlneşte pe ,,Ileana” 
lui. În basmul clasic întâlnirile reprezintă încărcături, elemente 
prolixe pentru secventializarea acţiunii. Băiatul îşi întâlneşte 
iubita de obicei la finalul poveştii, ea fiind cea pentru care 
eroul trebuie să mai depăşească anumite obstacole. Narațiunea 
basmului popular „nu stă în loc” pentru a aduce în prim plan 
momentele de afectivitate. Iubitii se vad, îşi adresează câteva 
vorbe, ca ulterior să ni se spună că cei doi s-au căsătorit. To- 
tuşi, Făt-Frumos îşi oferă din „timpul” său pentru a realcătui 
cu iubita sa lumea, împreună reprezentând umbilicus mundi. 

Mihail Dragomirescu afirma: „Ne jicneşte faptul ca 


Făt-Frumos îşi ia mireasă chiar de la începutul basmului”, 


# Ioana Em. Petrescu, Eminescu. Modele cosmologice si viziune poetică, 
Editura Minerva, Bucureşti, 1978, p. 126. 

5 Mihail Dragomirescu, Mihai Eminescu, Editura Junimea, Iasi, 1976, p. 
140. 

acesta fiind unul din argumentele pe care le aducea in favoarea 
tezei ca există un „dezechilibru” al povestii. Alegerea lui 
Fat-Frumos nu este, in ceea ce ne priveste, nemotivata, ea 
ajuta la evidentierea atributelor personajului si, mai mult, 
distanta dintre acest personaj si cel popular se märeste. 
Asteptarea Ilenii este menită să configureze un personaj care 
„poartă cu sine viata”, în sensul că iubita îşi recapătă vederea 
odată ce intră din nou în contact cu iubitul ei: „Împărăteasa se 
culcă şi ea lângă el în şi visă în vis că Maica Domnului 
desprinsese din cer două vinete stele ale dimineţii şi i le 
aşezase pe frunte. A doua zi deşteptată, ea vedea...”. Perso- 
najul masculin şi visul, în cazul de fata, realcătuiesc viata. În 
prezenţa lui şi prin faptele săvârşite de el, celelalte personaje 
se transformă din umbre în prezenţe „totale”. Asta se întâmplă 
şi în cazul împăratului care se prezintă ca o fiinţă ce doreşte 
să-şi anuleze existența. Prin căsătoria cu fata pe care Făt-Fru- 
mos o recuperează, el se poate reîntregi cu plusul de viata 
câştigat de protagonist. 

În raport cu împăratul, Făt-Frumos este un principiu activ. 
El îndeplineşte un dublu destin, parcurge de două ori traseul 
inițiatic. Logica basmului clasic nu admite un astfel de traseu, 
eventual, eroul preia sarcinile răufăcătorului după ce a fost 
viclenit şi şi-a pierdut statutul initial (cel de fecior de împărat). 
Făt-Frumos se dublează, însă, prefigurând in nuce ipostaza ge- 
menilor din poemele ulterioare. Înfăptuirea destinului fratelui 
de cruce îi acordă protagonistului posibilitatea de a se cunoaşte 
mai bine pe el însuşi. Asumarea acestui destin reprezintă 
depăşirea unor limite pe care personajul popular nu şi le-ar 
„permite”, din simplul motiv că eroul basmului clasic mi- 
mează destinul „Eroului” pe care îl propagă specia populară. 
Făt-Frumos nu mimează, ci absoarbe experienţa lumii pentru a 
constitui un model unic. Într-adevăr, şi eroul popular parcurge 
un traseu inițiatic, există o oarecare transformare a acestuia. 

Coborârea-în-sine a lui Făt-Frumos este completă însă din 
momentul în care el are contact cu „turburea împărăție a um- 
brelor”. Intrarea în această lume se realizează prin intermediul 
visului: „EI adormi [...] Pelitele de pe lumina ochiului i se 
roşise ca focul şi prin el părea că vede cum luna cobora încet 

[...]”. Vizionarismul sugerat şi luna care, practic, face posibilă 
intrarea în „întinsele pustii” sunt elemente care pun personajul 
în ipostaza de martor la un spectacol unde rolul principal îl are 
vanitas vanitatum-ul realităţii, care, într-o altă lume, se con- 
verteşte într-un principiu cu sens: „Iară din întinsele pustii se 
răscoleau din năsip schelete înalte [...] Pe fruntile lor purtau 
coroane făcute din fire de rază şi din spini auriti şi lungi [...] şi 
urcau drumul lunei şi se pierdeau în palatele înmărmurite ale 
cetăţii din lună, prin a căror fereşti se auzea o muzică luna- 
tecă... o muzică de vis”. Luna devine, astfel, un spaţiu al 
transformării, al reinvestirii de sens, căci „călătoria pe lună sau 
Chiar şederea veşnică pe lună, după moartea pe pământ sunt 
rezervate, potrivit anumitor credinţe, unor privilegiați”. Expe- 
rienta eroului devine, astfel, totalizatoare: vine dintr-un spaţiu 
mitic, fabulos, pe care-l cunoaşte în ipostaza de nenăscut, şi 
ajunge să cunoască aceeaşi lume fabuloasă, dar populată de 
morţi, din perspectiva celui care ştie şi coordonatele realității. 
Traseul lui Făt-Frumos are, astfel, imaginea unui cerc complet 
din care se iese continuându-se formarea unei alte figuri (prin 
revenirea în spaţiul real). Traseul eroului popular dobândeşte, 
mai degrabă, imaginea unui semicerc. Moartea lui nu este 
totală şi nici „totalizată” prin mărturia vreunei participări 
active la un astfel de spectacol. Ieşirea lui Făt-Frumos din 
spațiul thanatic se realizează apelandu-se tot la vizionarism: 
„Apoi pelita ochilor lui se înverzi... se înnegri — şi nu mai 
văzu nimica”. leşirea din acest spaţiu este sugerată şi ea tot de 
un element celest, soarele: „Când deschise ochii, soarele era 
sus de tot”. 

Pentru eroul popular, natura nu reprezintă posibilitatea 
unei recuperări. Ea este „un dat organic, funciar, de aceea o 
ignoră. Miracolele ei nu-l fascinează””. Dimpotrivă, pentru 
Făt-Frumos natura reprezintă o posibilitate de afirmare a pro- 
priei persoane. Asistăm la momente în care natura se alătură 
umanului, e hipnotizată de prezenţa protagonistului: „Văile şi 


® Jean Chevalier, Alain Gheerbrant, Dicţionar de simboluri, vol. I, 
Editura Artemis, Bucuresti, p. 244. 
7 Eugen Simion, op. cit., p. 188. 

muntii se uimeau auzindu-i cântecele, apele-si ridicau valurile 
mai sus ca să-l asculte, izvoarele îşi turburau adâncul, ca să-şi 
asvârle afară undele lor, pentru ca fiecare din unde să-l audă, 
fiecare din ele să poată cânta ca dânsul când vor şopti văilor şi 
florilor”. Luna, de altfel, este astrul care-l urmează pe Făt-Fru- 
mos în toate acţiunile sale, putând vorbi astfel de o concen- 
trare atât a teluricului, cât şi a celestului înspre protagonist. Ea 
este şi dovada naturii reflexive a personajului, căci „luna este 
simbolul cunoaşterii prin reflectare”. 

Calitatea de personaj romantic este dată în Făt-Frumos 
din lacrimă şi de descrieri cărora li se acordă un generos spa- 
tiu în structura basmului, atât ca posibilitate de caracterizare a 
personajelor, cât şi a naturii care se pliază pe sentimentele 
eroului. Descrierea lui Făt-Frumos este una tipic romantică: 
„[...] un ficior alb ca spuma laptelui, cu părul bălai ca razele 
lunei”. Comparatia, ca figura de stil, îşi depăşeşte statutul de 
simplu element adiţional, devenind aici încărcată de lirism: 
„sburau amândoi prin pustiiul lungului mărei ca două abie 
văzute închegări ale văzduhului”. 

De regulă, în basmele populare avem personaje cu o 
„consistență somatică”” diafană, personaje care „sunt logic 
reductibile la suma actelor lor, derivând dintr-o psihologie 
elementară”. Acţiunile eroului popular sunt realizate în virtu- 
tea respectării unui cod, a unei legi. El este principalul genera- 
tor de logică, naratorul se foloseşte de el ca de piesa principală 
în buna funcţionare a unei maşinării, acţionând oarecum me- 
canic. Aş spune că nu eroul face acţiunea, ci că acţiunea îl 
construieşte pe erou şi îl conţine. 

În schimb, în Făt-Frumos din lacrimă, protagonistul 
problematizează, cercetează orizonturile existenţei, se caută pe 
sine, visează, îşi asumă o serie de experienţe care au rolul de 
a-l întregi. Toată acţiunea basmului se învârte în jurul lui 
Făt-Frumos şi nu o dată ni se precizează că el este cel care 
generează întâmplările, cel care dinamizează peisajul şi 


8 Jean Chevalier, Alain Gheerbrant, op. cit., p. 245. 
” Viorica Niscov, A fost de unde n-a fost. Basmul popular românesc. 
Excurs critic si texte comentate, Editura Humanitas, Bucuresti, 1996, p. 55. 
10 yp; 
Ibidem. 

caracterele celorlalte personaje: „Văile şi munţii se uimeau 
auzindu-i cântecele, apele-şi ridicau valurile mai sus ca să-l 
asculte, izvoarele îşi turburau adâncul”; „ca prin farmec foile 
galbene ale aleilor de arbori şi ale straturilor se-nverziră ca 
smaraldul”. El are, in mare, trăsăturile eroului romantic, însă 
există situaţii în care logica personajului romantic se rupe şi 
ea, Făt-Frumos fiind caracterizat de un anumit fragmentarism 
(naşterea lui) sau, dimpotrivă, angrenat într-o totalitate care nu 
reuşeşte să-l explice în întregime, ci să-i sporească misterul. 

Aşadar, Eminescu construieşte un personaj cu trăsături 
romantice (şi nu numai) care depăşeşte cu mult construcția 
simplă e eroului popular. Devierea de la logica basmului 
popular se relevă şi în construcţia protagonistului. Dacă 
Eminescu şi-a propus să creeze un personaj romantic pornind 
de la structura simplă a eroului popular, rupând logica lui şi 
recreând sensul personajului, atunci a reuşit. Dar Mihai 
Eminescu îi declara într-o scrisoare din 1870 lui Iacob 
Negruzzi următorul lucru: „Dacă e vreo fericire pentru care vă 
invidiez într-adevăr, apoi e aceea că puteţi găsi în ocupatiuni 
literare multämirea aceea pe care realitatea nu e în stare a v-o 
da. La mine e cu totul dimpotrivă: într-un pustiu să fiu, şi nu 
mi-aş putea regăsi liniştea. Veţi vedea din stângacele schim- 
bari şi din neputinta de-a corege esenţial pe Făt-Frumos din 
lacrimă că v-am spus adevărul”. Aşadar, „din stângacele 
schimbări” a ieşit un personaj de o complexitate care, uneori, 
o depăşeşte şi pe cea a eroului romantic. Totodată, avem aici 
incapacitatea declarată şi asumată de a găsi „liniştea şi multu- 
mirea” în lumea ficţiunii. Ne-liniştea şi ne-multumirea sunt 
prezente în încercările autorului de a-şi face personajul cât mai 
complex, în căutările lui Făt-Frumos, care nu se limitează la 
trecerea unor obstacole exterioare, ci încearcă să se găsească 
pe sine. 

Făt-Frumos este un personaj care depăşeşte structura unui 
personaj de basm popular. Mai mult de atât, el îşi depăşeşte 
statutul de personaj romantic, datorită căutărilor de sine per- 
manente, în primul rând, dar şi pierderilor de sine, din cauza 
cărora nu mai ştii de unde „să apuci” personajul, în ce 
categorie să-l „fixezi”. 

Abstract 


Făt-Frumos din lacrimă is a character that is strongly separated 
from the classic structure of the folkloric fairytale character. Thus, 
the hero exists, at the same time, in a past, present and future tense. 
The hero is an axis mundi which imposes a certain dynamic to the 
action. So, he is set apart from the classic fairytale hero which is 
shaped by the course of the action, the latter being the construction 
engine of the literary work. On the other hand, Făt-Frumos has a 
double destiny, fulfilling the Emperor’s one as well. He walks the 
initiation path twice, which confers him a special statute as opposed 
to the hero of the folkloric fairytale. More than that, Făt-Frumos does 
not suffer a total death. He goes in and out of the thanatic space 
through the use of visionariness. Thus, his journey inherits the image 
of a semicircle as opposed to the journey of the folkloric hero which 
can take the shape of a circle, because to the latter, the experience of 
death is final. To the folkloric hero, nature is a given fact whose 
miracles don’t fascinate him. Fat-Frumos shares a special connection 
with nature, which reveals the hero’s morale. Moreover, the hero of 
the cultivated fairytale complicates his existence, while the hero of 
the folkloric fairytale is reduced to the sum of his actions. In 
conclusion, Mihai Eminescu creates a strong fairytale character 
which greatly surpasses the attributions of the folkloric fairytale 
protagonist. 


S tudii literare (şi culturale) 
comparate 


Il dolce di morir desio. Un motiv liric la 
Petrarca si Eminescu 


Traian DIACONESCU 


Eminescu a cunoscut, neindoielnic, capodoperele lui 
Petrarca', anume Canfonierul si Triumfuri. Citindu-le, a simtit, 
desigur, revolutia copernicana realizatä de Petrarca in poezia 
lirica europeanä. Petrarca a descätusat poezia, la nivel de 
mesaj si expresie, de traditia medievalä, dominatä de o con- 
ceptie platonizatä despre lume, si a creat o poezie antropocen- 
tristă în care omul e indumnezeit, pasiunile innobilate, natura 
umanizată. 

În Canţonier”, poetul transfigurează seismografic stările 
sale sufleteşti provocate de iubirea pentru Laura care nu mai 
este o suzerană a trubadurilor, nici o dona angelicata a poe- 
tilor din il dolce stil novo, ci o făptură paminteana in care 
natura a adunat, ca într-o nouă Pandora, toate virtuțile fizice şi 
spirituale omeneşti. Prin dialogul său profan cu propriul suflet 
cucerit de Laura, Petrarca este un precursor al poeziei roman- 
tice şi moderne şi un novator de geniu al limbajului poetic 
european. 

În Triumfuri’, Petrarca meditează asupra istoriei existen- 
tiale a omului, schitind, ca Dante, în Divina Comedie, un 


! Alexandru Balaci, Francesco Petrarca, Bucureşti, Editura Tineretului, 
1968. 

> Vezi traducerea în limba română în vol. Francesco Petrarca, Rime, 
antologie, note şi tabel cronologic de Eta Boeriu, prefaţă de Al. Balaci, Bucu- 
reşti, Univers, 1974. 

3 Francesco Petrarca, T; rionfi, introducere e note de Carlo Calcaterra, 
Torino, UTET, 1923. 

itinerariu alegoric al aventurii umane întru cucerirea adevä- 
rului si a mântuirii. De la iubirea umană, punct de plecare, 
omul ajunge la iubirea divină, punct de sosire. Arhitectura 
poemului implică triumfuri succesive: iubirea, castitatea, 
moartea, gloria, timpul, eternitatea, ca atribut al divinității. 
Aceste triumfuri sînt trepte care urcă spre nemurire. Poemul 
Triumfuri imită viziunea şi metru din Divina Comedie, dar 
într-un mod creator. Capodopera lui Dante este o sinteză a 
întregii societăţi, Triumfurile lui Petrarca reflectă destinul unui 
singur individ, îmbinînd elemente biografice cu elemente 
inventate, cristalizînd, in ultimă instanţă, istoria vietii sale. 

Petrarca, în Triumfuri, ultima sa creaţie, propune un 
program estetic nou, întrupat într-o operă de cunoaştere şi 
într-un experiment literar comparabil cu capodopera lui Dante, 
chiar dacă această lucrare nu are forţa creatoare a fanteziei lui 
Dante. Laura, prezentă şi in Triumfuri, infringe, prin frumu- 
setea ei divină, moartea — Morte bella parea nel sul bel viso. 
Poetul invidiază piatra funerară care închide trupul Laurei, iar 
Laura, în ultima instanţă, mintuieste, întru nemurire, poezia lui 
Petrarca. 


După aceste scurte consideraţii despre Canfonier şi 
Triumfuri, putem aborda motivul 1/ dolce de morir desio 
întîlnit în creaţia lui Petrarca. Acest motiv este formulat, ca o 
concluzie, în finalul celebrei canzone cu titlul Standomi un 
giorno solo alla finestra. Această poezie are şase strofe, apa- 
rent despărțite, dar, la nivel alegoric, unitare. Exegetul care a 
descifrat cadrul alegoric este Francesco Pasqualigo*. Strofele 
acestei canzone reflectă in parvo itinerariul treptelor ascensio- 
nale din Triumfuri. 

Iată sensul alegoric inclus în succesiunea strofelor acestei 
canzone. În prima strofă, fiara cu chip omenesc este iubirea 
care stăpîneşte tinereţea si imboldurile noastre instinctuale. În 
strofa a doua, nave con ricca onesta reprezintă castitatea, do- 


4 În revista „La Cultura”, nov. e dici, 1886; vezi Francesco Petrarca, Le 
rime, commentate de Giuse Carduci e S. Ferrari, Firenze, Sansoni, 1923, p. 440 
şi Ion Patrascu, Între canfona Standomi un giorno solo alla finestra sil. Trionfi 
de Petrarca, în revista „Studii italiene”, X, Bucuresti, 1943. 

bîndită prin rațiune la vîrsta maturității. În strofa a treia, in 
lupta dintre instinct şi rațiune, apare moartea simbolizată prin 
sfîrşitul laurului, termen care face aluzie la moartea Laurei. În 
strofa a patra, omul care s-a învins pe sine şi a creat valori 
supravieţuieşte prin faimă. Gloria este simbolizată prin izvorul 
miraculos din poem. În strofa a cincea, timpul care şterge 
orice amintire este reprezentat prin pasărea Phoenix care, cum 
ştim, renaşte din propria cenușă, sfidînd cursul vremurilor. În 
strofa a şasea, ultima din acest poem, triumfă Dumnezeu prin 
atributul eternității sale. Aici, Laura, ajunsă în lumea de din- 
colo, este identificată cu divinitatea. Beatificarea Laurei ne 
duce cu gîndul la Beatrice care, în concepţia lui Dante, este 
raţiunea divină. Această identificare dintre Laura şi divinitate 
este confirmată de versurile care încheie I Triumfo de la 
Divinita: „Se fu beata chi la vide in terra / Or che fia dunque a 
rivederla in cielo?”. Cunoscînd aceste versuri, înțelegem mai 
bine motivul i/ dolce de morir desio, final al cantonei unde 
Petrarca a văzut pe Laura îndumnezeită şi de aceea doreşte s-o 
revadă în cer — a rivederla in cielo — în lumea fericirii necreate. 
Ultima strofă încunună cantona precum Divinitatea triumfă 
asupra universului în poemul Triumfi. 


O lectură atentă a canzonei analizate mai sus ne dezvăluie 
faptul că planul alegoric este dublu: pe de o parte transfigu- 
rarea treptelor din Triumfuri, iar pe de altă parte, interferarea 
acestora cu virtutile fizice si morale ale Laurei. In fiecare 
strofă, catastrofele care se abat asupra Laurei provoacă în su- 
fletul poetului grade succesive de durere. În prima strofă, cînd 
fiara este răpusă, poetul suspină — mi fe sospirar sua dura 
sorte —, în strofa a doua, cînd nava se scufundă, durerea — o, 
che grave cordoglio! — îl stăpîneşte, în strofa a treia, laurul 
fulgerat din senin îl întristează — onde mia vita e trista —, în 
strofa a patra, scufundarea izvorului în genune îi provoacă 
suferință — ond'ancor doglia sento —, în strofa a cincea, sfir- 
şitul păsării Fenix îi străpunge inima — onde' cor di pietate e 
d'amor m'arse, iar în ultima strofă, stingerea şi beatificarea 
Laurei îl determină să concluda că viata noastră pământeană 
este o vale a plingerii — ahi nulla altro che pianto al mondo 


74 STUDII EMINESCOLOGICE 


dura! Aceasta gradatie a durerii in fata catastrofelor lumii 
atestă puterea de introspectie a lui Petrarca caracterizată 
printr-o profundă şi originală psihologie a iubirii. 

În finalul poemului, poetul formulează, ca o încoronare 
lirică, motivul literar analizat de noi în acest fel: Canzon, tu 
puoi bene dire: / Queste sei visioni al signor mio / an fatto un 
dolce di morir desio. Acest ,,un dolce di morir desio” va avea 
un destin european exceptional, indeosebi, in literatura roman- 
ticä”. 


Conceptul de dor în poezia lui Eminescu, la nivelul func- 
tiei referentiale si expresive, a fost abordat de multi exegeti, 
dar nu avem inca un studiu monografic asupra acestui motiv 
literar. Mentionäm aici citeva comentarii relevante. 

T. Maiorescu“ afirma într-un aforism: „Nemuritor este 
dorul. Cum vrei să încapă în realitatea mărginită. Totdeauna 
rămîne un prisos: disperare sau ironie”. Criticul junimist sur- 
prinde „drama” dorului romantic care, neîmplinit, este substi- 
tuit prin sentimentalism sau scepticism. 

C. Noica” subliniază aceeaşi dimensiune infinită a doru- 
lui: Mintea poetului pendulează între „imaginea divină care 
n-are chip şi între realitatea vieţii care nu are nimic dum- 
nezeiesc”. Desluşim aici ambivalenta eros-ului platonic, 
„prunc al Sărăciei şi al Bogăţiei”. Sensurile dorului sînt multi- 
ple şi antinomice: „este un cuvînt al închiderii şi al deschiderii 
într-un orizont, al intimitatii cu departele, al căutării şi al află- 
rii, al lui ce este şi ce nu este, al lui ce poate fi şi ce nu poate fi, 
al stabilităţii şi al nestabilitati, al limitei si al nelimitei, al 
concretului şi al abstractului, al atracției de ceva determinat şi 
al pierderii în ceva indeterminat”. C. Noica adaugă cu fineţe 
că „dorul” a pornit de la „durere”, dar n-a trecut în „spirit”, că 


2 Edgar Papu, Motive literare româneşti, Bucuresti, Minerva, 1983, p. 
131-142. 

ê Titu Maiorescu, Aforisme. 

7 Vezi vol. Pagini vechi despre Eminescu, Bucureşti, Editura Eminescu, 
1976, p. 80-82, dar şi volumele Creaţie şi frumos în rostirea românească, 
Bucureşti, Editura Eminescu, 1973, şi Sentimentul românesc al fiinţei, Bucu- 
reşti, Editura Eminescu, 1978 passim. 

„este un cuvînt al inimii, nu al gîndului”. Acest cuvînt are, 
desigur, funcţie filozofică pentru că ne sugerează un orizont al 
cunoaşterii, dar şi o funcţie semantică, pentru că dovedeşte că 
armonia raţională se realizează prin contopire, nu prin 
aglutinarea unor opoziții. 

T. Vianu® raporteaza ,,dorul eminescian” la ,,vointa de a 
trai” din filozofia lui Schopenhauer si distinge, in sfera seman- 
ticä a dorului, orientäri bipolare: una spre trecut, nostalgia fata 
de o iubire pierdutä, si alta spre viitor, aspiratie spre fericirea 
ce va să vină. Expresia acestei polaritati este sintagma „farmec 
dureros”, categorie sentimentală romantica, intilnita la Novalis 
si Hôlderlin, fuziune cu sens metafizic, näzuintä spre infinit, 
aspiratie care nu se implineste. Invocarea mortii in Oda in 
metru antic înseamnă „o întoarcere a omului în sine” din 
rătăcirile caduce ale dorului. T. Vianu ajunge la aceste con- 
cluzii pe baza cercetării poeziei antume, dar opera postumă 
cuprinde ocurente sporite şi sensuri noi. Acum sintagmele 
„dor nemărginit” şi „farmec dureros” sînt înlocuite cu „farmec 
trist” sau „farmec neînțeles”, solicitînd exegeze viitoare. 

Judecätile de valoare ale lui G. Călinescu” se întîlnesc cu 
cele formulate de T. Vianu. Dorul eminescian, precizează 
Călinescu, este „fluid universal”, „impuls vital”, „putere de 
germinatie”, „năzuinţă procreatoare” in care aspiraţia şi dure- 
rea se îmbină într-o atitudine romantică, ancestrală, cu „simţ 
de sfințenie”. Intuitia ,,caducitatii iubirii în mijlocul plenitu- 
dinii”, crede E. Papu’, provoacă sentimentul antinomic de 
„dulce jale”, căci dorul este, în ultimă instanţă, bipolar şi cen- 
tripet, privind spre trecut sau viitor, contopind însă voluptatea 
cu durerea. 

O analiză pertinentă a ipostazelor dorului la Eminescu, în 
perspectiva filozofiei culturii, în relaţie cu creaţia populară şi 
literatura europeană, a realizat Lucian Blaga!!. Acest exeget 
consideră că dorul, în literatura populară, reflectă „matricea 


8 T. Vianu, Eminescu. Studii şi articole, laşi, Junimea, 1974, passim. 

” G. Călinescu, Opera lui Eminescu, vol. II, Bucuresti, Minerva, 1976, 
passim. 

10 Edgar Papu, Poezia lui Eminescu, București, Minerva, 1971, p. 109. 

1 Lucian Blaga, Trilogia culturii, București, ELU, 1969, p. 246. 

stilistică” a culturii române, infinitul ritmic, ondulat, setea de 
depăşire a orizontului închis al vieţii şi al plaiului, în ultima 
instanţă, o sete metafizică, existenţială, un elan spre absolut. 

În urma acestei scurte incursiuni în exegeza românească 
despre conceptul de „dor” la Eminescu, constatăm valori se- 
mantice multiple care fac dificilă echivalarea în alte limbi. 
Unii exegeţi”” l-au apropiat de termenul german Sehnsucht 
care presupune o nazuinta metafizică fără scop pe care, în 
limba română, o întîlnim numai în literatura cultă. Termenul 
românesc are sens apropiat de pămînt — trist, dureros, tin- 
guitor, voluptos —, dar nu tragic, similar, pînă la un punct, cu 
termenul saudade — „dor de ceva” din limba portugheză, sau 
de termenul soledad — „singurătate nostalgică” din limba spa- 
niolă. Aceşti termeni — dor, saudade, soledad — fac parte din 
zonele Romaniei” periferice şi implică în nucleul lor semantic 
plăcerea cu durerea, cristalizate la Eminescu în sintagma 
„farmec dureros”. 


Cercetarea ocurentelor’* termenului dor în poezia lui 
Eminescu reflectă relaţii semantice care urcă de la concret la 
abstract, de la simplu la complex şi relaţii sintactice antino- 
mice sau interferente derivate din etimonul termenului dor — 
dolus din latina populară care înseamnă durere, chin, mîhnire, 
dar şi dorinţă, tristeţe, nostalgie (v. Puşcariu, 542, Candrea — 
Densuşianu, 526, Philippide, 6, Pascu, 78). Interferenţa dintre 
durere şi dorinţă s-a păstrat în limba română şi a dobindit 
valori noi în literatura cultă. 

Configuraţia notelor semantice!” ale termenului dor atestă 
un salt calitativ de la poezia de tinereţe la maturitate, de la sfe- 
ra senzorială, cu avint preponderent erotic, la sfera filozofică, 
luminată de un orizont cu ramificații surprinzătoare. Să urmă- 


12 G. Tănăsescu, Dorul — Sechnsucht la Eminescu şi Lenau, în „Caietele 
Eminescu” III, Bucureşti, 1975, p. 75-83. 

'3 Elena Bălan Osiac, Sentimentul dorului în poezia română, spaniolă şi 
portugheză, Bucureşti, Minerva, 1972. 

Luiza Seche, Lexicul artistic eminescian în lumină statistică, 

Bucureşti, EAR, 1974. 

5 George Drăgan, Poetica dorului, in vol. Poetica eminesciană, Iasi, 
Junimea, 1989, p. 147-168. 

rim pe text numai ipostaza metafizicä. Aceasta transfigureaza 
inima şi gîndul poetului prin cîmpuri semantice complexe, 
interferente sau antinomice, unice în literatura românească. 

În poemele Scrisoarea I şi Împărat si proletar, dorul şi 
dorinţa reflectă „voinţa de viata” cu sensul întîlnit în filozofia 
lui Schopenhauer. În poemul Scrisoarea I, poetul, referindu-se 
la primum movens al lumii, spune: „De atunci şi pînă astăzi, 
colonii de lumi pierdute / Vin din sure văi de chaos pe cărări 
necunoscute / şi în roiuri luminoase izvorînd din infinit / Sînt 
atrase în viata de un dor nemărginit” (v. 56-60), iar în poemul 
Împărat si proletar, aceeaşi idee filozofică este formulată 
altfel: „În orice om o lume îşi face încercarea / Bătrînul De- 
miurgos se opinteste-n van / În orice minte lumea isi pune 
întrebarea / Din nou: de unde vine şi unde merge? Floarea / 
Dorintelor obscure sădite în noian” (v. 186-190) si mai de- 
parte: „În veci aceleaşi doruri mascate cu-altă haină / şi-n toată 
omenirea în veci acelaşi om / În multe forme-apare a vieţii 
crudă taină / Pe toţi ea îi înşeală, la nimeni se distaina / Dorinti 
nemărginite plantînd într-un atom” (v. 201-205). 

Dorul metafizic eminescian nu se reduce, însă, la „voinţa 
de a trăi”, în sensul filozofiei lui Schopenhauer, ci se mani- 
festă ca lege a naturii, cu sens presocratic, manifestîndu-se 
prin atracţii între contrarii (Înger si demon) sau, în sens 
platonic, ducînd, în cele din urmă, la ordonarea haosului în 
COSMOS. 

De aceea, dorul eminescian este o aspirație dureroasă spre 
norme etice şi estetice sublime: „Un dor adînc si îndărătnic 
foarte / De-o frumuseţe cum nu e nici una” (Muşat si Ursi- 
toarele); „Dorul după ce-i mai mare-n / Astă lume trecătoare” 
(Fata din grădina de aur); „Când dorul meu e-atâta de-adânc 
şi-atât de sfânt / Cum nu mai e nimica în cer şi pe pământ” 
(Nu mă-nţelegi) şi: „Amor fără de margini de scumpe fericiri / 
Cum nu se află-n lumea aceasta nicăiri” (Apari să dai lumină). 
Aşadar, dorul metafizic eminescian este adînc, sfînt şi unic. 
Alteori însă e „un dor fără nume” (Fat Frumos din tei) sau, 
uneori, o durere cu forța luminoasă: „Durerea pieritoare ca 
strălucirea spumii / Stăpînă fără margini pe marginile lumii” 
(Ca o făclie). Aspiraţia eminesciană spre sublim transcede 

firea şi invadează timpul. Dorul eminescian vizează atunci 
timpul mitic şi poetic, în care gîndul, visul şi eresul se află 
laolaltă: „Cînd basmele iubite erau-încă adevăruri / Cînd gin- 
dul era pază de vis şi de eres”. 

O ipostază majoră a dorului metafizic! eminescian este, 
fără îndoială, dorul de moarte. Această sintagmă a motivului 
literar apare în multe poeme, dar noi ne referim, selectiv, la 
poemele Peste virfuri, Odă în metru antic, Luceafărul şi Mai 
am un Singur dor. 

În poemul Peste virfuri, sunetul de corn, într-o noapte cu 
lună, provoacă în sufletul poetului un dulce dor de moarte: 
„Peste virfuri trece lună / Codru-ti bate frunza lin / Printre 
ramuri de arin / Melancolic codrul sună. // Mai departe, mai 
departe, / Mai încet, tot mai încet, / Sufletul nemingiiet / Îndul- 
cind c-un dor de moarte”. Acest ultim vers sună aproape 
identic cu versul lui Petrarca: „il dolce di morir desio”, dar 
într-un context poetic radical diferit. Melancolia lui Eminescu 
este o stare de terapie eutanasică a sufletului împovărat de 
dorinţă şi durere. Aceste contrarii care copleşesc fiinţa caducă 
a eului liric se îmbină într-o tensiune inefabilă echivalentă cu 
„dorul de moarte”, nu însă de extinctie, ci ca experiment 
inițiatic. Strofa ultimă: „De ce taci, cînd fermecată / Inima-mi 
spre tine-ntorn? / Mai suna-vei dulce corn / Pentru mine vreo- 
dată?” reflectă genial aspirația fără nume a dorului spre 
dezamăgire existenţială. Convertirea spaţiului fizic în spaţiu 
sufletesc"” exprimă dorul nemărginit şi negrăit şi transcede eul 
liric în orizontul beatitudinii. 

În poemul Luceafărul întîlnim versul: „O, de luceafărul 
din cer / M-a prins un dor de moarte”, ipostază a motivului 
urmărit de noi. Sensul acestei sintagme poetice adună aspirația 
Cătălinei spre restabilirea echilibrului sufletesc răscolit de 
iubirea pentru Luceafăr. La rîndul său, Hyperion, solicitînd 
dezlegarea de statutul său nemuritor şi întruparea într-un chip 
uman, înfruntă ordinea eternă şi provoacă Demiurgul să-i 


16 Gheorghe Popa, Spaţiul poetic eminescian, laşi, Junimea, 1982, dar si 
Eminescu dincolo de absolut, laşi, Princeps Edit, 2010, passim. 
V loan Gutia, Sentimentul timpului în poezia lui Eminescu, Roma, 1957. 

explice statutul säu ontic. În versul „El zboară, gînd purtat de 
dor”, Hyperion este gînd al Creatorului în timp ce „dorul” 
aparţine lumii create. Aşadar, Luceafărul este un poem al 
înfruntării destinului şi al dorului neîmplinit, căci, în ultimă 
instanță, Hyperion alungă gîndul iubirii pentru fata de împărat, 
iar aceasta uită dorul de luceferi în braţele pajului Cătălin. C. 
Noica’ definea filozofic aceste relaţii ca nostalgie a genera- 
lului fata de particular si a particularului față de general sau, 
altfel spus, nostalgie a transcedentului faţă de contigent şi a 
contigentului fata de transcedent. 

Dorul de moarte apare si in celebrul poem Oda in metru 
antic, chiar dacă termenul dor sau dorinţă este substituit cu 
altă expresie poetică. În poemul Peste virfuri, forţa de transfer 
a spaţiului fizic în spaţiul sufletesc era sunetul, iar în poemul 
La steaua era lumina. Aici, în poemul în metrul safic, este su- 
ferinta „dureros de dulce” care-l provoacă sa bea „voluptatea 
morţii neîndurătoare”. Mistuit de propriul rug, ca Nessus or ca 
Hercul, fără speranța reînvierii, ca pasărea Phoenix, cere 
imperativ înlocuirea suferinței cu „nepăsarea tristă” pentru a 
putea cobori liniştit în sinele său. Versurile ultimei strofe au 
energie mistică: „Piară-mi ochii tulburători din cale / Vino iar 
în sîn, nepăsare tristă; / Ca să pot muri liniştit, pe mine / Mie 
redă-mă!” 

În poemul Mai am un singur dor, întîlnim o excepţională 
transfigurare a dorului de moarte. Aici elementele fizice se 
îmbină cu cele spirituale, într-un proces vizionar de contopire 
cu natura şi universul. Codrul, marea, cerul, luna, izvoarele, 
brazii, teii şi luceferii îi vor fi prieteni. Nu mai sînt superfiinte, 
ca Hyperion (cf. Demetru Marin”), ci antinomiile vieţii se 
neutralizează într-un somn lin şi veşnic în nemurire. Vocile 
naturii dobîndesc rezonanțe psihice. Viaţa individuală se 
revarsă în viaţa universală. Spaţiul se dezmărgineşte şi timpul 
se preschimbă în netimp. Poetul devine pămînt luminat de 
surisul stelelor şi înfiorat de zbuciumul patimas al mării. 


18 Constantin Noica, op. cit., supra, nota 7. 
19 Demetrio Marin, Eminescu şi critica italiană, Note şi impresii, Roma, 
1971 (extras). 

Treptele succesive ale vietii, de la dorul de a trai la 
stingerea in natura ne amintesc ciclul triumfurilor alegorice 
din opera lui Petrarca. Marii poeti romantici europeni care au 
transfigurat ,,dorul de moarte”, dintre care mentionäm pe 
Chateaubriand, Novalis, Hôlderlin, Leopardi au nutrit in inima 
si mintea lor un dor metafizic de infinit. Nazuinta poetilor spre 
nemärginire, izvorita din natura si potentata de cultura, se 
stinge in moarte. Viaţa, pribegie in efemer, se întoarce in 
seminţele genezei şi astfel redobîndeşte pacea edenică 
nemuritoare. 


Expresia poetică a dorului eminescian are structură pre- 
ponderent antinomică. Este exprimată prin sinestezii surprin- 
zătoare: farmec dureros (Povestea teiului), durere dulce 
(Scrisoarea IV), voluptatea morţii (Odă în metru antic), dulce 
spaimă (Înger şi demon) etc. Aceste îmbinări lexicale exprimă 
complexitatea sentimentelor şi setea de absolut a poetului. 
Adună, în ultimă instanţă, reflexe etimologice. Sensul cuvîn- 
tului dolus „dor, durere, tristeţe” se interferează cu sensurile 
cuvîntului desiderium, „dorinţă de un lucru absent, depărtat, 
nostalgie”. Acesta din urmă este derivat de la sidus — „conste- 
laţie”, iar compusii săi considerare şi desiderare mai păstrează 
reminiscente astrologice şi înseamnă „a cerceta stelele”. Ter- 
menul desiderare are un sens privativ: „a constata absenţa, a 
întrista, a deveni nostalgic”. Aceste note semantice s-au păs- 
trat în termenul „deşira” din româna veche: „În ce Chip deşira 
cerbul la izvorul apelor, aşa jeluiaste sufletul meu către tine” 
(Psaltirea Scheiană). Aceleaşi valori semantice întîlnim în 
versul lui Eminescu „inima creşte de dulce jele”, dovedind 
cultura temeinică a poetului. 

Principiul oximoronic” surprinde tensiunea dintre ființa 
umană şi fiinţa lumii cu o lungă istorie în lirica europeană. 
Oximoronul apare deja la Sappho care mărturiseşte că iubirea 
e „dulce-amară” şi „dăruitoare de durere”. Oximoronul înte- 
meiază universul poetic eminescian pe asumarea contrariilor 


20 Trina Andone, Farmec dureros, Poetica eminesciană a contrariilor, 
Iaşi, Cronica, 2012. 

reflectind, in ultimă instanţă, condiția tragică a omului în 
lume. Reprezintă, cum s-a spus, prin structurile şi funcţiile 
sale estetice, o revelaţie în istoria limbajului poetic românesc. 


În urma exegezei de mai sus privind configuraţia semantică 
şi estetică a motivului „dor de moarte” la Petrarca şi Eminescu, 
se impun cîteva concluzii utile înţelegerii acestor mari poeti 
europeni în perspectivă istorică şi comparată: 


Eminescu a cunoscut poezia lirică a lui Petrarca şi a 
valorificat motivul i/ dolce di morir desio într-un ori- 
zont filozofic şi artistic nou fata de poetul italian. 
Dorul de moarte la Petrarca si Eminescu reprezintä 
dorul eroului liric care, coplesit de durere, aspira spre 
un spatiu metafizic in care ambii poeti vad o intoar- 
cere la pacea primordiala, la sinele fiintei si al firii. 
Elementele novatoare care apar la Eminescu sint 
numeroase. La Petrarca, i/ dolce di morir desio a fost 
provocat de moartea Laurei, pe cind la Eminescu 
dorul de moarte izvoraste din stari sufletesti noi si 
variate, cum sint melancolia contemplativa (Peste 
virfuri), nazuinta spre iubirea celestă (Luceafărul), 
întoarcerea la sinele său (Odă in metru antic) sau 
contopirea cu natura (Mai am un singur dor). 
Inovaţiile eminesciene se explică prin timp şi spaţiu, 
dar, mai ales, prin personalitatea artistică a poetului. 
Petrarca e un renascentist care descătuşează gîndirea 
artistică de limitele evului mediu, pe cînd Eminescu 
este un romantic care sintetizează experienţa euro- 
peană şi deschide calea spre evul modern. 

Disocierea eului empiric de eul liric, cercetarea sal- 
tului de la dorul instinctual, primar, la cel filozofic, 
vizionar, relevarea structurilor metafizice şi simbolice 
cu funcţii etice şi estetice ne indreptatesc să afirmăm 
că poezia lui Eminescu reprezintă un imaginar poetic 
mai complex şi mai bogat decît cel al lui Petrarca. 
Acest motiv ar merita un studiu comparativ şi cu alţi 
mari poeți europeni. 

e Cercetarea motivelor literare, la nivel diacronic şi 
tipologic, atestă tradiția şi inovaţia artistică, dar, 
simultan, şi unitatea în varietate a culturii europene. 
Petrarca şi Eminescu sînt genii ale culturii europene 
care transced epocile şi curentele literare şi care 
sporesc orizontul de cunoaştere al sufletului omenesc 
prin creaţii perene. 


Résumé 


Eminescu connaissait l’oeuvre poétique de Pétrarque et il a uti- 
lisé le motif il dolce di morir desio dans un contexte philosophique et 
artistique nouveau par rapport au poete italien. Les éléments de 
nouveauté sont nombreux. Dans le cas de Pétrarque, il dolce di morir 
desio a été provoqué par la mort de Laure; dans le cas d’Eminescu, 
dorul de moarte provient des états d’âme nouveaux et variés: la 
mélancolie contemplative (Peste virfuri), le désir d’atteindre l’amour 
céleste (Luceafärul) ou la fusion avec la nature (Mai am un singur 
dor). 


Împărat şi proletar — de la ideologia luminilor 
la estetica romantică 


Puiu IONIȚĂ 
(puiu_ionita@yahoo.de) 


Poezia Împărat si proletar poartă în sine un conflict 
nerezolvat şi, se pare, irezolvabil, care depăşeşte graniţele 
operei eminesciene şi chiar ale literaturii, devenind un subiect 
al culturii universale. Este vorba despre legătura dintre roman- 
tism şi revoluţie sau, în termeni generali, despre întâlnirea 
esteticului cu ideologia. 

Deşi opoziţia dintre romantism şi iluminism este în 
general recunoscută, romantismul fiind prezentat ca „o reacţie 
la iluminism”, teza unui romantism revoluţionar persistă şi 
uneori chiar găseşte argumente. Iluminismul este, după cum se 
ştie, nu un curent literar, ci unul ideologic şi cultural, care a 
pregătit şi înfăptuit Revoluţia din 1789. Apariţia lui marchează 
naşterea ideologiei, înţeleasă în accepţia ei generală şi curentă 
ca doctrină politică a unei clase sociale. Subversivă şi uzurpa- 
toare, ideologia este în fond justificarea teoretică a crimelor 
politice săvârşite de revoluţie în numele binelui general. Căci 
ce altceva este revoluţia decât un val de crime colective!, o 


' Formula „revoluţia — crimă colectivă” a fost folosită de Nichifor 
Crainic în comentariile la opera lui Dostoievski: „Revoluţia, în fond, nu este 
altceva decât o crimă socială, o crimă individuală amplificată asupra societății 
întregi. Aceasta de fapt e şi semnificaţia pe care i-o dă Dostoievski. Pentru el, o 
preocupare necontenită este demascarea răului, care lucrează în lume sub 
diferite forme. Acest rău îl demască în lucrările raţiunii individualiste, dar 
acelaşi rău îl va demasca până la ultima lui adâncime în rațiunea revoluţionară 
întrupată în doctrina socialistă” (Nichifor Crainic, Dostoievski şi creştinismul 
rus, Editura Anastasia, Bucureşti, 1998, p. 142). 

lovitura de stat realizatä cu suport popular? Realitatea istorica 
arata ca drepturile politice nu se câstigä de fapt prin genero- 
zitatea comitetelor revolutionare, ci prin presiunea maselor, 
care descoperă că au fost înşelate. lată de ce revolutiile au 
parte de convulsii si de atrocitäti mult mai mari dupa ce au 
dobandit puterea decat inainte. Cazul Revolutiei franceze, cu 
zecile de mii de morţi rămaşi în urma Terorii şi cu deceniile de 
frământări ulterioare, este notoriu şi dovedeşte existenţa unei 
imense fracturi între conducători şi poporul folosit ca masă de 
manevră. 

Dostoievski a arătat în romanele sale cât de uşor se poate 
trece de la idee la crimă, cât de abil se insinuează ura ideo- 
logică ce transformă omul în fiară. Aşadar, nu doar mâna care 
loveşte, ci autorul moral, ideologul trebuie condamnat. Fiind 
marcată de impuritatea ei originară, revoluţia şi-a confecţionat 
un discurs convingător, utilizând cele mai ingenioase mijloace 
de persuasiune şi manipulare. Aşa s-a născut propaganda, care 
este cheia succesului politic în lupta acerbă pentru putere din 
istoria modernă, luptă sângeroasă şi cinică, dusă în numele 
unui mit născător de monştri şi numit eufemistic ,,democra- 
tie”. Amestec de demonstraţie savantă şi lozinci ademeni- 
toare, propaganda construieşte scenarii bazate pe sofisme si 
câştigă adepți prin manipulare. Propaganda este darul otrăvit 
lăsat de secolul al XVIII-lea, care a pervertit în egală măsură 
cultura şi viaţa politică a popoarelor. Cât de mult rău a făcut 
de atunci politicul literaturii şi scriitorilor, cât de grave au fost 
consecinţele îndoctrinării politice prin cultură nu se cunoaşte 
încă. Cert este însă că a transforma cultura într-un instrument 
de propagandă politică constituie cel mai mare afront care s-ar 


? În secolul al XX-lea, şi extrema stângă, şi extrema dreaptă au câştigat 
adepţi prin-o propagandă intensă care s-a născut din discursul radical şi „demo- 
cratic” al secolului al XVIII-lea, supralicitând fie democrația naționalistă, ca în 
cazul Partidului Muncitoresc German Naţional-Socialist al lui Hitler, fie 
„democraţia populară” internationalista, ca în cazul Partidului Bolşevic al lui 
Lenin. 

> Sofismul este nota falsă pe care omul inteligent o sesizează uşor in 
retorica propagandistică, dar pentru ideolog nu calitatea aderentilor contează, ci 
numărul lor, căci în faţa urnelor geniul are tot atâta putere cât un imbecil! 

putea aduce libertätii de creatie. In cazul Revolutiei franceze, 
propaganda s-a realizat in genere prin programul iluminist. 
Istoricii Luminilor dezvaluie existenta unui aparat de propa- 
ganda foarte eficienta prin scris, Franta anului 1789 numärând 
nu mai putin de 3000 de autori. Slujind fie scopuri politice, fie 
interese economice, tehnicile de manipulare operau cu abilita- 
te în presa vremii“. În ciuda crimelor si abuzurilor de tot felul, 
în ciuda bisericilor şi monumentelor vandalizate şi a operelor 
de artă distruse, Revoluţia a rămas în memoria colectivă ca un 
moment glorios tocmai prin dibăcia propagandistică. Deşi, 
de-a lungul timpului, mari istorici şi intelectuali francezi 
(René de Chateaubriand, Alexis de Tocqueville, Joseph de 
Maistre, François Furet, Jean Dumont, Alain Besançon) au 
criticat Revolutia cerând condamnarea faptelor ei abomina- 
bile, Franţa continuă să sărbătorească în fiecare an, cu mare 
fast, ziua de 14 iulie ca zi naţională. Este unul dintre para- 
doxurile Revoluţiei, alături de cele semnalate, de pildă, de Fr. 
Furet, care observă că „iacobinii de la 1793, socotiți fondatori 
ai erei burgheze, sunt primul exemplu important de burghezi 
care-i urăsc pe burghezi în numele principiilor burgheze”. Un 
alt paradox relevă ruptura adâncă produsă de Revoluţie în 
sânul poporului francez şi care persistă încă şi astăzi: „Revo- 
lutia franceză a făcut din ea [din istorie] un câmp de război 
civil intelectual. Francezii secolului al XIX-lea sunt poporul 
care nu-şi poate venera decât o jumătate a propriei istorii, care 
nu poate iubi Revoluţia fără să urască Vechiul Regim, şi iubi 
Vechiul Regim fără să urască Revolutia”*. Glorificarea Revo- 
lutiei lor de către francezi este cu atât mai greu de înţeles cu 
cât istoricii secolului trecut au văzut în ea o prefigurare a 


4 Vezi cartea lui Bronistav Baczko, Crimele Revoluţiei franceze, tradu- 
cere de Teodora Cristea, Editura Humanitas, Bucureşti, 2007, p. 266-279 sau 
studiul lui Roger Chartier, Omul de litere, din volumul coordonat de Michel 
Vovelle, Omul Luminilor, traducere de Ingrid Ilinca, postfață de Radu Toma, 
Editura Polirom, Iasi, 2000, p. 107-109. 

> Fr. Furet, Trecutul unei iluzii, eseu despre ideea comunistă în secolul 
XX, traducere de Emanoil Marcu şi Vlad Russo, p. 26. 

6 Fr. Furet, Atelierul istoriei, traducere de Irina Cristea, cuvânt înainte de 
Şerban Papacostea, Editura Corint, Bucureşti, 2002, p. 130. 

Revoluţiei bolşevice, un model de teroare şi crimă admirat şi 
urmat îndeaproape de conducătorii comunişti. A. Besançon 
afirmă că „Robespierre îl prefigurează irezistibil pe Lenin”, 
iar Fr. Furet constată: „Revoluţia franceză a devenit mama 
unui eveniment real, datat, înregistrat, care este octombrie 
1917. Bolşevicii ruşi n-au încetat să aibă în spirit această 
filiatie, înainte, în timpul şi după revoluţia rusă (...) Bolşevicii 
ruşi au strămoşi iacobini, iar iacobinii au avut anticipäri 
comuniste”. 

Punctul central în care ideologia iluministă se întâlneşte 
cu cea bolşevică este religia. Negarea religiei este însăși rati- 
unea de a exista a ideologiei, care se propune ea însăşi ca 
religie. Joseph de Maistre era oripilat de satanismul Revo- 
lutiei: „Există în Revoluția franceză un caracter satanic, care o 
deosebeşte de tot ce s-a văzut şi poate de tot ce se va mai 
vedea”. Identitatea de esență dintre comunism si iluminism se 
vădeşte cu deosebire în ura față de religie, care s-a perpetuat, 
în forme civilizate şi mult mai subtile, atât în societatea 
occidentală, în paralel cu comunismul, cât $i în postcomunism, 
mai ales prin inițiativele seculariste, mai mult sau mai puțin 
mascate, promovate de stânga politică. Această ură, care nu e 
spontană şi întâmplătoare, ci programatică, împrumută în 
iluminism haina doctă a ştiinţei şi a filosofiei. Iată cum descrie 
Chateaubriand fenomenul: „În veacul al XVIII-lea, Voltaire a 
avut iscusinta, funestă pentru un popor capricios şi atrăgător, 
de a face din necredintä o moda. A înregistrat toate orgoliile în 
această nesăbuită ligă; religia a fost atacată cu toate armele, de 
la pamflet la in-folio, de la epigramă până la sofism. De cum 
apărea o carte religioasă, autorul era imediat acoperit de ridi- 
col (...) În timpul ăsta sistemul distructiv cuprindea întreaga 
Frantä. Se incetatenea în academiile de provincie, care au fost 
tot atatea focare de prost-gust si de factiuni. Femei de lume, 


TAS Besançon, Rădăcinile intelectuale ale leninismului, traducere de 
Lucretia Väcar, Editura Humanitas, Bucuresti, 2007, p. 46. 

$ Fr. Furet, Reflecţii asupra Revoluţiei franceze, Editura Humanitas, 
Bucuresti, 1992, p. 22. 

? Joseph de Maistre, Considerații asupra Franței, traducere de Stefan 
Velescu, Editura Albatros, București, 2000, p. 58. 

filozofi plini de importantä isi aveau propriile cercuri de 
necredinciosi. În fine, a devenit lucru recunoscut că crestinis- 
mul nu era decât un sistem barbar, a cärui präbusire nu se 
putea produce suficient de curand pentru eliberarea oamenilor, 
progresul ştiinţelor, dulceata traiului si eleganța artelor”'®. 
Plecând de aici, ateismul doctrinar comunist, susţinut frenetic 
de literatura avangardistă, va cunoaşte momentele sale de 
glorie în regimurile comuniste, care vor dezlantui campanii de 
represiune deosebit de violente împotriva Bisericii şi a credin- 
ciosilor. 

Opoziția dintre ştiinţă si religie, falsă în fond, însă exacer- 
bată prin propagandă, a străbătut veacul al XIX-lea prinzând 
în spirala ei ideologică multe spirite care venerau deopotrivă 
ştiinţa şi pe Dumnezeu, fără a se putea hotărî de care parte să 
fie. Nu au scăpat de asemenea dileme nici romanticii, iar unii 
dintre ei, puţini la număr, ce-i drept, au mers până acolo, încât 
au trecut de la cultură la politică şi de la reflecţie la implicare 
practică. Romantismul şi iluminismul (sau, în varianta lui 
pragmatică, Revoluţia franceză) relevă o contradicţie de esen- 
a, rezultată din simpla trecere în revistă a caracteristicilor 
celor două curente. Caracterului anticlerical, antireligios şi 
ateu al iluminismului 1 se opune fundamental şi net spiritul 
profund religios şi chiar mistic al romantismului'', ce asociază 
poezia cu toate formele de clarviziune. De fapt, romantismul 
este replica estetică dată proiectului politic iluminist, polemi- 
zând cu acesta pe toate planurile. Rationalismului iluminist 
romantismul îi răspunde cu exaltarea misterului şi a irationa- 
lului, iar materialismului şi ancorării exclusive în istorie îi 
contrapune preferința pentru mit, basm şi vis, expresii ale 
posibilului şi ilimitatului. Militantismului politic, fie el şi sub 
forma seducătoare a culturii, i se împotriveşte neliniştea meta- 
fizică, permanenta aspirație spre absolut. Imperativului ilumi- 


10 R, de Chateaubriand, Geniul creştinismului, selecţie, traducere, prefaţă 
şi note de Maria Vazaca, Editura Anastasia, Bucureşti, 1998, p. 37. 

11 Misticul e în mod obligatoriu religios, dar religiosul nu e întotdeauna 
mistic. Religiozitatea poate fi exterioară şi formală, dar mistica înseamnă inte- 
riorizare maximă, experienţă sinceră şi plenară, trăire efectivă a sentimentului 
religios. 

nist al innoirii radicale a societăţii, romantismul îi răspunde cu 
nostalgia originilor şi cu nazuinta întoarcerii la spiritualitatea 
medievală cu toate valorile ei. În timp ce critica moravurilor, 
disprețul si ura străbat întreaga literatura iluministă, roman- 
tismul are în centru tema iubirii. La unii autori, cum ar fi 
Novalis, Cl. Brentano, W. Wordsworth sau R. de Chateau- 
briand, iubirea dobândeşte accente mistice. 

Dacă judecând strict teoretic descoperim incompatibili- 
tatea structurală dintre iluminism (rationalist, antimetafizic, 
ateu, materialist, progresist, militant politic, promotor al ega- 
litarismului) şi romantism (irațional, metafizic, religios, 
nostalgic, idealist, exclusiv artistic şi elitist), în plan practic 
lucrurile se schimbă. Între diversele şcoli romantice şi Revo- 
lutia franceză s-au instituit anumite raporturi nu tocmai uşor 
de clarificat. Dificultatea constă în faptul că autorii romantici, 
personalităţi puternice purtate de entuziasm şi marcate de 
subiectivism, ţineau mult la libertatea lor de creaţie şi de 
manifestare, astfel încât tema revoluţiei nu numai că nu este 
omisă ori ignorată, ci e tratată potrivit opţiunilor personale. 
Dacă romantismul german este în întregime antirevolutionar, 
doctrina sa constituindu-se ca o negare a programului ilumi- 
nist, iar romantismul englez, cu excepţia lui Byron şi Shelley, 
păstrează aceeaşi linie, pe teren francez lucrurile se schimbă. 
Revoluţia a fost un eveniment prea important pentru Franţa, 
încât să fie atât de uşor repudiată. S-ar putea spune că propa- 
ganda a instrumentat cu atâta abilitate tema Revoluţiei la ea 
acasă, încât aceasta a devenit un fetiş: a nu o proslăvi însemna, 
în trecut ca şi azi, a nu fi patriot, democrat etc. Astfel încât 
există cazuri de romantici francezi care nu agreează ilumi- 
nismul dar au înţelegere fata de Revoluţie, probabil din cauza 
simpatiei induse prin propagandă sau a circumstanțelor care 
uneori i-au legat afectiv de ea. Oricum, între marile roman- 
tisme europene, romantismul francez este cel mai îndepărtat 
de romantismul autentic, reprezentat de spiritul şcolii de la 
Jena. În spaţiul francez, romantismul îşi pierde consistenţa 
filosofică şi puritatea estetică, iar semnificaţiile spirituale ale 
temelor sale se estompează. 

Chiar daca opozitia fata de iluminism si Revolutie a ro- 
manticilor germani este, după cum am văzut, polemică şi 
implicită, unii autori simt nevoia să-şi exprime deschis dezacor- 
dul cu evenimentul pe care îl dezavuează ori cu ideologia care 
l-a făcut posibil. Spre deosebire de romantismul propriu-zis, in 
preromantismul german, mai precis, în sânul mişcării Sturm 
und Drang, se simţea un suflu revoluționar ce viza înnoirea 
vieţii spirituale!?. Iată de ce tânărul Friedrich Schiller, în dra- 
ma Hofii (scrisă in 1781, aşadar, înainte de a se putea deosebi 
minciuna propagandistică de faptele Revoluţiei franceze), ală- 
turi de critica materialismului şi ateismului iluminist încarnat 
de Franz Moor, salută spiritul insurgent întruchipat de fratele 
său, Karl Moor, un tâlhar în aparenţă, dar în fond un suflet 
nobil şi drept. Ca şi Dostoievski mai târziu, Schiller visa o 
lume guvernată de iubire şi de principii creştine, pe care a 
zugrăvit-o şi în Oda bucuriei, dar nici nu bănuia măcar ce 
orori avea să aducă spiritul revoluţionar cu care cochetase o 
clipă. 

Deşi religiozitatea romanticilor este evidentă în scrierile 
lor (de exemplu, Imnurile către noapte ale lui Novalis, consi- 
derate manifestul poetic al romantismului german, sunt poeme 
mistice care celebrează pe Dumnezeu, pe Hristos şi pe Maica 
Domnului), unii comentatori, români sau străini, par să ignore 
acest aspect. Caracterul religios al romantismului german este 
însă subliniat de comentatorii importanţi. În opinia lui 
Heinrich Heine, „şcoala romantică nu era decât redeşteptarea 
poeziei evului mediu”, poezie care „a apărut din creştinătate, 
era o pasifloră răsărită din sângele lui Isus”"?. Friedrich Hegel, 


12 Mişcarea Sturm und Drang (1770-1780) a fost o „revoluţie literară” 
determinând transformări în plan spiritual (Fritz Martini, op. cit., p. 190). 
Apărută într-o perioadă frământată, dominată de tendinţe şi orientări contra- 
dictorii, mişcarea nu a avut constant o poziţie antagonică fata de iluminism, 
care pe teritoriu german era oricum diferit de cel francez, între altele, şi prin 
faptul că nu era ostil religiei, uneori împletindu-se chiar cu pietismul. Cf. Fritz 
Martini, Istoria literaturii germane, traducere de Eugen Filotti şi Adriana 
Flass, cuvânt înainte de Liviu Rusu, studiu critic de Tudor Olteanu, Editura 
Univers, Bucureşti, 1972, op. cit., p. 174. 

B Heine, Heinrich, Şcoala romantică, în Opere, vol. III, traducere de I. 
Cassian Mătăsaru, Editura Univers, Bucureşti, 1973, p. 84. 

in ale sale Prelegeri de estetica, foloseste ,,arta romantica” si 
„arta creştină” ca termeni echivalenți, iar în /storia literaturii 
germane, Fritz Martini explică: „Dar înclinația generală a 
romanticilor către religia catolică pornea nu numai dintr-o 
tendinţă istorico-estetică, ci din convingerea religioasă că prin 
ea nemărginirea lui Dumnezeu se revelează în pământesc. 
Biserica era manifestarea simbolică a unei ultime comuniuni 
mistice prin credință — în ea, nemărginitul devenea experienţă 
şi realitate religioasă. Romantismul a fost de la început o 
mişcare religioasä”*. Pe de altă parte, Albert Béguin, în 
cunoscuta sa carte Sufletul romantic şi visul, scoate în evidenţă 
înclinația spre mister şi irațional ca şi bogăţia esoterică şi 
mistică a romantismului german”. 

Către lumea medievală cu ierarhia şi valorile ei priveşte 
Novalis cu o nesfârşită admiraţie. În eseul Crestinätatea sau 
Europa, pământul creştin apare ca un loc binecuvântat, unde 
oamenii trăiau cândva în armonie şi iubire. Aceste vremuri 
înălțătoare şi vrednice de toată lauda, când „acest cin paci- 
ficator a căutat cu stäruintä să-i facă pe toţi oamenii părtaşi la 
această frumoasă credinţă şi şi-a trimis apostolii lui în toată 
lumea, pentru a vesti pretutindeni Evanghelia vietii si a face 
împărăţia cerurilor drept singura împărăție a acestei lumi”’®, 
Novalis le zugrăveşte în antiteză cu vremurile noi, repre- 
zentate de iluminism şi de Revoluţie. Este de remarcat faptul 
că Novalis, autor de mare sobrietate şi gravitate în tot ce a 
scris, devine acum ironic: „Cu mărinimie i s-a lăsat sărma- 
nului neam omenesc un entuziasm şi s-a făcut din el piatra de 
încercare — neapărat trebuincioasă oricărui individ — a celei 
mai înalte civilizaţii: entuziasmul pentru această glorioasă, 
măreaţă filosofie şi, mai cu seamă, pentru preoţii şi mistagogii 
el. Franţa a fost aşa de fericită să devină leagănul şi reşedinţa 


14 Martini, Fritz, op. cit., p. 282. 
'S Béguin, Albert, Sufletul romantic si visul, traducere si prefaţă de Dumitru 
Tepeneag, postfatä de Mircea Martin, Editura Univers, Bucuresti, 1998. 
Novalis, Crestinätatea sau Europa, in volumul Geistliche Lieder / 
Cântece religioase, traducere, note, tabel cronologic şi postfață de Ioan 
Constantinescu, cuvânt însoțitor de Anton Rauscher, Editura Institutul 
European, laşi, 1999, p. 177. 

acestei noi credinte care era constituita din cunostinte cunos- 
cute lipite impreuna. Oricat de deformata era poezia in aceasta 
noua biserica, existau totusi cativa poeti care, de dragul efec- 
tului, se foloseau de vechi elemente si de vechi splendori, dar 
se aflau astfel in pericolul de a aprinde cu vechiul foc noul 
sistem al lumii. Reprezentantii mai inteligenti ai noii credinte 
au ştiut totuşi să îi aducă îndată la realitate pe cei care se 
înfierbântaseră deja. Ceilalţi membri (ai bisericii filosofiei) 
s-au dovedit neobositi în a purifica de poezie natura, pământul, 
sufletele omeneşti şi ştiinţele, în a nimici orice urmă a sacrului, 
în a dezgusta prin sarcasm de amintirea tuturor întâmplărilor 
solemne şi a oamenilor înălțători şi în a despuia lumea de toată 
podoaba ei mult colorată. Din cauza îndrăznelii şi a supunerii 
ei matematice, lumina a devenit favorita lor. Ei s-au bucurat că 
ea s-a lăsat mai degrabă frântă, decât s-ar juca în culori şi aşa 
şi-au numit marea lor întreprindere — luminism”'’. Văduvirea 
lumii de mister, de sacru — în fond de poezia şi de frumuseţea 
ei — iată marea întreprindere distructivă a iluminismului. Cine 
exaltă iluminismul exaltă de fapt această cinică manoperă de 
desacralizare şi despiritualizare a culturii. La un moment dat, 
Novalis a întrevăzut adevărul şi l-a exprimat în chip profetic: 
„Această istorie a necredintei moderne este foarte ciudată şi ca 
se dovedeşte a fi cheia tuturor fenomenelor monstruoase ale 
timpurilor noi. Ea a început abia în acest secol, mai ales în a 
doua jumătate a lui, şi ajunge, în scurtă vreme, la o mărime şi 
diversitate de necuprins”"*. Îngrijorări îndreptăţite, dar cine să 
ia aminte? 

Din cele arătate până acum rezultă că Revoluţia franceză 
nu se putea bucura de simpatie în cercul de la Jena. E de 
neînțeles însă strădania unor comentatori de a înrola sub 
steagul Revoluţiei pe membrii celei mai conservatoare şi mai 
antiburgheze dintre şcolile romantice. Staruinta cu care se 
îndeasă pe capul mult prea mare al unui Tieck sau Schelling 
strâmta bonetă roşie devine suspectă. Bunăoară, se invocă o 
scrisoare trimisă de Tieck lui Wackenroder, în care tânărul de 


U Ibidem, p. 195. 
'5 Ibidem, p. 197. 

doar 19 ani era entuziasmat de libertatea adusä Frantei de 
Revoluție”. E posibil ca la o asemenea vârstă a căutărilor şi a 
instabilității emoţionale studentul Tieck să fi fost ademenit de 
propaganda făcută Revoluţiei de unele publicaţii din statele 
germane, dar să nu uităm că această manifestare de simpatie 
față de un eveniment pe care l-a criticat apoi constant in 
scrierile sale se consuma cu şase ani înaintea constituirii gru- 
pării Friihromantik în jurul revistei ,, Athenaeum”, grupare ce 
şi-a elaborat programul estetic începând cu anul 1798. Abia 
prin prietenia cu Novalis din anii 1799-1801 s-a produs 
adeziunea lui Tieck la romantism. A-l cataloga însă drept „re- 
volutionar” şi a căuta cu orice pret dovezi în opera lui atât de 
vizibil antirevolutionara este un act de impietate. Dacă vrem 
să fim oneşti trebuie nu să interpretăm fragmentar şi tenden- 
tios pasaje discutabile, ci să avem în vedere totalitatea operei, 
să decelăm clar şi indubitabil concepţia care stă la baza ei, să o 
deducem din sensurile alegorice şi ironice, din aluziile subtile 
strecurate în subtext. O trecere oricât de grăbită prin opera lui 
Ludwig Tieck relevă nostalgia după lumea veche şi după 
ordinea ei naturală în paralel cu persiflarea ideilor progresiste. 
Şarjele batjocoritoare la adresa filistinismului burghez din 
Prințul Zerbino sau din alte opere scrise după fatidicul an 
1793, ironiile antirepublicane şi, mai ales, critica din Motanul 
incaltat dezvăluie în Tieck un romantic veritabil, care nu face 
nici o concesie Revoluţiei. 

Ironizarea modului de viață burghez, a obtuzitatii şi 
automatismului induse de rațiune, critica maşinismului şi a 
industrializării tintesc tot revoluţia, considerată o ieşire din 
ordinea naturală a lucrurilor, o intervenţie brutală şi distructivă 
prin care un sistem politic artificial tinde să substituie Legea şi 
Ordinea. Statul providential este înlocuit de statul secular. 
Tema este prelucrată cu imaginaţie şi umor de E.T.A. 
Hoffmann în Piticu numit Cinabru. Prinţul Pafnutius intro- 


9 A se vedea studiul lui Manfred Frank, Anti-bourgeoise Anarchie und 
Revolutions-Kritik. Von der zwiespältigen Haltung der Friihromantik zur 
Franzôsischen Revolution din volumul Henning KrauB, Herausgegeber, 
Folgen der Französischen Revolution, Suhrkamp Verlag, Frankfurt am Main, 
1989, p. 226. 

duce ,,idei iluministe” in micul sau stat, care cunoscuse o viata 
plăcută, trăind în armonia unei rânduieli străvechi. Printr-un 
edict lapidar, toate zânele sunt exilate într-un ţinut îndepărtat, 
căci „sunt în primejdioasă legătură cu miraculosul şi, sub 
numele de poezie, răspândesc o otravă care-i face pe oameni 
incapabili să slujească reformele iluminismului”. Se vede 
însă că miraculosul nu poate fi eradicat, întrucât se constată 
reminiscente dăunătoare care au scăpat vigilentei politienesti. 
Hoffmann persiflează retorismul revoluţionar şi recurge, ca de 
obicei, la fantastic, pentru a contraria pe adepţii rationalis- 
mului iluminist. 

În Anglia, atitudinea faţă de doctrina iluministă si faţă de 
Revoluţia franceză este determinată, ca şi în statele germane, 
de particularităţi culturale, politice şi sociale, pe de o parte, iar, 
pe de altă parte, de personalitatea fiecăruia dintre scriitorii care 
s-au evidențiat in această chestiune. Poziționarea fata de Re- 
volutie cunoaşte diverse nuanţe, de la afinitate exaltata la 
indiferență sau contestare vehementă. Dacă Byron şi Shelley 
sunt prin temperament, formaţie culturală şi opţiune politică 
poeţi insurgenți, anarhici şi progresişti, mesajul lor fiind purtat 
către cititori de eroi titanieni satanici şi mizantropi, ceilalți 
romantici englezi sunt firi paşnice, nostalgice şi visătoare, care 
se regăsesc în idealul estetic al romanticilor germani. Nazuinta 
de a reactualiza spiritualitatea medievală, gustul pentru mister 
şi fantastic, interesul pentru folclor se manifestaseră cu mult 
înainte de 1798, an în care Samuel Taylor Coleridge începea 
să răspândească în Anglia doctrina noului curent. Atitudinea 
generală este, în mod firesc, una de dezaprobare a ideologiei 
iluministe, un motiv hotărâtor fiind ataşamentul fata de religie 
(unii dintre aceşti poeți erau preoţi, cum e cazul preroman- 
ticilor Thomas Percy, Robert Blair sau Edward Young). Istoria 
literară consemnează şi două exemple de trecere furtunoasă de 
la aprobare înflăcărată a Revoluţiei franceze la dezaprobare 
sau la condamnare vehementă. Astfel, William Blake, răzvrătit 


% ETA. Hoffmann, Părerile despre viaţă ale motanului Murr si alte 
povestiri, traducere de Valeria Sadoveanu si Al. Philippide, Editura Univers, 
Bucuresti, 1985, p. 75. 

împotriva oricăror forme de îngrădire a libertăţii în tinereţe, 
perioadă în care salută Revoluţia franceză prin volumul The 
French Revolution (1791), lasă către bătrâneţe impresia unui 
eremit creştin preocupat de viziunile sale mistice, ale cărui 
scrieri contrazic avântul revoluţionar de la început. În 
romantismul propriu-zis, William Wordsworth şi Samuel 
Taylor Coleridge încep prin a elogia Revoluţia şi sfârşesc prin 
a o dezavua. Coleridge, de pildă, scrie în 1789, la numai 17 
ani, poemul patetic Dărâmarea Bastiliei, pentru ca apoi să 
treacă la extrema cealaltă, scriind fragmentul dramatic anti- 
iacobin Căderea lui Robespierre şi tragedia antirevolutionara 
Osorio. 

Un adversar neînduplecat al Revoluţiei este Edmund 
Burke, gânditor şi estetician din perioada preromantismului 
englez. În Reflecţii asupra Revoluţiei din Franţa (1790), 
Burke evaluează Revoluţia prin efectele ei politice, sociale, 
economice şi culturale, acuzând abuzurile şi crimele comise în 
numele democraţiei şi, mai ales, cinismul cu care ele erau 
apărate şi justificate. Cartea are calităţi vizionare şi profetice, 
autorul anticipând paginile sângeroase pe care Revoluţia se 
pregătea să le scrie: „Prin justificarea perfidiei şi a crimei, ca 
mijloace de realizare a binelui public, acesta nu va întârzia să 
se transforme într-un simplu pretext, în vreme ce perfidia şi 
crima ajung să fie adevăratul scop; şi aceasta va continua până 
în clipa în care rapacitatea, răutatea, răzbunarea şi frica, 
aceasta din urmă mai înfricoşătoare decât însăşi răzbunarea, îşi 
vor fi potolit apetitul neostoit”?!. Printr-o analiză lucidă si 
justă, fondatorul conservatorismului englez denunţă falsitatea 
propagandei şi condamnă ideologia ca un păcat originar al 
Revoluţiei: „Nu am imbratisat gândirea lui Rousseau. Nu 
suntem discipolii lui Voltaire. Ideile lui Helvetius nu s-au 
răspândit printre noi. Ateiştii nu sunt predicatorii noştri. 
Nebunii nu sunt cei care fac legile la noi. Ştim că noi nu am 
făcut nici un fel de descoperiri şi considerăm că în morală nu e 
nimic de descoperit; la fel şi în ceea ce priveşte marile prin- 


21 Edmund Burke, Reflecţii asupra Revoluţiei din Franţa, Editura 
Nemira, Bucureşti, 2000, p. 124. 

cipii de guvernare sau ideile de libertate, al cäror sens a fost 
patruns inainte ca noi sa ne fi näscut, si va rämâne astfel si 
după ce tarina mormântului ne va fi acoperit vanitatea. (...) 
Nu am fost goliti pe dinăuntru şi cusuti la loc pentru a putea fi 
umpluti, precum păsările împăiate, cu paie şi vechituri, cu 
petice de hârtie mâzgălite cu un discurs despre drepturile omu- 
lui. Noi ne păstrăm ansamblul tuturor sentimentelor noastre 
naturale”. Rechizitoriul lui Burke la adresa Revoluţiei poartă 
amprenta responsabilitatii morale a celui care constată peri- 
colul şi se simte dator să-şi prevină semenii. Nu e excesiv sau 
redundant, ci neclintit şi dârz, conştient că tăcerea în faţa 
răului înseamnă acceptarea lui: „Nu putem să rămânem indi- 
ferenti la spiritul fanatismului ateu pe care îl inspiră o mulţime 
de scrieri răspândite cu o perseverenţă şi cu o cheltuială incre- 
dibilă, şi de predici rostite pe toate străzile şi în toate locurile 
publice de la Paris. Aceste scrieri au aprins în sânul populaţiei 
o furie sălbatică şi oarbă, care reprima în ea sentimentele 
naturale, ca şi pe cele ale religiei şi moralei. (...) Spiritul pro- 
zelitismului însoţeşte acest spirit al fanatismului. Propagatorii 
noii credințe au societăți care complotează şi, în acelaşi timp, 
complotează atât în Franţa, cât şi în străinătate (...). lar in 
Anglia ne este dat să-i aflăm pe cei care îi primesc cu braţele 
deschise şi care îi aleg, în mod public, în mai multe dintre 
şedinţele periodice, să corespondeze cu ei, care îi aplaudă şi 
care îi propun ca obiecte demne de a fi admirate””’. Ironiile 
autorului englez vizează, ca şi mai apoi la Novalis, insinuarea 
ideologiei ca o nouă religie, ca o religie-surogat. Pentru cu- 
rajul opiniilor sale, Burke a fost ridiculizat de apologetii 
Revoluţiei şi trecut în rândul eroilor de factură donchişotescă, 
incapabili să priceapă mersul istoriei. Retorica progresistă, 
aceeaşi, atunci ca şi azi, i-a distribuit cu generozitate califica- 
tive stigmatizante: „conservator”, „retrograd”, „reacţionar”, 
„duşman al modernizării, libertății şi democraţiei etc.” etc. 

O situaţie aparte prezintă romantismul în Franţa, unde 
Revoluţia a fost percepută ca un război civil ce a împărțit tara 


” Ibidem, p. 128-129. 
* Ibidem, p. 200. 

in douä tabere imposibil de reconciliat. Razboaie civile sau 
revoluţii care să ridice o parte a populației împotriva celeilalte, 
de regulă, pe progresişti împotriva conservatorilor, au avut loc 
în multe ţări, dar nicăieri ruptura nu a fost atât de adâncă. 
Nicăieri intelectualii nu s-au comportat mai maniheic în 
funcţie de opţiunile lor politice ca în societatea franceză şi 
nicăieri stânga şi dreapta nu au rămas mai strict delimitate. 

Prin aderenţa lor la estetica romantică, scriitorii francezi 
au optat pentru valorile tradiţionale, inclusiv pentru monarhie 
şi creştinism. Aşadar, mesajul antirevolutionar al lui Chateau- 
briand era împărtăşit de majoritatea celor ce alcătuiau gruparea 
romantică. Şi aici însă există excepţii. 

Daca în privinţa lui Alfred de Vigny, nobil de o religio- 
zitate mistică şi monarhist fervent sau a unor Alfred de Musset 
şi Gérard de Nerval, dezinteresati de politică, faptele sunt 
clare, nu acelaşi lucru se poate spune despre Alphonse de 
Lamartine sau Victor Hugo. Lamartine avea origine nobilă şi 
convingeri creştine, iar în timpul Restauratiei a avut diverse 
responsabilități diplomatice; aşadar, într-o primă etapă, 
încheiată în 1830, slujeşte cauza Vechiului Regim. Mânat apoi 
de intenţii pacifiste, se apropie de tabăra adversă, astfel încât 
în 1847 publică Istoria Girondinilor, lucrare surprinzătoare, în 
care sunt elogiati girondinii şi Revoluţia. Cauzele care au dus 
la această basculare ideologică rămân obscure, însă îndemnul 
la luptă pentru cauza Revoluţiei e lipsit de echivoc şi a încins 
spiritele în preajma Revoluţiei de la 1848. 

Victor Hugo, şef al şcolii romantice din Franţa, a avut o 
conduită oscilantă şi uneori stranie în raport cu Revoluţia, 
conduită marcată de întâmplările neobişnuite care au constituit 
materia lungii sale vieţi. Deşi avea toate datele pentru a deveni 
republican (temperament năvalnic, fire independentă, nebote- 
zat provenind dintr-o familie depărtată de religie, succes literar 
timpuriu, popularitate), opţiunile sale politice îl plasează de 
partea monarhiştilor. Fie că e consilier al regelui Ludovic Filip 
sau pair al Franţei, fie că e primar în Paris, ori deputat conser- 
vator după căderea regelui, Hugo este în general un adversar 
al Revoluţiei. Ba mai mult, în 1848, în calitate de primar al 
arondismentului 8 parizian, conducea trupele care îi reprimau 

pe insurgenti. Daca biografia autorului deseneaza profilul unui 
sustinätor al Vechiului Regim, opera literarä ne ofera o 
imagine mai putin clara, mesajul politic trebuind dedus din 
constructia simbolicä si din proiectia sugestivä. In romanele 
sale, tema Revoluţiei s-a dovedit imposibil de evitat. În 
Mizerabilii, unde morala creştină se bucură de o asemenea 
preţuire, încât marile transformări lăuntrice sunt determinate 
de gesturi exemplare, croite după logica paradoxală a Pateri- 
cului, compasiunea pentru cei săraci poate fi interpretată ca o 
critică la adresa monarhiei şi a celor avuti. Un suflu demo- 
cratic străbate cartea de la un capăt la altul, iar revoluţia apare 
drept cale indreptatita către o viaţă mai bună. 

Prin Notre-Dame de Paris, Hugo reuşeşte o performanţă 
uluitoare. Catedrala Notre-Dame, capodoperă a artei gotice, 
care căzuse pradă furiei revoluţionare în mai multe rânduri”, 
se afla către sfârşitul deceniului al treilea într-o asemenea stare 
de degradare, încât autorităţile intenționau să o dărâme. Deşi 
redeschisă de Napoleon care s-a încoronat aici împărat în 
1804, catedrala a pierdut mult din prestigiul de odinioară. Ro- 
manul este o replică dată barbariei revoluţionare şi totodată o 
încercare de a redeştepta simpatia generală pentru acest simbol 
al Parisului. Succesul romanului a fost hotărâtor pentru 
destinul catedralei, care a beneficiat în scurt timp de ample 
lucrări de restaurare, iar astăzi este cel mai vizitat şi mai iubit 
dintre monumentele Franţei. 

Romantismul românesc este atipic, dacă îl privim prin 
prisma legăturii lui cu revoluţia, întrucât atipică a fost la noi 
revoluţia însăşi”. Oricât ar părea de neverosimil, trebuie să 


# Vandalizarea catedralei a jignit adânc demnitatea poporului francez. 
Între altele, revoluționarii au făcut din clopotele ei tunuri pe care le-au folosit 
împotriva propriului popor şi a propriilor monumente. Ura ideologică a făcut 
ca simbolurile păcii şi ale armoniei naţionale să fie înlocuite cu simbolurile 
luptei de clasă. Aceeaşi experienţă autodistructivă va cunoaşte şi Rusia 
începând cu Revoluţia din 1917, urmată de toate ţările comuniste. Există între 
aceste evenimente o asemenea evidenţă a continuității şi similitudinilor, încât 
ne vedem siliți să acceptăm opinia istoricilor care spun că la originea crimelor 
comunismului se află ura de clasă şi ura religioasă propagate de iluminism. 

*5 Revoluţia de la 1848 a avut la noi, din cauza condiţiilor istorice si 
sociale specifice, un caracter national şi mai putin un caracter de clasă. Propu- 

acceptam ca, in fruntea Revolutiei de la 1848 din tärile 
române, s-au aflat scriitorii romantici, numiţi de istoricii 
literari „paşoptişti”. Însă romantismul românesc reuneşte două 
orientări: una de inspiraţie franceză, încarnată de scriitorii 
paşoptişti şi una de sorginte germană, întruchipată de 
Eminescu. Paşoptiştii erau fii de boieri ajunşi la studii în 
Franţa, care şi-au iubit atât de mult ţara, încât au făcut tot ce 
le-a stat în putinţă pentru propăşirea ei. Receptivitatea lor fata 
de cultura franceză era atât de mare şi de grăbită, încât nu mai 
puteau fi atenți la nuanțe. Aşa se explică la ei asocierea 
entuziasmului şi a subiectivitatii poetice cu patosul revolutio- 
nar ori împletirea în acelaşi discurs a elogiului trecutului cu 
nevoia de schimbare. 

În ceea ce-l priveşte pe Eminescu, nu putem să-l judecăm 
nici estetic şi nici politic fără a tine seama de procesul formării 
lui, de trecerea sa prin mai multe medii, de circumstanţele care 
i-au marcat evoluţia. Dacă citim publicistica poetului (din care 
se desprinde cu claritate concepţia lui conservatoare, o con- 
ceptie consolidată în ani şi dezvoltată cu argumente culturale 
şi estetice), nu putem să ne ascundem surprinderea pricinuită 
de poemul Împărat si proletar. Se pune in mod firesc între- 
barea: în ce împrejurări şi sub imboldul căror factori a putut 
articula poetul un asemenea text? Sustinätorul statornic al 
monarhiei şi al statului conservator, apărătorul lumii vechi şi 
al valorilor tradiționale, adversarul neîmpăcat al socialiştilor şi 
materialistilor pe care îl întâlnim în paginile ziarului „Timpul”, 
produce prin discursul proletarului o mostră de radicalism 
ideologic greu de înţeles, atât în contextul operei poetice, cât şi 
în cel al gândirii sale politice. Am putea explica geneza 
poemului, desigur, prin impresia făcută asupra poetului de 
căderea Comunei din Paris. Evenimentul va fi fost reflectat cu 
multă compasiune de jurnalele vieneze de orientare revolu- 
fionara şi va fi constituit prilejul favorabil pentru declanşarea 
unei noi campanii acuzatoare la adresa tiraniei. Se ştie că 


nându-şi reformarea statului pe cale paşnică, revoluționarii români au procedat 
cu moderație şi cu înţelepciune şi, nefiind ostili religiei, au fost sprijiniți chiar 
de cler. 

Viena a fost, ca si Parisul, un bastion al avangardei politice 
foarte bine organizat, iar dacă ţinem seama de abnegatia cu 
care a fost susținută aici de către presă Revoluţia din 1848, 
putem sä ne facem o pärere despre nivelul la care ajunsese 
propaganda revolutionara in epoca. Felul in care era reflectat 
evenimentul parizian in ziarele ce cădeau in mâna lui 
Eminescu a fost probabil hotărâtor pentru tonul poemului şi 
registrul ales. E de presupus însă că, la douăzeci şi unu de ani, 
poetul nu avea nici experienţa şi nici discernământul necesare 
pentru a intui, dincolo de stratul gros al vorbelor, realitatea 
faptelor”. 

Un alt element care ar fi putut motiva scrierea, nu doar a 
poemului de care ne ocupăm, dar si a celorlalte lucrări re- 
volutionare, îl constituie cursurile de economie politică ale 
profesorului Lorenz Stein, pe care Eminescu le audia în 
1871-1872 la universitatea vieneză. Lorenz Stein a fost printre 
primii istorici germani ai Revoluției franceze si se crede ca 
l-ar fi influențat chiar pe Marx, iar cărțile sale (Der Sozialis- 
mus und Kommunismus des heutigen Frankreich, Leipzig, 
1842, Die sozialistischen und kommunistischen Bewegungen 
seit der dritten französischen Revolution, Stuttgart, 1848) 
subliniază legătura directă si necesară dintre iluminism, socia- 
lism si comunism, într-o vreme când comunismul era conside- 
rat încă o utopie. 

Poezia Împărat şi proletar a fost publicată în „Convorbiri 
literare”, VIII, 9, la 1 decembrie 1874. Cercetătorii admit că 
prima formă (Proletarul, ms. 2259) aparţine perioadei vieneze 
şi cei mai multi stabilesc o legătură directă între înfrângerea 
Comunei din Paris (21 mai 1871) şi geneza poeziei, opinie 
justificată de versul ,,Versallia învinge... iară Comuna cade”. 


% De la colegul său Theodor Stefanelli ştim că poetul citea zilnic 
jurnalele vieneze: „Cafeneaua ce o cerceta Eminescu mai adese era cafeneaua 
„Troidl” de pe Wollzeile. Aici se adunau după-amiază foarte multi studenţi 
români şi discutau, se sfătuiau şi-şi împărtăşeau noutăţile din patrie. Aici lua 
Eminescu după-amiaza cafeaua cu lapte sau o cafea neagră, cetea gazetele şi 
asculta cu multă atentiune discuţiile tinerilor şi ştirile din ţară” (Theodor V. 
Ştefanelli, Amintiri despre Eminescu, ediţie îngrijită, prefaţă, bibliografie şi 
indice de Constantin Mohanu, Editura Junimea, laşi, 1983, p. 89). 

La prima variantä se adaugä o a doua, /deile unui Proletar, 
prea putin modificatä, datand din perioada berlineza. Seria 
este incheiata de Umbre pe pânza vremei (1873-1874), a treia 
versiune, mai ampla, nefinisata, dar suficient de apropiata 
forma finala. 

Ideologia proletarului poate fi identificată de asemenea in 
câteva strofe din Înger si demon (publicată in „Convorbiri 
literare”, VII, 1, 1 aprilie 1883, dar citită de poet la ,,Junimea” 
pe 7 septembrie 1872), poezie scrisă şi definitivată tot la 
Viena. Revolutionarul de aici, un „demon” ce „răscoală în 
popoare a distrugerii scânteie” şi „în inimi pustiite samănă 
gândiri rebele”, este învins de iubirea unei făpturi angelice. 

O altă încercare cu tentă revoluţionară, unde revolta are 
accente gnostice, inspirate probabil de filosofia lui Schopen- 
hauer, poemul dramatic Mureşanu, realizat fragmentar şi 
elaborat, se pare, între 1874 şi 1876. 

În toate cele trei texte se amestecă diverse idei, unele 
politice, altele filozofice, vădind întâlnirea ideologiei ilumi- 
niste cu estetica romantică, ceea ce explică tensiunea sporită, 
anunțată deja prin titlurile antitetice. Contradictiile sunt evi- 
dente si de aici diferentele intre variante. Aspectul dominant il 
reprezintä figura insurgentului, a revolutionarului apostat si 
anarhic ce instiga la lupta de clasä. De la bruionul Proletarul 
pana la forma definitiva din 1874 (inclusa apoi si in editia din 
1883), poetul a suferit transformäri interioare care se reflecta 
şi in operă. Dacă adăugăm la acestea si poezia Viaţa, versi- 
ficare a unui text de Thomas Hood”, al cărei început se leagă 
de o însemnare a poetului dintr-un manuscris aparținând peri- 
oadei berlineze, avem tabloul complet al poeziei revoluţionare 
a lui Eminescu”. Din cele prezentate până acum rezultă că 
geneza tuturor textelor sau fragmentelor revoluţionare emines- 
ciene se plasează în perioada studenţiei, interval de mare 
efervescenţă spirituală, când poetul nu avea timp de sistema- 


77 Mihai Eminescu, Opere, vol. V, p. 388. 

% Eminescu ilustrează prin acest text teoria fiziocratică a „claselor 
sterile”, în speţă negustorii care se imbogatesc transferând mărfurile de la pro- 
ducători la consumatori. 

tizäri si disocieri, ci numai de acumulari frenetice. E interesant 
de observat ca, parcurgand manuscrisele aceluiasi interval, 
descoperim in paginile cu un continut eterogen si adesea 
contradictoriu idei materialiste, socialiste sau progresiste 
provenind din note de curs ori din note de lectură. Poate că nu 
e lipsit de importanţă să adăugăm că expresii întregi din aceste 
însemnări se regăsesc în versurile revoluţionare. E vorba însă 
de o influență temporară şi superficială asupra concepţiei 
politice a poetului, care se va maturiza încet-încet şi va deveni 
un partizan al conservatorismului românesc. Cum de a păstrat 
totuşi textele, chiar şi intervenind asupra lor prin restructurare 
sau prin edulcorarea tonului după ce s-a distanțat de ideile 
respective? — iată o întrebare firească, dar al cărei răspuns nu-l 
putem decât presupune. Speculatii prea multe nu încap aici, 
mai ales că poezia a fost dată la tipar de poet. Nu ne rămâne 
decât să o analizăm şi eventual să deducem din mesajul ei 
raţiunea pentru care poetul a publicat-o. 

Într-o epocă în care unii critici încercau să-l recupereze pe 
Eminescu ideologic pentru a-i asigura un loc în manualele 
şcolare, poezia Împărat şi proletar devenise o monedă de 
schimb. Era mijlocul cel mai sigur de a pune în mâna poetului 
drapelul roşu al luptei proletare şi de a-l sili să păşească în 
fruntea maselor către viitorul comunist. Ce a ieşit de aici nu e 
deloc măgulitor pentru memoria noastră: aproape două ge- 
neratii de elevi au învăţat că poetul national era un duşman 
înflăcărat al regimului burghezo-moşieresc, că el întruchipează 
lupta împotriva tiraniei şi a inegalitätii sociale impuse de 
sistemul monarhic. 

În primul rând trebuie spus că în momentul publicării 
poemului, la douăzeci şi patru de ani, poetul nu era încă pe 
deplin format din punct de vedere politic. Totuşi remarcăm o 
transformare semnificativă de la prima variantă, conţinând 
exclusiv discursul proletarului, la varianta definitivă, unde 
proletarul rămâne doar o voce într-un context mult mai larg şi 
mai echilibrat. Dacă în cazul primei variante vocea poetului se 
identifică subiectiv cu vocea proletarului, cu alte cuvinte, 
poetul transmite prin gura acestuia propriul său mesaj politic, 
în versiunea definitivă are loc o obiectivare a discursului pro- 


102 STUDII EMINESCOLOGICE 


letarului si o identificare a poetului cu Cezarul la nivelul 
ideilor şi al trăirilor. Evoluţia poetului se vede nu numai in 
plan politic, ci şi în plan ideatic şi afectiv. De la violenţa 
rudimentară a proletarului şi de la lozincile arhicunoscute ale 
propagandei revoluţionare, poetul ajunge la mari idei inspirate 
de Ecleziast sau de Schopenhauer, idei care provoacă mâhni- 
rea Cezarului. Este evident acum că, dintre cele două perso- 
naje, Cezarul este mult mai apropiat poetului prin subtilitatea 
gândirii şi prin noblețea sentimentelor. În forma sa definitivă, 
poemul nu-şi mai centrează mesajul pe revolta proletarului, ci 
pe tribulatiile Cezarului, discursul primului devenind un 
pretext pentru reflectiile celui de-al doilea. Într-un articol 
publicat în 1946, aşadar într-o vreme când gândirea proletară 
se oficializase în România, G. Călinescu fixează cu onestitate 
mesajul poemului: „Nu am deloc gândul de a falsifica textele 
şi ştiu că aici Eminescu expune în chip obiectiv opiniile şi ale 
proletarului şi ale împăratului, spre a scoate din ele încheierea 
zădărniciei lumii”. Prin urmare, poemul construit ca o anti- 
teză dintre două sisteme de guvernare nu mai transmite un 
mesaj politic, ci unul filosofic. Meditaţia poetului, care este 
totodată a împăratului, depăşeşte nivelul gândirii politice, 
ajungând la idei generale cu privire la istorie şi la condiţia 
umană. 

Discursul proletarului merită analizat atât prin grila 
materiei ideologice cât, mai ales, prin prisma realizării poetice. 
Numai simpla reamintire a titlurilor, de la prima la ultima 
variantă — Proletarul, Ideile unui proletar, Urme pe pânza 
vremii, Împărat şi proletar —, relevă distantarea ideologică 
treptată a autorului de personajul său. Prin obiectivare, dis- 
cursul proletarului este atenuat ideologic pentru a fi salvat 
estetic. Accentul cade, în cele din urmă, nu pe unul dintre 
termenii antitezei, ci pe relaţia dintre ei. 

Dacă în Proletarul oratorul îşi începe abrupt diatriba 
împotriva exploatatorilor, adresându-se unui auditoriu general 


? George Călinescu, Mihai Eminescu (Studii şi articole), ediţie îngrijită, 
postfață şi bibliografie de Maria şi Constantin Teodorovici, Editura Junimea, 
Iaşi, 1978, p. 149. 

şi in acelaşi timp abstract, odată cu a doua variantă, poetul 
introduce în poezie o asistență mută (,,0 ceată pribegita, / 
Copii săraci şi sceptici ai plebei proletare”), artificiu prin care 
proletarul nu mai e lăsat să se adreseze direct cititorului, inclus 
până acum în cuprinderea largă şi generalizantă a persoanei a 
doua plural, ci e obligat să se limiteze la micul cerc al audi- 
torilor săi. 

Survolând textul, observăm că oratorul apelează la toate 
locurile comune ale retoricii agitatorice. Sunt incriminate 
cinismul şi lăcomia celor bogaţi, averile lor obținute prin rapt 
şi înşelăciune, legile nedrepte care protejează interesele „celor 
tari”, ipocrizia bogatilor care, imorali, pretind celorlalți virtute. 
Destul de amplu se desfăşoară tema religiei, „o frază de dânşii 
inventată / Ca cu a ei putere să vă aplece în jug”, judecată cu 
rationamentele reductioniste ale unor Ludwig Feuerbach, Karl 
Marx sau Friedrich Engels. Tot mai pregnantă şi mai instiga- 
toare devine antiteza „ei” — ,, voi”, menită să sporească ura 
față de cei bogaţi şi să adâncească nemulțumirea cauzată de 
propriile frustrări. Tensiunea se acumulează vers cu vers, până 
când glasul tunător al proletarului izbucneste mobilizator: 


„Zdrobiţi orânduiala cea crudă şi nedreaptă, 

Ce lumea o împarte în mizeri şi bogaţi! 

Atunci când după moarte răsplată nu v-aşteaptă, 
Faceţi ca-n astă lume să aibă parte dreaptă, 
Egală fiecare, şi să trăim ca fraţi!” 


Odată enunțat scopul marxist al oricărei revolte — schim- 
barea orânduirii sociale —, odată demascată minciuna religiei şi 
formulat principiul egalitarismului, proletarul îşi pierde cum- 
pătul, îndemnând la barbarie asemeni iacobinilor ori rebelilor 
avangardisti de la începutul secolului al XX-lea: 


„Sfărmaţi statuia goală a Venerei antice, 
Ardeti acele pânze cu corpuri de ninsori; 
Ele stârnesc în suflet ideea neferice 
A perfectiei umane şi ele fac să pice 
În ghearele uzurei copile din popor! 

Sfarmati tot ce atâtä inima lor bolnavă, 
Sfarmati palate, temple, ce crimele ascund, 
Zvarliti statui de tirani in foc, să curgă lava, 
Sa spele de pe pietre pana si urma sclava 
Celor ce le urmează pân' la al lumii fund!” 


Sa fi venit oare aceste indemnuri de o violenta extrema, 
îndreptată tocmai împotriva culturii şi a artei, din textele lui 
Rousseau? Sau din paginile incendiare ale gazetelor 
revoluţionare vieneze? Întrucât aceste două strofe nu apar 
decât în varianta definitivă, putem bănui că poetul le-a adăugat 
pentru a ridiculiza pe orator, pentru a-i minimaliza gândirea şi 
pentru a-i vulgariza mesajul. E de presupus că poetul nu se 
mai recunoaşte politic în discursul proletarului şi chiar se 
raportează critic la el. Prea amintesc aceste imagini de van- 
dalismul şi ororile Revoluţiei franceze, pentru a nu vedea aici 
o intenţie satirică. Incitarea la ură şi distrugere continuă în 
aceeaşi notă anarhică (,,Sfarmati tot ce arată mândrie şi avere”, 
„O! aduceţi potopul, destul voi aşteptarăţi”) până când ideea 
zădărniciei oricărei lupte începe să se profileze la capătul 
drumului: „Nimic... Locul hienei îl luă cel vorbaret, / Locul 
cruzimii vechie, cel lins şi pizmätaret, / Formele se schimbara, 
dar răul a rămas”. Ultimele trei strofe din discursul proletaru- 
lui apar în penultima variantă. Ele surprind prin tonul reflexiv 
şi prin tematica specific romantică: nostalgia originilor, mitu- 
rile, sentimentul trecerii şi al morţii inevitabile, deşertăciunea 
vieţii ş.a.m.d. Doar un singur vers „plăcerile egale egal vor 
fi-mpärtite” mai aminteşte acum de militantismul oratorului de 
mai înainte. Eminescu a gândit probabil un pasaj lin către 
atmosfera meditativă din partea a doua a poemului, dominată 
de figura gânditoare a Cezarului. Partea a treia este un tablou 
al revoluţiei, pregătită de ampla desfăşurare ideologică a 
mâniei proletare din primul tablou. Asupra luptei concrete 
poetul nu mai insistă însă (această parte a treia este cea mai 
inconsistentă), atenţia lui este deja captată de marile idei. Din 
spectacolul impresionant al luptei, el ajunge la concluzia 
sceptică a zădărniciei oricărui efort, a oricărei tentative de a 
schimba mersul lucrurilor. Abia în ultima parte a poemului 

observăm o convergenţă între ideile poetului şi ideile per- 
sonajului care nu e altul decât împăratul meditând lângă 
trunchiul unei sălcii. Dacă discursul proletarului seamănă în 
final cu cel al poetului însuși, împăratul urmează aceeaşi cale 
devenind un alter ego al poetului: gândeşte cu ideile lui 
Schopenhauer şi e copleşit odată cu poetul de sentimentul 
desertaciunii: 


„Când ştii că visu-acesta cu moarte se sfârşeşte, 
Că-n urmä-ti rămân toate astfel cum sunt, de dregi 
Oricât ai drege-n lume — atunci te oboseste 

Eterna alergare... ş-un gând te-ademeneste: 

Că vis al mortii-eterne e viata lumii-ntregi”. 


Început cu optimismul şi cu îndrăzneala celui care vrea să 
înfrunte zăgazurile istoriei, poemul sfârşeşte sub apăsarea unui 
pesimism deprimant. Semnificațiile rezultate din succesiunea 
sau contrapunerea tablourilor se rotesc într-un cerc ce ucide 
voința şi oboseşte mintea. Poemul nu putea ajunge la o în- 
cheiere convenabilă, întrucât poetul opune aici două tipuri de 
logică absolut diferite: logica activismului occidental care 
călăuzeşte pe proletar şi logica indiană a non-făptuirii şi a 
vieţii iluzorii, însuşită de împărat. Viaţa ca vis al morţii nu e 
gândită ca în romantismul timpuriu, unde visul era o deschi- 
dere spre realitatea transcendentă, ci în sensul pesimismului 
lui Schopenhauer, care înţelege suferinţa ca destin. 

Oricâte interpretări aberante ar fi produs de-a lungul 
timpului discursul proletarului, rămâne indubitabilă diferenţa 
ideologică dintre poet şi proletar. E posibil ca Alain 
Guillermou să nu greşească prea mult presupunând că poetul a 
păstrat textul pentru calităţile lui oratorice. În monografia sa, 
comentatorul francez face observaţii care pun în dificultate 
comentariile marxizante ale epocii: „Asemenea reverii me- 
tafizice ne oferă posibilitatea să măsurăm sinceritatea lui 
Eminescu de-a lungul acestei mostre de elocintä. Excesul de 
optimism al tânărului revoluţionar nu poate fi desigur consi- 
derat ca o expresie directă a concepţiei poetului asupra vietii şi 
morţii. E vorba mai degrabă de un exerciţiu de retorică pură, 

pe care Eminescu il pastreaza pentru sine in dosare si pe care 
nu l-ar publica întocmai”. 

E limpede că în poezie, domeniu al spontaneitatii afective 
şi al sugestiei, concepția politică a lui Eminescu e mai greu de 
sesizat, însă ea devine evidentă în publicistică, unde expri- 
marea este directă şi neinterpretabilă. În articolele politice ale 
poetului, se disting două aspecte: afirmarea crezului conser- 
vator şi motivarea opțiunii pentru această doctrină, pe de o 
parte, şi declararea adversitätii fata de partida liberală, pe de 
altă parte. 

Eminescu elogiază „conservatismul”, care are la bază o 
doctrină organicistă: statul se dezvoltă şi evoluează natural, 
păstrând şi cultivând sistemul tradiţional de valori. În expu- 
nerea teoriei organiciste apare alegoria statului ca organism 
natural, care începe să funcţioneze prost doar atunci când se 
abate de la natura lui, când intervine cu legi artificiale după 
principiul pessima republica, plurimae leges*'. Poetul are nos- 
talgia vechilor rânduieli, regretă imputinarea boierilor de vita, 
deplânge dispariţia breslelor, e alarmat de sporirea numărului 
funcţionarilor şi al negustorilor în paralel cu scăderea ponderii 
celor care desfăşoară o activitate productivă. Nu de nou se 
teme, ci de schimbările rele, de inovațiile hazardate ale nepri- 
ceputilor din politică şi administraţie. 

Atasamentul lui Eminescu fata de lumea veche e atât de 
puternic, încât naşte apologia epocii feudale: „În realitate 
sistemul feudal e un sistem al libertăţii celei mai mari, al des- 
centralizării, al autonomiei comunale, al neatârnării claselor; 
oamenii nu erau egali şi tocmai pentru aceasta erau liberi. Cu 
cât oamenii se egalizează, cu atât devin mai putin liberi”. Nu 
e vorba aici nici de sentimentalism, nici de exaltare paseistă, ci 
de judecata unui gânditor modern, care stăpâneşte bine notiu- 
nile de economie politică. Este remarcabil curajul formulării 


3 Guillermou, Allain, Geneza interioară a poeziilor lui Mihai Eminescu, 
traducere de Gh. Bulgar şi Gabriel Pîrvan, Editura Junimea, laşi, 1977, p. 128. 

3! Mihai Eminescu, În nr. de ieri am învăţat, articol publicat în „Timpul”, 
26 iulie 1880, în Opere, vol. XI, Editura Academiei Republicii Socialiste 
România, Bucureşti, 1984, p. 271. 

32 Idem. 

unor asemenea idei intr-o vreme in care noul era glorificat ca o 
valoare in sine. Dezvoltând doctrina conservatoare, poetul o 
opune la un moment dat liberalismului, ambele forte trebuind 
să păstreze echilibrul atât de necesar vieţii politice: ,,Libera- 
lismul şi conservatismul formează două tabere antagonice 
ireconciliabile, căci au interese şi țeluri opuse: liberalismul 
luptă pentru drepturi cu o lipsă de măsură care poate duce la 
anarhie şi la disoluția statului, în timp ce conservatismul luptă 
pentru îndatoriri, adică pentru responsabilizarea tuturor celor 
implicaţi în actul politic, guvernanti şi guvernati deopotrivă”*. 
Raționamentul poetului merge în perspectivă şi devoalează 
riscurile ambelor sisteme: „Astfel s-ar putea spune că întreaga 
luptă între taberele opuse, numite una liberală, care ajunge la 
comunism, alta conservatoare, care poate ajunge într-adevăr la 
osificarea statului, pe de o parte lupta pentru drepturi, pe de 
alta lupta pentru datorii. Conservatismul e lupta pentru datorii. 
Pe de altă parte, sistemul libertăţii, totodată al individualis- 
mului, cuprinde primejdii şi mai mari. El preface viata într-o 
luptă de exploatare reciprocă, care poate ajunge la disoluția 
completă a statului — şi într-acolo tind ideile comuniste inter- 
nationale de azi”. 

Liberalii sunt principalii destinatari ai ironiilor şi sarcas- 
melor poetului, dar criticile vizează întotdeauna fie principii în 
apărarea cărora se ridică temutul jurnalist, fie faptele repro- 
babile ale politicienilor liberali. Apelativele nu sunt deloc 
măgulitoare: „revoluţionari”, „anarhişti”, „comunarzi”, „radi- 
cali”, „roşii”, „progresişti”, ,,internationalisti”, ,,cosmopoliti” 
„socialişti”, „marxişti”, „materialişti”, „comunişti”, „patrioţi”, 
„naturi catilinare”, „cumularzi”, „străini”, „demagogi interna- 
tionali”, „vânzători de sudoare” etc. Liberalii sunt fraţi buni ai 
socialiştilor şi urmaşi ai revoluţionarilor francezi. Sunt acuzaţi 
că se folosesc de nume înşelătoare (îşi spun „liberali”, partidul 
lor se numeşte „naţional”, iar ziarul lor se cheamă „Ro- 
mânul”), pentru a abate atenţia de la adevăratul lor scop care 
este comunismul. 


3 Opere, vol. X, p. 148. 
34 Idem. 

Foarte des îi amintesc poetului liberali romani de radi- 
calii din Franţa, ale căror intenţii sunt uşor de bănuit: „Ca şi 
confrații lor de pretutindenea, radicalii din Franţa au o ciudată 
manieră de a privi statul. De căpetenie pentru dânşii e ca să 
ajungă la putere (...) iar ţară şi popor pot merge pe apa 
Sâmbetei, puţin le pasă. Radicalii reprezintă în mod unilateral 
interesele claselor de jos au mai bine zicând se reprezentează 
pe ei insii, exploatând nemulţumirile acelor clase”. Oare nu e 
aceasta strategia oricărei revoluţii? Nu au dovedit faptele cu 
prisosintä că singurul scop al revoluţionarilor a fost puterea? 
Avem aici dovada că expresia „Minciuni şi fraze-i totul” ar 
trebui aplicată, potrivit concepției politice a poetului, nu 
statului conservator, nu sistemului monarhic, ci discursului 
revoluţionar. 

Ajuns la deplina maturitate culturală şi politică, jurnalistul 
de la ,,Timpul” ne uimeste prin fineţea analizei şi profunzimea 
observaţiei. Cu siguranță că Eminescu se situează la nivelul 
cel mai ridicat de competenţă în domeniul comentariului 
politic din spaţiul românesc, iar dacă avem în vedere şi stilul 
cuceritor, atunci suntem indreptatiti să vorbim încă o dată 
despre genialitatea sa: „Niciodată poporul de jos al oraşelor, şi 
acesta face zgomot in țări industriale, nu ştie ce vrea, numai 
ceea ce nu vrea. Prea puţin culte pentru a face abstracție de la 
guvern şi de la persoanele ce-l compun şi a căuta cauzele 
relelor mult mai adânc în stări asemănătoare economice sau 
sociale, clasele care n-au ce pierde, conduse de oameni care 
n-au ce pierde, ar fi în stare de-a pune orişicând existenţa 
statului, întreaga lui istorie şi onoarea lui în joc, numai pentru 
a-şi ridica in sus clovnii lor ridicoli, semizeii lor efemeri, pe 
acea plebe intelectuală pentru care orice merit şi orice capa- 
citate este o insultă. Între aceste elemente turburi si invidioase 
pe de o parte şi între elementele culte, avute şi istorice ale 
Franţei, există astăzi o luptă hotărâtoare, de la rezultatul căreia 
va atârna civilizaţia şi dezvoltarea pacinică cât şi prestigiul 
militar al Franței”. Ce găsim aici e aproape un comentariu la 


35 M. Eminescu, Situația din Franţa, articol publicat în „Timpul”, 18 
noiembrie 1877 şi inclus în Opere, vol. X, p. 9. 

cele două tablouri revoluţionare ale poeziei Împărat si pro- 
letar. Se vede că jurnalistul nu îl priveşte cu simpatie pe 
proletarul rebel şi gregar, dar oare poetul l-a agreat vreodată? 

În alt loc, ideile aceluiaşi proletar sunt combătute cu un 
citat din Alexis de Tocqueville: „Între toate societăţile din 
lume, tocmai acelea vor scăpa mai cu greu de guvernul 
absolut, în care aristocrația nu mai este, sau nu mai poate fi; 
nicăieri despotismul nu va produce efecte mai stricăcioase 
decât în societăţile lipsite de aristocrație, pentru că nici un alt 
soi de guvernământ ca cel despotic nu favorizează dezvoltarea 
tuturor viciilor la care sunt supuse îndeosebi aceste societăţi, 
împingându-le tocmai spre partea în care ele înclinau deja 
urmând unei porniri naturale”. Poetul aprobă fără rezerve 
cuvintele cărturarului francez, care a avut puterea să prevadă 
atâtea dintre abuzurile şi nenorocirile istoriei. 

Din cele arătate până acum, se poate observa cu uşurinţă 
că profilul revoluţionar al lui Eminescu este unul impropriu; e 
o fizionomie pasageră şi conjuncturală, opusă doctrinei con- 
servatoare însuşite la maturitate, doctrină pe deplin compa- 
tibilă cu estetica romantică şi inspirată, probabil, de aceasta. În 
poezia Eu nu cred nici in lehova, poetul îşi mărturiseşte 
răspicat crezul artistic („Eu rămân ce-am fost: romantic”) atri- 
buindu-i o adâncime religioasă şi nu putem insinua că, la cei 
douăzeci şi şase de ani ai săi, nu ştia foarte bine ce înseamnă a 
fi romantic. Să observăm, în treacăt, că până şi această nevi- 
novată artă poetică, unde strategia lirică a negatiilor succesive 
are rolul de a accentua adeziunea totală a poetului la estetica 
romantică, era invocată ca o mostră de ateism. 

Bogatul material publicistic eminescian ne furnizează 
argumente doar în direcţia negării atitudinii revoluţionare şi nu 
a aprobării ei. Dacă am insista detaliind, am putea lesne 
demonstra că discursul proletarului este negat vers cu vers de 
temutul jurnalist. Între altele, putem încerca un mic test de 
compatibilitate, urmărind tema religiei, o temă care a trezit 
întotdeauna un interes deosebit. Să ne imaginăm că aceeaşi 


3% M. Eminescu, O societate fără aristocrație, articol publicat in 
„Timpul”, 29 iulie 1880 şi inclus în Opere, vol. XI, p. 272. 

mână care a scris versul „Religia — o frază de dânşii inventată” 
a aşternut şi rânduri de mare sensibilitate fata de fenomenul 
religios ori argumente menite să înfrunte ofensiva ateistă a 
Occidentului. lată un exemplu: „Tristă şi mângâietoare legen- 
dă! lată două mii de ani aproape de când ea a ridicat popoare 
din întuneric, le-a constituit pe principiul iubirii aproapelui, 
două mii de ani de când biografia fiului lui Dumnezeu e cartea 
după care se creşte omenirea. (...) Omul trebuie să aibă 
înaintea lui un om ca tip de perfecţiune după care să-şi mode- 
leze caracterul şi faptele. Precum arta modernă îşi datoreşte 
renaşterea modelelor antice, astfel creşterea lumii nouă se 
datoreşte prototipului omului moral, Isus Hristos”. 

De la ideea necesităţii religiei şi a rolului modelator al 
Mântuitorului în viaţa umanităţii, se ajunge uneori la com- 
baterea materialismului şi curentului antireligios în genere: 
„Spiritul public modern suferă de-o boală până la oarecare 
grad nepricepută pentru noi, născută fiind din împrejurări şi 
din stări de lucruri fără analogie în viaţa noastră internă. (...) 
ideile politice profesate de cosmopolitii apuseni sunt, pentru 
stadiul de dezvoltare în care trăim, utopii în care nu cred nici 
cei ce le profesează la noi. Religia, cu credinţele ei fericite, 
care stabilea în mod dogmatic toate răspunsurile la întrebările 
cele mari ce preocupă o minte omenească, a suferit grele lovi- 
turi, însă numai negative — din partea unor ultime rationa- 
mente materialiste, care în sine sunt tot atât de neîntemeiate ca 
şi mitologia grecească. Dar rationamentele materialiste, bru- 
tale fiind, lesne de priceput şi apelând oarecum la bestia din 
om, găsesc în suta a nouăsprezecea o mulțime de apărători, 
încât viaţa noastră modernă pare a se apropia de povârnişul 
fatal pe care istoricii latini îl presupun, fără cuvânt, a fi 
existent înaintea constituirii statelor, adică acea stare de 
vecinică vrajbă însemnată cu vorbele bellum omnium contra 
omnes”. Rezultă de aici că religia creştină nu numai că a 


37 M. Eminescu, Si iarăşi bat la poartă, articol publicat în „Timpul”, 12 
aprilie 1881 şi inclus în Opere, vol. XII, Editura Academiei Republicii 
Socialiste România, Bucureşti, 1985, p. 134. 

38 M. Eminescu, Spiritul public modern, articol publicat in ,,Timpul, 8 
noiembrie 1878, inclus in Opere, vol. X, p. 147. 

ridicat omul la o statura morala, dar a contribuit substantial la 
emanciparea lui, la formarea si civilizarea popoarelor euro- 
pene. 

Altadata Eminescu pune sentimentul religios in relatie cu 
doctrinele politice. In timp ce doctrina conservatoare are o 
întemeiere creştină, doctrina „roşilor”, oricare ar fi infatisarile 
şi denumirile lor, este opera lui Antihrist: „Christ a fost repre- 
zentantul săracului cinstit şi harnic. Antihrist e reprezentantul 
săracului viclean şi leneş, căci vicleşugul şi lenea, tertipul şi 
ruşinea de muncă sunt cele două mari caracteristici ale roşilor 
ca colectivitate, exceptând pe puţini, cât şi a elementelor 
străine pe care ei mai cu seamă le favorizează”. Adevăr nede- 
monstrabil, evident, dar tăgăduit de armata tot mai numeroasă 
şi mai suspectă a doctorilor în ştiinţe politice. Statul conser- 
vator (providential) îşi apără sistemul de valori construit în 
jurul unei idei religioase, iar statul socialist (secular) pare să 
nu aibă alt scop decât subminarea religiei şi a sistemului său 
de valori. Dreapta politică este creştină, iar stânga este atee. 
Credinţa în Dumnezeu pare a fi criteriul cel mai important al 
apartenenţei politice. 

Nu ştim cât de religios a fost poetul în sinea lui, cât de 
sincer a fost atunci când a scris acele frumoase poeme-rugă- 
ciune. Ştim însă că îl îngrijora slăbirea sentimentului religios 
în lumea modernă şi că îl irita obrăznicia ateilor. În viziunea 
lui, libera-cugetare nu înseamnă nicidecum libertate de gân- 
dire, ci „lipsă de gândire” iar liber-cugetătorii nu sunt „oameni 
care gândesc liber, ci indivizi care nu gândesc în genere 
nimic”. 

Am greşi dacă l-am judeca pe autorul articolelor politice 
ca pe un membru al Partidului Conservator, ceea ce el nu a 
fost niciodată. Tinea prea mult la libertatea si la independența 
lui, pentru a se inregimenta politic şi pentru a se supune disci- 
plinei de partid. De altfel, verva sa editorială mai strica uneori 
socotelile politicienilor conservatori, în scurta perioadă când 
aceştia au guvernat (a rămas celebru mesajul lui Petre Carp 
către junimisti: „Mai potoliti-l pe Eminescu!”). În calitate de 


* Ibidem, p. 186. 

susţinător al unui partid de opoziţie însă, aprigul ziarist şi-a 
descărcat munitia aproape exclusiv în inamicul liberal. Cu 
toate acestea, nu-l putem acuza de partizanat pe cel ce a făcut 
din politică nu un scop, ci un temei al existenţei sale, pe cel ce 
a rămas toată viaţa sărac, dar a îmbogăţit sufletul neamului cu 
iubirea sa: „Ce să vă spun? Iubesc acest popor bun, blând, 
omenos, pe spatele căruia diplomaţii croiesc carte şi răzbele, 
zugrăvesc imparatii despre care lui nici prin gând nu-i trece, 
iubesc acest popor care nu serveşte decât de catalici tuturor 
acelora ce se-nalta la putere, popor nenorocit care geme sub 


măreţia tuturor palatelor de gheaţă ce i le aşezăm pe umeri”. 

Résumé 


Eminescu a écrit quelques poèmes révolutionnaires sous 
diverses influences idéologiques qui descendent jusqu’à la doctrine 
illuministe. Le plus important est la poésie Empereur et prolétaire, 
texte dans lequel les idées révolutionnaires formulées par le 
prolétaire se trouvent en antithèse avec les principes esthétiques du 
romantisme, cognoscibles dans la figure de l’empereur et dans ses 
réflexions. La transformation du poème qui a connu plusieurs versi- 
ons, témoigne les transformations des idées du poète: de la première 
version intitulée Le proletaire, qui inclut toutes les topoi de la 
rhétorique d’agitation, jusqu’à la forme finale publiée sous le titre 
Empereur et prolétaire, où le discours du prolétaire devient prétexte 
pour la méditation du César, on observe une évolution qui démontre 
la distance de l’auteur vis-à-vis des passagères influences idéolo- 
giques du début. Les articles du poète mettent en évidence un fort 
profil conservatoire et, en même temps, romantique, une conception 
qui nie toutes les idées du prolétaire. 


Spectacolul cunoasterii. 
Premisele unui teatru non-dramatic in 
traditia japoneza si in proiectele eminesciene 


Silvia GIURGIU 
(silgiurgiu@gmail.com) 


Abordarea teatrului eminescian aduce in prim-planul cer- 
cetarilor una dintre cele mai interesante probleme de teorie a 
literaturii, şi anume problema genurilor literare. De la inca- 
drarea unui anumit text într-o grilă rigidă a genurilor şi până la 
contestarea acuratetei acestei grile, teoria genurilor se con- 
stituie ca un spaţiu de dezbateri oarecum auxiliar, de care în 
general se poate face abstracţie, fără a periclita prin nimic inte- 
legerea (si analiza) fenomenului literar. Totuşi, studiile care 
vizează disoluția genurilor parcurg un raţionament aproape 
şablonard. După constatarea prealabilă a legitimitatii diferen- 
tierii vreunui gen (sau a tuturor, rand pe rând), tradiţia a con- 
sacrat, ca un al doilea pas al demonstraţiei, o tentativă de 
ierarhizare a lor şi implicit o reductie eidetică: opţiunea pentru 
câte un singur gen şi decretarea acestuia drept model sau 
principiu care poate fi regăsit şi în configuraţia celorlalte. 

Aşa procedează M. Bahtin, în studiul Epos si roman. El 
realizează un demers de poetică istorică, demonstrând că 
romanul nu poate fi analizat ca un gen literar aflat pe picior de 
egalitate cu celelalte genuri, fiind de fapt un supra-gen care în- 
cearcă să absoarbă şi să reconfigureze genurile care îl precedă 
(în ordine cronologică). În articolul amintit, premisa lui Bahtin 


' Northrop Frye constată chiar că doar unii dintre critici abordează textele 
literare prin prisma categoriei genului, iar analizele care se dispensează de un 
asemenea criteriu nu sunt sortite nici superficialitäti şi nici, cu atât mai putin, 
eșecului. 

este ca singura categorie problematica ar fi cea a romanului, 
aflat inca in curs de constituire (in evolutie), in timp ce genu- 
rile cu o istorie mai îndelungată (dinaintea apariției scrierii) 
sunt clar fixate în specificul lor, formând împreună un ansam- 
blu unitar, omogen: „În unele epoci, (...) în marea literatură 
(...) toate genurile, într-o anumită măsură, se completează 
reciproc, constituie într-o bună parte un tot mai unitar de ordin 
superior. Dar, fapt semnificativ, romanul nu intră niciodată în 
acest ansamblu, nu participă la armonia genurilor. În aceste 
epoci, romanul duce o existenţă neoficială, dincolo de pragul 
marii literaturi. În ansamblul unitar al literaturii, organizată 
ierarhic, intră numai genurile finite, cu fizionomii clare, pre- 
cise”. 

Că aceasta este doar o perspectivă între altele posibile 
ne-o dovedeşte faptul că există cel puţin o altă abordare care 
porneşte exact de la acelaşi impas, parcurge aproximativ 
aceiaşi paşi, însă ajunge la o soluţie complet diferită: de data 
aceasta, liricul a câştigat competiția şi deci titlul de „gen care 
aspiră la universalitate”, regăsindu-se, în configurații variate, 
în toate celelalte genuri (incidentale, dacă nu chiar inferioare). 
Demonstrația este realizată de către Adrian Marino în articolul 
cu titlul Toward a Theory of Genres. Poetica lui A. Marino nu 
se mai plasează in zona istoricismului, ca la Bahtin. Ea tinde 
mai degrabă să fie o fenomenologie a creaţiei, căci identifică 
un eidos al creativităţii, o stare existenţială autoreflexiva şi 
lirică prin excelenţă, care se traduce, ulterior, în diverse feno- 
menalizări, corespunzătoare tuturor genurilor cunoscute. 


? M. Bahtin, Probleme de literatură şi estetică, Editura Univers, Bucu- 
reşti, 1972, p. 537. 

3 “The controversial problem of typology can be similarly solved by 
identifying the existing types of distancing and self-reflection: the self which 
contemplates itself in the act of self-expression defines the lyrical genre; the 
self which reflects itself for the whole duration of the subjective or objective 
narrative defines the epic genre; the self which reflects itself in its internal 
tensions or external conflicts defines the dramatic-tragical genre; the self which 
reflects itself in the critical, ironical, ridiculous attitudes defines the comic 
genre. In all cases, the same existential situation is to be found in differentiated 
technical hypostases: substantial lyricism, declared lyricism, narrative lyricism, 
conflictual lyricism, burlesque lyricism. The spirit express itself in succession, 

Mai lipseşte cea de-a treia abordare care să completeze 
tabloul valorizării relative/circumstantiale a câte unui gen, în 
detrimentul tuturor celorlalte: una care ar demonstra această 
calitate pentru textul dramatic. O sugestie nu lipsită de im- 
portanță lansează Genette, în Introducere in arhitext, când 
demonstrează falsa origine antică a genului liric. Şi totuşi, aici 
nu avem de-a face cu o reductie, ci doar cu o rectificare în 
istoria internă a speciilor. 

Poate părea paradoxal faptul că tocmai opera lui 
Eminescu a completat această a treia poziţie în schema 
teoretică. Ideea preeminentei dramaticului îi aparţine lui 
George Munteanu care, în prefața la volumul IV al Operelor 
editate de Aurelia Rusu“, justificând necesitatea studierii/cu- 
noaşterii dramaturgiei eminesciene, propune recunoaşterea 
unui nucleu dramatic, subsecvent oricărei imagini/idei din 
lirica poetului. Un argument de prim ordin este cel al 
transferului unor fragmente din piesele de teatru nefinalizate 
în materia diverselor poeme. George Munteanu stipulează că 
transferul de material presupune un transfer concomitent al 
tensiunii şi al situaţiei dramatice originare. Ar putea deveni 
destul de îngrijorător faptul că această tensiune care caracteri- 
zează, în ultimă instanţă, întreaga lirică eminesciană (potrivit 
lui George Munteanu), nu a putut fi sesizată până în momentul 
în care poezia lui Eminescu nu a fost confruntată cu teatrul 
aceluiaşi autor. O „dramaticitate” care părea inexistentă îna- 
inte de cunoaşterea (de asumarea) proiectelor dramatice emi- 
nesciene. Să fie vorba despre un viciu al comparativismului 
care nu ar accepta ca doi termeni (puşi în relaţie, printr-o 
interpretare dată) să se desfăşoare exclusiv într-un joc al 
diferențelor? Cert este că în lumina acestui raport, relaţia 
literară pare răsturnată, ceea ce iniţial era un element minor 
devine motivul-cheie, capabil de a reconfigura texte majore al 


in contradiction, and in caricature.” Adrian Marino, Toward a definition of 
literary genres, in “Yearbook of literary criticism: literary genre”, VIII, 1988, 
p. 47 

4 Mihai Eminescu, Opere, vol. IV, Teatru, ediţie critică, note şi variante 
de Aurelia Rusu, studiu introductiv de George Munteanu, Editura Minerva, 
Bucureşti, 1978. 

cäror sens pärea imuabil. Mai putin compatibilä este insa 
aceasta idee cu tema esecului, tema efectiv inevitabilä pentru 
un asemenea subiect, cum este teatrul eminescian. Cat priveste 
esecul lui Eminescu in teatru, acesta este ilustrat de obicei 
apelandu-se la mărturisirea din celebra scrisoare către Iacob 
Negruzzi: „De drama mea n-are să fie nimica, pentru că nu 
ştiu ce formă să-i dau, pentru că nu e dramă. S-ar potrivi poate 
mai mult pentru un epos, dar atunci aş pierde vioiciunea 
scenelor şi a caracterelor ce-mi trec prin minte. Cum vă spun, 
n-are să fie nimic din ea; simţ cum se desparte întregul ei in 
părți constitutive, din cari fiecare îşi pretinde independenţa 
sa”. 

Ajuns în acest punct, George Munteanu pare a-şi însuşi, 
în chiar substanţa rationamentului său critic, tensiunea pentru 
care pledează în ceea ce priveşte organizarea internă a liricii 
eminesciene: „Dar, pe de altă parte, contrazice o asemenea 
recunoaştere faptul că marele liric gândeşte esențialmente 
dramaturgic? Însuşi cazul lui Eminescu arată că nu: poemele 
sale au întotdeauna un caracter conflictual, uneori manifest, de 
cele mai multe ori latent; au dramaticitatea (...)”°. Nimic mai 
puţin firesc decât o asemenea incompatibilitate nerezolvată 
între gândirea dramaturgică şi înzestrarea lirică. Şi totuşi, cele 
două tendinţe divergente sunt captate într-un spaţiu comun. 
Ambele pot fi asociate unui domeniu al receptării. Si pentru 
ambele instante ale receptării funcţionează câte un model 
comparatist, fiind evitată lectura ingenuă. 

Chiar şi în afirmaţia lui Eminescu, acolo unde ar fi trebuit 
să fie pusă la bătaie o teză de factura unei ars poetica, tot 
vocea unei receptări incipiente este cea care constată (şi 
decretează) eşecul. Eminescu, cel care afirmă despre „tabloul 
dramatic Andrei Mureşanu” că nu e dramă, este de fapt un 
Eminescu cititor al propriilor scrieri. Şi ar fi extrem de util să 
vedem de ce fel de educaţie a lecturii (în materie de teatru) a 
putut beneficia acest cititor extrem de pretentios, care nu era 
deloc satisfăcut de prestația dramaturgului Eminescu. Având 


5 LE. Toroutiu, Studii şi documente literare, vol. I, Institutul de arte 
grafice „Bucovina”, Bucuresti, 1931, p. 317. 
ê George Munteanu, in Eminescu, op. cit., p. XI. 

în vedere că modelul (în ceea ce priveşte creaţia) era cel al 
dramaturgiei lui Shakespeare şi Schiller, putem bănui că grila 
de lectură era de asemenea setată potrivit acestor categorii de 
texte. Dacă pentru cititorul Eminescu, sau pentru spectatorul 
Eminescu, aceasta era oarecum singura formulă estetică va- 
labilă (în domeniul teatrului), publicul din prezent a putut 
beneficia de unele forme alternative ale artei dramatice. 

Primul critic (sau cititor) care a raportat teatrul eminescian 
la tiparul dramaturgiei clasiciste a fost, după cum spuneam, 
Eminescu însuşi. lar rezultatul, după cum se ştie, a fost unul 
negativ. Semnul acestui rezultat ne-a determinat să încercăm o 
a doua probă, în care s-ar face uz de o cu totul altă configura- 
tie estetică. Însă nu ne propunem să recitim teatrul eminescian 
în proximitatea creaţiei lirice a autorului, receptându-l drept 
altceva (decât teatru). Provocarea noastră ar fi să identificăm 
acea formă de dramaturgie care ar fi compatibilă cu teatrul 
scris de Eminescu, un model estetic prin care s-ar putea 
restitui caracterul dramatic al acestor texte. Iar aici, avem în 
vedere, în primul rând, manifestele teoretice ale lui Antonin 
Artaud, teatrul absolut pe care îl promovează acesta. Şi pentru 
ca Eminescu să nu apară încă o dată ca o desuetă figură 
protocronistă, ne vom aminti că Artaud însuşi a avut la bază 
tradiţia teatrală orientală, în special cea a teatrului japonez No. 
Această formă de dramaturgie va fi asociată deci dramaturgiei 
eminesciene, ceea ce ar putea să pară un act de comparativism 
extrem sau o speculație gratuita. Si pentru a diminua nonsa- 
lanta cu care vor fi asociate cele două lumi (altfel fără urmă de 
contact), vom încerca să fixăm unele limite, unele frontiere ale 
speculatiei comparatiste. Tocmai aceste frontiere ne vor preo- 
cupa, cu precădere, în cele ce urmează. 

O primă frontieră (sau justificare) a demersului compa- 
ratist este stabilită prin identificarea unui „comparant” comun, 
a unei surse comune, a unui tertium comparationis creditabil. 
Iar acest tert este asigurat, după cum vom constata, de filosofia 
hindusă în general şi de literatura Upanisadelor în special. A 
doua frontieră pariază pe o diferenţă de viziune: diferenţa din- 
tre formula estetică (dar şi concepția filosofică) din Upanisade, 
din dramaturgia japoneză şi din teatrul eminescian, pe de o 

parte, si tot ceea ce inseamna drama in termeni aristotelici si 
nietzscheeni (respectiv, conceptul european de drama), pe de 
alta parte. 

Pentru simplificarea demonstraţiei, propunem să privim 
în ordine inversă lucrurile şi să analizăm termenii tradiționali 
ai dramaturgiei (termeni în care Eminescu însuşi îşi propunea 
să elaboreze”). În perspectiva originii elene, teatrul se identi- 
fica cu acţiunea („drama ” provenind din termenul grecesc 
dpao, „a face”), model consacrat de către Aristotel în poetica 
tragediei, când analizează structura piesei de teatru în termenii 
unei teorii a acțiunii. Modelul este augmentat de către 
Nietzsche, care propune „dionisiacul” drept element central al 
tragediei. Este evident că o asemenea estetică apelează în 
fundal la o filosofie a faptei, la un vitalism sui generis, care va 
fi caracterizat spiritualitatea europeană pentru o bună perioadă 
de timp. Nouă însă ne rămâne să ne întrebăm în ce măsură 
această concepţie i-ar putea fi proprie şi unui spirit cum este 
Eminescu, autor care s-a exersat şi în arta teatrală. 

George Munteanu a constatat că, deşi adept al filosofiei 
orientale, Eminescu rămânea un european prin refuzul umi- 
lintei fiinţei în fata naturii. Nu la fel de „european” se va arăta 
în ceea ce priveşte atitudinea in fata faptei sau în dezideratul 
repaosului absolut. Schopenhauerian convins, el condamna 
„dorul de viaţă” sau „voinţa care ţine lumea în ființă” ca pe 
ceva iluzoriu, care trebuie depăşit. Or, la urma urmei, tocmai 
un asemenea dor şi o asemenea voinţă, tocmai această faptă în 
lume constituie esenţa dramaticitatii de la Aristotel încoace. 
Dacă pentru modernitate experienţa teatrală s-a diversificat, 
pentru timpul în care scria Eminescu era cel putin dificil de 
imaginat cum ar putea arăta dramaturgia cuiva care nu crede 
în faptă, care se declară sceptic în ceea ce priveşte puterea 
acţiunii de a crea... caractere (nu lumi). Lumi ,,iluzorii” este în 
măsură să construiască. Însă nu si caractere desăvârşite, fiinţe 
conştiente, iluminate! lar pentru a avea „teatru”, asemenea 
„caractere” deveneau obligatorii. Tiparul teatrului preluat pe 
filiera Shakespeare — Schiller pe aceste elemente pune accen- 
tul. Eminescu însuşi era convins că exclusiv o asemenea 
imagine este reprezentabilă, că spectacolul în sine este condi- 

tionat de includerea/constituirea unui asemenea personaj. El 
recunostea că dramaturgia sa are nevoie de caractere, însă 
geneza clasica a lor (prin conflict, prin fapta) era periclitata de 
o concepţie complet diferită. Acele elemente care în creativi- 
tatea celor doi maeştri erau în măsură să garanteze ivirea sau 
desăvârşirea tipului, în gândirea eminesciană, orientată de teze 
schopenhaueriene (cu rădăcini în gândirea upanişadică, după 
cum se ştie), nu mai puteau avea acelaşi efect. O „religie a 
faptei”, pentru Eminescu, nu poate decât să dizolve tipul ex- 
ceptionalului sau al iluminatului. Această categorie umană nu 
putea să apară, la autorul nostru, decât în regimul non-faptei, 
în secvența retragerii din act şi a accederii la o cunoaştere de 
alt ordin, o cunoaştere detaşată. O dramaturgie în afara actului, 
în afara dramei, o dramaturgie non-dramatică. 

Contrar aparentelor, această concluzie (intermediară) nu 
constituie doar o altă justificare a stadiului de „şantier” în care 
au rămas, pentru totdeauna, toate proiectele dramatice ale lui 
Eminescu. Nu este o simplă reformulare a /eitmotiv-ului pri- 
vind „înclinația preponderent lirică” a poetului. Pentru că în 
această lucrare nu ne propunem să vorbim despre eşec, dar 
nici să răsturnăm viziunea consacrată asupra liricii pentru a 
obţine o structură „cu dramaticitatea la vedere”, astfel încât să 
obținem legitimarea lui Eminescu în calitate de „om de 
teatru”. 

După cum am văzut, nu există nicio piedică teoretică în 
calea privilegierii dimensiunii dramatice a poeticii eminesci- 
ene. Ar fi la fel de corectă, ca orice altă ierarhizare a genurilor 
în interiorul oricărei alte opere... Ceea ce ne interesează în 
momentul de faţă ar fi să înțelegem cum o formulă artistică 
învățată, exersată, asumată definitiv (însă una aflată în con- 
tradictie cu o anumită concepţie filosofică pentru care autorul 
şi-a declarat ataşamentul), ar putea conduce, în ultimă instanţă, 
la disoluția textului, ar putea sublinia un impas al genului. 

Revenind la teoria clasică a dramei, absolut toate tratatele 
de specialitate indică, drept punct de plecare în abordarea 
subiectului, o identitate absolută între „dramă” şi ,,actiune”. 
Amintim doar două exemple: Etienne Souriau, în Vocabulaire 
d'esthétique şi Ion Vartic în Ibsen şi teatrul invizibil. Preludii 

pentru o teorie a dramei. După fixarea sensului de bază, ter- 
menul este nuantat, pentru a surprinde complexitatea fenome- 
nului dramatic in esteticile contemporane. Ambii autori 
semnalează depăşirea acestui stadiu „originar” al conceptului 
şi o ilustrează prin exemple care par să instituie o formă de 
teatralitate ce s-ar sustrage imperativului dramei ca acţiune 
(sau a dramei clasice). Astfel, Souriau’ ne vorbeşte despre 
tablourile vivante ca despre o alternativă la o poetică teatrală a 
actului (a acţiunii), iar Ion Vartic pariază pe disocierea dintre 
drama sintetică şi cea analitică pentru a descrie structura unui 
teatru „întors spre trecut”, în care „toate evenimentele hotă- 
râtoare s-au petrecut înainte de ridicarea cortinei””. Însă aceste 
aspecte oarecum excepționale ţin de o vârstă mai recentă a 
dramaturgiei şi nu sunt funcționale decât începând cu teatrul 
secolului XX. Nu contează faptul că în descrierea teatrului 
analitic (la Ion Vartic), aspectele inovatoare ale genului sunt 
contrabalansate prin configurarea unei preistorii, potrivit 
căreia teatrul analitic şi-ar avea originea tocmai în operele 
tragicilor greci. Chiar dacă o anumită formă de teatru analitic 
va fi existat şi înainte de teoretizarea sa, ipoteza nu se verifică 
însă în ceea ce priveşte estetica receptării. Un asemenea tip de 
dramă nu era perceput ca atare (ca teatru analitic sau cel puţin 
ca teatru altfel). Nu era în măsură să creeze un orizont de aş- 
teptare corespunzător. În consecință, oricât de îndepărtate sau 
de apropiate vor fi fost textele dramatice propriu-zise de 
modelul de sorginte aristotelică, ele nu puteau fi interpretate 
decât tot în codul unei poetici a acţiunii, tot într-o reţetă a 
întâmplărilor, tot în cheia lanţului de cauze şi efecte. 

Desigur că Eminescu însuşi a subscris la această formulă 
estetică. De altfel o şi invocă în mod explicit, în momentul în 
care emite unele judecăţi de valoare în legătură cu repertoriul 
teatral pe care l-a cunoscut. În cronica la piesa Moartea lui 


7 Etienne Souriau, Vocabulaire d esthétique, Presses Universitaires de 
France, Paris, 1999. 

5 Ion Vartic, Ibsen si teatrul invizibil. Preludii pentru o teorie a dramei, 
Editura Didactică şi Pedagogică, Bucureşti, 1995. 

” Ibidem, p. 47. 

Constantin Braéncoveanu'’, el expune o teorie in nuce a dra- 
mei, precizand care sunt elementele obligatorii ale unei opere 
reuşite: „Dar dacă vorbim de noţiunea dramei, cum trebuie s-o 
aibă orişicine, care cutează a prezenta publicului născocirile 
sale, atunci răspundem: că drama are de obiect şi ţintă repre- 
zentarea caracterelor omeneşti curatite de neconsecventa vietei 
si cugetärei zilnice, a caracterelor omenesti consecvente, in 
toate momentele aceleasi, pentru a cäror manifestatiune se 
aleg situatiuni interesante. In acestea, caracterele antitetice se 
lovesc unul de altul in dezvoltarea lor, dintr-asta se naste inno- 
dământul, iar din învingerea unui princip şi căderea celuilalt 
deznodământul dramei”. 

Sau, într-o altă cronică (Revista teatrală: Doi surzi şi 
Paza bună trece primejdia rea”), expune elocvent premisele 
teoretice care conduc la aprecierea pozitivă a piesei pe care o 
analizează. După ce indică diferenţele dintre proză şi dramă 
(la nivelul concepţiei artistice, iar nu sub aspect formal), 
Eminescu mai disociază şi între două categorii diferite ale 
dramaticului: drama de caractere şi respectiv drama de intrigă. 
În fond, ambele sunt reductibile la un element actantial, de 
vreme ce, în drama de caracter, personalitatea personajului se 
degajă din întâmplări, iar în drama de intrigă acţiunea, întâm- 
plarea, contează pentru ea însăşi, provoacă suspansul, stârneş- 
te curiozitatea. În primul caz (drama de caracter) avem de-a 
face cu sinele construit după toate regulile artei (dramatice), 
din interacţiune, în condiţiile în care ştim bine că sinele auten- 
tic al textului eminescian este rezultatul detaşării, al retragerii 
din jocurile lumii. Schema clasică: situație inițială — caractere 
— intrigă — deznodământ (cu o rezolvare pozitivă sau negativă 
a conflictului) nu prea poate genera idei-forta în limbajul poe- 
tic eminescian. Principala dimensiune a acestui creator este 
reflexivitatea. Dacă în rândurile sale există vreo peripetie, 
aceea poate fi doar una a înţelegerii, a cunoaşterii, a inteleptirii 
(şi, automat, a neparticipării). În locul structurii menţionate, 


10 Mihai Eminescu, Scrieri de critică teatrală, Editura Dacia, 
Cluj-Napoca, 1972, p. 51-54. 

l Ibidem, p. 52. 

1? Ibidem, p. 83-84. 

operele lui Eminescu (deocamdata avem in vedere doar poezia 
şi proza, însă, după cum vom vedea din cele ce urmează, exact 
acelaşi este şi cazul dramaturgiei) par a dezvolta o cu totul altă 
formulă, dacă nu una complet originală, cel putin una insolita 
pentru scenă (pentru scena timpului său). O putem aproxima 
prin şirul următor de elemente/evenimente: necunoastere/ig- 
noran{a/iluzie — căutare — interacţiune — revelaţie — refacerea 
echilibrului (armoniei cu lumea). Este lesne de observat ase- 
mănarea cu parcursul inițiatic al filosofiei hinduse. 

Fiind o filosofie care pledează pentru „renunţarea la 
roadele faptei tale”, filosofia indiană este categoric incom- 
patibilä cu orice formă a spectacolului teatral care ar avea în 
centru ideea de acţiune. Teatrul indian traditional s-a dezvoltat 
oarecum în contrasens fata de această concepție, propunân- 
du-şi să stârnească emoţii publicului, prin întâmplări relevante. 
Or, pentru hinduism, emoția însăşi este condamnată, afectul 
este considerat ca fiind nociv, deoarece întăreşte legătura 
fiinţei cu lumea şi devine o piedică în calea eliberării. La fel 
stau lucrurile şi în privinţa acelor fapte/întâmplări semnifi- 
cative care ar deveni nonsensuri pentru gândirea vedică: una 
dintre dogmele fundamentale ale hinduismului constă în afir- 
marea echivalentei tuturor evenimentelor posibile. Astfel, desi 
un autor cum este Charles Johnston a analizat Upanişadele ca 
pe nişte texte dramatice”, conceptul de „dramă” pe care el îl 
aplică este unul decontextualizat. Autorul înţelege prin ter- 
menul „dramatic” două lucruri complet diferite, însă el nu se 
apropie, prin niciunul dintre sensuri, de ideea de acţiune şi nici 
nu presupune vreo caracteristică scenică sau vreo notă specta- 
culară. Pentru Charles Johnston, dramaticitatea Upanisadelor 
constă doar în structura dialogică, pe de o parte, şi în 
pregnanta creionării tipurilor, pe de altă parte: „Nothing could 
be more vivid and dramatic than the characterization of 
Shvetaketu, «conceited, vain of his learning, and proud”. 
Din analiza aceasta rezultä mai degraba o formula maieutica, 
drama” Upanisadelor fiind de aceeaşi natură cu cea a dialo- 


15 Johnston, Charles, The Dramatic Element in the Upanishads, în “The 
Monist”, vol. 20, no.2 (aprilie, 1910) p. 185-216. 
4 Ibidem, p. 199. 

gurilor socratice, nefiind, de fapt, o drama propriu-zisă. Platon 
nu intră în categoria dramaturgilor, deşi se poate vorbi de o 
anumită regie în parcursul gnoseologic pe care îl prezintă în 
fiecare dintre textele sale. 

Totuşi, în Poetica sa, Aristotel face abstracţie (şi pe bună 
dreptate) de dialogurile filosofice care aparţineau mai degrabă 
unui gen ştiinţific (adaptat funcţiei de popularizare) decât unei 
forme de artă. Adecvat deci intelectului, iar nu afectelor, inca- 
pabil de a produce o experienţă katharticä. Complet inadaptat, 
deci, pentru transmutarea în vizual şi de neimaginat pe o 
scenă, în fata unui public larg, neimplicat şi relaxat, a cărui 
atenţie trebuie cucerită. 

Printr-o întâmplare a istoriei, nucleul ideatic al filosofiei 
indiene (care era trădat de teatrul indian) a stat la baza unei 
forme de dramaturgie care s-a dezvoltat în Japonia, încă din 
secolele XIV-XV. Este vorba despre teatrul traditional No, 
teatru care prelucrează la nivel tematic unele elemente din 
Upanisade. Însă nu acest aspect (tematic) ne va interesa cu 
precădere pentru argumentarea tezei noastre. Mult mai impor- 
tant este faptul că şi la nivel formal, structural, piesele teatrului 
No sunt corespunzătoare spiritualităţii vedice. Primul element 
de suprafaţă considerat a corespunde mai degrabă disciplinei 
gnoseologice (decât spectacolului) este decorul care, în piesele 
No, este aproape inexistent. Acesta ar fi doar „o traducere 
consecventă în limbaj scenic a dimensiunii exclusiv spirituale, 
mitice a peisajului”. Pe de altă parte, teatrul No are un limbaj 
formalizat care sugerează că de fapt personajele nu sunt carac- 
tere, ci sunt funcţii în procesul cunoaşterii. Apare, în primul 
rând, rolul principal, cel al personajului shite, echivalentul 
aproximativ al maestrului sau al zeului, agentul revelatiei, cel 
care determină cunoaşterea. La nivel textual/scenic, un shite 
poate avea diferite ipostazieri (duhul unui luptător, un moş- 
neag, un pescar etc.). La fel stau lucrurile şi în ceea ce-l 
priveşte pe cel de-al doilea personaj (în ordinea importanţei), 
personajul numit waki. Acesta deţine funcţia cunoscatorului, 


15 x Teatru Nō. Cuvânt înainte, selecţie, traducere si note de Stanca 
Cionca, Editura Univers, Bucureşti, 1982, p. 11. 

este străinul care caută/întreabă şi căruia, într-un punct-cheie 
al textului, îi este oferită revelatia/cunoasterea. Celelalte roluri 
sunt repartizate corului (care se identifică, rând pe rând, cu 
personajele piesei, preluând replicile actorului, în timp ce 
acesta dublează mesajul textului prin dans şi mimică). Dar îi 
mai avem şi pe însoțitorii ,, sure” şi „,tomo ”, care vor prelua o 
parte din rolul unui shite sau al unui waki, păstrându-se totuşi 
unitatea funcţiei, în ordinea unei drame a cunoaşterii. Din 
punct de vedere functional, ei (însoțitorii) se contopesc cu per- 
sonajele centrale. O asemenea multiplicare/identificare este 
menită să verifice o teză importantă a hinduismului, cea pri- 
vind unitatea sinelui/sufletelor, atman. 

Cât despre ,,actiunea” dramei NO, este vorba despre un 
conflict pur gnoseologic. Procesul dezvăluiri, cucerirea ade- 
vărului, se realizează prin schema relaţiei dintre discipol şi 
învățăcel, pe care o putem regăsi în majoritatea Upanişadelor 
(iar despre structura lor dialogică am mai avut ocazia să 
vorbim). Cel mai interesant aspect, în această ordine de idei, 
este furnizat de faptul că, în urma parcurgerii acestui drum 
gnoseologic, ambii actori (ai cunoaşterii) care au fost implicaţi 
în ,,actiune” se bucură de eliberare. Salvat nu este doar cunos- 
cătorul (waki), ci şi shite, cel care, în principiu, este salvatorul. 
S-ar părea că regăsim nu doar o identitate între rolurile 
principale şi adjuvanti, ci chiar şi una între cele două funcţii 
care, potrivit gramaticii teatrale cunoscute (europene şi cla- 
sice), ar trebui să fie antagonice, o identitate deci între waki şi 
shite: „În ultima instanta, waki si shite sunt doua ipostaze ale 
aceleiasi situatii existentiale, angajati in aceeasi cäutare a 
adevarului eliberator. (...) Dezlegarea din circuitul reincar- 
närilor, din chingile lantului cauzal (karma) echivaleazä cu 
depăşirea propriei condiţii, deci cu cunoaşterea”!€. 

Dacă teatrului tradiţional japonez îi este, în general, recu- 
noscută dimensiunea gnoseologică (şi aceasta este de obicei 
explicată prin prisma filiatiei vedice), proiectele dramatice 
eminesciene au fost asociate îndeobște altor formule estetice: 
au fost interpretate când în calitate de laborator de creaţie (din 


16 Ibidem, p. 10. 

care vor fi rezultat unele — şi nu tocmai puţine — poezii), când 
în termenii dramaturgiei tradiționale, vehiculându-se concep- 
tele de: conflict, forță a personajului, densitate sau structurare 
a scenei. Or, în concordanţă cu sursele de inspirație preferate, 
recunoscute la nivel tematic (în speţă filosofia schopen- 
haueriană şi gândirea vedică), dramaturgia eminesciană 
comportă, la fel de bine (dacă nu chiar mai bine) asocierea cu 
o formulă teatrală care s-a dezvoltat tocmai pe linia gândirii 
upanişadice. Adică, desigur, cu dramaturgia tradiţională japo- 
neză, cu teatrul No, ca formă stilizată de inscenare a expe- 
rientei gnoseologice. Pentru a analiza in ce măsură textele 
eminesciene corespund tiparului regăsit în teatrul No, ne vom 
opri, în cele ce urmează, la două texte aflate oarecum la 
extreme, în privința gradului de finalizare. În primul rând, 
vom analiza „tabloul dramatic” Andrei Mureşanu care, cu cele 
trei variante ale sale, trece drept cea mai... indecisă, mai 
destrămată creaţie din întreaga dramaturgie eminesciană. Al 
doilea studiu de caz va avea în centru piesa Bogdan-Dragos, 
dramă în care o bună parte din acţiune este deja construită, 
însă textul se blochează în punctul unde „înnodământul” (ur- 
zeala faptelor) ar fi trebuit să se desăvârşească. 

Să ne oprim mai întâi asupra „poemului dramatic” Andrei 
Mureşanu. Joana Em. Petrescu remarca trecerea, pe parcursul 
câtorva variante, de la personajul afirmator la tipul negativ, 
demonic”. S-ar putea vorbi, în aceeaşi ordine de idei, despre 
asumarea, însuşirea unei gândiri care uniformizează şi anean- 
tizează totul, însuşirea unei lecţii de filosofie orientală, în 
ultimă instanţă. De altfel, şi Amita Bhose a analizat indianis- 
mul (tematic al) lui Eminescu din Andrei Mureșanu'*. 

Evolutia/transformarea este semnalizată încă din didas- 
calii, prin componenţa decorului celei de-a treia variante. Dacă 
în primele două încercări peisajul avea unele densități baroce, 
varianta a treia vine cu o sublimare a sa (a peisajului), redu- 
cându-l la fixarea esenţială a reperelor spatio-temporale. În 


1 Ioana Em. Petrescu, Studii eminesciene, Editura Casa Cărţii de Ştiinţă, 
Cluj-Napoca, 2009, p. 426-428. 

15 Amita Bhose, Eminescu si India, Editura Cununi de stele, Bucuresti, 
2011, p. 78-82. 

ceea ce priveste structura de ,,tablou dramatic” gnoseologic, 
aceasta poate fi lesne sesizată mai ales din prima variantă. 
Cele doua personaje care deschid actiunea (derulata exclusiv 
in spatiul dialogului, o confruntare la nivelul replicilor), 
Andrei Muresanu si Anul 1848, ar fi fost doi antagonisti, daca 
nu s-ar fi constatat o rapidă contaminare a subiectului cunos- 
cător (alias Andrei Mureşanu) cu ideile propovăduite de anul 
personificat. Înfruntându-l, Andrei Mureşanu îi aplică exact 
aceleaşi sentinţe cu care Anul 1848 lovise anterior în ființă, în 
popor, în poet: sentintele nimicniciei şi ale suveranităţii răului/ 
durerii. Totul echivalează, în ordine upanişadică, cu un traseu 
inițiatic, iar imobilizarea personajului Andrei Mureşanu (prin 
privirea craniului) echivalează cu o purificare, o dezlegare a sa 
de legăturile lumii, de subiectivismul/afectivitatea care îi mar- 
cau judecata. Cel de-al treilea personaj al piesei, salvatorul şi 
inspiratorul, personajul mitic Isis, nu este decât o altă apariție, 
o nouă ipostază a aceluiaşi ghid care anterior figurase drept 
Anul 1848. Ambele personaje deţin, în fond, aceeaşi funcţie, a 
iluminării. Dacă ar fi să traducem toată această acţiune în 
limbajul unei piese NO, Andrei Mureşanu este categoric un 
waki, neinitiatul, căutătorul, cel care se întreabă. Acesta are 
parte de intalnirea unui shite iluminator, care se arata initial 
sub forma modesta (sau indezirabila) a unui oponent, pentru 
ca ulterior, dupa momentul-cheie al somnului/visului, să apară 
drept ceea ce este, geniul de lumina care il repune in drepturi 
in ceea ce priveste inzestrarea poeticä. In toate piesele No, 
personajul shite apare in doua ipostaze, iar intre cele doua 
apariții, personajul waki trece printr-o stare-limitä: somn, 
înfumurare (ca uitare de sine), jale, pasiune. Nerecunoaşterea 
intiala a lui shite drept ceea ce este, constituie elementul fun- 
damental al dramei cunoaşterii din teatrul No. 

Întorcându-ne la Andrei Mureşanu, deznodământul ar 
putea să pară unul pur şi simplu „de efect” (Andrei Mureşanu 
recită /intonează Deşteaptă-te, române!). Însă nu şi dacă ar fi 
raportat la tiparul conflictului din dramele cunoaşterii. Reci- 
tarea exact a acestui poem (despre luciditate, despre scuturarea 
de iluzii şi despre eliberarea din lanţurile mundane — aici, 
politice) echivalează cu stăpânirea adevărului salvator/elibe- 

rator din finalul unei piese No. Citită in ordine inversă, aceasta 
dramă ar putea fi interpretată ca o legendă a cunoscutului 
poem/cântec de luptă. Pe lângă asemănările formale amintite 
mai sus, textul mai poate prezenta unele similitudini intere- 
sante cu o anumită piesă din repertoriul NO, cu piesa intitulată 
Pinul cel bătrân, dramă construită tot în jurul imaginii creato- 
rului/poetului. 

De altfel, în cazul acestei scrieri (ne referim la drama 
eminesciană Andrei Mureşanu), sarcina noastră a fost relativ 
uşoară, întreaga operă situându-se în afara conceptului de 
acţiune, într-o intrigă desfăşurată exclusiv la nivelul ideilor. 

Dacă trecem la a doua piesă, Bogdan-Dragos, pe care 
ne-am propus să o analizăm, suprimarea acţiunii nu mai intră 
în planul inițial al creatorului. Dovadă sistemul de intrigi 
proiectat şi dezvăluirea treptată a caracterelor care ar fi urmat 
să genereze evenimentele. „Ar fi urmat”, însă nu s-a întâmplat 
întocmai, piesa fiind abandonată în momentul a ceea ce s-ar 
putea numi „începutul complicatiei dramatice” sau al ,,inno- 
dământului”. Deşi în intenţie această operă ar fi fost o dramă 
istorică, deci construită în mare parte dintr-o succesiune de 
fapte/conflicte, interacțiunea dintre personaje priveşte, pe cât 
se pare, mai mult zona convingerilor decât pe cea a intentiilor 
şi a realizărilor. Doar două personaje ajung să întreprindă ceva 
anume, un act care ar avea repercusiuni asupra întregului plan 
şi implicit asupra întregului univers al dramei. Doar două 
„fapte” demne de această titulatură sunt prezentate în întregul 
text, până în punctul în care textul a fost redactat. Şi, lucru 
semnificativ, de fiecare dată morala care s-ar putea desprinde 
din ele, din fapte) ar fi una despre nocivitatea acţiunii, o ple- 
doarie mascată împotriva tentatiei de a acţiona. În primul rând, 
fapta boierului Sas (personajul negativ) se întoarce (instan- 
taneu) împotriva lui însuşi, ucigandu-si, din greşeală, propriul 
fiu, în loc să-l ucidă pe Bogdan, fiul domnitorului. A doua 
„faptă” îi aparţine voievodului (Dragoş/Dragul) însuşi, şi con- 
stă în lanţul de planuri tainice menite să-i protejeze succesorul 
la tron, dejucând astfel planurile complotiştilor care inten- 
tionau să-l îndepărteze pe Bogdan. $i acest „act” îşi dezvăluie 
latura negativă, fiind realizat în perspectiva morţii iminente, 

având deznodământul în moarte. De altfel, sfetnicul Roman 
realizează un portret al domnitorului ca personaj pasiv prin 
excelență, care nu ar fi fost predispus să îşi asume rolul 
istoric/social care 1-a fost rezervat. 

Faptele pe care Bogdan ar fi trebuit să le realizeze nu ar 
mai fi putut avea, din principiu, acelaşi deznodământ. Bogdan 
ar fi fost cel care ar fi argumentat împotriva unei filosofii a 
non-acțiunii. Tocmai de aceea, Bogdan ca personaj nu mai 
ajunge să întreprindă nimic în ordine istorică. Fiind un reflexiv 
el însuşi, este incapabil să atingă acea condiţie care i-ar per- 
mite depăşirea pasivităţii. Piesa este abandonată în momentul 
în care el este pe punctul de a porni la drum, „chemat de da- 
torie”. 

Pe lângă acest impas al faptei (inacceptabil pentru un gen 
literar care se identifică cu acţiunea), piesa Bogdan-Dragos 
poate fi citită ca o succesiune de situaţii care implică interac- 
fiunea dintre un personaj pornit în căutarea unui adevăr şi un 
altul care dezvăluie adevărul, făcând figură de maestru. Rela- 
tiile care se construiesc între personajele acestei drame pot fi 
deci asociate modelului de comunicare dintre un shite şi un 
waki, din teatrul japonez. 

Şi dacă tot este vorba despre destrămarea teatrului în 
nuclee literare autonome, aceste parti care se desprind par a 
păstra în formula lor un cod similar cu cel din dramaturgia 
japoneză. Ar rezulta un grupaj de „piese No”. De altfel, chiar 
teatrul No veritabil este jucat in grupaje de piese (câte 5 sau 6, 
în cursul unui spectacol). Bogdan, ca personaj waki, intră în 
două relaţii „gnoseologice”, fiind condus (iniţiat) de către 
două personaje cu rol de shite: tatăl său şi sfetnicul Roman. În 
ceea ce-l priveşte pe acesta din urmă (Roman), el devine un 
adevărat agent al luciditatii într-o scenă secundară (dacă citim 
textul ca pe o dramă istorică), însă una care devine o adevărată 
scenă-cheie, dacă ne raportăm la text ca la o dramă a cunoas- 
terii („N-am spus-o eu? Castelul? Vo moară cu guzgani! / lar 
cerbii, caii, zimbrii vro turmă de cârlani — / Lacul? O bahnă ce 
mai n-o ai cunoaşte, / În care toată noaptea iti cântă... mii de 
broaşte... / Si totuşi ce castele! Ce lacuri! Ce cânte- 

ce-ndräznete / De inimă albastră... Ce foc! Of! Tinerete!’”"”). 
Bogdan are însă rol de shite în dialogul cu Ana, din prima 
scenă amoroasă a piesei. Ulterior, funcţiile lor vor fi inversate, 
şi o vom vedea pe Ana conducându-l pe Bogdan pe drumul 
descoperirii adevărului. O ultimă pereche, în care raportul de 
forte este unul rigid construit încă de la început, este cea 
formată din Bogdan (ca shite) şi Sas (ca waki). 

S-ar putea obiecta cä aceasta decupare si multiplicare a 
unui cod dramaturgic strain nu ar denota decat gratuitatea unui 
exercitiu comparatist care face uz de vechea si discutabila lege 
a invariantilor, fara a dovedi, in fond, nimic pertinent pentru 
vreunul dintre textele comparate. Consideräm totusi ca demer- 
sul nostru nu face parte din aceasta zona a comparativismului, 
de vreme ce invocä un tert, reperabil istoric (literatura 
Upanisadelor), iar nu un universal-uman. Lucrarea de fata si-a 
propus, în fond, să verifice dacă aceeaşi sursă culturală va da 
produse similare în limitele aceluiaşi gen literar. Răspunsul a 
fost unul afirmativ, iar acest răspuns a demonstrat implicit şi 
existenţa unei anumite distanţe între două forme culturale care, 
anterior, erau subsumate aceluiaşi tipar: estetica teatrului cla- 
sic şi proiectele dramatice eminesciene. Tensiunea sau discre- 
panta dintre estetica împrumutată ca model (în teatru) şi 
concepţia filosofică a poetului verifică, în cele din urmă, 
dintr-un alt unghi, teza nivelelor configurative formulată de 
Ioana Em. Petrescu. Filosofia vedică ar fi asimilată ca strat 
profund, care să-i definească felul de a fi şi de a se manifesta, 
iar formula genului ar fi asumată ca tipar, ca un material literar 
preexistent, absolut necesar pentru identificarea/receptarea 
operei (de către publicul contemporan lui). 

Knowledge as a show. 
Premises for a non-dramatic theatre in Japanese 
tradition and Eminescu’s projects 


Abstract 


Being a secondary literature, the unfinished dramas of 
Eminescu used to be considered in the proximity of his lyric work. In 
fact, these plays are, indeed, just creative laboratories for a great 
number of poems. When Eminescu’s dramaturgy is to be study, the 
main idea is that the poetry having its inception in drama would 
borrow a kind of dramatical situation, a certain tension being 
inherent. I have tried to understand why these texts would rather 
reject their reception as dramatic works. Eminescu’s failure in dra- 
maturgy is usually explained by the syntagma “poet’s predominantly 
lyrical vocation”. I have found a seed of this feature in a certain 
philosophical conception that is incompatible with the essence of 
theatre (in the classical European meaning). In both Aristotle’s defi- 
nition and Nietzsche’s reconfiguration, theatre is an art of acting, the 
act itself being the only thing that could build an extraordinary 
character. But for Eminescu, that character could be obtained only by 
withdraw. This incompatibility between the classical drama suppo- 
sitions and Eminescu’s thinking determined us to search another 
dramatical paradigm, adapted to such a philosophy of passiveness. 
This paradigm could be illustrated, among others, by the Japanese 
traditional theatre (the Noh theatre). This connection (between the 
Noh theatre and Eminescu’s plays) is possible due to their common 
origin: both are inspired by Upanishads. As a case study, I analyzed 
how the Noh rigid dramatic structure lies in two of Eminescu’s plays 
(Andrei Muresanu and Bogdan-Dragos). Both Noth theatre and 
Eminescian dramas, show an adventure of knowledge and both 
perform a pleading for non-acting. Thus, despite the cultural diffe- 
rences, they managed to intersect. 


Glossa. Carnaval social si satira metafizica 


Traian DIACONESCU 


Poemul filozofic Glossa transfigureazä topos-ul literar 
„lumea ca teatru”!. Acest topos are originea in opera filo- 
zofilor greci (cf. Diogene, Laertiu, VID si latini. Stoicii, ca si 
cinicii şi scepticii, acordau destinului rol suveran în viata si 
preconizau supunere in fata ordinii predeterminate a lumii. 
Acest fapt este reflectat, cu predilecție, în opera lui Seneca, 
Epictet şi Marc Aureliu. Este o atitudine care izvorăşte din 
amurgul Antichității tîrzii, dar şi o stare de suflet dezarmant în 
faţa ordinii implacabile a lumii (v. Plotin, Enneade III, 2,7). 

Imaginea unui destin demiurg a fost valorificată, în Evul 
Mediu, de creştini, dar şi de Renastere şi Baroc, dacă ne gin- 
dim la Shakespeare şi Calderon. Shakespeare nu este adeptul 
resemnării, ca stoicii, sau al indiferentei, ca scepticii, ci con- 
templă scena lumii cu melancolie şi amuzament, iar Calderón 
conferă lumii un sens dinamic şi moral. Topos-ul în lumea 
teatrului apare şi în Iluminism şi în Romantism, cum vedem la 
Erasm, la Voltaire şi Rousseau, şi, apoi, la Balzac. Iluministii 
Voltaire şi Rousseau au un spirit malitios şi anticlerical, iar 
romanticii, prin Balzac, o atitudine satirică fata de Comedia 
umană (1842). În trecut, topos-ul „lumea ca teatru”, sacralizat, 
justifica inegalitatile sociale, dar acum, în epoca modernă şi 
postmodernă este desacralizat şi satirizat. 

În literatura română, topos-ul acesta apare la cronicari (v. 
Miron Costin, Viaţa lumii), dar cu forţă expresivă, la Grigore 


! T, Vianu, Din istoria unei teme poetice: lumea ca teatru, în vol. Studii 
de literatură universală şi contemporană, Bucureşti, EAR, 1963, p. 123-136. 

Alexandrescu (Meditaţii), la Alexandru Macedonski (Noapte 
de Ianuarie) şi, într-un vestmint poetic de excepţie, la Mihai 
Eminescu. Izvorul direct al poemului G/ossa îl constituie 
cugetările lui Oxenstiern, care au fost traduse şi publicate de 
Eminescu în „Curierul de laşi” din 1876. Precizăm că 
Eminescu adoptă în poemul său, ca şi Oxenstiern, perspectiva 
spectatorului, nu a actorului, meditind pe seama agitatiei de pe 
scenă: „Privitor ca la teatru / Tu în lume să te-nchipui...”. 

În topos-ul lumii ca teatru, poetul disociază actorii, spec- 
tatorii şi regizorul. Acesta din urmă nu este providenta, ca la 
greco-latini, nici divinitatea creştin-barocă, ci o putere obscura 
şi amăgitoare în care putem recunoaşte voinţa din filozofia lui 
Schopenhauer: „Ca un cîntec de sirene / Lumea-ntinde lucii 
mreje...”. Aşadar, Eminescu „contaminează mărturiile tradi- 
tionale ale lumii ca teatru cu ideea voinţei schopenhaueriene şi 
rezolvă întreaga alegorie în spiritul sarcastic, disociat de spec- 
tacol, al iluminismului. Nu mai întîmpinăm nici acceptarea 
resemnată a comediei vieţii, ca la antici, nici încrederea în 
buna călăuză a spectacolului, ca la Calderon, ci atitudinea fara 
iluzii a unui om hrănit din protestul iluminist şi din substanţe 
filozofice noi”. În concluzie, Eminescu, în perspectiva com- 
parativ-istorică, este un om al epocii lui, iar poemul Glossa 
este o capodoperă a poeziei româneşti. 


Judecatile de valoare referitoare la acest miracol poetic 
sînt paradoxale, urcînd de la sintagmele lui Hasdeu ,,Vestita 
Glossă a lui Eminescu poate să fie un fel de gimnastică de 
idei, dar poezie nu este”? la judecätile estetice ale lui 
Maiorescu, Vianu, Caracostea, Călinescu şi, în ultimul timp, 
ale lui George Popa. În consonantä cu aceşti mari exegeti se 
află şi opiniile filozofilor clasici N. Sulica, C. Papacostea, I.M. 
Marinescu şi N. Herescu. Să urmărim, selectiv, cîteva apre- 
cieri estetice ale acestora. 

Corifeul „Junimii”, Maiorescu, formulează lapidar şi 
pregnant notele caracteristice ale universului poetic emines- 


> Ibidem. 
*Bp. Hasdeu, Răspunsul meu la revista „Viaţa”, în „Revista Nouă”, ian. 
1895. 

cian: ,,Eminescu era un adept convins al lui Schopenhauer, 
era, prin urmare, pesimist. Dar această premiza nu l-a redus la 
plîngerea mărginită a unui egoist nemulțumit de soarta sa par- 
ticulară, ci l-a eterizat, sub forma senină a melancoliei pentru 
soarta omenirii, îndeobşte, şi chiar acolo unde în poezia lui 
străbate indignarea contra epigonilor şi a demagogilor, avem 
de-a face cu un sentiment estetic, nu cu amărăciunea per- 
sonală... Seninătatea abstractă este nota lui caracteristică în 
melancolie si în veselie”*. 

Pe linia maioresciană merge şi T. Vianu care defineşte 
astfel conceptul de ataraxie stoică la Eminescu: ,,Ataraxia 
stoică nuanţată sau nu în felul modern al pesimiştilor este 
pentru Schopenhauer mijlocul unei alinări provizorii dintre 
voinţa de a trăi şi acest ideal. Eminescu a aderat nu numai în 
Glossa, dar şi în alte poezii pentru care finalul Luceafărului 
alcătuieşte floarea supremă şi cea mai pură a acestei ten- 
dinte”. Referindu-se tot la ataraxie, clasicistul N. Sulica, com- 
para sententele eminesciene cu cele horatiene Nil admirari 
(Ep. I, 6,1) şi aequam memento servare mentem (Carm. Il, 
3,1-2), stabilind o deosebire semnificativa intre Horatiu si 
Eminescu: „pe cînd Horaţiu e înclinat să facă, cel putin in 
glumă, concesii epicureismului Epicuri de grege porcus (Ep. 
I, 4,16), Eminescu este un idealist intransigent, nu admite 
nicio abatere de la puritatea moralei stoice”. 

Pe aceeaşi linie maioresciană, îmbogăţită însă, se află şi 
judecätile de valoare ale lui G. Călinescu”. Acesta consideră că 
Glossa este o ilustrare poetică a filozofiei stoice, filtrată prin 
gindirea lui Schopenhauer şi, de asemenea, că întrupînd „un 
clasicism gnomic”, această „sublimă scamatorie de idei” este 
o capodoperă a satirei ideologice, vizînd „proasta mecanică a 


4 T. Maiorescu, Eminescu si poeziile lui, in vol. Critice, ediţie îngrijită de 
Domnica Filimon, Editura Eminescu, 1978. 

ST. Vianu, Poezia lui Eminescu, Bucureşti, 1930, p. 62 (reeditat în vol. 
T. Vianu, Studii şi articole, laşi, Junimea, 1974). 

$ N. Sulica, Clasicismul greco-roman si literatura noastră (în special 
Eminescu), Tg. Mureş, 1930, p. 63 (reprodus în Eminescu si antichitatea 
greco-latină, laşi, Junimea, 1980 şi laşi, Feed Back, 2010). 

7 G. Călinescu, Opera lui Eminescu, Bucureşti, Minerva, 1976, passim. 

lumii”. Salba de aforisme din strofa finală reflectă conştiinţa 
superioară fata de lume, o maşină a satirei cu conţinut etic 
superior, o meditaţie ironică asupra existenţei din care nu se 
degajă sentimentul ataraxiei, adică al păcii interioare a ana- 
horetului, ci sentimentul fatalitatii, dublată de sentimentul 
deriziunii şi al absurdului, absorbite în echilibrul labil dintre 
melancolie şi ironie. Judecatile de valoare călinesciene se 
înalță, cum vedem, de la analize rafinate la formulări cu ori- 
zont filozofic, luminind calea exegezei moderne. 

Ducînd mai departe lumina exegezei estetice anterioare, 
George Popa, referindu-se la spaţiul poetic al Glossei, observa 
ca este un spatiu poetic interiorizat si ca ,,orizontul constructiei 
concentreazä carnavalul efemeridelor lumii, mecanica jalnicä 
a zădărniciei omeneşti. Poemul începe cu un spaţiu pur inte- 
lectual al timpului ca tipar in sine, al valului care se naste 
pentru a se destrama. Acest spatiu este apoi populat cu ele- 
mente fizice care vin să joace pe scena minţii numărul lor 
mărunt. Şi apoi umbrele chinezeşti se retrag, dispar, ca să 
persiste din nou spaţiul spiritual pur, conştiinţa inconsistentei 
lumii: «Vreme vine, vreme trecey”®, 

Ne oprim aici cu selecția consideratiilor critice asupra 
poemului Glossa, precizînd că marii nostri exegeti au definit 
liniile de forță ale acestei capodopere. În rîndurile de mai jos, 
vom încerca să sporim cu lumini noi exegeza tradițională. 


Poemul Glossa transfigurează topos-ul „lumii ca teatru” 
si, în cadrul acestui topos, include tema lumii răsturnate, 
saturnalice, carnavalice, în care valorile sînt răsturnate si 
omul, prins în caruselul unei vieți mecanice si efemere, in care 
domină fatalismul si interesul, devine o fantosä derizorie. În 
fața acestui spectacol existențial, lipsit de o finalitate supe- 
rioara, poetul nutreste sentimente paradoxale, compătimire, 
dar, îndeosebi satiră si ironie împinsă pina la sarcasm. 

Lumea ca teatru în Glossa are toate componentele spe- 
cifice unui spectacol: un regizor, actori si spectatori. Poetul 
este spectator lucid, detaşat, care comentează jocul actorului si 


8G. Popa, Eminescu sau dincolo de absolut, laşi, Princeps Edit, 2010, p. 80. 

spectacolul amägitor, carnavalic, trecätor al lumii. Numai 
prezentul este „patria vieţii”, dar şi acesta este efemer. Măştile 
se schimbă — Toate-s vechi şi nouă toate —, iar moartea însăşi 
este un „vistiernic de vieţi”. Omul, „privitor ca la teatru”, 
receptează un spectacol absurd. Ipostaza de spectator nu 
înseamnă însă izolare, ci participare ca spectator care are 
conştiinţa trecerii timpului şi a vanitatii agitatiei lumii. Si în 
poemul Privesc oraşul furnicar, poetul încearcă sentimente de 
euforie şi angoasă în faţa zarvei fără noimă a mulţimii agitate. 
În faţa lumii ca nelumea, poetul receptează comicul şi tragicul 
existenţei sociale şi, preventiv, în faţa acestor paradoxuri care 
răstoarnă scara valorilor umane si fac din „nemernicie virtutea 
necesară rațiunii cosmice”, poetul se detaşează prin ironie şi 
satiră, dar, simultan, participă la drama umană prin compa- 
siune şi melancolie. 

Dacă în spectacolul lumii ca teatru, actorii sînt anonimi, 
iar poetul este un spectator care comentează critic spectacolul, 
cine este însă regizor? Avînd în vedere că acest spectacol este 
axat pe tema „lumii pe dos”, carnavalică, lipsită de o finalitate 
superioară, putem vorbi de un „demiurg rău” ca în poemele 
Mureşan şi Demonism, faţă de care poetul se manifestă ironic 
şi sardonic. În aceste poeme, lumea este o raclă, o temniţă, asa 
cum în Glossă omul este strivit de un mecanism social 
demonic, cu sorginte metafizică, fatalistă, fără putință de 
convertire într-un univers armonios, luminat de principii etice 
şi estetice. În ultimă instanță, Glossa ar fi, cum spune 
Ibrăileanu”, „un catehism al abuliei”, iar regizorul lumii ca 
teatru ar putea fi Providența stoică, divinitate care este 
echivalată de stoici cu natura. Sintagma lui Seneca Deus sive 
natura lămureşte, pînă la un punct, relaţia dintre om, înzestrat 
cu liberul arbitru, şi legile inexorabile ale naturii. Modul în 
care Providența se manifestă în societate apare limpede în 
aforismele lui Epictet şi Marc Aureliu şi, mai tîrziu, în sen- 
tentele lui Oxenstiern. Regizor al lumii poate fi însă şi „voinţa 
de a trăi”, demon provenit din filozofia lui Schopenhauer. 


” G, Ibrăileanu, Note asupra versului, în vol. Eminescu, Studii şi articole, 
Iaşi, Junimea, 1974. 


Studii literare (si culturale) comparate 139 


Comentariile poetului privind spectacolul lumii sînt 
sintetizate în aforisme restrictive sau hortative. Să ne amintim, 
dintre versurile hortative, pe acesta: „Te întreabă şi socoate / 
Ce e rău şi ce e bine”. Poetul, cum vedem, apasă pe liberul ar- 
bitru al omului. Eminescu era sceptic, pe plan filozofic, dar pe 
plan etic pretuieste libertatea de opţiune a omului. Binele şi 
răul se raportează, ca la stoici, la natură care are legi imuabile 
si, în privinţa individului, se referă la înțelegerea sinelui în 
raport cu natura, la izolare şi zgomotele sterile ale lumii: „Te 
aşează de-o parte / Regăsindu-te pe tine / Cînd cu zgomote 
deşarte / Vreme trece, vreme vine” sau altfel spus: „Tu în colţ 
petreci cu tine / Si-ntelegi din a lor artă / Ce e rău şi ce e bine”. 
Evaziunea din jocul aparentelor devine un liman al luciditatii, 
o ipostază a omului superior care a înţeles legile existenţei, 
căci: „Împărţită-i omenirea / În cei ce vor şi cei ce ştiu / În cei 
dintii trăieşte firea / Ceilalţi o cumpănesc şi-o scriu / Cînd unul 
ţese haina vremii / Ceilalţi în cumpănă o pun”. Spre a nu fi 
victime ale vieții sau jucării ale iluziei trebuie să asculti „recea 
cumpănă a gîndirii” care te îndeamnă la retragere şi la detaşare 
ironică fata de spectacolul amăgitor al vremii. 

Succesiunea scenelor în cadrul poemului Glossa implică 
o cumulare circulară într-un spaţiu interiorizat în care finalul 
se întoarce la punctul de plecare. Acest fapt creează iluzia unui 
timp care se roteşte pe loc, a unui cere de gîndire închis”. 
Este, în cele din urmă, un spectacol tragic-comic, fizic şi meta- 
fizic, şocînd prin paradox. Versul iniţial, solemn la început, 
devine, în strofa finală, ironic, coborînd absolutul în relativ. 


Retragerea strategică din carnavalul lumii nu trebuie 
receptată ca un simptom pesimist. Exegetul francez 
Guillermou"! preciza ca varianta publicată de Maiorescu în 
1880 nu este faza ultimă a redactării eminesciene. Analizînd 
cronologic formele de redactare din anii 1874-1882, 
Guillermou disociază trei faze în procesul cristalizării acestei 


19 S, Drăgulănescu, Strategii ale comicului în creaţia lui Eminescu (teză 
de doctorat), Iasi, 2009, p. 76. 

Il A. Guillermou, Geneza interioară a poeziilor lui Eminescu, laşi, 
Junimea, 1977, p. 430-442. 


140 STUDII EMINESCOLOGICE 


capodopere. Prima variantă avea ca epigraf o maximă stoică: 
Spernere mundum, spernere te ipsum, sperne te sperni, care 
reflectă un pesimism radical, susținut de o motivaţie filozofică 
livrescă. În faza a doua, în 1876, apar schimbări importante: 
tema viatä-teatru se amplifică, iar motivaţia filozofică nu mai 
este doar fatalismul stoic, ci, îndeosebi, voința de a trăi din 
doctrina lui Schopenhauer. În a treia fază, din anii 1880-1882, 
apar lumini optimiste, anume, fiinţa divină, nepăsătoare însă la 
nevoile lumii: „Numai omul se îndreaptă / Milogind la prea 
Înaltul” dar şi „Numai muzica din sfere / Izvorînd de sus te 
cheamă”. Sfatul „Te îndreaptă dup-o rază / Şi rămii la toate 
rece” pledează pentru un optimism regăsit care se manifestă în 
„Lumea proprie-ti durează”. Aşadar, la capătul fazelor de 
redactare, apare mintuirea prin ascultarea vocii transcedente şi 
prin crearea propriei lumi. Pesimismul lui Eminescu nu este, 
cum se vede, o atitudine spirituală imuabila, căci poetul ajunge 
de la scepticismul stoic la salvarea transcedentală a lumii. 

Strategia retragerii nu înseamnă însă nici pesimism, nici 
izolare, ci participare, căci spectacolul lumii este un joc 
existențial în care poetul urmăreşte comedia lumii, dar, 
simultan, şi jocul său, căci lumea, cum s-a spus, este „visul” 
sufletelor noastre. Considerînd viaţa ca joc şi omul ca actor, 
înfruntăm mai uşor durerile existenţei, întrucît prin conştiinţă 
ludică devenim stapinii vieţii. In acest mod, poetul devine un 
demiurg care demască realitatea lumii şi construieşte un 
univers secund, dovedind suveranitatea spiritului. Romanticii 
vor numi această virtuozitate ironie si o vor cultiva în poezie”. 

Structura dialogală sau monologală a poemului G/ossa 
urmăreşte, funcţional, iniţierea unui neofit în mecanismul 
carnavalic al vieţii. Formularele gnomice au rol terapeutic, 
vindecă iluziile individului rătăcit într-o societate pragmatică 
în care stăpîneşte fatalitatea lumii răsturnate: „Ce mai vrei 
cu-a tale sfaturi / Dacă ştii a lor măsură” sau: „Căci aceloraşi 
mijloace / Se supun cîte există / Şi de mii de ani încoace / 
Lumea-i veselă şi tristă”. 


2 A, Béguin, Sufletul romantic si visul, Bucuresti, Univers, 1070, p. 61. 

Originalitatea prozodica a Glossei a fost putin cercetata si 
rareori înțeleasă. D. Caracostea'5, studiind istoric şi compa- 
rativ prozodia Glossei, a descoperit că Eminescu a restructurat 
prototipul spaniol şi modelele romantice ale acestei forme fixe 
a versurilor, a rimelor, a sintaxei poetice şi, totodată, le-a 
imprimat un ton grav, sapiential, nu ludic. Configuraţia stro- 
felor, a versurilor, a rimelor, a sintaxei poetice atestă detaşarea 
de creaţiile similare ale poeţilor germani Schlegel, Uhland, 
Goethe şi apasă pe reliefarea mesajului său filozofic, a opo- 
zitiei dintre peren şi efemer, dintre spirit şi viata şi, îndeosebi, 
pe imperativul regăsirii sinelui său în carnavalul amăgitor al 
lumii. D. Caracostea conchide: „Aceste zece strofe sînt ca un 
decalog al izbăvirii spiritului de amăgirea clipei. Şi e re- 
marcabilă forma romantică închisă. Ea nu e un prilej de 
variatiuni ci, ca în tot ce a scris despre Eminescu, un mijloc de 
a stăpîni ideea” (p. 300). 

Poemul Glossa, împletind fraza sententioasä cu expresia 
muşcătoare, devine o satiră metafizică, ludică şi tragică, întru- 
cît nu biciuie individul uman, ci „legea cosmică”, Aşadar, 
Eminescu se înalță de la fenomen la esență, de la labirintul 
social la ontologia condiției umane, dovedind un excepțional 
simț pentru idei. Prin atitudinea sa critică, întrupată în ironia 
romantică, unde se îmbină tragicul cu ludicul, poetul propune 
un model de viață compensator în care valorile sociale sînt 
restaurate si omul trăieşte în libertate si adevăr. 


In urma exegezei de mai sus formulăm următoarele 
considerații critice: 


1. Poemul filozofic Glossa transfigurează topos-ul literar 
„lumea ca teatru”, temă care are o lungă istorie în 
literatura europeană, din Antichitatea greco-latinä, 
trecînd prin Evul Mediu şi Renastere, Baroc si 
Iluminism pînă în secolul Romantismului în care scrie 
Eminescu. 


B D, Caracostea, Arta cuvîntului la Eminescu, Iaşi, Junimea, 1980, p. 
298-300. 
14 G. Călinescu, op. cit., p. 358. 

2. Judecätile de valoare fata de acest poem filozofic sînt 


numeroase şi, uneori, paradoxale. Hermeneutii emines- 
cieni romani, de la Maiorescu, Vianu si Cälinescu pina 
la George Popa, dar si cei sträini, de la Rosa Del Conte 
la Alain Guillermou, au relevat cu sagacitate liniile di- 
rectoare ale substantei filozofice si ale structurii artistice 
intilnite in acest genial poem. 


. Cercetarea noastra confirma consideratiile pertinente ale 


predecesorilor si, totodatä, le sporeste cu lumini noi. 
Precizäm ca topos-ul lumii ca teatru include tema lumii 
rästurnate si are toate componentele unui spectacol 
metateatral — regizori, actori, spectatori. Regizorul este 
providenta stoicä sau vointa de viata din filozofia lui 
Schopenhauer. Actorii sint fantose anonime intr-un joc 
existential, iar spectatorii sint reprezentati de poet care 
comenteaza lucid si detasat agitatia carnavalica a lumii. 


. Comentariile poetului, corosive sau compatimitoare, sint 


intrupate in versuri restrictive sau hortative. Poetul apasa 
pe liberul arbitru al individului care trebuie să înţeleagă 
sinele său în raport cu legile naturii şi să distingă binele 
şi răul. Detaşarea de jocul aparentelor devine un liman al 
luciditatii şi al măsurii, ipostaze ale omului superior, 
care îşi cunoaşte locul său în lume. 


. Timpul şi spaţiul jocului carnavalic este interiorizat, 


circular, închis coborînd absolutul în relativ şi derizoriu. 
Acest fapt produce un spectacol paradoxal, fizic şi 
metafizic, ludic şi tragic, de care poetul se detaşează. 
Retragerea strategică nu înseamnă însă izolare, ci par- 
ticipare, căci spectacolul lumii este un joc existențial în 
care poetul urmăreşte comedia lumii şi, simultan, jocul 
său. Prin conştiinţa sa ludică, poetul devine un demiurg 
care demască şi, totodată, construieşte un univers se- 
cund, afirmînd superioritatea spiritului. 


„Retragerea strategică din carnavalul lumii nu trebuie 


limitată la pesimism şi nici la izolare stoică, ataractică, 
nepăsătoare, ci înţeleasă ca o participare critică, satirică, 
pe care poetul o realizează prin comentariu său ironic la 
tragicomedia vieţii şi prin definirea rolului său de spec- 

tator. Cercetind variantele poemului aflate in manuscris, 
descoperim un drum ascendent de la un pesimism radi- 
cal la salvarea metafizică, transcedentă a lumii. De aceea 
acest poem a fost definit ca un „decalog al izbăvirii 
spiritului de amăgirea clipei”. 

7. Structura dialogată sau monologată a poemului susţine o 
funcţie didascalică, etică, de iniţiere a unui neofit în labi- 
rintul vieţii. Formulările gnomice au rol terapeutic, 
vindecă iluzii şi evită loviturile fatale ale ursitei. Tonali- 
tatile ludice dominante sînt satira metafizică şi ironia 
romantică, interferate cu compasiunea faţă de om pentru 
că poetul, în ultimă instanţă, biciuie „legea cosmică”, 
regizor al lumii ca nelumea. 

8. Acest mesaj filozofic este susţinut de originalitatea pro- 
zodică a Glossei. Cercetată în perspectiva istorică şi 
comparativă, prozodia acestui poem dezvăluie faptul că 
Eminescu a restructurat prototipul spaniol şi modelul 
romantic german, la nivel de vers, de strofă, de rimă, de 
sintaxă poetică, dar mai ales, la nivel filozofic, înlocuind 
atitudinea ludică a creaţiilor europene cu un ton grav, 
sapiential. Eminescu reliefează în mod original relația 
dintre peren şi efemer şi, totodată, imperativul regăsirii 
de sine în carnavalul lumii. 


Poemul Glossa nu este, aşadar, nici o „gimnastică de 
idei”, nici un catehism al abuliei, nici o „sublimă scamatorie 
de idei”, nici o „litanie a renunțării”, ci un poem sapiential, 
singular în literatura română prin temă, structură şi funcţiile 
lui. Acest poem propune un model de viaţă compensator, care 
transcede statutul ontic al lumii. În acest model, valorile sînt 
restaurate şi omul trăieşte în libertate şi adevăr. 


144 STUDII EMINESCOLOGICE 


Résumé 


Le poème philosophique Glossa transfigure le topos littéraire 
«le monde comme théâtre», thème ayant toute une tradition dans la 
littérature européenne, dès l’Antiquité gréco-latine jusqu’au Moyen 
Age, passant par la Renaissance, le Baroque, l’Illuminisme et 
arrivant au cœur du Romantisme, à l’époque où Eminescu écrit. 
Glossa représente une satire métaphysique, ludique et tragique qui 
prend en dérision non seulement l’être humain, mais aussi «la lois 
cosmique». L’attitude critique du poète, résultat de l'ironie 
romantique, figure qui mélange le tragique et le comique, propose un 
modèle de vie compensatoire, restaurant les valeurs sociales. 


Tipuri de initiere in opera eminesciana 


Florin DORCU 
(florindorcu@yahoo.fr) 


Societatile arhaice aveau reguli stricte, atât in ceea ce 
priveste respectarea riturilor de trecere, cat si intrarea strainilor 
in cadrul unui popor. Aderarea la o societate secreta, la un nou 
cult sau Biserica, precum $i parcurgerea experientelor cruciale, 
inevitabile din viata omului, necesita o perioada de instruire, 
de iniţiere, de asceză (numită catehumenat in Biserică), timp 
în care neofitul trebuia mai întâi să se purifice, să fie apt 
pentru a fi primit în acea societate sau cult, apoi, trebuia să 
cunoască legile acestora, să-şi însuşească principiile, doctrina, 
regulile etc., pentru ca mai apoi să poată împărtăşi şi altora 
credința sa. În funcţie de popor, de religie sau de tipul de so- 
cietate secretă, această perioadă „de formare” variază, ajun- 
gând chiar, în unele cazuri, să se întindă pe durata a mai mulţi 
ani. Perioada de iniţiere nu era deloc uşoară, candidatul fiind 
supus la probe grele, uneori inumane, ajungând în final să fie 
primiți în cadrul grupului doar cei puternici, care rezistau 
acestor ritualuri. 

În magie, perioada de iniţiere este foarte importantă, 
deoarece urmărea atât dobândirea capacităţilor fizice, cât mai 
ales a celor spirituale, care aveau rolul de a consfinti discipolul 
ca magician, vrăjitor etc. Pentru a deveni magician, discipolul 
are nevoie de o perioadă de pregătire severă, perioadă ce are 
rolul de a testa calităţile tânărului dornic să pătrundă ştiinţele 
oculte. În vederea pregătirii, discipolul se izola de restul 
comunităţii şi rămânea în compania magului pentru a dobândi 
acele puteri speciale care îi permiteau să întrețină raporturi cu 
spiritele, cu forţele supranaturale. 

In societätile primitive, riturile de initiere presupuneau 
moartea mitică sau simbolică a neofitului şi învierea lui dato- 
rită spiritelor strămoşilor!. Moartea neofitului poate simboliza 
însă dezlipirea de cele lumeşti sau renaşterea acestuia într-un 
alt stadiu spiritual. Etnologii au distins cel puţin trei tipuri de 
inițiere: inițierea tribală, care face trecerea de la stadiul de 
tineri la adulți cu drepturi depline; inițierea religioasă elec- 
tivă, specifică diferiților intermediari între lumea oamenilor şi 
cea a puterilor invizibile (preoţi, ghicitori, posedati, şamani 
etc.) şi inițierea magică, care presupune abandonarea condiţiei 
umane normale în vederea obţinerii unor puteri supranaturale. 
În timp ce primul tip de iniţiere, care este un rit de trecere 
secular, dar păstrând întotdeauna ceva religios şi ritualic (im- 
plicând diverse arhetipuri mitice), are ca principal scop inte- 
grarea individului în societate, următoarele două, dimpotrivă, 
îl separă pe individ de societate (J. Cazeneuve). În ciuda 
acestor diferenţe, se poate da totuşi o definiție comună celor 
trei situaţii: inițierea este întotdeauna un proces de trecere de 
la o stare inferioară a fiinţei la una superioară (S. Hutin)’. 

Ritualul de iniţiere este structurat în trei etape: separarea, 
marginalizarea şi asamblarea, etape ce au menirea de a marca 
tranziţia de la un statut sau de la o stare socială la alta’. 

Initierile, in operă eminesciană, sunt multiple, de la cele 
magice, până la cele erotice, metafizice, ciclice (cum este cea 
din basme, în care tânărul se maturizează), şi chiar thanatice. 

În Povestea magului călător în stele, iniţierea tânărului 
prinţ tinde să fie completă, deoarece ritualul iniţierii respectă 
îndeaproape regulile prestabilite. Nu oricine poate fi supus ini- 
tierii magice. De obicei, candidaţii trebuiau să posede anumite 
calităţi, atât fizice (semne pe corp, privirea saşie etc.), cât mai 
ales morale şi spirituale. Fiul de împărat are o înfăţişare asce- 


x 


ticä („faţa lui cea trasă”), însă nişte ochi ageri, curiosi, mari, 


' Charles Hainchelin, Originea religiei, Editura de stat pentru literatură 
politică, Bucureşti, 1956, p. 70-71. 

? Cf. Pierre Bonte, Michel Izard, Dicţionar de etnologie si antropologie, 
Editura Polirom, Iasi, 2007, si Bastide Roger în L’Encyclopeedia Universalis 
France - http://www.vadeker.net/corpus/initiation. html 

3 Pierre Bonte, Michel Izard, op. cit. 

insetati de cunoaştere, ochi saşii însă, specifici celui care se 
ocupa cu magia. Aceasta este una din principalele caracte- 
ristici ale celui predispus spre magie in mentalitatea populara. 


Cu buclele lui negre, ce mandre stralucite! 
Cu fata lui cea trasä, ce dureros de pal! 
Cu ochii mari ce-si primbla privirile-i unite, 
C'o frunte 'n bucle-si pierde puternicu-i oval.* 

(IV, 155) 


Una din principalele calitati ale novicelui trebuie sä fie 
rabdarea, deoarece procesul initierii presupune mai multe 
etape. Într-o variantă a poeziei Povestea magului călător in 
stele”, prinţul este nerăbdător să-l întâlnească pe „bătrânul meu 
stelariu” de la care aşteaptă să înveţe „înţelesul acestei ară- 
tări”, a călugărului din templul în ruină, cât şi cheia cifrelor pe 
care nu le poate pricepe. Nerăbdarea prinţului se datorează 
dorinţei lui nestăpânite de a învăţa, de a pricepe, de a ajunge la 
cunoaştere. Magul îi reproşează prinţului faptul că încă nu şi-a 
însuşit una din virtuțile principale, aşteptarea: 


Magul — (de după scenă). Îndată... omul cu gânduri înțelepte 
Nainte el de toate învaţă să aştepte. 
Tu n'ai deprins-o încă. Dar iată-mă 'n sfârşit... 
Prinţul — Eu văd cifrele toate din lectia-mi de azi 
De şi a le pricepe nu pot. Te rog dă-mi cheia 
La cele ce privesc eu ca să strevăd ideea. 
(VIII, 306) 


O altă calitate importantă a novicelui trebuie să fie obe- 
dienta: în timpul ritualului de iniţiere, novicele trebuie să 
asculte indicaţiile magului şi să le respecte întocmai, fapt ce 
asigură succesul ritualului: „Tu să faci / «Ce-oiu spune»” (IV, 
166). 

De asemenea, este important ca novicele să dorească 
această inițiere, să abandoneze, pentru o perioadă sau pentru 


4 Mihai Eminescu, Opere complete, ediţia îngrijită de Perpessicius, 
Fundaţia pentru literatură şi artă „Regele Carol al II-lea”, Bucuresti, 
1939-1989. Citatele din opera eminesciană se dau în continuare după această 
ediţie, cu menţionarea volumului şi a paginii între paranteze. 

Perpessicius prezintă aceasta variantă şi cu titlul „Călugărul şi chipul”. 

totdeauna, lumea comună in care a trăit si să se dedice instru- 
irii şi formării într-o altă dimensiune, cea metafizică. Tânărul 
prinţ este conştient de importanţa acestei etape şi acceptă să 
plece spre muntele unde se află magul. Incredintarea formării 
tânărului prinţ magului, reprezentantul vechilor religii, echi- 
valează cu întoarcerea la origini, in illo tempore, dar şi la 
începuturile civilizaţiei umane, în care îşi are originea şi ma- 
gul. În Memento mori, calităţile magului sunt puse în antiteză 
cu preocupările celorlalți oameni, din epoca de piatră, tocmai 
pentru a arăta superioritatea, distingerea acestuia față de oa- 
menii obişnuiţi: în timp ce oamenii, „sălbateci negri”, vânau, 
erau nomazi, şi se închinau focului, magul are altă îndelet- 
nicire, acesta scriind pe o piatră semne strâmbe care să nu 
poată fi desluşite nici după secole: 


Colo stau sălbateci negri cu topoarele de piatră. 
În pustiu aleargă vecinic, fără casă, fără vatră, 
Cap de lup e-a lor căciulă, pe-a lor umeri piei de urs; 
Colo 'nchina idolatrul ne 'ntelesul foc de lemne, 
Colo Magul lui îi scrie pe o piatră strâmbe semne 
Să nu poat'a le 'ntelege lungul secolilor curs. 

(UV, 111) 


Initierile sunt ciclice sau neciclice: cea ciclică se desfă- 
şoară în etape succesive, ţinând de etapele vieţii (pubertate, 
maturitate, bătrâneţe etc.), fiind prezentă, în special, în basme; 
inițierea neciclică se efectuează o singură dată în viaţă şi 
priveşte anumite practici sau profesiuni considerate sacre: ma- 
gia, samanismul, preoţia etc.°. Tânărul print va avea parte de o 
inițiere neciclică, sortită a-l transforma, la final, într-un mag 
care să-i ia locul învățătorului său, magul cel bătrân, care citise 
în carte apropierea sfârşitului său. 

Iniţierea magică desemnează, în general, ansamblul cere- 
moniilor prin care se accede la cunoaşterea unor mistere. 
Diferitele studii arată că magicienii trebuie să suporte ei înşişi 
o inițiere. Conduşi într-un loc secret pentru iniţiere, într-un 
sanctuar, aceştia sunt iniţiaţi şi instruiți de divinitatea însăşi. 


€ Romulus Vulcănescu, Dicţionar de etnologie, Editura Albatros, 
Bucureşti, 1979. 

Prin iniţierea magică se abandonează condiţia umană normală 
pentru a dobândi puteri supranaturale”. 

Magia este o ştiinţă dificilă, inaccesibilă profanului, ce nu 
se poate transmite decât prin iniţiere. În societăţile primitive, 
scria Joseph Maxwell’, iniţierea se înfăţişează sub două forme, 
generală şi specială. Prima are drept scop edificarea cetatea- 
nului, a bărbatului matur, a războinicului, conferind initiatului 
o nouă personalitate, căreia îi corespunde un nume nou şi 
misterios. Al doilea fel de iniţiere este rezervat indivizilor aleşi 
si iniţiaţi de spirite sau chiar de magi. Această ultima forma 
este inițierea propriu-zisă; celelalte sunt „vocaţii”. Iniţierea 
specială conferă celui iniţiat ştiinţă şi puteri magice. De 
regulă, inițierea magică presupune mai multe etape şi are loc 
într-o durată mai lungă de timp, uneori ţinând chiar zece ani. 

În opera lui Mihai Eminescu nu este precizat timpul când 
are loc inițierea magică, însă putem observa că aceasta se 
desfăşoară după un ritual, în mai multe etape. 

Prima etapă a iniţierii prinţului este călătoria. Cu aceasta 
începe atât iniţierea prinţului, cât şi a celorlalți eroi emines- 
cieni din basme (Făt-Frumos din lacrimă, Călin Nebunul), 
fiind destul de dificilă şi plină de peripeții. Ajuns la poalele 
muntelui, simbolul legăturii omului cu divinitatea (Moise se 
urcă pe muntele Sinai pentru a vorbi cu lahve, iar în majo- 
ritatea mitologiilor, muntele era lăcaşul zeilor), acesta trebuie 
să renunţe la calul său, deoarece „cine - enigma vieţii voeşte 
s'o descue / Acela acel munte pe jos trebui să-l sue” (IV, 155). 
La fel ca în romanul lui Sadoveanu, Creanga de aur, şi la 
Eminescu drumul reprezintă axa poemului, deoarece acesta 
este plin de peripeții, reprezentând prima încercare peste care 
tânărul trebuie să treacă. Dan Mănucă” vede în furtuna pe care 
trebuie să o înfrunte tânărul prinţ, escaladând muntele, trăirile 
omului comun care sunt extrem de violente, chiar devasta- 


7M. Delclos, J.-L. Caradeau, Dictionnaire de la Magie et de la Théurgie, 
Editions Trajectoire, Paris, 2005. 

E Joseph Maxwell, Magia, traducere de Maria Ivănescu, Editura Univers 
Enciclopedic, Bucureşti, 1995, p. 36. 

° Dan Mănucă, Pelerinaj spre fiinţă. Eseu asupra imaginarului 
eminescian, Editura Polirom, laşi, 1999, p. 19. 

toare, nu însă de nedepäsit, ţinând de o infruntare cu exte- 
riorul, nu cu sinele. Nici cälätoria lui Kesarion Breb nu este 
facilă, eroul sadovenian fiind nevoit să treacă peste cea mai 
grea probă, cea erotică. 

Novicele nu poate trece în cercul următor decât dupa ce a 
învins obstacolele. În acest mod trebuie înţeleasă dezläntuirea 
furtunii pe care tânărul o înfruntă până va ajunge la templul 
magului. Discipolul, asemenea eroilor din basme, trebuie să 
treacă anumite probe pe parcursul inițierii, iar furtuna este una 
din ele. Totodată, furtuna poate simboliza şi botezul pe care 
trebuie să-l primească cel care intră într-o nouă societate. 

Înainte de a beneficia de ritualul iniţierii săvârşit de mag, 
prinţul are parte de o altă etapă initiatica în timp ce urcă 
muntele, făcută de „seraful mare” trimis de Dumnezeu: „Să 
scap a ta fiinţă de caosu-i imens”. Discursul lung al serafului, 
încărcat de idei filozofice, are rolul de a-l anunţa pe discipol că 
nu are nici un înger, nici o stea, iar viata lui este o greşeală in 
planul eternității. Totuşi, tânărul print nu trebuie să se ingri- 
joreze, deoarece însuşi Dumnezeu îi este tată: „Şi pune pe-a 
lor frunte gândirea lui bogată”. Discipolul primeşte de la seraf 
câteva lecţii importante: să nu bea vinul-uitării atunci când se 
coboară din ceruri, deoarece ,,Deschise-ti-s, nebandu-l, a lumi- 
lor misteruri”, şi mai ales să se ferească de cântecul ademeni- 
tor al amorului care l-ar ruina, i-ar aduce moartea: 


Seducător trimite plăcerile - alegre 
Si de asculti cântarea-i geniu-ti e sfărmat. 
A celor trecătoare în mâna lui e soarte, 
Frumosu-i ca nealtii şi numele-i e: Moarte! 
De-aceea să n'asculti tu sublima lui cântare 
Căci morti-s pe vecie acei ce o ascult. 

(IV, 166) 


Ajuns în vârful muntelui, ritualul inițierii tânărului con- 
tinuă în sălile secrete din adâncul muntelui unde este condus 
de maestrul său. Înainte de ritualul propriu-zis, magul îl 
pregăteşte pe prinţ, avertizându-l asupra pericolelor care-l aş- 
teaptă şi oferindu-se să-i arate calea pierzaniei de care el 
trebuie să se ferească. Într-o atmosferă plină de mirosurile 

plantelor halucinogene, magul intreprinde un intreg sortilegiu, 
care are ca principal scop initierea tânärului. Ridicand in aer 
„puternica-i vargă”, bătrânul evocă îngerul somnului „pe-o- 
glinda cea neagră, profundă şi largă” care-i apare sub chipul 
unei femei înaripate, cu chip vânăt şi plete blonde. Pentru a-i 
induce novicelui starea necesară, ridicarea din contingent prin 
restrângerea conștiinței", magul se foloseşte de „paharul som- 
niei” si de florile de mac care au proprietăți halucinogene, 
fiind folosite îndeosebi de samani pentru provocarea stărilor 
de catalepsie, de transă, stări ce facilitează cunoaşterea lumilor 
transcedentale. Tânărului print îi este impusă o tăcere rituală 
pentru a nu tulbura desfăşurarea actului magic, ba mai mult, 
magul îl avertizează să-i urmeze sfaturile cu stricteţe. 


E somnul, bătrânu 'n ureche îi spune — 
O vorbă să nu spui, căci dacă nu taci 
Ca visul el piere — cu greu se supune 
La magica-mi vorbă — las stele să sune, 
Ca 'n tabla cea neagră să-l prind — Tu să faci 
Ce-oiu spune. 
(Idem) 


Tăcerea ritualicä, capitală în riturile initiatice, echivalează 
cu o dispariţie initiaticä, fiind un „preludiu al deschiderii spre 
revelatie”'', deoarece tăcerea deschide o cale de trecere spre 
lumea spirituală. Somnul tânărului, dezlipirea de cele lumeşti 
şi călătoria astrală sunt provocate şi de paharul cu vin pe care 
acesta trebuie să-l bea din cupa cu cifre de maur. Magul îi dă 
ultimele indicaţii discipolului său: atunci când somnul îi va 
săruta ochii, el să-l prindă de grumaz şi să-l urmeze în lumea 
de vis. Astfel, el va putea fi dus în diferite părți ale lumii, spre 
a cunoaşte viata sub multiplele sale aspecte. Iniţierea aceasta 
însă este şi una thanatică, deoarece, la romantici, somnul, visul 
sunt prefigurări ale morţii. Pentru a pătrunde în spaţiul sacru 


£ George Călinescu, Opera lui Mihai Eminescu, vol. L Editura 
Hyperion, Chişinău, 1993, p. 23. 

1 Jean Chevalier, Alain Gheerbrant, Dicționar de simboluri. Mituri, vise, 
obiceiuri, gesturi, forme, figuri, culori, numere, vol. III, Editura Artemis, 
Bucureşti, 1993. 

eminescian, în spatiul infinit al „închipuirii”, dupa cum scria şi 
Nicolae Balotă, este nevoie ca discipolul să treacă o experienţă 
thanatică: „în lumea eminesciană a închipuirii, iniţierea o să- 
vârşeşte de asemenea, ca un zeu psihopomp, moartea cu-aripi 
negre si cu ochiul ei frumos”!”. Aici se termină iniţierea 
tânărului prinţ, deoarece poemul este neterminat. 

În Sărmanul Dionis, Ruben îl învaţă pe Dionis cum să 
descifreze cartea de astrologie pe care o posedă. Iniţierea 
tânărului nu este atât de dezvoltată ca în Povestea magului 
călător în stele, deoarece aici nu avem un ritual propriu-zis al 
inițierii. Dionis pare mai curând că participă la o lecţie, nu 
prea complicată, în care învaţă să descifreze descântecele cu- 
prinse în carte, şi mai putin la un ritual inițiatic. Cel care-l va 
initia pe Dionis/Dan va fi maestrul său spiritual, Ruben/Riven, 
în care Ioana Em. Petrescu vedea un „travesti al diavolului” 5. 
Principalul instrument magic în această nuvelă este cartea 
magică pe care Dan o are de la dascălul său evreu Ruben. De 
la acesta învaţă discipolul să călătorească în timp şi în spaţiu, 
ba mai mult, să facă un schimb de identitate cu propria lui 
umbră pe care o lasă să-i tina locul în timpul călătoriei şi să-l 
informeze la întoarcere despre tot ce s-a petrecut în lipsa lui. 
Pentru a putea desluşi cartea de astrologie pe care o posedă, 
Dan trebuie să o citească din şapte în şapte pagini. Prin initi- 
ere, tânărul renunţa la starea anterioară, profană, ajungând 
astfel să dobândească puritatea sufletească şi înțelepciunea. 
Scopul iniţierii este reînnoirea, transformarea. Dionis, spre 
deosebire de Angelo sau tânărul prinţ, ajunge să se bucure de 
această transformare în finalul nuvelei, când nu numai starea 
sa materială se îmbunătăţeşte, dar şi cea afectivă, erotică, 
tânărul căsătorindu-se cu Maria, care l-a urmat în călătoria 
siderală. 

În basmele şi poemele folclorice ale lui Eminescu, tinerii 
eroi sunt supuşi unor initieri ciclice, având ca principal scop 


! Nicolae Balotă, Glose la „Memento mori”, în „Caietele Mihai 
Eminescu”, ediţie îngrijită de Marin Bucur, vol. I, Editura Eminescu, Bucursti, 
1972, p. 45 

B Ioana Em. Petrescu, Eminescu. Modele cosmologice si viziune poetică, 
Editura Paralela 45, Bucuresti, 2011, p. 137. 

maturizarea acestuia. Pe de alta parte, initierea, cälätoria si 
probele au rolul de a-l separa pe tânăr de comunitatea sau de 
familia sa şi de a-l pregăti pentru o altă etapă importantă din 
viata, căsătoria, familia, care presupun alte responsabilităţi. 

Discuţiile cu divinitatile populare (Sfânta Miercuri, Sfân- 
ta Vineri şi Sfânta Duminică) şi drumul care trebuie străbătut 
sunt trepte ale iniţierii eroului, care, în Fata în grădina de aur, 
trebuie să se purifice de tot ceea ce e lumesc pentru a accede 
pe tărâmul fermecat al fetei. Tânărul este sfătuit de fiecare 
dată să evite anumite văi care l-ar împiedica să-şi atingă țelul. 
Darurile pe care le primeşte Florin de la cele trei divinităţi (un 
cal, o floare fermecată şi o pasăre) au rolul de a-l ajuta. 

În Diamantul Nordului, bărbatul, la cererea iubitei sale, 
întreprinde o călătorie initiaticä, însă nu e vorba de o iniţiere 
erotică, ci, mai curând, o probă atât a fidelității, cât şi a matu- 
ritatii tânărului, la fel ca în basme (acesta trebuie să treacă trei 
probe: pădurea întunecoasă, furia lui Poseidon, ispita femeii): 
„Am vrut să te cerc... căci şi fără aceasta / Puteam ca să-ţi dau 
eu guriti pe fereastă / Şi totuşi te-asigur, ştiam dinainte: / Că tu 
să ma 'nseli nici iti trece pin minte” (V, 295). 

Întâlnirile erotice sunt şi ele probe initiatice, care au loc în 
cadrul ritualului magico-erotic, şi de care au parte atât bărbaţii, 
cât şi femeile. Dacă în poezie femeia este cea iniţiată, ajutată 
să cunoască iubirea, sub toate formele ei: „Dacă nu ştii te-aş 
învăţa / Din bob în bob amorul” (Luceafărul, I, 174), în Avata- 
rii faraonului Tlă, cel care va face iniţierea este androginul 
Cezar/Cezara. De data aceasta avem de-a face cu o iubire 
carnală, o iniţiere tulburătoare şi extenuantă, care nu-i poate 
aduce nimic bun tânărului. 

Angelo este introdus de către doctorul de Lys între amicii 
întunericului, o societate secretă hedonistă, pentru a-i arăta 
singura realitate a vieţii: plăcerea. Iniţierea nu mai are loc de 
data aceasta într-un templu din vârful muntelui, ci într-o as- 
cunzătoare subterană ce echivalează cu cavernă, simbolizând 
cealaltă lume, a întunericului. Piramida este şi ea un loc 
inițiatic, un echivalent al cavernei, în care intră regele pentru a 
săvârşi ritualul magic, seara, sub lumina lunii. Pătrunderea în 
piramidă simbolizează pătrunderea într-o altă lume, a sacrului, 


154 STUDII EMINESCOLOGICE 


a morţii: „Deschise o uşă c-o cheie de aur, o închise iar dupa 
sine ... şi cu asta închisese porţile lumei după el ... era singur, 
singur într-un mare mormânt ...” (VII, 248). Coborârea 
acestor spaţii lugubre înseamnă, ritualic şi simbolic, un 
descensus ad inferos, o katabasis, întreprinse în vederea unei 
initieri erotice": 

Doctorul îl luă pe Angelo de mână, deschise uşa 
principală, o 'nchise după el cu cheia, apoi coborî pe-o 
scară-n jos tot în jos, până ce nu mai avură unde coborî... El 
ridică legătoarea de mătasă de pe ochii tânărului. Acesta se 
trezi într-o boltă a cărei muri erau ca de cărbuni unşi cu unt- 
delemn, adică negri ca cerneala şi străluciți, şi în mijlocul 
bolții lucea o lampă clară ca de diamant, care dă o arätare şi 
mai franjurată şi mai aspru zugrăvită colturosilor muri şi 
nenetedelor bolte. 

— Unde suntem? zise Angelo. 

— În peştera demonului amorului, zise de Lys încet... 


Sună din acest clopoțel de metal şi strigă: Abracadabra... 
(VIII, 262) 


Iniţierea lui Angelo începe cu o moarte initiatica (prevă- 
zută în multe ritualuri magice), deoarece coborârea în cavernă 
echivalează cu moartea lui Angelo, iar ieşirea cu transfor- 
marea acestuia în alt om. Cu toate acestea, pentru Angelo, 
întregul ritual inițiatic este un prilej de distracţie, acesta 
nefiind conştient de pericolele la care se expune şi urmările pe 
care „contractul” cu demonul le va avea asupra lui. Deoarece 
tânărul doreşte să-i verifice puterea magică, îl provoacă pe 
demon sa-i îndeplinească trei dorinţe. Demonul se supune, 
reuşind să se-ntreacă „pe el însuşi”. Iniţierea lui Angelo este 
făcută chiar de demonul amorului, demon care îl prinde în 
mrejele sale căutând să-i ia sufletul: 


— Sunt demonul amorului, zicea-ncet, sunt un drac, s-o 
ştii, s-o ştii... Mă prind de tine ca iedera de stejar până ce 
corpul tău se va usca în imbratisarile mele cum stejarul se 
usucă supt de rădăcinele iederei... Te nimicesc, voi să-ţi 
beau sufletul, să te sorb ca pe o picătură de rouă în inima 
mea însetată... îngere! (VII, 266) 


4 Paul Ştefănescu, Magia înaltă, Editura Miracol, Bucureşti, 1997, p. 29. 

Angelo nu trece de proba voluptatii la care este supus de 
androginul Cezar/Cezara, deoarece ritualul initiatic la care ia 
parte nu are nimic din severitatea celui săvârşit de mag, totul 
fiind aici un joc: ,,Astfel ma joc cu tine... ca tigresa cu prada 
sa ... Caci esti prada mea, Angelo ... fiecare särutare a mea va 
fi un voluptuos martiriu pentru tine... fiecare 'mbratisare — un 
iad de intunecoasa si dulce durere... Asta-i voluptatea cea 
crudă a chinului... aşa voi să mă iubeşti” (Idem). Puterea exer- 
citată de demon asupra tânărului este mult prea mare, acesta 
nemaifiind stăpân pe gândurile, faptele, emoţiile sale; se află 
sub puterea demonului, sub controlul acestuia: „O voluptate 
era, aproape de desperare, o amărăciune dulce care-i rupea 
parecă nervii şi creierii, o slăbiciune moleşitoare [îi] cuprinse 
corpul... Toată natura lui semăna a coardă întinsă peste măsu- 
ra, care trebuie sau să se rupă sau să se-ntindă astfel încât să-şi 
piardă pentru totdeauna toată elasticitatea” (Idem). 

Iniţierea erotică din poeziile eminesciene, deşi se desfă- 
şoară tot într-o notă ludică, nu are gravitatea, demonismul din 
Avatarii faraonului Tlă. Tinerii se joacă într-un cadru ro- 
mantic, în natura care-i protejează de pericole, în mirosul 
plantelor afrodisiace şi halucinogene şi în muzică plăcută a 
codrului şi a cornului de argint. 

Experiențele initiatice din opera lui Mihai Eminescu au 
rolul de a-i introduce pe tineri nu numai în domeniul magiei, 
cât şi în cel erotic şi metafizic. De aceea, riturile initiatice 
diferă de la o operă la alta. Eminescu acordă o importanţă deo- 
sebită etapelor inițierii magice în poemul Povestea magului 
călător în stele, unde urmăreşte atât paşii necesari (trans)for- 
mării tânărului prinţ, cât şi elementele ritualului magic săvârşit 
de mag. 

Résumé 


Les initiations, dans les ceuvres de Mihai Eminescu, sont mul- 
tiples: magique, érotique, métaphysique, cyclique et non cyclique. 
Les rites d’initiation ont lieu dans le temple de la montagne, dans 
une grotte ou dans la nature. Dans le poème Povestea magului 
cälätor in stele, Eminescu vise la meilleure initiation du prince aux 
mystères de la magie. Le protagoniste doit remplir plusieurs mesures 
importantes pour être initié: séparation de sa communauté, le voyage 
plein d’aventures, obéisse du magicien et suivant ses instructions. 
Cette période est assez longue et vise l’acquisition d’habiletés phy- 
siques et spirituelles, la maturation des jeunes, leur (trans)formation. 


L storie literară 


La mormântul lui Aron Pumnul” 
() 


Constantin CUBLESAN 


(constantin_cublesan@yahoo.com) 


Puţini, chiar foarte puţini dintre marii scriitori ai lumii, 
luând în considerare mai ales pe cei romantici, au debutat în 
literatură sub semnul elegiacului panegiric, încheindu-și opera 
în aceeaşi perspectivă de nostalgică reverie asupra morţii, ca 
Mihai Eminescu. De la poezia scrisă La mormântul lui Aron 
Pumnul (1866) şi până la Mai am un singur dor (1883), 
concepută în ultimul an al deplinei sale facultăţi creatoare!, 
opera poetică a acestuia se aşează, în liniile sale dominante, 
fără a fi nici univocă şi nici monotonă, cu atât mai puţin 
stereotipa, pe coordonatele filosofice ale meditatiei asupra 
morţii, a relaţiei viaţă — neființă, într-o viziune şi perspectivă 
de amploare cosmică, făcând să vibreze corzile unui pesimism 
prea puţin fatalist totuşi, trăit viguros, cu un dor de viaţă, ce a 
dublat în permanenţă acel, atât de specific expresiei sale, dor 
de moarte. Cu bună dreptate nota, in această privinţă, Ion 
Negoitescu: ,,... La Eminescu moartea nu constituie un motiv 
de nelinişte sau de spaimă — în ciuda plânsului ce o însoţeşte, 


” Partea de început a studiului Elegiile funebre, în curs de elaborare. 

! Alte poezii publicate după această dată, cu excepția Luceafărului, sunt 
concepute mai demult: De ce nu-mi vii, tipărită în 1887 în „Convorbiri literare” 
şi trimisă de la Mănăstirea Neamţului, este începută pe vremea studenţiei sale 
vieneze, după cum ne arată Perpessicius; S-a dus amorul, apărută în „Familia”, 
în 1883, cunoaşte o primă variantă din 1876; Pe lângă plopii fără soţ, apărută 
de asemeni în 1883 în revista lui losif Vulcan, e concepută, după toate 
probabilitățile, pe la 1880, când făcuse o pasiune teribilă pentru Cleopatra 
Poenaru-Lecca, relație sfârşită cu tot atât de apăsătoare deceptie; La steaua, 
publicată în „Convorbiri literare” în 1886, era definitivată, după încredințarea 
lui T. Maiorescu, încă din 1880. ş.a.m.d. 

ci dimpotrivä, o tentatie irezistibila, o chemare promitätoare 
de voluptati, un dor de reintoarcere, ingerii care-i impodobesc 
melancolicul lirism rasfatandu-se si ei cuprinsi de voluptate; 
intuitia fundamentala a poetului este aceea a substratului una- 
nim al mortii (intuitie mai profunda decat influentele schopen- 
haueriene si care abia ea le explicä). Moartea e substanta si 
unicul sens ce-i poate revela lumea”’. Iar un alt exeget al 
operei eminesciene făcea, în acest sens, o remarcă de esență: 
„+... Nimeni până la el — spunea Edgar Papu — n-a avut curajul 
să privească moartea in față şi să trăiască liminar în 
perspectiva ei tot timpul vieţii. În lumina veacului nostru, 
aceasta mi se pare o nouă şi esenţială fatetä a personalităţii lui 
Eminescu”*. E aici denuntarea unei atitudini ce face parte 
dintr-un sistem de gândire, decantat in timp si exprimat 
metaforic, la cote de înaltă altitudine artistică, niciodată însă in 
discursuri teoretice uzând profesoral de concepte operante 
filosofic. Dar, deocamdată, suntem abia la primul text poetic 
tipărit, la exercițiul liric indoliat de moartea ilustrului său 
profesor de literatură şi istorie naţională, de la liceul din 
Cernăuţi (K. K. Ober-Gymnasium), Aron Pumnul, eveniment 
ce a mâhnit profund întregul ţinut al românilor din dulcea Tara 
a fagilor. În meditaţia aceasta scoldreascd asupra morţii este 
greu de recunoscut originalitatea poetului de mai târziu, dar la 
o privire cât de cât atentă (nu neapărat binevoitoare) se poate 


ca A Negoitescu, Mihai Eminescu, în: Istoria literaturii române, vol. I 
(1800-1945), Editura Minerva, Bucureşti, 1991, p. 107. Altădată, discutând 
despre „mitologia durerii din cosmos” în poezia lui Eminescu, Ion Negoitescu 
nota: „Reluând în diverse rânduri tema şi lucrând-o în variante, Eminescu 
stăruie, de fapt, în obsesia septentrionului şi a mării, mitologia dovedindu-se 
dublată: de o parte eroii mitologici ca Orfeu, regele Nord, Odin, zeii valahici, 
iar pe de altă parte elementele naturii, al căror mitos se revelează în expresii ca 
«noaptea bătrână» (timp îngrămădit, noapte mitică), «regele Nord» (septen- 
trionul însuşi), «sfânta mare» (elementaritatea titanică) [...] Viziunea nu e 
întâmplătoare şi ea se încadrează în ansamblul vizionar eminescian, căci atât 
elementele, cât şi borealitatea lor se contopesc aici în mai generala intuiţie a 
morţii”. Ion Negoitescu, Poezia lui Eminescu, prefaţă de Petru Poantă, ediția a 
IV-a, îngrijită de Dan Damaschin, Editura Dacia, Cluj-Napoca, 1995, p. 64. 

Eminescu este o personalitate fascinantă. Dialog Mihai Cimpoi — Edgar 
Papu. În: Mihai Cimpoi, Spre un nou Eminescu. Dialoguri cu eminescologi şi 
traducători din întreaga lume, Editura Hyperion, Chişinău, 1993, p. 120. 

desluşi totuşi faptul că adolescentul, de numai 16 ani, îşi avea 
personalitatea distinctă, în comparaţie cu ceilalți semnatari ai 
broşurii intitulate Lăcrimioarele învăţăceilor gimnazisti de-n 
Cernăuţi la mormântul preaiubitului lor profesore Arune 
Pumnul repausat într-a 12/24 ianuarie 1866, şi o predispozitie 
intuitivă pentru temele majore ale existenţei universale: ,,... 
frumoasă Bucovină, / Cu cipru verde-ncinge antică fruntea ta; 
/ Acuma din pleiada-ti auroasă şi senină / Se stinse un lu- 
ceafăr, se stinse o lumină, / Se stinse-o dalbă stea! [...] Te-ai 
dus, te-ai dus din lume, o! geniu nalt şi mare, / Colo unde 
te-aşteaptă toţi îngerii in cor, / Ce-ntoană tainic, dulce a 
sferelor cântare / Si-ti împletesc ghirlande, cununi mirositoare, 
/ Cununi de albe flori!”. Tânărul poet luase contact de-acum 
cu ideea universului ca maşinărie (despre care va vorbi nu 
peste mult timp în La moartea lui Neamţu), în care echilibrul 
dintre etern şi efemer începe să-l preocupe la modul... 
filosofic. Relaţia aceasta om — stea, pe care o denunță în elegia 
la Aron Pumnul (cum vom vedea ceva mai încolo), este de pe 
acum o prezenţă ideatică în preocuparea poetului, pe care, de 
altfel, îşi va construi... sistemul de gândire cosmogonic’. 
Evenimentul trist al dispariţiei unuia dintre stâlpii culturii 
naționale, după cum era considerat Aron Pumnul în epocă”, a 
devenit pentru elevul privatist M. Eminoviciu momentul fast 
al debutului său poetic (în broşura votivă editată pentru 
cinstirea memoriei ilustrului dascăl), chiar dacă acesta s-ar fi 
produs, oricum, peste două luni, în paginile revistei „Familia”€ 


4 Constantin Cubleşan, La mormântul lui Aron Pumnul. În Aurora, 
ASLA şi Universitatea Oradea, 2002, p. 337-341. 

v. „„Familia”, an. IL 1866, nr. 2. Într-o altă publicaţie românească, ce 
apărea la Viena, „Sionul românesc” (în prima sa serie, 1 iul. 1865 — 15 oct. 
1867, condusă de Grigore Silaşi), într-un articol consacrat morţii lui Aron 
Pumnul, se spunea: „Fiecare inimă de român va sângera auzind ştirea tristă, 
cum ca, după pierderile încă abia deplânse ale unui A. Mureşanu, I. Maiorescu 
şi S. Barnut, Aron Pumnul aşijderea nu mai este! [...] Moartea ne-ndurerata 
seceră cumplit printre bărbaţii cei mai geniali şi cei mai resoluti anteluptatori ai 
românimii din zilele noastre; ea nu crutä nici scumpa viaţă a acestui bărbat de 
un caracter rar, răpindu-l în mijlocul activităţii sale neobosite, ce o desfăşura cu 
succes atât de bine cuvântat pe câmpul literar national în tärisoara clasică 
românească a Bucovinei”. 

* M. Eminescu, De-aş avea..., în „Familia”, Pesta, 1866, an. II, nr. 6, 
februarie 24/martie 9, p. 68. 

de la Pesta. E o situatie memorabilä, asadar, in biografia sa cat 
şi a poeziei româneşti, in general. 

Nu puţini cercetători literari s-au pronunţat şi continuă să 
se exprime împotriva implicării biograficului în aprecierea 
operei literare. A lui Eminescu în special şi, de altfel, a orică- 
rui poet. Pe cititor, spun aceştia, nu-l interesează în ce anume 
circumstanţe sufleteşti a fost scrisă o atare poezie, de cine a 
fost inspirată, cât de mult datorează mediului şi în ce măsură 
se poate recunoaşte autorul în eul liric etc., singurul criteriu de 
apreciere trebuind să rămână cel estetic. Discuţiile au luat 
oarecum proporţii pe măsură ce editorii lui Eminescu îi 
comentau creaţia în strânsă legătură cu viaţa. Şi chiar dacă, 
bunăoară, volumul omagial din 1909 — Omagiu lui Mihai 
Eminescu — îngrijit de Corneliu Botez, nu reprezintă, în acest 
sens, o resuscitare la maximum a discuţiei (sunt aici incluse 
articole, poezii, memoriale etc.), el îi oferă lui G. Ibrăileanu un 
bun prilej de a încerca o lămurire în termeni a chestiunii, 
dezvoltând ideea într-un comentariu oarecum polemic, evident 
didactic dar sistematic şi, de aceea, referential, în suita prele- 
gerilor despre Eminescu, ţinute în anul universitar 1912-1913 
la laşi: „prin urmare aceia care spun că scriitorul nu e influ- 
entat de mediu tăgăduiesc însemnătatea biografiei. / $i pana la 
un punct au dreptate [...] Pentru analiza estetică avem nevoie 
de biografie? Eu cred că aproape deloc. Pentru a gusta poeziile 
unui scriitor, avem nevoie să ştim biografia unui scriitor? Cred 
că nu. Poate câteodată să ne ajute, pe de altă parte, poate să ne 
strice impresia [...] Dar pentru pricepere? Uneori va ajuta, 
când poezia are relaţii cu faptele sociale [...] Mă întrebam 
dacă pentru critica estetică e nevoie de biografie. Nu e nevoie. 
Numai de ce cărţi a cetit autorul, ce influenţe străine a suferit 
[...] Sunt alte însuşiri, însuşiri morale, asupra cărora ne poate 
servi biografia [...] Pentru critica ştiinţifică, însă, vom vedea 
că e importantă biografia. Orice lucru trebuie să aibă o cauză, 
prin urmare, şi imaginaţia, sensibilitatea, pesimismul. Pentru a 
afla cauzele lor ne trebuie biografie”. Aşadar, debutul lui 


7 G. Ibrăileanu, Prelegerea XVI, 25 ianuarie 1913, în: G. Ibrăileanu, 
Opere, 9, ediţie critică de Rodica Rotaru şi Al. Piru, prefaţă de Al. Piru, Editura 
Minerva, Bucureşti, 1980, p. 176-178. Iar din Prelegerea XVII, trebuie să mai 


Istorie literară 163 


Eminescu, în adolescenţa sa, trebuie neapărat pus în relaţie cu 
biografia, iar aceasta văzută numaidecât într-un context mai 
larg, al relaţiilor sociale, politice şi, nu în ultimul rand, natio- 
nale în care s-a produs detaliul. Într-un alt sens, biograficul se 
implică în opera lui Mihai Eminescu, tocmai pe această linie a 
inclinatiei sale elegiace. Banuim, atrăgea atenţia Mihai Rusu, 
ca ,,urzindu-se ca semintie, poetul isi aduce elegiac originea in 
delta suferintelor noastre din stramosii lui romani de prin 
pärtile Basarabiei, care au urcat cu turmele de oi pânä-n Buco- 
vina unde, în traiectoria fiintarii, îşi consumă dramele vieţii la 
moşiile Cälinestilor din Suceava”. E o perspectivă ce ne poate 
înlesni, fundamental, cunoaşterea orizontului de pe care se 
lansează zborul poetului, în largul lumii, şi nu mai puţin marca 
acestuia. Avea dreptate în această privință Iosif Vulcan, în 
1889, când se adresa cititorilor şi mai ales criticilor interesaţi 
de soarta lui Eminescu: „Ca să cunoaştem deplin p-un mare 
poet, nu este de ajuns să-l studiem numai în culmea gloriei 
sale, când talentul său străluceşte mai admirabil, ci trebuie să 
ne coborâm la începutul carierei sale, la primele încercări 
literare, ca astfel să putem constata de unde a pornit, cum s-a 
dezvoltat şi unde a ajuns şi pe temeiul acestora în cele din 
urmă să-i putem face portretul literar”. Altfel, putem prea les- 
ne decreta, obtuz, alături de (am luat aproape la întâmplare) un 


reținem: „Să vedem unde începe rolul biografiei. Ea e un auxiliar al istoriei 
literare. Ce e istoria literară: biografie, critica estetică, ştiinţifică, restabilirea 
textelor, clarificarea după genuri şi epoci. Se ocupă cu o mulțime de chestii 
[...] Prima cauză a unei opere e omul, autorul. Trebuie să cunoaştem 
psihologia scriitorului şi, prin urmare, trebuie să cunoaştem pe scriitor şi iată că 
începe rolul biografiei” (p. 179-180). 

8 Mihai Rusu, Un Eminescu al meu. Adordare problematizată a poeziei 

eminesciene in procesul instructiv-educativ preuniversitar, Editura Pontos, 
Chişinău, 2000, p. 14. Să lăsăm la o parte faptul că autorul nu este la curent cu 
cercetările unor D. Vatamaniuc, Ion Roşu s.a., în privinţa obârşiilor neamului 
Eminoviceştilor, plasându-i, în eroare, originile pe plaiurile Basarabiei, şi să 
reținem doar observaţia utilă în legătură cu coordonata elegiacă, fundamentală, 
a operei poetului. 
” Iosif Vulcan, Epilog la primele poezii ale lui Eminescu, în „Familia”, an. 
XXV, nr. 26 din 25 iunie/7 iulie 1889, p. 300-308. Reluat în Corpusul recep- 
tării critice a operei lui M. Eminescu. Secolul XIX. I. (1866-1889), ediţie critică 
de I. Oprişan şi Teodor Vârgolici, Editura Saecolum I.O., Bucuresti, 2002, p. 
280-284. 

Gheorghe Adamescu, pentru care, mergand orbeste pe urmele 
lui T. Maiorescu, „primele încercări, înainte de a deveni cola- 
borator la «Convorbiri», sunt scrise într-o limbă presărată cu 
multe neologisme, are oarecari calități de stil, dar sunt departe 
de a prevesti pe acela care avea să dea acea energică şi plină 
de plasticitate alcătuire a frazei românești”. Întru totul ade- 
vărat, însă formularea este mult prea radicală. Nu puţini sunt şi 
aceia care nici măcar nu vor să zăbovească asupra producţiei 
acesteia, de la început, pe care o execută dintr-un condei: „in 
poeziile de dinainte de 1870, nu găsim mult talent, dar nu 
lipseşte din ea o caldă vibrare. Sunt poezii în sensul tradiției 
Bolintineanu-Alecsandri si au ceva vădit asimilat în grabä”!. 
Din punctul nostru de vedere, eroarea este evidentă. Pentru că 
numai zăbovind asupra acestei producții, privită în contextul 
epocii si, desigur, în perspectiva a ceea ce a urmat, vom putea 
înţelege saltul extraordinar (previzibil, totuşi, iar acest previ- 
zibil necesită a fi identificat) de la elegia funerară din 1866 la 
Venere şi Madonă, cu care debutează în „Convorbiri literare”, 
la 1870, si care marchează un salt poetic substantial, realizat în 
nici patru ani, deloc linistiti pentru demersul existential al 
tânărului Eminescu. 

După anexarea Bucovinei, în 1775, Imperiului Austriac, 
generalul Spleny’”, întâiul guvernator militar al provinciei, 
propune înființarea la Cernăuţi a unei şcoli gimnaziale cu 
limba de predare germană, se-ntelege, dar vor trece două 
decenii pentru ca dezideratul să se împlinească, înființându-se 
Landgymnasium, în 1808”, iar peste alte patru decenii, în fe- 


10 Gheorghe Adamescu, Mihai Eminescu (1850-1889), în: Istoria lite- 
raturii române..., ediţia a VI-a, Bucureşti, Tipografia „Jockey Club” Ion C. 
Văcărescu, 1924, p. 501. 

HD. Murärasu, M. Eminescu, în: Istoria literaturii române, ediţia a IV-a, 
Editura Cartea Românească, Bucureşti, 1946, p. 224. 

12 Generalul Gabriel von Spleny, guvernator militar al Bucovinei între 
1775-1778. 

B in prima zi de şcoală, la 16 decembrie 1808, clasa întâia, infima, avea 
doar 24 de elevi, din care 8 erau de limbă germană, 10 români, 3 polonezi, un 
ucrainian, un armean şi un şcolar de naţionalitate neprecizată, ceea ce ar putea 
fi vorba de un evreu. Limba de expunere a materiilor şcolare era germana în 
primele patru clase inferioare, anume «gramaticale», iar în clasele superioare, 

bruarie 1849, ca urmare a presiunii evenimentelor paşoptiste, 
să se aprobe şi fiintarea aici a unei catedre de limba română, al 
cărui titular va fi Aron Pumnul. Învăţământul cernäutean a 
cunoscut, cu toate acestea, o dezvoltare apreciabilă în timp şi 
dacă vom lua de bune — nu avem motive a ne îndoi — 
informaţiile pe care le dă K.E. Franzos într-o broşură!“ scrisă 
cu ocazia jubileului centenar al acestei anexări (în 1876), la 
data respectivă, Gimnaziul din Cernăuţi avea „un număr de 
elevi care depăşeşte pe cel al universităţilor mijlocii; acest 
număr oscilează între 600 şi 700, chiar peste. Acelaşi lucru e 


întru totul valabil pentru şcoala superioară reală din Cernăuţi, 


care în 1875 a avut în primul ei an scolar 150 de elevi” ”. 


Când căminarul Gheroghe Eminovici îşi aducea copiii să 
înveţe carte la Cernăuţi, învățământul de aici avea de-acum o 
bună organizare şi se bucura de un binemeritat prestigiu în 
toată zona. De altfel, oraşul era considerat ca fiind unul 
predominant cultural, având un farmec al său prin tocmai 
coabitarea armonioasă a elementelor vieții orientale cu cele 
occidentale, vizibile de la portul şi graiul oamenilor, la atmos- 


dintr-a cincea până la a şaptea sau «clasele de umanitate», ultimele două fiind 
înfiinţate abia în 1848, profesorii predau toate obiectele în limba latină. Doar 
religia creştin-ortodoxă sau, în terminologia oficială, «greco-orientală» o as- 
cultau şcolarii de naționalitate română în limba română”. Vezi lon Filipciuc, 
Lăcrimioarele învăţăceilor... şi Eminescu, întregite cu facsimila broşurii din 
1866, Biblioteca Mioriţa, Câmpulung Bucovina, 2001, p. 29. 

14 Karl Emil Franzos, Aus Halb-Asien. Kulturbilder aus Galizien der 
Bukovina, Sudrussland und Rumänien, 1876. În foileton, textul fusese publicat 
în „Neue Freie Presse” din Viena, între 1874-1875, iar „Telegraful român” din 
Sibiu îi acordase atenţie. De altfel, în Siebenburgische — Deutsche Tagblat, 
cartea lui K.E. Franzos este recenzată în numerele: 806, 811 şi 812 din 22 
august, respectiv 25 şi 30 august 1876. 

15 Karl Emil Franzos, O sărbătoare culturală, în: M. Eminescu si K.E. 
Franzos, Icoane din Bucovina, texte alese şi comentate de Ion Filipciuc, 
traducere din limba germană de Aristarc Cucu, Biblioteca Mioriţa, Câmpulung 
Bucovina, 2003, p. 87. Tot aici se menţionează că după un secol de la alipirea 
Bucovinei la Imperiul Austriac, populaţia provinciei era formată din 221 726 
români, 202 700 ruteni, 95 091 germani, 9238 unguri, 3260 lipoveni, 1087 
slovaci, 10 307 „locuitori de foarte diferite naționalități, din care ţiganii şi 
polonezii erau reprezentați cu numărul cel mai mare, câte 2000 de suflete, în 
timp ce turcii reprezentau 17 suflete, cea mai redusă fracțiune a populației” (p. 
88). 

fera citadină, la arhitectura şi comerțul său. Un oraş care 
„împăca atât de bine rusticitatea Moldovei-de-Sus — cum se 
exprimă G. Călinescu — cu aparenţa de civilizaţie occidentală a 
Austriei meridionale’”'®. Acest pitoresc este evidenţiat şi de 
K.E. Franzos în cartea sa, cu pronunţat iz evocator: „oricine 
priveşte nepăsător acest oraş şi învaţă să-l cunoască îşi va 
aduce aminte cu bucurie de el. Numai că, bine înţeles, trebuie 
să cunoşti condiţiile Orientului. Pentru prima impresie pe care 
ţi-o produce Cernautul, hotărâtor e dacă anterior ţi-a fost dat să 
vezi un alt oraş al răsăritului şi dacă l-ai adulmecat sau nu. În 
cazul din urmă, un vienez va face uşor observaţia subțire ca 
aici nu se găseşte întregul confort al Occidentului. În fapt, în 
Greabenul din Viena casele sunt mult mai înalte şi mai chipeşe 
decât în piaţa rotundă din Cernăuţi. Dar, cine străbate fără 
grabă împrejurimile pentru a ajunge aici, cine a văzut Sta- 
nislau sau Iasi, Moghilev sau Bistrița, va păşi plăcut uimit în 
această oază a culturii. El revede încă o dată un oraş şi nu o 
grămadă încâlcită de case şi colibe, el vede străzi şi nu spaţii 
desfăşurate în zigzaguri, pe care se depozitează murdăria case- 
lor din jur; el vede frumoase case locuite, pe el îl salută câte o 
splendidă construcţie nouă, vede străzi şi pieţe pavate, iar 
străzile sunt luminate noaptea şi măturate ziua. $i, în primul 
rând... se poate hoinări iarăşi pe străzi fără să trebuiască să-ţi 
ţii batista la nas [...] Cernăuţii ocupă cu cartierele sale supra- 
fata unei leghe pătrate. Oraşul ce se zbate atât de vioi şi sigur 
de viitor succes acoperă abia a douăsprezecea parte din această 
suprafaţă. Restul e grădină, sat, pământ arabil. Cui străbate cu 
piciorul acest oraş îi trec prin faţa ochilor imagini atât de 
ciudat diferite, atât de peste măsură de variat colorate imagini 
încât se tot întreabă uimit dacă se plimbă în unul şi acelaşi 
oraş. Răsărit şi apus, miazănoapte şi miazăzi şi toate gradele 
de cultură se află reunite aici”!”. Si, pentru că în acest oraş şi-a 
petrecut copilăria Eminescu, pe parcursul a aproape şapte ani, 
să mai adăugăm acestui tablou datorat amintirilor lui K.E. 


1 G. Călinescu, Scolar la Cernăuţi (1858-1863), în: Opere, 11, Viaţa lui 
Mihai Eminescu, Editura pentru Literatură, Bucureşti, 1969, p. 52. 
U K.E. Franzos, op. cit., p. 94-95. 

Franzos, el însuşi elev în acea perioadă la Cernăuţi, încă o 
imagine surprinsă de ochiul, de peste veac, al lui G. Călinescu: 
„Liniştea câmpenească a împrejurimilor, verdea şi mirosi- 
toarea umbră din Volksgarten, marile porţi de zid cu grădini 
îndărăt şi ulițele largi, ca un drum de ţară în care un copac 
răsărea deodată împingeau satul până către inimile târgului. 
Peste această patriarhalitate se aşează un burg de provincie 
austriacă, însă prin liniile, gravurile vremii ne păstrează infati- 
şarea Cernăuţilor de altădată. lată imensul, dreptunghiularul 
Ringplatz, aşa de neted fleştit. Nimic gotic nicăieri. Austria 
trăia din arta italiană settecentescă, prefăcută pentru intelege- 
rea şi nevoile ei. Imensele, monumentalele masivuri geometrice 
de zidărie se prefac în Austria în cazărmi fumurii şi triste 
închisori. Ceva din îmbătrânita clasicitate a Lombardiei se 
vede şi în arhitectura cazematei cu turn din această piaţă şi a 
caselor celorlalte, afară doar de vreun coperiş de ţiglă ce cade 
mai repede”. 

În această oază, oarecum paşnică, îşi află refugiul unul 
dintre animatorii de frunte ai revoluţiei de la 1848 din Transil- 
vania, Aron Pumnul. Profesor la Seminarul Teologic din Blaj, 
bucurându-se de o mare preţuire şi popularitate în rândul 
tineretului, este autorul unei proclamatii pe care studenţii, ce 
urmau a pleca în vacanţa de Paşti (cu începere la 8 aprilie 
1848), trebuiau a o duce şi a o răspândi în toate satele, pentru 
convocarea poporului la marea adunare din Dumineca Tomii 
(30 aprilie), premergătoare celei din 3/15 mai 1848, adunare la 
care a fost ales un Comitet Permanent menit a reprezenta şi a 
căuta impunerea drepturilor românilor în provincie. Guverna- 
torul Teleky dispune însă dizolvarea Consiliului şi punerea 
sub urmărire a unora dintre membrii lui, consideraţi a fi cei 
mai periculoși. Între aceştia şi Aron Pumnul. Singura scăpare 
din fata unei atari ameninţări a fost pribegia. Pe la Braşov, el 
trece in Tara Româneascä, unde Nicolae Balcescu il numeste 
comisar cu propaganda pentru judeţul Râmnicu Sărat dar, 
odată cu intervenția armatelor rusă şi otomană pe teritoriul 
țării, este nevoit din nou să se ascundă şi împreună cu alti 


18 G. Călinescu, op. cit., p. 53. 

tribuni (George Bariț, Andrei Șaguna, loan Lazăr, Florian 
Porcius ş.a.) se orientează spre Bucovina. Pe drum, urmărit de 
agenţi unguri, lipsit de hrană, îmbrăcăminte şi mijloace de 
transport, se îmbolnăveşte grav, fiind aproape de a-şi pierde 
viata. Ajuns în capitala Bucovinei, pe la începutul lui octom- 
brie 1848, este recunoscut de către G. Sion” (care îl întâlnise 
în timpul evenimentelor revoluţionare de la Blaj): „un om 
îmbrăcat în zdrente, negru la fata, pletos, murdar, cu opinci în 
picioare şi cu o pălărie mare mocănească pe cap”. Secretarul 
revistei „Bucovina”, Iraclie Porumbescu (tatăl viitorului com- 
pozitor Ciprian Porumbescu), văzându-l şi el cu „o figură 
ofilită“, înţelege că refugiatul avea neapărată nevoie de 
protecţie reală, asa că îl prezintă familiei Hurmuzachi”, unde 


52 Gheorghe Sion (1822-1892), poet, dramaturg, memorialist, traducător, 
de origine din Bucovina (Mamomita, Cernăuți), participant la evenimentele din 
1848, ajunge să fie primit, pentru meritele sale literare, în Academia Română 
(1868); autor al celebrei poezii Limba românească (,,Mult e dulce si frumoasă / 
Limba ce-o vorbim” etc.). 

% LG. Sbiera, Aron Pumnul. Voci asupra vieții si insämnätäfii lui..., 
Editura Societății, Cernăuți, 1889, p. 83, citat de Ilie Rad, în Aron Pumnul 
(1818-1866), Fundația Culturală Română, Cluj-Napoca, 2002, p. 109. 

>! Familia Hurmuzachi are atestări documentare ca fiind una de viță 
veche boierească din Moldova, deținând moşii atât aici cât si în Bucovina. 
După alipirea abuzivă a provinciei acesteia din urmă la Imperiul Austriac, 
Doxaki Hurmuzaki îşi stabileşte (în 1804) definitiv reședința la Cernauca, 
lângă Cernăuți. „De atunci numele Hurmuzäkestilor e nedezlipit de ursita 
Bucovinei. Această familie a fost în capul culturii Bucovinei; acolo a luptat în 
zile bune ca si în zile rele cu stäruintä, cu devotament, cu iubire pentru păs- 
trarea nationalitatii române şi dezvoltarea individualitatii acestei țărişoare...” 
(Dimitrie A. Sturdza). Vornicul Eudoxiu Hurmuzaki are patru fii (Alexandru, 
Gheorghe, Eudoxiu, Constantin) si două fete, împreună constituind un nucleu 
în jurul căruia se organizează întreaga activitate de susținere si afirmare in 
epocă a culturii si literaturii române din Bucovina. Eudoxiu (1812-1874) 
urmează studii de Drept în capitala Imperiului, remarcându-se în chip deosebit 
prin cunoştinţe aprofundate juridice şi istorice. Încă înainte de 1848 intră în 
archivul cezaro-crăiesc, consacrandu-si apoi, timp de trei decenii, principala 
activitate în adunarea de documente privitoare la istoria românilor (un prim 
volum din acest corpus îl va traduce M. Eminescu în 1878), luând parte la 
evenimentele revoluției paşoptiste. În 1850 Eudoxiu este însărcinat de către 
ministerul de justiție cu elaborarea unui Lexicon românesc de terminologie 
juridică. Este ales in Dieta Bucovinei si apoi ocupă un loc în Parlamentul 
vienez. Recunoscându-i-se meritele „pentru împărăție si țară”, în februarie 

Alecu, prevenit, aşteptându-l împreună cu câţiva intelectuali 
locali, îl îmbrățișează cu căldură, zicându-i: „Poftim, domnule, 
şi primeşte de acum înainte casa mea ca pe a dumitale””. Din 
primul moment, revolutionarul ardelean şi-a asumat rolul unui 
autentic militant pentru deşteptarea şi întreţinerea sentimente- 
lor naţionale româneşti în Bucovina, fiindu-i apreciată pentru 
asta nu doar capacitatea organizatorică, ci şi temeinica pregă- 
tire filosofică şi filologică, de care era, de fapt, atâta nevoie în 
educarea celor mai tinere generaţii de elevi de la şcolile cer- 
näutene. In acest sens este propulsat ca profesor suplinitor, în 
22 februarie 1849, la Institutul filosofic din Cernăuţi, cel ce va 
deveni mai apoi Gimnaziul superior, pentru ca, în urma unui 
concurs oficial, să fie titularizat ca profesor definitiv, la 27 
februarie 1850, pentru Catedra de limba şi literatura română, 
recent înființată”. Prezenţa sa între tinerii liceeni a produs o 


1873 este învestit cu titlul de Baron. Pentru istoria românilor, tezaurul docu- 
mentar lăsat moştenire e de nepretuit. Alexandru (1823-1871) a studiat şi el 
Dreptul la Viena. Întors pe plaiurile natale, face parte din redacţia gazetei 
„Bucovina”. A condus, din 1862, data înfiinţării, Reuniunea română de leptură 
din Cernăuţi, pe care, in 1865, o reorganizează, înființându-se astfel Societatea 
pentru Cultura şi Literatura Română din Bucovina. Întreţine relaţii culturale şi 
politice cu românii din Moldova, Muntenia şi Transilvania, publicaţia sa ple- 
dând activ pentru ideea unității românilor din toate provinciile. Pentru poziţia 
sa a fost arestat şi închis de regimul imperial austriac. A fost deputat în Dieta 
Bucovinei şi mai apoi în Camera de la Viena. A fost membru al Societăţii 
Academice Române. Fratele său mai mare, Gheorghe (1817-1882), studiază, 
de asemenea, Dreptul în capitala Austriei. Participă activ la mişcările revolutio- 
nare de la 1848. Este directorul publicaţiei româneşti „Bucovina” (4 oct. 1848 
— 20 sept. 1850), în care se pledează pentru drepturile democratice, culturale şi 
politice ale românilor din Imperiul Austriac. Din inițiativa lui se înfiinţează la 
Cernăuţi o Catedră de limba şi literatura română. Este şi el deputat în Dieta 
Bucovinei, fiind primul preşedinte, fondator, al Societăţii pentru Cultura şi 
Literatura Română din Bucovina (1865), funcţie pe care o va deţine până la 
sfârşitul vieţii. A fost redactor al „Foii Societăţii...” pe care a răspândit-o în 
toate provinciile româneşti. A pledat în paginile acesteia în favoarea valorifi- 
cării folclorului românesc, în general şi din Bucovina în special, pe care il 
numea „sufletul națiunii”. 

2 Idem, p. 111. 

% Conform D. Murärasu, Comentarii eminesciene, în: M. Eminescu, 
Opere, I, Poezii (1), editie critica de D. Murärasu, prefatä de Eugen Simion, 
Editura Grai şi suflet — Cultura Naţională, Bucuresti, 1995, p. 268. 

impresie deosebită. „Chiar de la prima sa apariţie pe catedră — 
scrie I.G. Sbiera —, Aron Pumnul a fermecat inimile auzitorilor 
săi”. La 11/23 ianuarie 1865, la adunarea de constituire a 
Societăţii Pentru Literatura şi Cultura Românească din 
Bucovina, Gheorghe Hurmuzachi propune alegerea unor 
„membri onorari”, dintre persoanele ce nu sunt originare din 
Bucovina dar care au o înaltă conştiinţă naţională, persoane cu 
„înaltă simtire socială şi fruntaşi ai culturii şi literaturii”. Între 
aceştia Aron Pumnul, alături de Andrei Şaguna, Andrei 
Mocioni, Vincențiu Babeş, Al. Sterca Sulutiu, Gh. Barițiu, T. 
Cipariu, V. Alecsandri, D. Bolinitinenu ş.a. În caracterizarea 
ce i-o face, Gheroghe Hurmuzachi spune: „Într-adevăr, sufe- 
rintele cele mai simtitoare nu au putut abate pe mult meritatul 
barbat de a-si inchina profundul sau spirit, intinsele cunostinte 
şi toată dragostea si induiosarea inimii — chemării şi studiilor 
sale. Avântul şi înflorirea dulcii noastre limbe, în dreapta 
armonie cu naționalitatea, este cultul căruia sacrifică cu o 
sârguintä nepilduită, cu o perseverență de fier toate puterile 
sale; este idealul pe care neobosit îl urmăreşte cu sufletul său 
cel plin de un nobil entuziasm”. 

Stabilit la Cernăuţi, Aron Pumnul îşi pune propria locu- 
ință în interesul national, găzduind într-una din încăperi o 
bibliotecă românească, interzisă de autorităţi ca bibliotecă 
publică, dar care funcţiona, sub îngrijirea câte unui elev, ca 
principală sursă de lectură şi informaţie pentru copiii români ai 
gimnaziului. lată descrierea acestui cămin, aşa cum o face 
Mihai Prepelitä: „Aron Pumnul, profesorul gimnaziului din 
Cernăuţi, avea două case proprii la periferia oraşului, nu 
departe de satul Roşca, străjuit din partea de nord de străve- 
chiul pisc împădurit, cu ruinele unui turn de piatră şi purtând 
numele unui comandant de oști roman — Caecina... Tetina... 

Cum ajungeai la portita de lemn a profesorului Pumnul, 
lângă un stejar rămuros, sub care era o fântână, cele două case 
te întâmpinau în prag. Cea din mâna dreaptă, aşezată pe o 
temelie din piatră, cu acoperământul de draniţă, în patru ape, 


À Ibidem. 
25 Foaia Societăţii”, 11/23 ianuarie 1865, p. 18. 

cu un foişor în centru, din faţă şi cu gang împrejur, cu o scară 
de piatră şi balustradă de fier forjat, îi servea stăpânului pentru 
munca lui zilnică asupra cărţilor şi pentru odihna trupului său 
slăbit înainte de vreme, iar căsoaia din stânga — din două aripi, 
unite la un loc, într-un unghi drept, scufundată puţin în pă- 
mânt, — era rezervată de obicei pentru tinerii învăţăcei săraci, 
pe care îi tinea în gazdă. Tot aici se afla şi o mică bibliotecă a 
gimnaziştilor români, care trecea în ochii lumii şi mai ales ai 
direcției de la gimnaziu de proprietate personală a profesoru- 
lui, căci regulamentul şcolar austriac de pe atunci nu prevedea 
ca elevii să tina biblioteci particulare...””° 

Înscris la K. K. Ober-Gymnasium, în toamna anului 1860 
— „Şcoala era o lungă cutie cu etaj, un fel de ospiciu mohorât, 
formând un istm de zidărie plană, neornamentată. În imensi- 
tatea unui scuar, ale cărui limbi de verdeață se întindeau pana 
lângă înaltul porton al clădirii. Turnul lui Rinplatz stăpânea 
fundalul perspectivei” — urmându-si fraţii (Serban, Nicolae si 
Ilie), cunoscuţi aici ca un fel de clan al Eminovicilor („Și 
acesta e tot un Eminovici!”, ar fi exclamat directorul Ştefan 
Wolff, când l-a văzut pe căminarul Gheorghe Eminovici pa- 
şind în cancelarie însoţit de micul Mihai), mai întâi a locuit la 
birjarul Tirtec, apoi la profesorul de limba franceză Victor 
Blanchin şi, în fine, după întreruperi şcolare, în toamna lui 
1865, tatăl său hotărî că era cel mai nimerit, şi în interesul 
elevului, să-l aşeze în gazdă la profesorul Aron Pumnul, mai 
veche şi apropiată cunoştinţă, care îi şi oferea lui Mihai funcția 
de bibliotecar. Soluţia acestui cvartir nu era însă deloc întâm- 
plătoare, dacă vrem să observăm comportamentul foarte inde- 
pendent al băiatului de nici 16 ani. Cu matematica nu se prea 
împăcase, nici cu disciplina prea cazonă din şcoală, dar se 
ilustrase în mod strălucit la orele de istorie când profesorul 
Ernst Rudolf Neubauer, impresionat de cunoştinţele lui în 
materie de mitologie, îl solicita adesea pentru a relata, el 


°° Mihai Prepelitä, Ucenic la Eminescu. Tânguiosul glas de clopot... 
(Eminescu — Bucovina). Evocare documentară (1858-1869), Editura Vasile 
Cârlova, Bucureşti, 1997, p. 21-22 (text datând, în manuscris, din 1982). 

27 G. Călinescu, op. cit., p. 54. 

însuşi, colegilor, faptele strălucite ale marilor eroi legendari şi 
mitologici. Se făcuse, aşadar, cunoscut pentru întinsele sale 
lecturi în afara celor prevăzute în programa de învățământ. 
Apoi, pasiunea exaltată pentru teatru, stârnită de turneul trupei 
Fanny-Tardini, care îl evidentiase admirativ în fata prietenilor, 
fiind capabil a reproduce, din memorie, replici întregi din 
spectacolele văzute. Şi, deloc de neglijat faptul că întotdeauna 
când profesorului Aron Pumnul, mult prea slăbit fizic, în urma 
bolii ce-l măcina fără milă, i se făcea rău în incinta gimna- 
ziului, el era cel ce-i oferea braţul sprijinitor, conducându-l 
până acasă%. Sunt acestea, şi altele încă, desigur, semne 
relevante că privatistul Mihai Eminoviciu putea comunica, 
într-o anume intimitate” de preocupări, cu marele spirit uma- 
nist care era, de fapt, profesorul ardelean aflat într-un soi de 
exil pe plaiurile, primitoare, ale Bucovinei. Această preocu- 
pare pentru literatura şi istoria neamului, dar şi pentru marea 
cultură universală, nu-i va fi scăpat bunului său dascăl, ci din 
contra, care nu doar că stiuse dar şi simtise nevoia să şi-l 
apropie. lată motivele pentru care Mihai fusese ales în acel an, 
dintre studenți, şi chemat a locui chiar în sediul bibliotecii, 


28 Profesorul Pumnul venea foarte neregulat în clasă, pentru că era mai 
mult bolnav, dar când venea era o sărbătoare pentru noi, căci mult îl iubeam cu 
toții pe acest bărbat bun care ne instruia cu atâta tragere de inimă, cu atâta 
iubire părintească şi cu atâta linişte şi răbdare. Noi elevii nu l-am văzut nicio- 
dată râzând. Avea veşnic o înfăţişare melancolică şi dureroasă. ÎI respectam cu 
toții şi adesea, când din cauza durerilor ce-i frământau trupul, era silit să 
părăsească clasa, multi din noi îl petreceam până la trăsură şi-l ajutam să urce 
în ea, iar Eminescu pe care Pumnul îl iubea foarte mult, îl petrecea până 
acasă”. Teodor V. Stefanelli, Amintiri despre Eminescu, Bucuresti, 1914. 
Reprodus şi in: Amintiri despre Eminescu, antologie şi ediţie îngrijită de Ion 
Popescu, Editura Junimea, Iasi, 1971, p. 156. 

Să reținem ca argument in acest sens şi detaliul oferit de acelaşi 
Ştefanelli: „Pe acea vreme noi elevii din liceu nu aveam o gramatică româ- 
nească tipărită, ci invatam după dictatul profesorilor. Eminescu însă căpătase 
scriptele de la Pumnul şi-şi prescrisese astfel gramatica. Colegii lui Eminescu 
împrumutau deci adese manuscriptul său...”, sau, în acelaşi text: „Aron 
Pumnul îl trata cu deosebită bunăvoință şi-l lua ades la sine”. Teodor V. 
Ştefanelli, Amintiri despre Eminescu, Bucureşti, 1914. Reprodus şi în: Ei l-au 
văzut pe Eminescu, antologie, ediție, note, bibliografie de Cristina Crăciun şi 
Victor Crăciun, studiu introductiv şi cronologie de Victor Crăciun, Editura 
Dacia, Cluj-Napoca, 1989, p. 80. 

adică sub acelaşi acoperământ cu autorul Lepturariului. 
Biblioteca era alcătuită din „câteva dulapuri cu autori români, 
broşuri, foi răzlețe, calendare, oarecare opuri de istorie natio- 
nală şi, printre ele, Letopisetele editate de Kogălniceanu, in 
sfârşit, din câte cărți româneşti putuse aduna atunci un 
profesor din cumpărături şi daruri”, fiind „un mic focar de 
cultivare a graiului literar”, Se afla, în sfârşit, Mihai la locul 
potrivit. Citea pe nerăsuflate, încât i se dusese vestea că era 
singurul elev cernäutean care parcursese toate volumele bibli- 
otecii. Tinea ordine desăvârşită în rafturi, încât ştia orice carte 
unde se afla. „Acum locuia el la Pumnul şi îngrijea de 
bibliotecă — îşi aminteşte Stefanelli. Aici trebuie să se fi simţit 
el în elementul său, căci rânduise biblioteca şi ştia unde se află 
orice carte. Nu mai trebuia, ca mai înainte, să scotoceşti tot 
dulapul, pân” ce dai de cartea ce-ţi trebuia. Eminescu se ducea 
drept la dânsa şi o scotea dintre celelalte cărți, dandu-ti-o cu 
un fel de satisfacţie şi dovedind astfel că cunoaşte fiecare tom 
din această colectiune””!. 

Locuind, aşadar, în aceeaşi casă cu Aron Pumnul, 
fiindu-i, mai mult decât alții, poate mai îndreptăţit ar fi să 
spunem că între studenți era singurul confident, cu siguranță 
Eminescu îl va fi ascultat adesea pe profesor vorbindu-i pe 
teme istorice, literare, poate chiar politice, evocându-i at- 
mosfera intelectuală şi revoluţionară a Blajului, deslusindu-i 
personalităţile epocii, literare şi culturale mai ales, dar 
împărtăşindu-i şi nostalgia după meleagurile de baştină, din 
ținutul Făgăraşului, pe care i le va fi descris, de ce nu?, ca 
într-o confesiune siesi despre trecutii ani ai propriei tinereti. In 
această atmosferă, Mihai îşi va fi descoperit vocaţia, căutând 
el însuşi a compune versuri, imitandu-i mai întâi pe cei aflaţi 
în Lepturariu”, scriind în maniera celor pe care îi citise şi îi 


3 G. Călinescu, op. cit., p. 75. 

31 Teodor V. Stefanelli, Amintiri despre Eminescu, cu o ilustrație şi 
facsimile, ediţia a IV-a, in: Teodor V. Stefanelli, Radu I. Sbiera, Samoil I. 
Isopescu, Amintiri despre Eminescu. Profesori si colegi bucovineni ai lui 
Eminescu, ediţie îngrijită, prefete, microbiografii, note, bibliografie şi postfață 
de Pavel Tugui. Editura Scrisul Românesc, Craiova, 1996, p. 77. 

32 În Lepturariu rumânesc de-n scriptori români... Tom. L, Viena, 1862, 
figurau texte de C.D. Aricescu, Gh. Asachi, A. Pann, A. Donici, V. Alecsandri, 

ştia pe de rost (Alecsandri, Bolintineanu ş.a.), îndeletnicire 
despre care colegii (şi nu numai) nu erau deloc străini. Ei ştiau 
că Mihai compune versuri — Stefanelli nu e surprins să-l afle 
pe colegul său scriind versuri închinate lui Pumnul, la moartea 
acestuia, comunicându-ne doar că tânărului poet nu-i făcuse 
plăcere să-l surprindă în plin proces de elaborare; de altfel, în 
final i-a citit poezia, arătându-şi nesatisfactia fata de neîmpli- 
nirea unui vers, pe care ulterior l-a şi corectat, când comentând 
cu prietenii spectacolele vizionate, din repertoriul trupei 
Fanny-Tardini, îi anunţă pe aceştia că începuse şi el să scrie o 
piesă, nici unul dintre cei prezenţi nu pune la îndoială că 
Mihai ar putea face acest lucru şi nici nu se mira (,,Intrase o 
boala intre noi — se confeseaza Stefanelli — a repeta cântece si 
fraze din teatru, a «face» poezii şi a scrie chiar piese de teatru, 
pe care ni le arătam pe întrecute unul altuia [...] Şi Eminescu 
ne spunea că scrie poezii şi că a început şi o piesă de teatru, 
dar nu ne-a arătat nici poezii, nici piesă”), cine ştie, textul 
poate va fi şi fost scris dar ulterior rătăcit. 

În gimnaziu e probat, aşadar, că existau elevi care scriau, 
despre care se ştia că scriu — români ca şi germani —, altfel nu 
se poate explica hotărârea cuiva de a edita, de pe o zi pe alta, o 
broşură votivä, închinată lui Aron Pumnul, la moartea 
acestuia, comandată elevilor cernauteni. Se miza deci pe capa- 
citatea creativă, poetică, a unora dintre elevii care şi răspund 
solicitării, figurând în sumarul plachete: M. Eminoviciu, St. 
Stefureac, I. Ieremievici, E. Franzos, B. Erlich. De altfel, G. 
Calinescu este ferm in convingerea ca bibliotecarul Eminovici 
„citea pe neräsuflate, mai mult pentru sine decât pentru 
examene si... făcea poezii”. Aceste poezii trebuie să-i fi fost 
cunoscute lui Aron Pumnul care îi va fi fost sfătuitor şi care îl 
va fi şi îndemnat să-şi trimită creaţiile unei publicaţii româ- 


I. Heliade-Rădulescu, G.H. Grandea, Paul Vasici, Mihai Porfiriu, Iustin 
Popescu ş.a.m.d. până la Tom. IV, 1865, unde se afau texte literare de Andrei 
Mureşanu, Dimitrie Gusti, Al. Pelimon, V. Alecsandri, G. Tăutul, C. Aricescu, 
G. Sion, At. Marienescu, Ion Puşcariu, G.R. Melidon, I. Văcărescu, B.P. 
Mumuleanu, G. Cretianu ş.a. 

3 Teodor V. Stefanelli, op. cit., ed. Pavel Tugui, p. 77. 

34 G. Călinescu, op. cit., p. 75. 

nesti de dincolo de munţi, la „Familia” lui Vulcan, la Pesta. 
Altfel poetul ar fi putut debuta în paginile vreuneia din gaze- 
tele bucovinene, care găzduiau producţii poetice, sau şi-ar fi 
putut trimite stihurile la vreo altă publicaţie din Moldova sau 
din Bucureşti. Să luăm seama că Perpessicius, în ediţia 
Eminescu, Opere alese, de la EPL, din 1964, comentează 
datările astfel: De-as avea... În caietul din 1870 „Eminescu o 
subdatează tot «sept. 1865”; ,,...1865, data compunerii...”. O 
călărire în zori apare în „Familia” din 15/27 mai 1866, după 
invitaţia de a colabora, din 15/27 martie 1866; „e trimisă tot 
din Cernăuţi”. Din străinătate „este o poezie nostalgică, scrisă 
la Cernăuţi, „poezia e gândită şi elaborată la Cernăuţi” în 
1865; în favoarea acestei datări se pronunţă şi Leca Morariu şi 
G. Bogdan-Duică. La Bucovina nu figurează în nici un manu- 
scris dar a apărut în „Familia” din 14/26 aug. 1866, trimisă din 
Blaj, dar e posibil să nu fi fost scrisă acolo. Speranţa şi 
Misterele nopţii sunt trimise tot de la Blaj şi apar în sept. şi 
respectiv oct. 1866, de asemenea în „Familia”. Cu alte 
cuvinte, poezia De-aș avea... aparţine aceleiaşi perioade de 
creaţie cu elegia votivă închinată lui Pumnul, dimpreună cu 
Din străinătate şi O călărire în zori şi, fără îndoială, cu altele 
care nu se cunosc, poetul nepăstrându-le din cine ştie ce 
motive. Se poate deduce astfel, fără nici un risc de a greşi, că 
în seri de taină, bibliotecarul şi mentorul său zăboveau în 
discuţii pe texte poetice scrise de primul”. Iar faptul în sine 
are o deosebită importanţă pentru poetul adolescent din mo- 
ment ce, imediat după moartea profesorului său, declară tran- 


35 Faptul a fost intuit si de către alţii, vorbind despre aceasta mai mult sau 
mai putin tranşant. Gheorghe Tomozei, bunăoară, în biografia romantata ce i-o 
consacră lui M.Eminescu, Miradoniz. Copilăria si tinerețea lui Eminescu 
(1970), epicizează explicit pe această temă: 

„— Ştii ce m-am gândit, Eminovici? Dacă nu l-ai mai avea pe tatăl tău, 
căminarul, căruia îi doresc încă multi ani de viata, aş fi vrut să-mi fii tu odrasla 
pe care şi eu şi Aristita ne-am dorit-o... Să nu uiţi asta, Eminovici. 

— Nu, domn” profesor. 

— Ai mai scris oareşcari versuri? 

— Da. 

— Şi când ai să te hotărăşti să mi le-aräti? Ori ţi-e frică de judecata mea? 

— Am să vi le arăt... Mai târziu.” 

sant ca prezenta sa nu mai are nici un rost la Cernauti, fara 
îndoială nu pentru că nu şi-ar fi putut continua şcolarizarea, ci 
pentru că nu mai avea de la cine învăţa, cu cine se sfătui în 
materie de creație literară („Mai mult n-am ce face în 
Cernăuţi. Pumnul nu mai este, a murit...”°°). E drept că un 
exeget de talia lui D. Popovici îl consideră pe Ernst Rudolf 
Neubauer, poet el însuşi, care preda pe lângă istorie, estetica şi 
literatura germană, un posibil îndrumător, căci vedea în 
adolescentul nonconformist şi „altceva decât un vagabond de 
mare clasă”, în timp ce Aron Pumnul se dovedea un exaltat 
patriot capabil a insufla asemenea sentimente şi elevului său, 
dar nu se dovedea, din punct de vedere estetic, în măsură „să 


deschidă drumuri noi unui spirit însetat cum era Eminescu”. 


Résumé 


L’événement triste de la disparition de l’un des combattants 
éminents pour la cause de la culture nationale, comme était consi- 
déré à l’époque Aron Pumnul, a fait d’élève Mihai Eminoviciu un 
poète précoce. Peu, très peu de grands écrivains du monde, en tenant 
compte en particulier des romantiques, ont fait leurs débuts dans la 
littérature en élégiaque panégyrique, laissant la littérature avec la 
méme réverie nostalgique sur la mort comme Mihai Eminescu. De la 
poésie La mormântul lui Aron Pumnul (1866) et jusqu’à Mai am un 
singur dor (1883), créé dans la derniére année de ses pleines facultés 
créatrices, l’œuvre poétique du poète roumain est fixée dans ses 
lignes dominantes sur les coordonnées philosophiques de méditation 
sur la mort. 


38 Aglae Drogli, „Era foarte drept, blând, bun şi milos”, in: Ei l-au văzut 
pe Eminescu, ed. cit., p. 16. 

SD. Popovici, Poezia lui Eminescu, în: Studii literare, V, ediţie îngrijită 
şi note de I. Em. Petrescu, Editura Dacia, Cluj-Napoca, 1988, p. 36, 39. 


Personajul Eminescu 


Loredana CUZMICI 


(loricuzmici@gmail.com) 


Ultimul capitol din viata unui mare scriitor este acela in 
care devine personaj si subiect, fie in mitologia culturii, fie in 
literatură sau pictură, pentru că posteritatea caută şi pe aceasta 
cale să reconstituie, în fond, mirajul unei personalități care 
fascinează. Pe Eminescu îl regăsim ca personaj de romane, de 
pildă, în trilogia lui Cezar Petrescu, alcătuită din Luceafărul, 
Nirvana, Carmen Saeculare, în trilogia neterminată a lui 
Lovinescu, din care au apărut doar Mite si Bălăuca, sau ca 
personaj secundar în Caragiale în vremea lui, piesa lui Camil 
Petrescu. De asemenea, îl întâlnim ca protagonist în filme de 
lung metraj, precum Un bulgäre de humă al lui Nicolae 
Mărgineanu sau Luceafărul lui Emil Loteanu, opere cinema- 
tografice deloc de ignorat. Mai mult, rămâne un important 
personaj de mitologie, în ultimele două decenii destul de înfie- 
rată — temă principală în Iluziile literaturii române semnate de 
Eugen Negrici (cu exagerările de rigoare), anterior într-un 
număr faimos al Dilemei — al cărui portret îşi modifică liniile 
şi culoarea de la un cititor la altul. La rândul său, Eminescu 
transforma în „subiect” liric autori pe care îi venera, în texte ca 
La Heliade sau Epigonii, şi probabil că nu există o mai 
potrivită „lectură” făcută de scriitori între ei decât aceasta 
fictionalizare, o întâlnire imaginară a două formule creatoare 
care legitimează uriasul proces al intertextualitatii. 

Astfel de cărţi reprezintă şi o pledoarie indirectă pentru 
„întoarcerea autorului”, de vreme ce între biografie şi operă nu 
există spaţii insurmontabile, deşi nici în capcana identităţii, 
destul de naivă, nu este cazul să cadem; texte precum De la 

Berlin la Postdam sau Atât de fragedă se pretează la o analiză 
şi extrinsecă, la o contextualizare care nu ştirbeşte în nici un 
fel receptarea estetică, dimpotrivă, o îmbogățește. 

Cele două romane lovinesciene au fost destul de mult 
timp ignorate în perioada postbelică, mai ales pentru că ar fi 
avut la data apariției un mare succes de librărie, iar accesi- 
bilitatea pentru publicul larg ar fi însemnat, fără dubii, eşec 
estetic, literatură de consum. Cu toate acestea, paginile nu sunt 
nici panegiric, nici biografie romantatä, care mizează mai de- 
grabă pe senzaţional. Cu o educaţie clasică solidă, Lovinescu 
putea fi ispitit de exemple celebre precum cele ale lui Plutarh, 
Tacit sau Suetoniu, care transformă istoria într-o scriere de 
altă natură şi, într-o măsură considerabilă, metamorfozează 
vieţi exemplare în ficțiune. 

Un titlu celebru al lui Ibrăileanu — Mizeria criticii literare 
— poate fi invocat, poate mai mult ca oricând, în cazul 
receptării romanelor lui E. Lovinescu, pentru că, în vulgata 
academică (de cele mai multe ori copleşitoare şi chiar mai lon- 
gevivă în comparaţie cu studiile temeinice şi netendentioase), 
acestea sunt văzute drept biografii romantate lipsite în mare 
măsură de calităţi literare, domnii critici — şi ai vremii şi din 
posteritate — considerând, probabil, că beletristica unui con- 
frate — şi ce confrate! — ori stă sub semnul capodoperei, ori nu 
există. Victime ale unor verdicte, romanele lui Lovinescu s-au 
retras pe rafturile umbrite ale literaturii române, prin care mai 
umblă, câteodată, cititorii nemulţumiţi de cultura de-a gata. Ce 
li s-a reproşat de către iluştri precum Cioculescu, Vladimir 
Streinu, Călinescu? lată de pildă: că nu stau sub semnul unei 
specii bine definite precum biografia critică sau monografia 
critică (indeterminarea generică fiind un mare păcat...), că 
există excese metaforice şi enervează graba narativă, că ar 
face parte din „detestabilul gen al vieţii romantate”, rezumând 
— că nu corespund şabloanelor critice ori, ca să îndulcim cu un 
eufemism, că nu corespund orizontului de aşteptare al criticii 
vremii. Un reproş rizibil din perspectiva actualitatii este ca 
limbajul personajului Eminescu este contaminat de limbajul 
lui Lovinescu (mai exact, eroarea impuritatii limbajului ro- 
mantic, la care se adaugä si anacronismele). Ipostaza unui 

Eminescu teoretician al mutatiei valorilor estetice îi facilitează 
lui Călinescu emisia specifică de ironii. Ni se pare o obiectie 
de dragul obiectiei, pentru că mutatia valorilor estetice, numită 
astfel sau altfel, este o realitate pe care o spune deseori 
Eminescu însuşi, culminând, desigur cu celebrul ,,Toate-s 
praf...”. 

Principalul păcat al interpretărilor eronate rămâne ,,ori- 
zontul în care sunt receptate în anii '30 romanele lovinesciene 
— cel al convenției de verosimilitate” (Tudurachi, 20, p. 28). 
Când lectura textelor se face firesc, şi nu cu aşteptări-preju- 
decäti (adică paginile lovinesciene sunt citite ca operă de 
ficţiune, şi nu ca operă critică sau reconstituire biografică), 
încep să apară şi laudele, însă destul de precaute, intimidate de 
rezervele exprimate cu aplomb de către predecesori iluştri. 

Să redevenim cititori, pe urmele îndemnului celebru al 
aceluiaşi Ibrăileanu, şi să vedem ce anume din Mite şi Bălăuca 
ar mai putea totuşi interesa pe cititorul sceptic din prea multă 
specializare al zilelor noastre. 


Două romane despre creaţie 


Lovinescu pare să-şi contrazică propriile explicaţii refe- 
ritoare la ciclul eminescian, pentru că nu psihologia erotică 
prevalează, ci psihologia creatoare, camuflată în povestea de 
dragoste. Şi nu avem de-a face cu romane psihologice, în 
accepțiunea teoretizata de critic, ci cu romane despre creaţie, 
paragrafele poietice fiind bine sudate în text. Aspectul e subli- 
niat într-o recentă şi curajoasă interpretare a celor două opere, 
volumul Cuvintele care ucid apartinandu-i Ligiei Tudurachi, 
din care aflăm că protagoniştii reali din aceste universuri epice 
sunt cuvintele, limbajul cu forța lui fatală de a institui realități, 
inclusiv sufleteşti. Ne amintim de reflecţii ale lui Lovinescu 
însuşi, anume că literatura complică existenţa şi o mistifică 
într-o mare măsură, reflecţii presărate într-o formă sau alta pe 
destule pagini autobiografice. Litera ucide, conştientiza mare- 
le critic, pe urmele apostolului Pavel, aşa că nu e deloc de 
mirare teza cercetătoarei clujene cum că personajele devin 
marionete purtate de cuvinte. 

Călinescu îşi începea capitolul despre Lovinescu din 
Istorie... invocând atitudinea atipică a acestuia din urmă, şi 
anume faptul că nu s-a ocupat de clasici (lăsăm deoparte vizi- 
unile diferite asupra istoriei literaturii, pe care cel dintâi o 
citeşte şi comentează „de la origini până în prezent”, cu un 
elan de exhaustivitate mai greu de întâlnit, pe când Lovinescu 
aşază cuminte atributul „contemporane” în titlul său). 
Lovinescu va prefera să se ocupe şi altfel de clasici, şi nu doar 
de Eminescu, făcând o lectură beletristică. Caragiale şi 
Creangă apar şi ei în romanele sale, iar proiecţiile fictive au 
destule atribute care corespund autorului abstract, cel care, în 
fond, îl interesează pe cititor şi care e alcătuit nu din carne şi 
oase, ci din cuvinte. În plus, cu sau fără intenţie, fiecare mare 
scriitor devine, chiar din timpul vieţii, o creaţie a propriilor 
cuvinte, construindu-se încet şi sigur ca personaj, fie al unor 
legende circulând nestingherite şi neintimidate de adevărul 
biografic, fie chiar al unor opere. Ce poate fi mai fascinant, în 
fond, pentru destinul unui scriitor decât să ajungă el însuşi 
ființă de hârtie, ad litteram, să capete o altfel de viata, cu sigu- 
ranta superioară celei certificate cu naştere şi deces? Asistăm 
prin lectura unor astfel de opere la o întâlnire a marilor spirite 
care nu avea cum să fie un eşec estetic. 

Pe Lovinescu îl interesează eul fictiv sau eul profund, 
depistabil în eul auctorial, cel ce se poate desprinde din lectura 
operelor, şi nu eul empiric, deşi valorifică în mare secvenţe 
biografice înregistrate în mai multe surse. Limbajul clasicilor 
din cele două romane este o pastişă reuşită după limbajul 
operelor. Tocmai în aceste portrete ale autorilor abstracti sau 
impliciti Eminescu, Caragiale, Creangă se află forța estetică a 
romanelor, adăugând nuanţe care separă viziunea comună şi 
clişeizată de privirea unui cititor specializat şi pasionat. De 
pildă, unele fragmente de monolog interior sau cele de stil 
indirect liber par glose critice la satirele eminesciene sau chiar 
traduceri în proză ale acestora: „Incapacitatea de reacțiune 
provenea din convingerea metafizică a lipsei de sens a oricărei 
sfortäri susținute. Mare sau mic, prețuit sau disprețuit, spilcuit 
sau dezmatat, primenit sau nu, la ce bun? Distinctiile sunt 
iluzorii, satisfactiile mărunte”. 

Lovinescu se regăsea cu prisosintä în formule de felul 
„viaţa lui pulverizata din lipsa vointii”, pentru că multe rân- 
duri ale romanelor descriu în varii expresii un asemenea abis, 
probându-se pactul identității în lectură. 

Acţiunea ca atare din cele două opere nu surprinde cu 
nimic cititorul. Nu aflăm noutăţi, ca într-o biografie romantata, 
deci, încă o dată, nu aici se află miza romanelor lui 
Lovinescu’, ci într-o viziune lirică asupra existenţei transfor- 
mate în literatură, a biografiei transformate în bibliografie, pe 
care criticul modernismului interbelic o împărtăşeşte explicit. 
Cea mai bună lume cu putinţă rămâne cea imaginară, căreia i 
se poate adăuga, într-o mai mică măsură, lumea imaginată. De 
aici, frecvența momentelor când Eminescu se retrage sub 
propria frunte, de aceea materia epică este redusă la câteva 
secvenţe de salon şi câteva întâlniri pe stradă sau în case, la 
dialoguri şi monologuri interioare. Farmecul textului nu se 
regăseşte la nivelul „creaţiei de oameni şi de viaţă”, nu e nici 
vreo oglindă purtată de-a lungul drumurilor afective ale lui 
Eminescu, ci un fel de poem în proză pe două voci, a lui Mite 
şi a lui Eminescu, a Bălăucăi şi a lui Eminescu, fragmentat de 
replicile acide, sănătoase ale lui Caragiale, ale lui Creangă şi 
ale doctorului Kremnitz. Putem vedea în aceste scrieri, aşa 
cum Lovinescu însuşi a dorit-o, nişte comentarii lirice extinse 
la opera poetului, nu doar la viaţa lui. 

Din poetica imaginară a lui Eminescu se pot desprinde 
fragmente foarte credibile, de altfel, cărora li s-a reproşat că ar 
fi prea moderne, de parcă Eminescu însuşi nu s-ar fi dovedit 
un modern(ist) prin reflectiile şi prin opera sa: 

„Nu ştiu ce e arta, dar simt de unde începe. Arta unui 
scriitor nu stă în ceea ce scrie, ci în ceea ce nu scrie; nu stă 
în ceea ce lasă, ci în ceea ce şterge. Artistul îşi creează o 
limbă nouă, un nou mod de expresie; arta nu e inspiraţie, 
ci o realizare tehnică; a scrie zece pagini şi a lăsa zece 
rânduri este semnul indiscutabil al prezentii unei con- 
stiinti: arta începe de aici.” 


' S-a tot subliniat, de altfel, cä o nesansä a romanului Mite a fost sä apara 
la un an după Viaţa lui Mihai Eminescu de G. Călinescu, de parcă Lovinescu ar 
fi dorit sa rivalizeze cu predecesorul sau intru reconstructie biografica. 

Necesitatea suferintei si a efortului de-a lungul unui drum 
artistic şi, implicit, spiritual, este, la rândul ei, subliniată — „din 
satisfacţie nu ies poezii, ci copii” —, iar greutatea scrisului, 
experienţă pe care, de asemenea, o împarte cu Lovinescu, şi 
inspiraţia ca păcăleală sunt mărturisite de suficiente ori. Multe 
din replicile poetului pot fi percepute ca fragmente de 
prelegeri populare, în spirit junimist, pe tema raportului autor- 
operă. Psihologia erotică minimală, anatomia sentimentelor 
devin pretexte pentru anatomia personalităţii creatoare, îndră- 
gostită de dragoste, o realitate mai degrabă fictivă, construită 
din reprezentări verbale, nu de o fiinţă în carne şi oase. 

În dialogul cu Mite, personajul Eminescu se avântă în 
tirade contra regulilor clasice de tipul „unităţii de caracter”, 
atunci când „comentează” împreună Dănilă Prepeleac şi 
femeia emite o asemenea opinie. Denunta rigiditatile de tipul 
„concepţiei unitare, imutabile” — „sufletul e un cristal primar 
şi ireductibil. Eroii sunt deci sublimi, scelerati, avari, fatarnici, 
hoţi, afemeiati, de la început, cu fiecare față a vieţii, fără 
discontinuitate” — şi-şi explică opţiunea verificabilă, de altfel, 
în proza sa: „Pe fundalul unei unităţi larg înțeleasă, trebuie să 
admitem discontinuitatea ca însuşi principiul de existenţă a 
sufletului omenesc”. Urmează rânduri autentice de poetică, 
din care se vede că stăruința poetului (si a criticului-roman- 
cier) merge spre diminuarea distanţei dintre artificialul litera- 
turii şi realitatea profundă, niciodată cunoscută până la capăt, 
mereu aproximată: 

„caracterul dominant este, prin urmare, o noţiune relativă, 
ce trebuie mânuită cu îndemânare; viaţa e mult mai variată 
şi mai complexă decât cum o reprezintă clasicismul. 
Preferintele mele merg spre aiurea, spre multilateralitate, 
spre posibilitatea soluţiei de continuitate în orice moment, 
care deviază linia dreaptă, o frânge, sparge oglinda 
sufletului în cioburi greu de reconstituit; o astfel de 
literatură polivalentă e mai aproape de realitate decât 
clasicismul uniform, monoton şi egalizator, fie el greco- 
latin, dar mai ales francez, în care raționalismul şi spiritul 
logic merg până la artificiu şi absurd...” 


Nimic mai firesc în prelungirea unor astfel de consideraţii 
decât că „Frumuseţea este o noţiune relativă, determinată ade- 

sea şi de motivări individuale”, teza relativismului estetic, în 
nici un caz aport original al lui Lovinescu altfel decât pe linia 
demonstraţiei. Consideratiile despre „limba organică” a lui 
Creangă, despre sursele folclorice sau „obiceiul de a face vase 
noi din cioburi vechi” sunt, la rândul lor, desprinse dintr-o 
conştiinţă artistică autentică, empatizând cu marile spirite ale 
secolului al XIX-lea. Nu lipsesc nici fragmentele de psiholo- 
gie a creaţiei pigmentate de ironia sănătoasă care echilibrează 
exagerările nihiliste: „psihologia e pe baze de fiziologie [...] 
pesimismul e cel mai adesea dispepsie [...]. Nu m-aş mira 
dacă s-ar descoperi într-o zi că lirismul e secreția glandei tiroi- 
dale sau a capsulei suprarenale”. 

Intrarea în scenă a poetului este amânată în prima poveste 
de dragoste: mai întâi asistăm, prin ochii lui Mite, personaj- 
reflector, la scenele de pe maidan — jocul copiilor, jaful sfârşit 
cu omor (răutatea gratuită, amintind de secvenţe din Grand 
Hotel Victoria Română) —, apoi aflăm despre lecţiile de limba 
română pe care aceasta le ia de la Eminescu. Felul în care îi 
explică „profesorul” cuvintele neintelese din limba română îi 
prilejuieşte naratorului, influențat de entuziasmul eroinei, 
fraze lirice remarcate pe bună dreptate, in mai toate studiile: 

„Lua cuvântul ca pe o floare; o desfăcea apoi de toate 
învelişurile de mătase pentru a-i arăta geneza; din felul 
cum umbla cu el, cuvântul începea să împrăştie aroma 
sunetelor, a veacurilor, căci, pornit dintr-un punct 
îndepărtat al timpului, minuscul, el spărgea epocile, se 
încărca de sensuri, pentru a se rotunji pe buzele poetului 
ca un fruct copt şi savuros...” 


În primul roman, acţiunea se petrece în 1879, când 
Eminescu se îndrepta spre 30 de ani. Liniile de portret exterior 
sunt cele cunoscute: privirea plecată, mic de stat, hainele 
vechi, mişcările greoaie, glasul tărăgănat, mizeria locuinţei 
etc”. De asemenea, nimic inedit în secvențele plimbărilor prin 
istorie sau pe străzi, în ipostaza poetului ruşinat că nu şi-a 


2 „Prin amânări succesive şi complicaţii scrupuloase de studii anexe, 


naratorul empatic. 

facut doctoratul sau umilit de nevoi si rostind apäsat o 
înjurătură preferată, „neamul nevoii!”, ci întregul material 
converge spre o reconstituire autentică a unui portret spiritual 
dirijat de limbaj şi de imaginarul construit de acesta. E de 
remarcat şi cum apare în replicile lui Mite”: cel mai potrivit 
diagnostic pe care i-l ghiceşte pragmatica nemtoaica — „Ai 
vrea să fii întotdeauna ceea ce nu eşti!” — aminteşte replica 
Adelei din romanul lui Ibrăileanu — „Mata vrei totdeauna ceea 
ce nu vrei”, în fond, e denuntatä o stare de inadaptare împăr- 
tăşită de Lovinescu însuşi. Ilina Gregori invoca onirobiografia, 
pe lângă parabiografie, ca definitorie pentru personalitatea 
eminesciană, pe urmele onirologiei schopenhaueriene. Referi- 
rea din roman la autodenumirea „omul din lună” indică tocmai 
acest temperament refugiat considerabil în alt spaţiu existen- 
tial, „viaţa dublă”, ca să ne folosim de un alt titlu beletristic al 
criticului. Iată, de pildă, o elipsă din dialogul cu Mite: 

„Deşi-i cunoştea puterea de subită absenţă spirituală, 
de refulare, de periegeză pe mări îndepărtate întipărită pe 
fata ca o mască, ea se uită la dânsul îngrijorată; ştia că în 
acel moment, în mijlocul oricâtor persoane, el nu-şi lăsa 
pe pământ decât leşul iar mintea îi colinda pe alte 
tărâmuri, departe, prin funduri de oceane, după coralii ilu- 
zorii [...]. Şi, într-adevăr, el rămase aşa, scufundat, câteva 
minute lungi, până ce, apoi, ca un scafandru încărcat de 
pretioasa povară a capturii sale, se întoarse spre dânsa”. 


Fragmentul devine o augmentare a celebrei cufundări în stele şi 
în nori şi-n ceruri nalte şi e urmat de suficiente variatiuni cen- 
trate în jurul metaforei „ocheanului întors”: 


„EI se uită poate la dânsa, dar, cu siguranţă, n-o vedea; 
ochii i se răsfrânseră înăuntru ca ochii statuilor antice [...] 
poetul se izolase din nou de lume printr-o zonă de foc”; 
„Ochii i se răsfrânseră înăuntru ca ochii statuielor antice”. 


Poeme precum /mbätränit e sufletul din mine... îşi au un 
ecou în formula „tânărul uşor îmbătrânit” sau „tânărul îmbă- 
trânit din faşă”, verificându-se, încă o dată, puntea dintre opere. 


3 Sursa multor secvenţe este, de altfel, scrierea lui Mite Kremnitz despre 
Eminescu. 

Altundeva, naratorul îi construieşte protagonistului un 
portret din contradicții romantice — „inegal în atitudini, cand 
absent, sau mai ales absent, dar şi înflăcărat şi pasionat une- 
ori” —, corespunzând portretului esentializat facut de Caragiale 
în panegiricul invadat de exclamatii În Nirvana, unde 
dramaturgul dezvoltă retoric antiteze devenite ulterior clişeu: 
„ciudată amestecătură! — fericită pentru artist, nenorocită pen- 
tru om!”; „un temperament de o excesivă neegalitate”; „în 
capul lui cel mai bolnav, cea mai luminoasă inteligenţă”, chiar 
şi moartea beneficiind de tratamentul contrariilor: „pentru 
dânsul prea târziu, prea devreme pentru noi”. 


Contextul şi scriitorii săi 


Toate personajele secundare din romane apar nu cu in- 
tentia vreunei evocări a epocii literare, ci pentru a lumina din 
unghiuri diferite imaginea protagonistului, sau, în cuvintele 
iscusite ale lui Iulian Costache, pentru a-i negocia imaginea, 
de unde frecvenţa stilului indirect liber, ceilalți devenind pur- 
tători de cuvânt ai naratorului. Scenele panoramice, fresca 
socială sunt reduse la câteva secvenţe menite să contureze vag 
o atmosferă (crâşmele, călătoriile cu trenul, şedinţele la Juni- 
mea etc.). Desigur, eventuala frustrare a vreunui cititor dornic 
de informaţie suplimentară este efectul unei aşteptări care 
creditează prea puţin surpriza, ca să nu spun insolitarea. 

La început, întâlnim şi câteva crochiuri imagologice 
reuşite, prilejuite de naționalitatea familiei Kremnitz: despre 
Berlin aflăm că avea „străzi atât de lustruite încât unei cătane 
din Moldova i se păruseră pavate cu oglinzi şi cu câte o scui- 
patoare la fiecare colt: «ca să nu spurce uliţa rumânul prost, că 
de nemți, nici vorbă de una ca aiasta»”; la antipod — „o tara 
unde se vorbeşte mult şi se uită tot atât de repede”, o ţară în 
care un vânzător de cireşe este ucis pe stradă cu o bâtă pentru 
a fi prădat. Apoi, comparații concrete: 

„Venise în tara improvizatiei, totul se poate amâna; 
«dacă nu e azi, e mâine», întâlnirile se dau «după-amiază» 
— fără indicație de ceas sau minut, la voia întâmplării, pe 
măsura eternității, fata de care micile despartiri ale timpu- 

lui sunt de prisos. Nici chiar el n-o intelegea si nu-si 
putuse stăpâni râsul când aflase că-şi însemna în ziarul ei 
ora sculării şi a culcării, temperatura şi presiunea atmos- 
ferică; nu pricepea că pentru fixarea fizionomiei zilei e 
necesară determinarea mai întâi a cadrelor ei; eveni- 
mentele sufleteşti tasnesc şi se modelează din condiţii 
materiale... Orient, da, Orient; nu era nimic de schimbat 
într-o ţară unde a amâna un lucru înseamnă a-l rezolva.” 


Printre primele secvenţe din Bă/ăuca, regăsim şi întârzierea 
exagerată a lui Eminescu la întâlnirea cu prietenii din Viena, 
întârziere care-i atrage porecla de „Nu-mi pasă!”, iată-l, aşa- 
dar, un balcanic contaminat cronic de relativitatea lucrurilor, 
dar si, în alt context, de data aceasta din Mite, conştient de 
tarele etnice pe care le împărtăşeşte fatalmente: 


„— Noroc că mi-am scris articolul pe azi; altminteri 
mai atacam o dată pe roşii, după datina rumânului de a 
invinovati guvernul, chiar când nu plouă.” 


Fictiunile lui Lovinescu interesează şi pe linia conturării 
mai multor tipuri de scriitori. Maiorescu şi P.P. Carp se 
regăsesc episodic şi în liniile cunoscute în primul roman, la fel 
şi alti junimisti, surprinşi în ipostaze recognoscibile. Mite 
însăşi face parte din breaslă, iar naratorul notează în primul 
capitol: „Era scriitoare şi proceda ca toţi scriitorii, se amesteca 
fără voie în tot ce vedea şi auzea; se avânta într-o erupție 
verbală determinată de prezenţa unui ascultător închipuit”. Şi, 
pentru a proba încă o dată teza cuvintelor care ucid: „ajunsese 
să transforme dramele vieţii în exerciţii de limbă”. 

Caragiale, „om de mare imaginaţie cheltuită în vorbe, ce 
se trudea totuşi atât cu scrisul”, este personajul care asigură şi 
o dimensiune ironic-umoristică a textului. Cu formulele sale 
persiflante, o numeşte pe Mite ,,nemtoicuta”, oripilându-l pe 
Eminescu, altă dată îl consiliază prieteneşte să nu devină 
„guşat sentimental”, subliniind, nu tocmai în glumă, că alt- 
undeva se află rostul vieţii lor: „Doi scriitori mari are tara asta: 
tu şi cu mine”. Acelaşi Caragiale intuieşte cu precizie natura 
lăuntrică a poetului: 

„[...] lucra in el o forţă inconștientă, care-l scotea din 
logica momentului şi-l făcea să se conducă după norme 

proprii şi imprevizibile. Caragiale pretindea că avea 
într-însul un deşteptător, pus brusc în mişcare printr-un 
resort nevăzut; în mijlocul discuţiilor generale se trezea în 
el deodată un cântec unic.” 


Cele mai spumoase pagini se regăsesc în capitolul al VIII-lea, 
în care e prezent acest protagonist atât de fidel spiritului opere- 
lor sale — sanctionand nu doar pretenţiile academice maiores- 
ciene’, ci şi ridicolul slăbiciunilor şi sentimentelor umane. „În 
amor, domnule, toate femeile sunt la fel: ce mi-i Mite, ce mi-i 
Miţa!” e o replică ce constituie un veritabil manifest antiro- 
mantic, rostit împotriva bolnăviciosului şi hipersensibilului 
„atât de fragedă”. Antimelodramatismul din replicile tăioase 
ale lui Caragiale, care se recomandă drept doctor de suflete şi 
specialist în „spitalul amorului”, folosind apelativul „geana- 
bet” fără excepţie, este o extensie cât se poate de reuşită a dis- 
cursului autorului Nopții furtunoase şi critica de întâmpinare 
nu a ocolit această reuşită, în ciuda carentelor de alt ordin: 


„Bărbatul să fie bărbat, să ştie ce vrea şi să meargă 
de-a dreptul la ţintă; nu cu scări de mătase, cu versuri 
leşinate, cu suspine şi oftări, cu ochi daţi peste cap, cu 
serenade pe la geamuri şi cu toată mizeria sentimentală cu 
care ne faceţi neamul de ocară. Ştefan cel Mare se iubea 
cu toate muierile din Tara de Sus şi din Tara de Jos, iar 
Vlad Tepes, de te-ar prinde inghetat pe maidan, te-ar trage 
în ţeapă, ca să dea o pildă tuturor stârpiturilor sentimen- 
tale care ne-au umplut literatura de văicăreli.” 


La rândul lui, Caragiale e „citit” de Eminescu, intimidat de 
faptul că pentru dramaturg „dragostea în ordinea ei ideală era 
o absurditate şi o degenerare a energiei bărbătești”. 

Regăsim şi interpretări ale operelor lui Creangă, „izvor 
nesecat de discuţii”, mai ales în ,,lectiile” predate tinerei nem- 
toaice interesate de cultura română si un portret în Bălăuca, la 


4 „— Da ce, sunt Maiorescu sau Simion Stilpnicul, să stau înfipt pe o 
coloană toată viata şi să prefer să mor acolo de ruşinea de a nu mă scobori 
jos?” sau, altundeva: ,,— Ştii că-mi place domnia-sa domnul Titus Maiorescu, 
vir academicus, rector magnificus... şi nu mai ştiu ce... Ascultă-mă pe mine, 
ăsta e un iezuit cu un ochi la slănină şi altul la făină. Vrea să împace şi capra 
şi varza. Oftează cu noi şi se înfundă în toate fotoliile oficiale ale statului... 
Universitate... Academie... Parlament... ministere.” 

fel de reuşit ca al lui Caragiale. Poate cea mai nimerită for- 
mula de portretizare ramane aceea conform cäreia povestitorul 
era „smerit fata de sufletul altuia”. Ca şi în cazul celorlalţi doi 
autori, limbajul personajului este un melanj din opere şi iată, 
de exemplu, cum îi explică Tincăi nevoile bahice: „Aşa-i dat: 
dacă-i copil să se Joace şi dacă-i cal să tragă, dacă-i popă să 
citească, iar dacă e scriitor — şi să ştii tu, femeie, că la adică- 
telea şi noi suntem o brumă de scriitori — să... bea”. 


Reproşuri justificate 


Încercăm să nu cădem în capcana admiratiei necondi- 
tionate şi recunoaştem că, din anumite puncte de vedere, cele 
două texte lovinesciene mai şi suferă de viruşi periculoşi, care 
se manifestă, din fericire, pe spaţii aflate în carantină estetică. 
Dialogurile sunt cam abrupte, nelegate în unele capitole unde 
naraţiunea sucombă în schimburi de replici precipitate, în 
scene de manifestare a sentimentelor, paroxistice şi, de aceea, 
telegrafiate — rezultând un colaj retoric pe tema amorului, 
declaraţii patetice dar nu inautentice. Nu-i ies lui Lovinescu 
prea bine nici capitolele de realism social, precum secvenţa 
din tren, menită să ilustreze caractere — sunt mai degrabă 
eboşe, care se revendică de la un imaginar stereotipic. Unele 
structuri — clişee penibile astăzi — încă nu-şi epuizaseră forţele 
în perioada interbelică — de pildă, mărturisirea poetului că-şi 
doreşte absolutul sau când, deodată, naratorul renunţă la stilul 
indirect liber şi erupe direct în consideraţii critice cu privire la 
opera Veronicăi, creată la „biroul de lemn de trandafir” (vs 
„masa cea de brad”) — reproşul a fost subliniat de critici. 

De asemenea, nu poate fi ocolit aspectul dubios melo- 
dramatic al unor secvenţe — plânsul lui Eminescu, lacrima lui 
Caragiale sau a lui Creangă, dar, cu riscul de a ne repeta, 
aceste erori nu ştirbesc textele decât parţial şi din anumite 
puncte de vedere. În fond, analiza pe care o face Lovinescu 
prozei eminesciene, insistând nu pe ilizibilitate, cum era moda, 
ci pe reuşitele incontestabile ale acesteia, devine o metodă 
validă şi în interpretarea romanelor lovinesciene. 


Istorie literară 189 


Totul sfârşeşte într-o carte. Elogiul discret al imaginaţiei 


Nuvela lui Mite, naraţiune în naraţiune, poeziile 
Veronicăi, dar mai ales textele lui Eminescu, ale lui Caragiale 
sau Creangă pot fi considerate adevăratele subiecte ale acestor 
scrieri. Cele două femei sunt atrase, înainte de a-l cunoaşte 
efectiv pe Eminescu, de poeziile acestuia. Mite chiar suferă o 
uşoară deceptie atunci când îl întâlneşte pentru prima oară, 
pentru că nu corespunde portretului pe care şi-l construise din 
lectura poeziilor. Când povestea lor de dragoste capătă concre- 
tete, vorbesc despre marile cupluri de îndrăgostiți din litera- 
tură, râvnind, inconştient, să li se alăture. Fiinţele imaginare le 
concurează pe cele vii şi chiar câştigă — titlul Ligiei Tudurachi, 
Cuvintele care ucid, nu trebuie, astfel, citit doar în cheie 
biblică sau dramatică, fatală. Finalul celei de-a doua parti ni-l 
prezintă pe poet întorcându-se la Bucureşti, în tren, însoţit de o 
Veronica imaginară, superioară celei reale care accepta vizi- 
tele nocturne ale ofiţerilor, deci închipuirii i se verifică, încă o 
dată, forţa. 

Amintindu-şi povestea cu Mite, după ce aceasta îl în- 
deamnă să plece la Iaşi, la Veronica, Eminescu va conchide că 
„iubirea femeii devenise literatură”, ideea bovarismului ca 
boală culturală nu neapărat nocivă infiltrându-se încă o dată. 
Iată, de pildă, într-un context anterior din Mite, cum îi descrie 
opţiunea pentru o altfel de reprezentare a existenţei: „Numai 
oamenii simpli trăiesc în realităţi şi nu înţeleg decât ce pipăie 
şi nu se bucură decât prin simţuri, ca şi cum deasupra lor n-ar 
exista imaginaţia, fantezia şi toate rezonantele interioare cu 
zvonuri multiplicate de gesturi miraculoase”. În scena finală 
din Mite, când Eminescu îi comunică lui Caragiale intenţia de 
a se întoarce la Iaşi, cel din urmă evidenţiază aceeaşi confuzie 
dusă până la substituție: „Nu-ţi ajunge proza cucoanei de la 
Bucuresti; te duci acum după poezia cucoanei de la Iasi?” 

Gabriela Omăt vorbea despre „ficţiunea ca viaţă” din 
beletristica şi memoriile lovinesciene — formula poate fi trans- 
ferată şi asupra personajelor sale cu biografie şi bibliografie 
celebre. „Deficitul de vitalitate” invocat în cazul mentorului 
„Sburătorului” se poate lesne identifica la personajul 

Eminescu, autocaracterizärile in acest sens regäsindu-se in 
multe dintre monologuri, extinse aparteuri despre neputinta de 
a trai ca ceilalți. De asemenea, autorul şi protagonistul său 
împart „fondul liric de adâncime” ori „otrava suavă” a 
spiritului moldav. Estetismul lovinescian se traduce şi prin 
calofilie, astfel că o sumedenie de fraze devin citabile: „a trăi o 
viata imaginară ca şi cum ar fi fost aieve”. Ca şi în ulteriorul 
Moartea la Tomis, jurnalul închipuit al lui Ovidiu scris de 
Marin Mincu, se poate observa un transfer de personalitate de 
la Eminescu la Lovinescu şi invers, interesant ca metamorfoză 
imaginară, ca melanj al literaturii cu realitatea, ca dialog 
vizionar, mai ales dacă adăugăm informaţiile din Memorii 
legate de „prezenţa imaterială a lui Eminescu” resimţită de 
rafinatul său cititor. 

Crezul clasicist al lui Lovinescu — „Arta şi nu viaţa 
durează” — se verifică şi prin faptul că autorul abstract supra- 
vietuieste şi, desigur, personajele; astfel, viata se mută între 
coperte. Lovinescu, în ipostaza de cititor şi autor concret, îm- 
parte cu autorul abstract din opera eminesciană aceeaşi viziune 
asupra creaţiei, avem, cu alte cuvinte, o ilustrare a identităţii în 
lectură. Şi chiar putem ghici din figura spiritului creator emi- 
nescian că i-ar fi plăcut mai mult condiţia de personaj decât 
aceea de statuie obligatorie prin toate colțurile ţării ori aceea, 
şi mai penibilă, de chip visător, imaterial, de pe bancnote. 

Tudurachi, Ligia, Cuvintele care ucid: memorie literară în romanele 

Abstract 


Lovinescu’s novels about Eminescu, Mite and Bălăuca, were 
mostly a victim of misreading in the interbelic context. The mo- 
dernist writer from the next century had no intention to recreate the 
poet’s biography, but his spiritual figure, the abstract author from the 
various texts. The main conflict of these stories is not erotical or 
social, as the titles might suggest, but the one between words and 
reality, between imagination and life, a conflict that is never solved 
and feeds the creative force. Thus, Lovinescu develops epically the 
modernist battle between code and referent, which have certain roots 
in the romantic antithetical representations of the world. Eminescu’s 
portrait is embodied by suggestions coming not only from biographi- 
cal writings, but also from his fiction, be it poetry or prose, resulting 
a character with emphasis on his imaginary life. In spite of some 
mistakes in combining dialogues and narration, the two novels prove 
aesthetic and cultural value by building up a character who shares 
both Eminescu and Lovinescu’s views upon art and world. 


Strigoii de Mihai Eminescu. 
O posibila intalnire cu prima iubire 


Leonida MANIU 


(maniucalinlucian@yahoo.com) 


Poemul Sfrigoii de Mihai Eminescu rämâne, în ciuda sau 
poate chiar din cauza consideratiilor care s-au fäcut în jurul 
lui, invaluit intr-o aura stranie. Faptul poate fi explicat nu atât 
prin amestecul de elemente provenind din literaturi, mitologii, 
credinţe şi superstitii diferite, cât mai cu seamă prin nävalnicul 
sentiment de iubire care, prin energia lui mistuitoare, des- 
fiinteaza hotarele dintre viaţă şi moarte. Lucrarea este, prin 
urmare, celebrarea unei iubiri nesätioase şi nefiresti, a unui 
prea plin de dorinţa care nu se potoleşte decât împlinindu-se. 
Drept urmare, nu in consideratiile de ordin istoric, de cele 
legate de unele superstiții populare sau de altă natură trebuie 
căutată justificarea poemului, ci aici, în clocotul sentimentului, 
căci nimic nu putea scoate mai bine în evidență puterea 
acestuia decât atribuindu-l celor plecaţi în lumea umbrelor. 

Comentatorii lucrării au procedat nu o dată la o îndreptă- 
titä apropiere a acesteia de „evenimente biografice precise”, 
sau, mai explicit, de „ceva subiectiv, în legătură cu viaţa 
intimă”? a poetului. Este vorba, în mod cert, de un eveniment 
trist din anii adolescenţei sale, pierderea unei ființe dragi, care 
i-a marcat definitiv viaţa şi opera. Într-o confesiune lirică, 
inspirată din această sfâşietoare durere, Eminescu însuşi măr- 


! Alain Guillermou, Geneza interioară a poeziilor lui Eminescu, laşi, 
Editura Junimea, 1977, p. 187. 

> M. Eminescu, Opere, II (Editie critica de D. Murärasu), Bucuresti, 
Editura ,,Grai şi suflet — Cultura naţională”, 1995, p. 348. 

turiseşte că „Al meu amor e astăzi în mormânt” (Jubitei), iar 
altădată, imaginându-şi întâlnirea cu iubita, el îi sopteste 
înfiorat: „Că de mult te-am căutat” (Basmul ce i l-aş spune ei). 
Fantasma închipuită de fantezia călugărului, „partea cea mai 
bună, mai pură şi mai sfântă” a sufletului său, nu este decât 
„sufletu-unei moarte”, pe care Magul l-ar putea „reaprinde”, 
însă „nu aici”, ci în „lumea unde trăieşte mai departe” (Poves- 
tea Magului călător în stele). Pe scurt, Mortua est], veritabil 
cutremur existenţial, rămâne expresia artistică genială a con- 
fruntării tânărului poet cu neantul. De aici înainte, umbra 
aruncată asupra existenţei de perspectiva morţii, cu consecinţe 
decisive în formarea unei concepţii de viaţă, va imprima lirei 
sale tonalități grave. 

În timp însă, amintirea frumoasei copile şi sentimentele 
pentru ea s-au amplificat continuu şi, învăluite într-o aură de 
basm, au dobândit statut de realitate: „Căci moartea altuia — 
constată S. Paleologu-Matta — a însemnat pentru poetul român 
o experienţă câştigată în sensul unei mutații care face ca lumea 
să se deschidă unui suflu rece. In acest suflu rece, care e 
tragic, lucrurile pierd din conturul lor clar în favoarea unei 
esențe invizibile”. Din aceste raţiuni, „marele poet — observă, 
cu temei, autoarea menţionată — zugrăveşte mereu aceeaşi dra- 
goste... pentru o fiinţă care nu mai este”, „fata de la Ipotești, 
devenită figură mitică, ba Minerva, când Diana, când Dochia 
tânără, în preajma ducilor morţi pe câmpul de luptă. O regă- 
sim mai ales în ipostaza lunii — această primă moartă în 
univers — trecând prin aer cu braţele încrucişate, cu o privire 
blândă”. Afirmația poate dobândi un suport ştiinţific din 
perspectiva psihanalizei. După numeroase investigaţii ale 
zonelor obscure ale conştiinţei, Freud a ajuns la concluzia că 
experiența de viaţă a copilului îşi pune amprenta pe incon- 
ştientul individual al viitorului adult. „Deşi forte puternice — 
scrie acesta — au influenţat şi modelat facultatea de evocare a 
amintirilor din copilărie, şi probabil că tocmai aceste forte, în 
general, fac atât de dificilă înțelegerea anilor noştri din copi- 


3 Svetlana Paleologu-Matta, Eminescu si abisul ontologic, Bucureşti, 
Editura Ştiinţifică, 1994, p. 28, 39 şi 31. 

lärie”, totuşi, „avem toate motivele să admitem că toate aceste 
fapte uitate din viaţa copilului au exercitat o influenţă determi- 
nantă asupra dezvoltării ulterioare a persoanei”. Altminteri 
spus, Freud ne asigură, pe baza cercetărilor sale, că ecourile 
acestor ani vor persista de-a lungul întregii vieți. 

Impresia puternică pe care i-a produs-o moartea fetei cu 
„glas de porumb”, şi în care se concentra tot farmecul şi toată 
durerea copilăriei, avea să aprindă şi să nutrească dorinţa de a 
o revedea. Reîntoarcerea în paradisul pierdut al Ipoteştilor 
devenea imperioasă într-o perioadă de cumpănă a existenţei 
sale, moartea mamei din 1876 şi răcirea relației cu Veronica 
Micle. Cu cât deznădejdea şi durerea sufletească sunt mai 
intense, cu atât tendinţa de a le înlocui, contrapunându-le mo- 
mente mai fericite, acționează mai hotărât. Dar dacă împli- 
nirea marelui vis nu s-a înfăptuit aievea, acesta se va realiza, 
treptat, în creaţia artistică. Geneza poemului este, în această 
privinţă, edificatoare. 

Într-o primă formă, poemul purta, în manuscris, titlul 
Strigoiul. Lângă sicriul Mariei, regina dunăreană, Arald, 
stăpânul peste avari, proferează insulte la adresa Dumnezeului 
creştin, vinovat, chipurile, de moartea logodnicei sale. Cu 
sufletul pustiit, el abjură credinţa la care tocmai trecuse şi, 
călare, în noapte, aleargă la bătrânul Mag din munții străvechi 
spre a cere ajutorul zeilor păgâni. Desfăcându-şi cu greu 
picioarele din piatra cu care se confundau, Magul îl conduce 
într-un dom de marmură neagră din străfundurile muntelui, 
unde tăcut Arald se aşează pe un jef săpat în stâncă. Numai- 
decât, voci confuze, urlete, plânsete şi blesteme care se intetesc 
îl fac pe rege să se înfioare, dar bătrânul, dobândind dimen- 
siuni uriaşe, ridică în aer a farmecelor vargă şi îl invocă pe 
Zamolxe ca s-o readucă la viaţă pe Maria. Domul se cutre- 
mură, catapeteasma bisericii creştine e ruptă în două de un 
fulger, semn al neputinței Dumnezeului ei, natura se dezlăn- 
tuie vijelios (,,ninsoare, fulger, gheaţă, vânt arzător de vară”), 


* Sigmund Freud, Introducere în psihanaliză. Prelegeri de psihanaliză. 
Psihopatologia vieţii cotidiene, Bucureşti Editura Didactică şi Pedagogică, 
1980, p. 441. 

iar fantasma Mariei, întrupându-se din stihiile descätusate, 
apare in fata ochilor uimiti ai regelui. Apoi, domul se 
reînchide, zgomotele se transformă într-un murmur suav, care 
lasă să se înţeleagă că cei doi nu se vor mai despărţi niciodată. 

Ulterior, în procesul definitivării poemului, odată cu 
schimbarea titlului din Strigoiul în Strigoii, chipul reginei 
decedate s-a suprapus tot mai mult peste cel al fetei de la 
Ipotesti, iar poetul, neconsolat de pierderea ei, s-a substituit, în 
aceeaşi măsură, lui Arald. De aceea, pentru a-şi împlini iubi- 
rea, acesta este capabil, precum Luceafărul, de orice sacrificiu: 
va deveni, nu ştim in mod lămurit cum, aidoma Mariei: 


Arald! de nu mă-nşală privirea, tu eşti mort! 


Aşadar, unirea firescului cu nefirescul nu poate avea loc 
decât prin pierderea esenței celui dintâi termen, întrucât 
deplina contopire a acestora este posibilă numai în lumea în 
care trăieşte fantasma călugărului din Povestea magului 
călător în stele. Concomitent cu aceste schimbări de accent 
interioare, imprecatiile la adresa divinității au dispărut, iar 
cadrul folcloric traditional (acea cavalcadă nocturnă a stri- 
goilor ameninţată de cântecul din zori al cocoşilor) a devenit 
mai proeminent. 

Personajele poemului, la fel cu cele din poezia de pre- 
tutindeni, nu sunt decât ipostaze ale atitudinii eului liric 
eminescian. Chemând „la viaţă potentele lui adânci”, poetul — 
scrie Tudor Vianu — le „pune masca pentru a fi mai el însuşi”, 
iar diversitatea acestora este explicată prin faptul că, „de 
fiecare dată, eul se găseşte într-o altă atitudine, este altfel 
acordat si are un cuprins pe măsura acestor cadre generale”. 
Maria, creaţie a unei imaginatii şi senzualitati ardente, este 
iubita ideală, aflată în perfect acord cu întreg universul 
feminin eminescian. „Chemările erotice ale unei moarte, ce ar 
trebui să plutească departe, castă, în tristeti de cenuşă” sună — 
constata G. Călinescu — „stânjenitor”€. Observatia este profund 
nedreaptă, întrucât acestea amintesc mai curând de invitaţia la 


> Tudor Vianu, Eminescu, Iaşi, Editura Junimea, 1974, p. 253 şi 251. 
6 G. Călinescu, Opera lui Mihai Eminescu, vol. IV, (B.P.T) Bucuresti, 
Editura Minerva, 1985, p. 40. 

iubire a mititicai din Floare albasträ sau de impulsurile ero- 
tice ale Cezarei din nuvela ce-i poartă numele. Este, in cele 
mai multe cazuri, imaginea femeii dorite de poet, aceea care, 
în dragoste, are iniţiativa. În definitiv, aşa-zisa viaţă de dincolo 
nu poate fi reprezentată decât din perspectiva lumii de aici. Nu 
altminteri procedează Dante, în cântul V al /nfernului, înfă- 
țişând pasiunea Francescăi da Rimini pentru Paolo Malatesta. 
Într-un fel sau altul, imaginea Mariei traversează întreaga 

lirică eminesciană. Cităm, spre edificare, două strofe: 

O dulce întrupare de-omăt. Pe pieptu-i salbă 

De pietre scumpe... părul i-ajunge la călcâie, 

Ochii căzuţi în capu-i şi buze viorie; 

Cu mânele-i de ceară ea tâmpla şi-o mângâie — 

Dar fata ei frumoasă ca varul este albă. 

(Strigoii) 

Din valurile vremii, iubita mea, răsai 

Cu braţele de marmur, cu părul lung, bălai — 

Şi faţa străvezie ca faţa albei ceri 

Slăbită e de umbra duioaselor dureri! 

(Din valurile vremii) 


Retinand din descrierea celor două figuri feminine atribu- 
tele şi sintagmele care le singularizează şi le apropie totodată 
(„o dulce întrupare de-omăt”, „părul i-ajunge la călcâie”, 
„ochii căzuţi în capu-i şi buza viorie”, „mânele-i de ceară”, 
„faţa ei frumoasă ca varul este albă” pe de o parte, şi „braţele 
de marmur”, „părul lung bălai”, „faţa străvezie ca faţa albei 
ceri”, pe de altă parte) şi întregindu-le cu altele, din mai multe 
poezii, dar utilizate cu aceeași funcţie, „îngere palid” (Îngere 
palid...), „fața pală-n raze blonde” (Venere şi Madonă), „albă 
ca zăpada iernei” (Noaptea), „palidă zână (Basmul ce i l-as 
spune ei), „cu mani subțiri si reci” (Departe sunt de tine), 
„minune cu ochi mari şi mana rece” (Sonete), „şi când rasai 
nainte-mi ca marmura de clară” (Nu mă înţelegi) etc., consta- 
tam ca paloarea infatisarii şi senzaţia de rece pe care o emană 
corpul neinsufletit al copilei din Mortua est! (,,lutul... alb si 
rece”, „faţa cea pala”), au devenit, ulterior, semne distinctive 
ale frumuseţii feminine eminesciene. Este „aspectul cadave- 

ric”, de care vorbea G. Călinescu, si căruia, graţie psihana- 
lizei, am putut să-i găsim o explicaţie. 

Cât priveşte pe Arald, nu putem să nu recunoaştem în 
pornirile lui vijelioase („Pe Nistru tăbărâsem poporul tău 
să-mpil”, „Să fumege nainte-mi oraşele-n ruine” etc.) una din 
ipostazele eului poetic al autorului. „Eminescu — scrie Alain 
Guillermou — se descrie aici pe el însuşi, aşa cum ar vrea să fie 
sau cum crede că este: plin de putere si de voinţa de a trăi”. O 
precizare se impune numaidecât: exegetul francez trebuia să 
sublinieze că aici nu este vorba de Eminescu-omul, căruia 
măririle lumesti îi erau indiferente, ci de Eminescu-domn al 
imaginarului, capabil să mişte popoare de gânduri şi să năruie 
sau să clădească imperii fantastice. Pornirea devastatoare a 
regelui avarilor o regăsim intactă în alte numeroase poezii, sau 
lucrări în proză, din care nu amintim decât câteva. Amplificată 
la nivel cosmic, aceasta conferă celui care face legământul 
dimensiuni supraumane: 

Şi de-ai muri, iubito — căci contra morţii n-are 

Nici Dumnezeu putere, aş stinge cu un gând 

Intr-o grămadă naltă sistemele solare 

Si chipul tău de marmur l-aş pune-n ăst mormânt. 
(Codru şi salon) 


Un spirit identic, de sorginte titanică, traversează aproape 
întreaga operă eminesciană, manifestându-se în cele mai di- 
verse forme şi contexte. Astfel, demonul îndrăgostit nu poate 
fi închipuit de iubita înger decât „mişcând poporul cu idei reci, 
îndrăzneţe” (Înger şi demon), iar ascensiunea unui paria din 
Legenda cântăreţului este consecința unor evenimente apro- 
piate de cele înfăţişate în Strigoii. Acesta (paria) „răscoli 
popoare contra regilor şi legilor lor, răsturnă regii şi marii 
pământului şi în fruntea acelor popoare, unele de origini sânte, 
altele de origini obscure, el curgea (mergea) de-a lungul râu- 
rilor mari şi răsturna imperii şi şi le supunea sie”. 

Pe plan religios, corespondentul răsturnărilor istorice de 
amploare devine insubordonarea faţă de divinitate sau chiar 


7 G. Călinescu, op. cit., vol. Il, p. 157. 
8 Alain Guillermou, op. cit., p. 194. 

negarea ei. Sub acest aspect, fire invizibile leagä meditatia 
tânärului din Mortua est! de revolta regelui avarilor din 
Strigoii. Neputinta in fata mortii se transforma, in ambele 
situaţii, în furie iconoclastă: 

La ce ?... Oare totul nu e nebunie? 

Au moartea ta, înger, de ce fu să fie? 


De e sens într-asta, e-ntors şi ateu, 
Pe palida-ti frunte nu-i scris Dumnezeu. 


iar în prima formă a Strigoilor, citim: 


De azi mai creadă dracul în Dumnezeu creștin... 
La zeii mei cei nordici de-acum mă reînchin 
Zei cavaleri ca mine... Al vostru e un hot!... 


„O astfel de profesiune de credinţă — afirmă şi Alain 
Guillermou —, rostită la căpătâiul tinerei moarte, ne introduce 
în climatul din Mortua est...!””. De aici înainte, întrebarea care 
a torturat numeroase minţi iscoditoare tasneste în modul cel 
mai firesc: 


S-apoi... cine ştie de este mai bine 
A fi sau a nu fi... 


iar din celälalt poem, reproducem versurile cu un continut 
apropiat: 
ial DAS ee şi fost-ar fi mai bine 
Ca niciodată-n viata să nu te văd pe tine... 


Pe fondul unei amintiri dureroase şi stăruitoare din anii 
adolescenţei, eul artistic eminescian şi-a dăruit sieşi un mo- 
ment de fericire iluzorie. Astfel, dacă în Luceafărul, astrul 
renunţă la iubire pentru a-şi împlini menirea călăuzitoare 
(„Călăuzind singuratati / De mişcătoare valuri”), în Strigoii, 
Arald, prins în vârtejul unei patimi mistuitoare, sfidează atât 
legile celor vii cât şi ale celor morţi pentru a fi alături de iubita 
lui. Căci nu strigoiul (Maria) vine să-l caute ca să-i aducă pre- 
judicii, aşa cum s-ar fi cuvenit să fie după tradiţia populară, ci 
el, prin iubirea lui, mai curând decât prin vraja Magului, il 
face să se ridice din mormânt. În acest scop, poetul a imaginat 


” Idem, p. 189. 

un cadru mitico-magic pe măsura concepţiei. Este vorba de o 
aglomerare de evenimente care se desfăşoară la hotarul dintre 
istorie şi mit şi care, după intuiţia exactă a lui Maiorescu, 
conferă poemului „nu ştiu ce suflare măreaţă”: o istorie şi o mi- 
tologie confuză, năvălirea avarilor ca urmare a răzbunării lui 
Odin pe cuceritorii romani ai Daciei, slujitori ai Dumnezeului 
creştin, dar şi ai lui Zamolxe — ne referim la bătrânul Mag, în 
jurul căruia se rotesc corbii zeului scandinav, Odin —, texte şi 
„îndreptări” creştine alături de practici magice, dar mai ales 
străvechea superstiție privitoare la strigoi, toate aceste compo- 
nente disparate colaborează şi se întrepătrund formând, graţie 
imaginaţiei, o mitologie sui generis, prin centrul căreia trece 
maiestuos o nouă divinitate, iubita din tinereţe a poetului, cu 
chipul Mariei: 

Prin vânt, prin neguri vine — şi nourii s-aştern, 

Fug fulgerele-n lături, lăsând-o ca să treacă 

Şi luna înnegreşte şi ceru-ncet se pleacă 

Si apele cu spaimă fug în pământ şi seacă — 

Părea că-n somn un înger ar trece prin infern. 

Versurile compun în esență un grandios tablou de 
apocalipsă al cărui prim plan nu mai este ocupat de îngerul 
răzbunării, ci de cel al iubirii. Contrastul violent între cadrul 
infernal şi figura somnambulică a unui înger îndrăgostit care-l 
străbate, dar care s-a întrupat tocmai din puterea dătătoare de 
viata a stihiilor care-l alcătuiesc şi care, acum, i se supun, 
produce puternice efecte estetice de o mare expresivitate. Nu 
mai puţin eficiente sunt şi celelalte contraste, care, prin com- 
plexitate, ca şi prin tensiunea internă care o intretin, îi imprimă 
lucrării densitate şi adevăr artistic: năvăliri barbare — lume 
paşnică, religie creştină — religie păgână, credinţă — magie, 
neputinta in fata morţii — cutezanta de a o învinge, infern al 
disperării — paradis şi bucurie a regăsirii etc. 
În aceste condiţii, încercarea de a-l identifica pe Arald cu 

anumite personaje istorice!!, ca şi consideratiile referitoare la 


10 Vezi, în acest sens, volumul II al ediţiei critice elaborate de D. 
Murăraşu, p. 347. 
11 G. Călinescu, op. cit., IL p. 202. 

strania contopire a unor mituri nordice cu cele dacice ori la 
bizara altoire a tuturor acestora pe trunchiul unei superstitii 
populare etc., nu reprezintă nimic în câmpul artei. Din punct 
de vedere estetic, importanţa rezidă în coerenţa întregului, a 
modului în care aceste elemente eterogene se completează 
pentru a da viaţă avântului sau chiar impetuozitätii sentimentu- 
lui. In acest sens, imaginile reflectă şi susțin energia acestuia: 
„cercarea” unui „vad”, cu spada, „în valurile Volgăi”, invazia, 
peste Nistru, a „mii (de) roiuri vorbitoare” în regatul „reginei 
dunărene”, „zborul” lui Arald „pe calul cel negru” spre sălaşul 
„preotului păgân”, descătuşarea stihiilor prin vraja rostită de 
Mag şi cutremurul „bisericii creştine”, „ruperea” în două a 
pietrei de pe mormântul celei moarte, apariţia şi înaintarea ei 
triumfătoare prin încrâncenarea urgiei din „dom”, goana ca o 
„săgeată” a calaretului Arald de-a lungul câmpiei pentru a se 
întâlni cu Maria, „vijelia” cu care aleargă prin noapte caii 
„înspumaţi” ai indragostitilor strigoi şi, în fine, manifestările 
pătimaşe de iubire în contrast cu aspectele lugubre ale cadru- 
lui. 

La temperatura acestor trăiri, credința în ,,superstitia 
înfiorătoare a strigoilor”!? păleşte, întrucât eroii nu sunt decât 
două fiinţe vii şi îndrăgostite care se caută şi se regăsesc 
mereu. Nu este nici o deosebire între felul în care Arald şi 
Maria 


La ein eee svete s-alatura calari, 
Si unul inspre altul se pleacä-n desmierdäri — 


si situatia similarä a tinerei perechi din Povestea teiului: 
Tot alături călăresc, 
Nu au grija nimănuia, 
Si de dragi unul altuia 
Ei din ochi se prăpădesc. 

Poetul are o capacitate neobişnuită de a da viaţă unor 
personaje stigmatizate din tradiţia folclorică. Aşa cum proce- 
dase cu zmeul din Fata în grădina de aur şi cu Zburătorul din 
Călin (File din poveste), transformând pe unul în Luceafăr 


12 N. Iorga, Istoria literaturii româneşti. Partea întâi. Crearea formei 
(1867-1890), Bucureşti, Editura Minerva, 1986, p. 257. 

(simbol al geniului), iar pe celălalt într-un adevărat Făt-Fru- 
mos, la fel face şi de data aceasta, umanizând figura maleficä 
a strigoiului. In acelasi timp, nu este cu totul lipsit de semni- 
ficatie faptul ca in toate aceste poeme se aflä o poveste de 
dragoste al cärei potential liric dinamiteazä puternic contu- 
rurile epice. Ca atare, efectul de distantare, specific acestui 
gen, este in parte fals, întrucât permite sentimentului să se re- 
verse mai năvalnic şi mai pur. Avem, în consecinţă, şi acum, o 
mărturie impresionantă a locului pe care iubirea l-a ocupat în 
viata şi opera lui Eminescu, dar şi o celebrare la fel de 
impresionantă a puterii eterne a acestui sentiment. Astfel, 
printr-o încălcare subversivă a tradiţiei, Strigoii a devenit o 
colosală alegorie a posibilităţii de a dobândi fericirea şi 
nemurirea prin iubire. În definitiv, privilegiul marilor întâlniri 
aparţine întotdeauna imaginarului. 


Zusammenfassung 


Mit dem Gedicht ,, Die Gespenster” (Strigoii) hat sich Eminescu 
ein Traum erfüllt. Der Tod seiner Geliebten, seit seiner ersten Jugend, 
die der Dichter niemals vergessen hat, hat in seiner Seele eine riesige 
Liicke hinterlassen. Um sie zu begegnen, wenn auch nur in seiner 
Einbildung, hat Eminescu dieses grosse Kunstwerk geschafft. 


5 „Morţii-strigoi — scrie Romulus Vulcănescu in Mitologie română 
(Bucureşti, Editura Academiei R.S.R., 1985, p. 302) — îşi conservau fizionomia 
umană nedescompusa în mormânt. leşeau la miezul nopţii prin găuri sepulcrale 
făcute de ei şi se transformau în animale domestice sau sălbatice, vagabondau 
noaptea până la cântători. Ca şi oamenii-strigoi, mortii-strigoi erau extrem de 
răi. Abăteau molime peste sate; înnebuneau oamenii de spaimă; poceau, schi- 
lodeau şi chiar omorau. Răvăşeau gospodăriile rudelor, prietenilor şi vecinilor, 
şi chiar ale unor persoane necunoscute”. 

Un comparatist literar in eminescologie: 
Zoe Dumitrescu-Busulenga 


Eminescologia din perspectiva unui 
comparatist literar: 
Zoe Dumitrescu-Busulenga 


Lucia CIFOR 
(luc10for@gmail.com) 


Pe 5 mai 2013, se implinesc sapte ani de cind Zoe 
Dumitrescu-Busulenga (n. 20 august 1920), stralucit compa- 
ratist si eminescolog, a plecat dintre noi. Eleva a lui Tudor 
Vianu, de la care a moştenit înalta ţinută magisteriala, dar si 
gustul pentru eruditia culturală lipsita de emfază, eminenta 
comparatista s-a afirmat şi pe teritoriul eminescologiei prin 
trei volume, între care Eminescu şi romantismul german’, 
carte pentru care a primit Premiul Herder în 1988. 

Prelectiunile publice sau interviurile inregistrate pe care 
le-a dat — doar câteva pästrate, din pacate! — oferä o sansa si 
celor care nu au avut norocul de a o audia direct, de a vedea un 
profesor inspirat, creator de emulatie intelectuala, azi tot mai 
greu de intilnit, avind ardenta unica a unui om aflat parca in 
misiune, una cu tot mai pronuntate deschideri spre dimensi- 
unile spirituale ale trecerii noastre pe pamint. Vorbea de parca 
ar fi oficiat, cu o libertate si generozitate de nimic ingradite, 
dar si cu un talent oratoric bine gestionat. In persoana 
regretatei profesoare nu se găsea nimic din trufia (şi micimea 
insotitoare) a intelectualului din vremurile bicisnice pe care le 
traim, nimic din cazna jenantä creata de eforturile de auto- 
impunere doar prin puterea unui narcisism parcă incurabil 


' Cf. Zoe Dumitrescu-Buşulenga, Eminescu şi romantismul german, 
Editura Eminescu, Bucureşti, 1986. 

(căci înnăscut), care-i caracterizează pe prea multi dintre 
omenii publici ai zilelor noastre. 

Slujind idealurile morale şi spirituale constitutive oricărui 
demers intelectual pe care îl desfăşura, Zoe Dumitrescu-Bu- 
şulenga avea acea rară ştiinţă (care este numai artă) de a aduce 
auditoriul la înălţimea propriilor sale tensiuni intelectuale, cu o 
pasiune (avînd la bază o autentică iubire de oameni) care nu-i 
afecta rigoarea discursului, nici densitatea ideatică. Prea rar 
vorbim, chiar cînd sîntem tot mai puţini cei care o (re)cu- 
noaştem, de generozitatea marilor profesori, o generozitate 
născută dintr-o uriaşă iubire faţă de oameni, aproape la fel de 
mare precum cea faţă de domeniul lor de excelenţă intelec- 
tuală. Însă cine a avut (ori mai are) şansa de a-i asculta pe unii 
dintre marii profesori care au putut (sau ar mai putea) fi 
audiaţi în universitățile din România, precum (exemplificăm 
ad libitum) profesorii Eugeniu Coseriu, loana Em. Petrescu, 
Alexandru Zub, Paul Cornea şi, nu în cele din urmă, Zoe 
Dumitrescu-Buşulenga, au avut prilejul de a experimenta ceea 
ce am putea descrie drept veritabile sărbători ale intelectului, 
banchete spirituale, în care ceea ce se împarte de la pupitrul 
magistrului are darul să se multiplice şi să rodească în audi- 
toriul receptiv. Regretata Zoe Dumitrescu-Buşulenga a avut 
harul unui mare profesor, iar a o asculta vorbind despre 
Eminescu sau despre Renaştere, despre Sofocle sau despre 
Antichitate, constituia întotdeauna un privilegiu, după cum au 
confirmat-o toţi marii săi elevi. 

Membru corespondent şi, mai apoi, membru titular al 
Academiei Române, asumind funcţii şi misiuni importante, 
înainte şi după 1989, activitatea de eminescolog a regretatei şi 
omagiatei Zoe Dumitrescu-Buşulenga a fost pusă în umbră, o 
vreme, chiar de activităţile ei diplomatice şi culturale desfă- 
şurate peste hotare, dar şi de lipsa invataceilor direcţi, lipsă pe 
care distinsa şi inspirata magistră o va fi simţit destul de acut. 
Pensionîndu-se de timpuriu, cărțile cele mai importante de 
eminescologie pe care autoarea le-a dat — sau oricum, cele mai 
puse la punct ediţii ale acestora — nu au mai putut beneficia de 
o integrare adecvată în circuitul viu al ofertelor culturale. 
Astfel, cărțile despre Eminescu ale Zoei Dumitrescu-Buşu- 

lenga, publicate in timp ce preda inca la Universitatea din 
Bucuresti, au fost Eminescu (din 1964?) si Eminescu — cultura 
şi creație (din 1976°), ambele fiind reeditate cîţiva ani mai 
tîrziu, după ce plecase deja din învățămînt (în 1989), într-un 
singur volum, Eminescu. Viaţă — Creaţie — Cultură”. 

Cea mai importantă contribuţie în eminescologie a reputa- 
tei comparatiste de la Bucureşti, cartea Eminescu şi romantis- 
mul german, a fost publicată în 1986, fiind încununată cu 
prestigiosul Premiu Herder în anul 1988. După apariţia acestui 
monumental volum de eminescologie, conceput şi realizat 
deopotrivă după rigorile istoriei literare dar şi ale compara- 
tismului literar şi cultural, situaţia receptării contribuţiilor de 
eminescologie ale autoarei s-a schimbat în bine, dar nu pentru 
foarte multă vreme. Premiul Herder a avut greutatea lui în 
impunerea în prim plan a acestei ultime cărți a Zoei 
Dumitrescu-Buşulenga. Reeditările din 1999 şi 2009 indică 
succesul acestei excepţionale exegeze comparatiste în con- 
textul eminescologiei actuale. 

Şi celelalte opuri ale autoarei au fost reeditate, începînd 
cu 2009’ (Eminescu. Viaţa, Eminescu şi romantismul german) 
pînă în 2012 (cînd s-a publicat, sub un nou titlu, Eminescu. 


> Cf Zoe Dumitrescu-Busulenga, Eminescu, Editura Tineretului, 
Bucuresti, 1964. 

3 Idem, Eminescu — cultură şi creație, Bucuresti, Editura Eminescu, 
1976. 

4 Idem, Eminescu. Viaţă — Creaţie — Cultură, Editura Eminescu, Buc- 
ureşti, 1989. 

5 Zoe Dumitrescu-Busulenga, Eminescu şi romantismul german, ediția 
a doua, Editura Universal Dalsi, Bucureşti, 1999. 

6 Zoe Dumitrescu-Busulenga, Eminescu şi romantismul german, ediţie 
îngrijită de Dumitru Irimia, cuvânt înainte de Dan Hăulică, viziune grafică 
de Mircia Dumitrescu, Editura Nicodim Caligraful, Mănăstirea Putna, 2009. 

7 Reeditarea tuturor acestor volume, prin eforturile Fundaţiei „Credinţă 
şi Creaţie. Acad. Zoe Dumitrescu-Buşulenga — Maica Benedicta” de la 
Putna, face parte dintr-un proiect editorial mai amplu, în care sunt implicaţi 
mai multi cercetători. Proiectul vizează tipărirea întregii opere a scriitoarei. 
Pînă acum, din acest amplu program editorial a fost realizat doar o parte, 
anume, reeditarea, într-un triptic, a cărților de eminescologie, triptic încheiat 
în 2012 şi lansat, la Bucureşti, în anul 2013, la începutul lunii ianuarie, în 
sediul Bibliotecii Naţionale a României. 

Creaţie si cultură”), graţie decisivei activităţi de îngrijire a 
regretatului eminescolog Dumitru Irimia (ulterior, şi a 
Cristinei Irimia), cu suportul Fundaţiei „Credinţă şi Creaţie. 
Acad. Zoe Dumitrescu-Buşulenga — Maica Benedicta” de la 
Putna, instituţie condusă de academicianul Dan Hăulică, 
coordonatorul întregului proiect editorial. 

(Re)citind cărţile de eminescologie ale autoarei, repu- 
blicate acum într-o nouă şi mai imbietoare haină, putem vedea 
o armonioasă unitate de conţinut şi chiar de stil în toate cele 
trei volume. Pe scurt spus, Zoe Dumitrescu-Buşulenga se 
prezintă, în spaţiul eminescologiei, de la bun început, ca un 
comparatist literar şi cultural, prin formaţia sa ştiinţifică, prin 
eruditia culturală pusă la lucru, ca şi prin metodologia inspi- 
rată mai degrabă de pasiunea pentru jocul nestingherit al com- 
paratilor şi analogiilor întregitoare de sens decît de vreun 
canon ştiinţific în vigoare. Aspectului compozit al demersu- 
rilor sale intelectuale — specific mai cu seamă comparatismului 
literar interbelic — i-am putea găsi azi un echivalent perfect în 
caracterul interdisciplinar al studiilor literare, interdisciplina- 
ritatea fiind, după opinia noastră, o particularitate de seamă a 
eminescologiei practicate de Zoe Dumitrescu-Buşulenga în 
oricare dintre cărțile sale, nu doar în cartea Eminescu şi ro- 
mantismul german, carte perfect încadrabilă în arealul cerce- 
tărilor de literatură comparată. 

Aproape toate trăsăturile profilului cultural de comparatist 
sunt recognoscibile în cărțile de eminescologie ale Zoei 
Dumitrescu-Buşulenga: multiplele referințe literare şi cultu- 
rale, excursurile exegetice întreprinse din cele mai variate 
unghiuri de interes, examenele comparative sau analogiile 
tatonante sau lămuritoare, stilul exegetic liber, pasiunea pentru 
detaliul biografic şi bibliografic etc. După cum se ştie, toate 
aceste particularități caracterizează spiritul originar al compa- 
ratismului literar şi cultural, născut în secolul al XIX-lea, 
dintr-o nevoie de împărtăşire a celor mai nobile valori şi aspi- 


8 Zoe Dumitrescu-Buşulenga, Eminescu — creație si cultură, ediţie 
îngrijită de Dumitru şi Cristina Irimia, cuvânt înainte de Dan Hăulică, vizi- 
une grafică de Mircia Dumitrescu, Editura Nicodim Caligraful, Mănăstirea 
Putna, 2012. 

ratii ale omului universal, spirit rămas încă viu în toată prima 
jumătate a secolului al XX-lea în spaţiul literaturii comparate. 

Eminescologia practicată de autoare este, practic, 
subîntinsă de principiile umaniste generoase ale comparatis- 
mului literar, de aceea, în paginile consacrate vieţii şi operei 
lui Eminescu, scriitoarea nu oboseşte să sugereze şi să susțină 
proiectul de lume, proiectul de om, proiectul de ţară, pe care 
opera şi viaţa marelui poet român le conține şi le inspiră. Cu 
alte cuvinte, eruditia sa fascinantă, eforturile de documentare 
şi munca de elaborare a textelor propriu-zise de exegeză emi- 
nesciană nu par să aibă alt scop, pentru cercetătoare, decît 
acela de a sugera o cale, un proiect de împlinire, atît de lapidar 
redate de expresia germană Sei was du bist! (citîndu-l pe 
academicianul Dan Hăulică, autorul prefetelor la volumele 
reeditate), la care s-ar putea adăuga şi variatiunea goetheana 
Werde was du bist! 

Cărțile despre Eminescu scrise de Zoe Dumitrescu-Busu- 
lenga au putut sau pot pärea unor cititori mai putin atenti si 
mai putin pregatiti pentru a recepta adecvat oferta sa culturala 
— şi din pricina patosului intelectual al autoarei! — nişte texte 
scrise prea la cald, prea subiective. Au putut fi, de asemenea, 
„acuzate” de vetustete — de parcă eruditia ar putea fi vreodată 
vetustă! — găsindu-li-se o vină în faptul că sunt scrise în 
spiritul istoricilor şi comparatiştilor literari din secolul al 
XIX-lea (perpetuat, după cum spuneam, pînă la jumătatea 
secolului al XX-lea). 

În realitate, Zoe Dumitrescu-Buşulenga, o vrednică con- 
tinuatoare a lui Tudor Vianu şi a altor mari comparatişti 
români sau străini, a fost mai putin tulburată de ,,mirajele” 
stiintificizarii abrupte a studiilor literare, în deceniile 6-9 ale 
secolului trecut, şi mai puţin dispusă să li se conformeze. 
Atentă cum era la stelele fixe de pe cerul culturii universale, la 
imperativele căreia se raporta cu fervoare, dar şi cu rigoarea 
celor educați în spiritul Renaşterii, pe care a iubit-o mereu, 
scriitoarea nu avea de ce să plătească tribut modelor şi mode- 
lelor epistemologice ale epocii. Nu cit timp scrisul său rămâ- 
nea în adîncime modelat de exigenţele unei solide şi impună- 
toare culturi universale — literare, estetice şi filosofice —, o cul- 

turä care nu avea nevoie de validari exterioare ca sa celebreze 
ceea ce-i era constitutiv: sensul adevarului, al frumosului, al 
binelui universal. Poate de aceea, dincolo de multimea de 
informatii si de exercitii hemeneutice aplicate textului literar, 
celebrarea Logos-ului şi împărtăşirea (si altora) din aceasta 
suprema experienta a triumfului mintii reprezinta cele doua 
mize importante ale scrisului sau, ale studiilor de eminesco- 
logie cu deosebire. 

Abordându-l pe Eminescu din diverse unghiuri com- 
paratiste (pe care nu le mai detaliem aici), chiar şi atunci cînd 
face istorie si critica literarä, Zoe Dumitrescu-Busulenga ne 
predă — neobosită de reluările fireşti — lectia universalitatii 
poetului, precum si o alta lectie, stringentä pe fondul pierderii 
legaturii cu valorile culturii universale. Cea de-a doua lectie ar 
fi aceea că Eminescu nu poate fi asimilat la nivelul anvergurii 
spiritului său decît de un om hrănit de valorile şi imperativele 
culturii universale. Poate de aceea toate cărțile despre 
Eminescu semnate de Zoe Dumitrescu-Buşulenga conţin în 
subsidiar o pledoarie pentru întoarcerea la valorile cardinale 
ale culturii şi literaturii universale, din perspectiva cărora 
opera poetului român poate fi evaluată la justa ei măsură. 


Résumé 


En abordant sous différents angles comparatifs l’oeuvre 
d’Eminescu, Zoe Dumitrescu-Busulenga met en évidence que son 
importance littéraire ne peut pas être assimilée à sa juste mesure que 
par l’homme qui nourrissait les mêmes valeurs et les exigences de la 
culture universelle. C’est pourquoi peut-étre tous les livres sur 
Eminescu signés par Zoe Dumitrescu-Busulenga contiennent encore 
un plaidoyer pour un retour aux valeurs cardinales de la culture et de 
la littérature universelle. 


Zoe Dumitrescu-Busulenga: Eminescu si 
Novalis sau „procesul” Florii albastre 


Silviu MIHAILA 


(scmihaila@yahoo.com) 


Lucrarea se integrează in aşa-numita „critică a criticii”, 
având ca domeniu de aplicaţie o carte a reputatei comparatiste 
Zoe Dumitrescu-Buşulenga, Eminescu şi romantismul ger- 
man, mai exact, capitolul despre Eminescu si Novalis. Argu- 
mentul de la care pornim vizează faptul că asimilarea motivică 
şi simbolică a „florii albastre” novalisiene în opera lui 
Eminescu a declanşat un adevărat „proces” literar, care rezidă 
în opiniile „variate” şi „controversate” de-a lungul timpului 
lansate de critici mai mult sau mai puţin avizaţi. Zoe 
Dumitrescu-Buşulenga îşi proiectează aparatul critic pornind 
tocmai de la aceste precizări interpretative „conflictuale”, pe 
care le (re)analizează, într-un context verosimil şi argumentat, 
din dorinţa de a propune concluzii ferme, lăsând, astfel, deo- 
parte sfera „posibilului” şi a „echivocului” exegetic. Dificul- 
tatea unui astfel de demers nu îl scoate din discuţie, chiar dacă 
pentru critica literară este limpede, „niciun alt semn în afară de 
acela al florii albastre nefiind înregistrat undeva, în operă sau 
manuscrise, ca semn al unui contact de lectură”. 

Simbolul „florii albastre” eminesciene, ce se revendică de 
la romanul lui Novalis Heinrich von Ofterdingen, este premisa 
de la care pleacă exegeta şi care este acceptată de unii critici şi 
combătută de alții. Divergentele critice pornesc de la imposi- 
bilitatea unei demonstraţii clare a faptului că Eminescu a citit 


! Zoe Dumitrescu-Busulenga, Eminescu si romantismul german, Bucu- 
resti, Editura Universal Dalsi, 1999. 
? Ibidem, p. 176. 

opera lui Novalis in general, respectiv romanul Heinrich von 
Ofterdingen in particular, de unde sa fi imprumutat simbolul 
florii albastre in creaţiile sale. Zoe Dumitrescu-Busulenga 
face „muncă de laborator” pentru a impune o linie directoare 
în ceea ce priveşte existenţa unui contact la nivelul aproprierii 
prin studiu a operei novalisiene de către Eminescu, încercând 
astfel să înlăture dialectica lansată de anumiţi critici a unei 
„flori albastre” ce nu vorbeşte de un împrumut literar nova- 
lisian, ci de un simplu „fabricat” literar eminescian care nu 
iscă decât coincidentia oppositorum. În alţi termeni, prezenţa 
aceleiaşi sintagme la doi poeți aparţinând unor teritorii şi 
timpuri diferite (Novalis îşi încheie viaţa pământească în 1801, 
cu 49 de ani înainte de naşterea lui Eminescu) nu poate 
provoca decât o coincidenţă literară de utilizare a unui simbol 
comun sine volens. Şi astfel, exegeta pleacă dinspre afirmaţiile 
valide, general cunoscute şi acceptate de critici pentru a se 
aventura în perimetre noi, particulare, pornind de la un 
substrat” de susţinere: „Care ar fi pentru noi totuşi punctele 
de sprijin în ipoteza că Eminescu ar fi cunoscut opera lui 
Novalis? Dacă de obicei sursa cea mai elocventă este, desigur, 
întâlnirea, atestată, de către Eminescu a unui nume într-un text 
pe care l-a tradus (ca, de pildă, în cazul înainte discutat al lui 
Ludwig Tieck, întâlnit în tratatul lui Rôtscher), am putea 
extinde aria investigaţiei de surse posibile şi la textele pe care 
le ştim aproape sigur că le-a citit. Dar am dedus (...) că l-a 
citit pe Gottschall. Iar Gottschall, vorbind undeva de sociolo- 
gul şi istoricul Adam Miiller, spunea că acesta caută floarea 
albastră a lui Novalis până şi în politică şi că vrea să topească 
laolaltă într-o ciudată unitate stat, ştiinţă, biserică şi teatru. 
Eminescu ar fi putut deci afla despre Novalis şi floarea sa 
albastră din paginile lui Gottschall””. 

O altă încercare de depistare a cunoaşterii operei lui 
Novalis de către Eminescu este aducerea în discuţie de către 
exegetă a romanului Problematische Naturen (Naturile pro- 
blematice) al lui Fr. Spielhagen, „despre care s-a presupus că 
ar fi constituit unul din modelele romanului postum Geniu 


3 Ibidem, p. 177. 

pustiu”. În romanul lui Spielhagen, „unul din personagii 
întreabă: «vă amintiţi de floarea albastră din povestea lui 
Novalis? Floarea albastră! Ştiţi ce e asta? Asta e floarea pe 
care încă ochi de om nu a văzut-o şi al cărei parfum umple 
totuşi lumea... Pentru acela care a sorbit măcar o singură dată 
parfumul florii albastre, pentru acela nu mai vine ceas de 
linişte în viata aceasta». (...) $i după întrebarea turburătoare, 
vine răspunsul altui personaj care spune: «Iubirea e parfumul 
florii albastre, care cum ati spus mai înainte, umple întreaga 
lume şi în orice ființă pe care o iubiţi din toată inima ati găsit 
floarea albastră». Dar întrebarea ce se impune de la sine este 
dacă a citit sau nu Eminescu cartea lui Spielhagen. Lumină în 
această privinţă a făcut corespondenţa dintre Eminescu (aflat 
la Viena) şi lacob Negruzzi din anul 1871: „Când lacob 
Negruzzi primise de la Eminescu aflat la Viena o scrisoare 
datată 6 februarie 1871, prin care-l anunţa că lucrează la un 
roman intitulat Naturile catilinare (titlu care avea să se schim- 
be în Geniu pustiu), făcuse de îndată o legătură cu Problema- 
tische Naturen al lui Spielhagen. Dar Eminescu îi răspundea în 
altă scrisoare, din 16 mai, respingând ipoteza lui Spielhagen ca 
model, fiindcă, spunea el, «eu nu cunosc Problematische 
Naturen decât după nume şi chiar acest titlu l-am auzit pentru 
prima oară de la D-voastră, când mi-o recomandati anul trecut 
ca s-o citesc”. Deşi răspunsul epistolar al poetului infirmă 
orice posibilă atestare de cunoaştere textuală a romanului lui 
Spielhagen, Zoe Dumitrescu-Buşulenga nu neagă nici pe 
departe acest lucru, ci mai degrabă încearcă să vadă situaţia 
dintr-o altă perspectivă. Exegeta urmăreşte mai departe firul 
„narativ”, care conduce spre un posibil contact al poetului cu 
romanul amintit, „derulat” după momentul corespondenţei 
dintre cei doi. Luând drept premise atât îndemnul călduros al 
lui Iacob Negruzzi adresat tânărului poet de a citi acest roman, 
cât şi imensa capacitate eminesciană — îndeobşte cunoscută — 
de a cunoaşte, asimila şi citi cât mai mult, exegeta afirmă: 


4 Ibidem. 

> Ibidem, p. 177-178. 

€ Ibidem, p. 178. Vezi şi G. Bogdan Duică, Eminescu, Eliade, Gutzow, in 
„Convorbiri literare”, nr. 2, an XX XVIII, 1 februarie, Bucuresti, 1904. 

„Dar poate tocmai între 1871, când mărturisea necunoasterea 
lui Spielhagen, şi 1783, data apariţiei poeziei Floare albastră, 
se situează lectura romanului cu pricina (ca şi cum curiozitatea 
lui proverbială nu l-ar fi putut împinge să-l citească după 
1871) şi, prin ricoşeu, a autorului pomenit cu atâta emotio- 
nantă vibraţie de Spielhagen””. Astfel, exegeta reuşeşte să 
circumscrie lectura eminesciană în aria universului novalisian 
şi implicit în sfera cunoaşterii simbolului florii albastre. În 
cazul romanului lui Spielhagen, demersul cunoaşterii operei 
novalisiene este susținut de convingerile personale ale exe- 
getei, ale cărei sugestii interpretative pot rămâne, totuşi, 
verosimile, fertile; în prima situaţie prezentată, interpretarea 
este clară, fără ambiguitati: Eminescu l-a citit pe Gottschall, 
care amintea de sociologul şi istoricul Adam Miller ce se află 
în căutarea florii albastre a lui Novalis. 

Demonstrând cunoaşterea de către Eminescu a operei lui 
Novalis, cel putin teoretic, din lectura altor texte („lectură în 
lectură” sau „text oglindit într-un alt text”), Zoe Dumitrescu- 
Buşulenga îşi construieşte discursul şi pe observaţiile critice 
existente. Astfel, ea aderă la ,,ideologia” interpretativă a cri- 
ticilor ce susțin înrâurirea/legătura simbolică dintre Eminescu 
şi Novalis, participând, prin urmare, la o lărgire şi înnoire a 
problematicii urmărite de-a lungul mai multor decenii. 
Exegeta subscrie la acelaşi itinerar parcurs de G. Călinescu, de 
pildă: „Floarea albastră (eminesciană, n.n.) ar dovedi citirea 
lui Novalis pe care n-am aflat până acum să-l fi însemnat 
undeva, dar de opera căruia trebuie să fi avut ştiinţă măcar 
teoretică (...) opera lui Novalis defineşte acel romantism 
căruia Eminescu îi e larg tributar”. Tudor Vianu observa o 
diferenţiere în ceea ce priveşte simbolul florii albastre la cei 
doi autori (Novalis şi Eminescu), semn al unui împrumut 
productiv: „Heinrich von Ofterdingen în romanul lui Novalis, 
căruia îi împrumută titlul, porneşte să caute floarea albastră, 
adică infinitul peste care poetul trebuie să se facă stăpân. 
«Floarea albastră» este pentru Novalis simbolul unei aspirații 


7 Ibidem, p. 178-179. 
8 George Călinescu, Opera lui Mihai Eminescu, București, Editura pen- 
tru Literatură, 1969, p. 422-424. 

tulburătoare, al nostalgiei către îndepărtata patrie a poeziei. 
Înţelesul simbolului este la Eminescu mai puţin special, pentru 
că el nu răsfrânge decât iubirea pierdută, dorul orientat către 
trecut, una din atitudinile de căpetenie ale eroticii lui 
Eminescu'”. 

Traseul cunoaşterii în operele amintite evoluează pe alte 
coordonate, insolite, care redeschid discuţiile în jurul asimilă- 
rii motivice şi simbolice în opera eminesciană a binecunoscu- 
tului motiv cu rezonanţă erotică. În Heinrich von Ofterdingen 
se spune: ,,— Încotro ne-ndreptăm? — Către casă mereu sau 
totdeauna spre casă”!”. Interpretarea sensului cunoaşterii ex- 
primat în acest dialog aforistic este redată de Novalis însuşi 
care vede în unificarea exteriorului şi a interiorului, a consti- 
entului şi a inconştientului, o formă de accedere la sensul 
lumii, o cunoaştere de sine care tinde spre totalitate, spre 
absolut: „Adevărata ființă a lucrurilor nu poate fi cunoscută 
decât dacă viaţa lor este adusă în interior, în sfârşit, decât dacă 
se unifică armonios exteriorul cu interiorul”!!, căci, afirmă 
scriitorul german în continuare, „orice coborâre în sine e toto- 
dată şi o ascensiune — inaltare — privire spre adevărata realitate 
din afară”. În termenii Ricardei Huch, putem vorbi la 
Novalis de un „idealism magic ce are ca nucleu magia născută 
din acţiunea reciprocă între conştient şi inconştient”!5. Postu- 
latul autocunoaşterii la Eminescu merge pe aceeaşi direcţie a 
ființei interioare: „menirea vieţii tale e să te cauţi pe tine 


no cng s9914 
însuți” . 


” Tudor Vianu, Poezia lui Eminescu, Bucureşti, Editura Cartea 
Românească, 1930, p. 81. 
° Novalis, Discipolii la Sais. Heinrich von Ofterdingen, traducere de 
Viorica Nişcov, Bucureşti, Editura Univers, 1980, p. 204. 
! Novalis apud Tzvetan Todorov, Teorii ale simbolului, traducere de 
Mihai Murgu, prefaţă de Maria Carpov, Bucureşti, Editura Univers, 1983, p. 
258. 
? Novalis apud Albert Béguin, Sufletul romantic şi visul, traducere de 
Dumitru Țepeneag, Bucureşti, Editura Univers, 1970, p. 361. 
3 Ricarda Huch, Romantismul german, Bucureşti, Editura Univers, 
1974, p. 105. 
4 Mihai Eminescu, Fragmentarium, editie de Magdalena si Dumitru 
Vatamaniuc, Bucuresti, Editura Ştiinţifică si Enciclopedică, 1981, p. 79. 

Însă, spune Edgar Papu, „spre deosebire de Novalis, la 
Eminescu aventura cunoaşterii se desfăşoară într-un spaţiu cu 
mult mai extins, îndeosebi verticalitatea acesteia prevalând în 
fata cunoaşterii impuse de opera novalisianä””, criticul nu- 
mindu-l „poate cel mai mare poet al depărtării pe care l-a dat 
omenirea”"S. 

Meritul Zoei Dumitrescu-Busulenga în privinţa elucidärii 
problemei privind contactul eminescian cu creaţia novalisiană 
reiese şi din curajul profesional şi intelectual al exegetei de a 
miza pe „dislocări interpretative”: exegeta găseşte argu- 
mentele necesare, articulate cu rafinament critic, combătând 
anumite idei literare „nesănătoase”, superficiale şi expeditive, 
lansate de anumiţi critici cu privire la inaderenta simbolului 
florii albastre eminesciene la universul spaţiului romantic 
german. Chiar dacă astfel de ipoteze susțineau, în unele cazuri, 
închiderea „fişierului” eminescian consacrat comparatismului 
de influenţă germană, criticul reuşeşte să demonstreze inefi- 
cienta unor astfel de supozitii şi să propună un „diagnostic” 
literar construit cu informaţii plauzibile şi aplicativitate pe tex- 
tele aflate în „dispută”. Spre deosebire de Zoe Dumitrescu- 
Buşulenga, G. Călinescu, Tudor Vianu, Perpessicius, Garabet 
Ibrăileanu, Vasile Voia, Viorica Nişcov ş.a. — care susţin o 
cunoaştere cel puţin teoretică din partea lui Eminescu a operei 
lui Novalis —, Alexandru Philippide contestă orice legătură 
între poetul român şi cel german'’. De asemenea, exegeta se 
opune şi asertiunii lansate de un critic (al cărui nume nu îl 
dezvăluie), potrivit căreia Eminescu ar fi împrumutat motivul 
florii albastre dintr-o poezie minoră a lui Eichendorff'5. Îm- 
potrivirea cea mai violentă pe care exegeta o aminteşte este 
cea a lui Gh. Bogdan-Duică, în opinia căruia „despre infinit, 


15 Stefan Melancu, Eminescu şi Novalis (paradigme romantice), 
Cluj-Napoca, Editura Dacia, 1999, p. 20-21. 

'© Edgar Papu, Poezia lui Eminescu, laşi, Editura Junimea, 1979, p. 
46-47. Criticul îşi fundamentează afirmaţia şi pe remarca lui Tudor Vianu refe- 
ritoare la faptul că Eminescu priveşte totul foarte de sus şi foarte de departe. 

17 vezi Al. Philippide, Ceva despre „Floarea albastră”, în Caietele 
Mihai Eminescu, I, Bucureşti, Editura Eminescu, 1974, p. 12-18. 

18 Zoe Dumitrescu-Busulenga, op. cit., p. 177. 

despre alte înţelesuri, nici vorbă. Iubita era de la sat, de la 
Ipotești... Floarea este o floare lirică — fără niciun Novalis”. 
Lui Bogdan-Duică, exegeta pare a-i opune propria mărturisire 
a lui Eminescu cu privire la înţelegerea adecvată cu care 
trebuia privită „problema” împrumutului literar în creaţiile 
sale, în general: „Nu în imitarea formelor străine consistă 
adevărata propăşire. Luaţi de la străini gustul de-a pili şi a 
lucra cu dalta toate scrierile voastre, luaţi de la ei iubirea de 
adevăr, lipsa de suficientä, respectul ce îl au ei pentru obiectul 
pe care îl tratează, cât şi pentru publicul căruia se adresează”. 

Zoe Dumitrescu-Buşulenga sugerează, prin localizarea 
simbolului florii albastre la nivelul textelor eminesciene şi 
interpretarea succesivă a acestuia, faptul că apariţia lui atât de 
frecvent în creația eminesciană are un rol mult mai important 
decât a unui simplu efect repetitiv, şi anume cel al repre- 
zentării unui „topos magic”! — un spaţiu miraculos, fermecat 
şi vrăjit ce se conturează, se zugrăveşte într-o atmosferă de 
basm, halucinatorie, plină de vrajă şi emoție: „iubirea pierdută 
într-un fel de illo tempore, tărâm paradisiac şi adaptat unui 
spaţiu autohtonizat, patosul cunoaşterii totodată, asociat inac- 
cesibilului spre un ideal în ordinea unei iubiri integratoare”?. 
Zoe Dumitrescu-Buşulenga vede în acest simbol, în termenii 
Ioanei Bot, un „cod-poetic-în-formare”%, pentru că exegeta 
intuieşte ingenios valoarea cu care este învestit motivul în 
opera eminesciană: „floare albastră marchează o nouă tehnică 
a scrisului eminescian (trecerea de la spaţiul întins al elaborării 
spre unul mult mai concentrat al ideilor poetice), purtând în 
sine un nucleu de virtualitafi care, actualizate în marea lui 
operă viitoare, îi susţin în acelaşi timp imaginea de poet uni- 
versal. Puterea de germinatie cea mai productivă se descoperă 


9 Ibidem, p. 179. 

20 Mihai Eminescu, Notife bibliografice, în revista „Timpul”, 8 mai 1880, 
apărut in: Mihai Eminescu, Articole şi traduceri, ediţie îngrijită de Aurelia 
Rusu, introducere de Aurel Martin, Bucureşti, Editura Minerva, 1974, p. 142. 

21 Zoe Dumitrescu-Busulenga, op. cit., p. 183. 

” Stefan Melancu, op. cit., Cluj-Napoca, Editura Dacia, 1999, p. 165. 

3 Ioana Bot, în Caietele Colocviului Naţional Studenţesc Mihai 
Eminescu X, laşi, 1989, p. 171. 

însă în percepția contrariilor: zisa bigeminare a percepției 
poetice îi formulează suma antitezelor provizorii în antinomia 
morţii cu viața”. 

Exegeta surprinde ,,metamorfozele” florii albastre, urmă- 
rind sensurile multiple cu care Eminescu foloseşte acest 
motiv, pentru a marca implicaţiile creatoare personale în vir- 
tutea stabilirii unei modalităţi de „înnoire a oricărui motiv, a 
integrării lui într-o concepție cu totul originală şi a încărcării 
lui cu valenţe noi, deschise spre datele culturii naționale, este 
modalitatea în care Eminescu îşi însuşeşte orice idee sau ima- 
gine dintr-o literatură străină, făcându-le dintr-o dată româneşti 
şi eminesciene”. În accepțiunea Zoei Dumitrescu-Busulenga, 
floarea albastră reuneşte mai multe funcţii: una secundară 
(„decorativă”) şi alta principală — ca punct de germinatie 
pentru descifrarea relatiilor/legaturilor interrelationate dintre 
cititor şi text, dintre subiectul interpretant şi univers: astfel, „o 
funcție minoră, ornamentală, a florii albastre în poezia emi- 
nesciană (...) — în Călin nebunul («În pădurea argintoasă, 
iarba pare de omăt, / Flori albastre tremur ude în văzduhul 
tămâie») şi în Călin- file de poveste («Acolo lângă izvoară, 
iarba pare de omăt, / Flori albastre tremor ude în văzduhul 
tämâiet»), tărâmul feeric al pădurii de argint împodobit cu 
minunata floare (...) e aici o simplă podoabă cu frumuseţea 
stranie şi prospetimea pe care poetul izbutea să o dăruiască 
elementului vegetal în creația tinereţii sale. Totuşi, ea sem- 
nifică atributele fantastice, magice, ale tărâmului pe care se 
află, fiindcă pădurea de argint e fermecată. Faptul că în 
această pădure de vrajă se va petrece împlinirea dragostei între 
Călin şi fata de împărat, întăreşte virtuțile magice ale locului. 
Şi nu întâmplător, frumoasa sărbătoreşte, poartă cu sine în 
clipa supremei fericiri, atributul magic (florile albastre, n.n.), 
ca podoabă: «Astfel vine mlădioasă, trupul ei frumos îl poartă, 


>» 


Vladimir Streinu, „Floare albastră şi lirismul eminescian, în Studii 
eminesciene. Antologie de Virgiliu Ene şi Ion Nistor, Bucureşti, Editura 
Albatros, 1971, p. 289. 

> Zoe Dumitrescu-Busulenga, Valori şi echivalente umanistice (excurs 
critic şi comparatist), Bucuresti, Editura Eminescu, 1973, p. 230. 

/ Flori albastre are-n päru-i şi o stea in frunte poartă». În 
poemul postum Miron şi frumoasa fără corp, realizat în ma- 
nieră populară: „Caracterul simbolic magic al «florii albastre» 
se întăreşte prin echivalenta podoabelor purtate de soția 
Zburătorului cu acelea ale zânelor ursitoare: «Dar de-ndată din 
părete / les ursite ca pe-o poartă / Flori albastre au în plete, / 
Câte-o stea în frunte poartă. / Şi de-o tainică lumină / Toată 
casa este plină / Ce din ochii lor porni»””’. În nuvela Sărmanul 
Dionis, cei doi îndrăgostiţi ajung în lună, spaţiu unde eroul se 
comportă ca un adevărat demiurg, fiind capabil să reorga- 
nizeze structura universului, a cosmosului: „El isi rezima 
fruntea încununată cu flori albastre de geniunchiul ei (...) El 
este cel care poartă acum florile albastre (s.n.), semnul fiin- 
telor şi eficienţei supranaturale, simbolul magic al puterilor 
care depăşesc «stramtul cerc al realului»”#. O altă referire la 
acest motiv romantic, exegeta identifică în poemul Despartire, 
unde simbolistica este una cu totul specială, floarea albastră 
fiind văzută ca o „Dalilă ”, semn al decăderii şi al pesimismu- 
lui eminescian ce indică imposibilitatea refacerii androginului 
platonician şi, prin urmare, neputinta împlinirii iubirii la 
Eminescu: „Ne îngăduim a crede că «floarea vestejitä» din 
părul bălai nu este alta decât fosta «floare albastră», ofilită, ca 
în folclor, din pricina decăderii celei care o poartă din starea 
de perfecţiune supranaturală, de neprihănire la care o inaltase 
îndrăgostitul tânjitor după absolut: «Să cer un semn, iubito, 
spre-a nu te mai uita / Te-aş cere doar pe tine, dar nu mai eşti a 
ta, / Nu floarea veştejită din părul tău bălai, / Căci singura mea 
rugă-i uitării să mă dai». Niciun regret, nicio imputare directă 
n-ar fi putut mărturisi mai discret şi mai sfâşietor caracterul 
dezamăgirii eminesciene. Luminile celeste s-au stins, culorile 
au pălit, s-au veştejit florile, Crăiasa din poveşti a devenit 
Dalila (din aceeaşi Scrisoare Vy”. 

„Procesul” florii albastre, urmărit de Zoe Dumitrescu-Bu- 
şulenga, îşi primeşte „ verdictul”: Eminescu întotdeauna trans- 


2% Ibidem, p. 226-227. 
27 Zoe Dumitrescu-Busulenga, op. cit., p. 183-184. 
°8 Ibidem, p. 184-185. 
% Ibidem, p. 187-188. 

pune conceptele, motivele, simbolurile pe care le imprumuta 
din universul exterior într-o lume proprie a creaţiei sale, 
conferindu-le nuanţe originale, specifice gândirii creatoare 
individuale, el le „încarcă”, le „îmbracă” într-o „mantie” 
literară tesutä pe un fundal literar autohton. lar în ceea ce 
priveşte simbolistica florii albastre ca împrumut literar nova- 
lisian, exegeta acceptă concluzia unei triple analogii identifi- 
cate şi propuse de Viorica Niscov: ,,1) construirea «telescopicä» 
a simbolizarii; 2) urcarea succesiva a reperelor simbolice de la 
concretetea vegetala la abstractiunile legilor categoriale si 3) 
funcţia simbolului de mediator al cunoaşterii". 

Zoe Dumitrescu-Buşulenga. Eminescu and Novalis or about the 
Blue Flower “process” 


Abstract 


This paper is intended to be “a criticism of the criticism” 
applied to Zoe Dumitrescu-Busulenga’s study Eminescu şi roman- 
tismul german (Eminescu and the Germanic Romanticism). | was 
interested in the why in which the critique uses the concept of 
comparatism, therefore, I could easily notice that for Zoe 
Dumitrescu-Busulenga, the concept of comparatism is invested with 
a particular definition and a special practicability. For Zoe 
Dumitrescu-Busulenga, the comparatism, as an exegetics procedure 
of exegetics, has the understanding of the French term that herself 
confers to it “discipline de coronnement” (discipline of crowning). 
Nevertheless, taking into consideration that the comparative method 
is for Zoe Dumitrescu-Busulenga one «sans rivages» (without 
borders), my intentions were of the best: I focused on the way in 
which Eminescu really borrows romantic motives, themes, elements 
from the European Romantic writers, but always this borrowing is, 
finally, filtrated through his own vision about world and himself, the 
result (the mirroring in the Germanic Romanticism) being an 
amazing proceeding of how Eminescu analyses and transforms some 
known “topoi” into new meanings, offering them new perspectives, 
functions and symbolical representations: in one word, the 
construction of his own mito-poetic universe, keeping in mind that 
Eminescu does feel constantly connected to the (romantic) spirit of 
the century. 

Iubita şi lumea in De ce ma-ndrept s-acum... 


Roxana Adelina BUDA 


(roxannutza@yahoo.com) 


De ce ma-ndrept s-acum... 


De ce mä-ndrept ş-acum la tine iarăşi? 
Căci făr-de tine n-am de spus nimică... 

ŞI azi nu-mi pasă lumea ce-o să zică 
De-acest poem, în contră-mi, spre ocară-şi. 


De grija ei un fir de păr nu-mi pică... 
Să ieie dar copiii mei în gheară-şi; 
Părerea ta, iubit şi blond tovarăş, 

De ea mă bucur şi de ea mi-e frică. 


Amor şi moarte sunt în duşmănie: 
Amic acestei des am căutat-o, 

Ci-n drumul ei m-am dat, copilo, tie... 
Viaţa mea din nou ai câştigat-o 

Şi orice road-a ei şi armonie 

A ta-i cu drept: deci şi pe-aceasta iat-o! 


(Mihai Eminescu) 


Why am I turning now... 


Why am I turning now my steps again to you? 
Without you I am nothing, the words will not obey... 
So today I don’t care about what people say 

Against me or this poem, proving they are untrue. 


Oh, world, you'll never make my hair stand on end... 
Come, shred my children with your sharpened hooks; 
It’s your words I value, sweet friend with fair looks, 
It’s your views I cherish, fear and apprehend. 

Eternal foes seem love and death to be: 

The latter have I searched for endlessly, 

But on this journey you, my child, met me ... 
You won my love, again, my life’s for thee, 
Everything it brings forth and all its harmony 
Are dutifully yours: this too, eternally. 


(translated by Roxana Adelina Buda) 


Fiinţa iubită constituie o atracţie ce generează întrebarea 
cu care poezia debutează: “Why am I turning now my steps 
again to you?”, in care întâlnim o uşoară ironie. Ideea că se 
îndreaptă către iubită îl obsedează, însă în cadrul poeziei 
obsesia este voalată, sugerată doar. Aceasta nu este distructivă, 
ci are rolul de a-l salva, de a-l câştiga. Faptul că în cadrul unui 
singur vers are loc o repetare a aceluiaşi mesaj, “now” şi 
“again”, trimite la accentuarea agoniei poetice, subliniată şi de 
întrebarea “Why [...]?” 

Poetul încearcă să răspundă propriei inimi, cu un amestec 
de inferioritate conştientă fata de neputinta de a se împotrivi. 
Eul liric încearcă să o facă responsabilă pe iubită de revenirea 
sa. În acelaşi timp, iubita nu are posibilitatea de a-i răspunde, 
iar poetul se ceartă pe sine asupra “obişnuitei” reîntoarceri. 

Tot în primul vers nu primează ideea unui iubit convins 
de puterea propriilor cuvinte, ci mai mult unul care nu înţelege 
necesitatea acestui act. Pe de altă parte, tonul unui anumit 
regret se resimte: regretul reîntoarcerii, poate regretul inevita- 
bilei şi necesarei împăcări. 

Odată cu versul următor, se schimbă şi atitudinea eului 
liric. Trece de la regret combinat cu ironie şi supărare, la 
recunoaşterea, manifestată ca neputinţă, a rolului jucat de 
iubită în cadrul propriei existente. Vorbele nu îşi au rostul in 
afara universului persoanei feminine, prezenţa acesteia în jurul 
lui fiind utilă, vitală chiar. “Why am I turning [...] my steps 
[...] to you” trece simbolic la “Without you I am nothing, the 
words will not obey...”, unde sentimentul că eul liric aparţine 
cuiva, că este dependent de cineva depăşeşte tot regretul de la 
început. Prezenţa iubitei constituie cadrul perfect în care 

iubitul se poate manifesta. Lipsa ei clatinä orizontul acestuia, 
iar cuvintele nerostite nasc un gol: “[...] the words will not 
obey...”. 

Prima strofa alaturi de primele doua versuri din strofa a 
doua sunt construite în forma unei piramide în care atitudinea 
iubitului se schimbă pornind de la regret, agonie, neînțelegere 
fata de propriul gest, în primul vers, continuând cu o mascare 
umilă a recunoaşterii nevoii de persoana iubită în versul 
numărul doi, încheind strofa, în ultimele două versuri, cu o 
atitudine total nepăsătoare fata de lumea din jurul lui: “So 
today I don’t care about what people will say / Against me or 
this poem, proving they are untrue”. 

Prezentul este accentuat prin “today”, iar “world” nu îşi 
găseşte locul în acest prezent al eului liric. Nu se pot spune 
aceleaşi lucruri despre trecut, despre ieri, indiferența, cu care 
tratează părerea lumii de care nu-i pasă şi care îşi exterio- 
rizează piedicile, caracterizează doar prezentul. Folosind 
cuvântul “world”, Mihai Eminescu nu încearcă să restrângă 
teritoriul stigmatizarii, pentru a-l reduce la un spaţiu personal, 
ci îl extinde, acesta fiind universal. 

Sfidarea eului liric față de lume, ce marchează versurile 
cinci şi şase, subliniază încheierea piramidei poetice, în cadrul 
căreia s-au desprins atitudini diferite. “Oh, world, you”ll never 
make my hair stand on end... / Come, shred my children with 
your sharpened hooks” accentuează importanța unei măşti 
folosite pentru a arăta interesul poetului fata de lume. Dacă in 
primul vers, “Why am I turning now my steps again to you?”, 
a avut, poate, şi lumea o oarecare influenţă, iată că nepăsarea 
atinge pragul maxim începând cu versul trei şi ajungând la 
sfidare în versurile cinci şi şase. Prin folosirea cuvintelor în 
compoziţia “Oh, world, [...]” urmat de “you'll never make my 
hair stand on end...” se doreşte accentuarea nepăsării fata de 
lume. 

Cuvintele iubitei constituie singurele critici care cu 
adevărat contează: “It’s your words I value, sweet friend with 
fair looks, / It’s your views I cherish, fear and apprehend”. 
Cuvintele “value”, “cherish”, “fear”, “apprehend” exprima cel 
mai bine sensul adanc al acestor versuri, in context. 

Totuşi, eul liric întâlneşte şi durerea când recunoaşte că a 
căutat “des” moartea, ca pe un refugiu: “The latter have I 
searched for endlessly”, de care se loveşte “amorul” pentru 
fiinţa iubită: “Eternal foes seem love and death to be [...]”. 
Cuvântul “endlessly” folosit aici se potriveşte lirismului 
poeziei şi exprimă cel mai bine profunzimea şi importanţa, de 
cele mai multe ori dureroasă, a căutării. Această idee a căutării 
febrile a morţii este luată ca o călătorie, “But on this journey 
[...]”, în care, la un moment dat, apare fiinţa iubită, “you, my 
child, met me...”. Eul liric realizează importanţa acesteia prin 
faptul că îi schimbă cursul vieții: “You won my love, again 
[...]”, făcându-i o promisiune: “[...] my life’s for thee / 
Everything it brings forth and all its harmony / Are dutifully 
yours: this too, eternally”. 


Bibliografie 


Ioana Em. Petrescu, 1998, Eminescu şi mutatiile poeziei româneşti, 
Editura Viitorul Românesc, Bucureşti 

Constantin Ciopraga, 1990, Poezia lui Eminescu: arhetipuri şi 
metafore fundamentale, Editura Junimea, Iasi 

Gh. Bulgăr, 1971, Momentul Eminescu în evoluția limbii române 
literare, Editura Minerva, Bucureşti 


Lover and world in Why am I turning now... 


Abstract 


Earthly human love exerts an irresistible attraction that 
generates the question which begins the poem “Why am I turning 
now my steps again to you?”. Using the word “world” in the poetry, 
the lyrical ego is not trying to restrict territory stigma to reduce the 
regional, but allocates space which is universal. The lover’s words 
are the only critics that really matter: “It’s your words I value, sweet 
friend with fair looks, / It’s your views I cherish, fear and 
apprehend”. However, the lyrical ego meets the pain when he 
recognizes that he had sought death “endlessly”, as a refuge: “The 
latter I have searched for endlessly’, but this morbid tendency has 

been facing his “love” for the beloved, “Eternal foes seem love and 
death to be [...]”. The lyrical ego admits love’s importance, in that 
his beloved has changed his life: “You won my love, again [...]”, so 
he makes her a promise: “[...] my life’s for thee / Everything it 
brings forth and all its harmony / Are dutifully yours: this too, 
eternally.” 


Pierdut în suferinţă. Geniul pierdut în 
meditaţia romantică 

(Lost in Sufferance. The genius lost in 
romantic meditation) 


Ioana Raluca SABOU 


(sabou_ioa@yahoo.com) 


Pierdut in suferinta 


Pierdut in suferinta nimicniciei mele, 

Ca frunza de pe apa, ca fulgerul in haos, 
M-am inchinat ca magul la soare si la stele 
Să-ngăduie intrarea-mi în vecinicul repaos; 
Nimic să nu s-audă de umbra vieţii mele, 
Să trec ca o suflare, un sunet, o scânteie, 
Ca lacrima ce-o varsă zadarnic o femeie... 
Zadarnica mea minte de visuri e o schele. 


Căci ce-i poetu-n lume şi astăzi ce-i poetul? 
La glasu-i singuratec s-asculte cine vrea. 
Necunoscut strecoară prin lume cu încetul 

Şi nimene nu-ntreabă ce este sau era... 

O boabă e de spumă, un cret de val, un nume, 
Ce timid se cutează în veacul cel de fier. 

Mai bine niciodată el n-ar fi fost pe lume 
Şi-n loc să moară astăzi, mai bine murea ieri. 


(Mihai Eminescu) 

Lost in sufferance 


Lost in the sufferance of my meaningless living, 
Like a leaf lost on waters, like lightening in chaos, 
I’ve prayed to the Sun, to the stars, like a magus, 
My entrance to gain in the realm of eternal being; 
Nothing to be heard about the shadow of my life, 
To fade away as a breath, as a sound, as a sparkling 
As a tear that falls, shed in vain by a wife... 

My useless dreamy mind twists like a scaffolding. 


What is the poet in this world and what is he today? 

His voice be listened to by whoever may. 

Aloof, he slips into the world, unknown to thee, 

Nobody wonders what he is or what he used to be... 

A drop of foam, a curly wave he is, or, merely, a name, 
Which, though shy, dares ride on this iron time wave; 
This world has never been a place for him to stay, 

Why die today? He might as well have died the other day. 


(translated by Ioana Raluca Sabou) 


Titu Maiorescu spunea (intr-un articol din 1889) ca tanara 
generaţie din vremea sa se află sub influenţa lucrărilor poetice 
ale lui Mihai Eminescu. Credem că şi prezentul este un timp 
oportun pentru noi, deşi trăim într-un secol al vitezei, ca să 
afirmăm că merită să studiem în continuare opera acestei mari 
personalităţi româneşti. Mihai Eminescu este bine cunoscut 
pentru puterea sa de creaţie şi pentru maniera genială în care 
lucra. Aceste două mari calități au făcut ca poeziile sale să 
aibă o viaţă eternă. Poezia Pierdut în suferinţă este publicată 
abia într-o ediţie din anul 1958, dar este scrisă în jurul anului 
1876 şi conţine unele dintre temele preferate de autor: tema 
timpului, a naturii, a universului şi tema omului de geniu. În 
această poezie, tema timpului suferă unele mutații care subli- 
niază şi mai mult ideea de trecere, de efemeritate şi vulnera- 
bilitate. La Eminescu, timpul devine unul continuu, fără trecut 
şi fără viitor. 

Poezia Pierdut în suferinţă ne vorbeşte despre viaţa lipsită 
de scopuri, în care timpul se scurge ireversibil, nepăsător la 

dramele omenesti. Versurile din prima strofa “Lost in the 
sufferance of my meaningless living / Like a leaf on waters, 
like lightening in chaos” evidențiază faptul că omul de geniu 
se simte rătăcit în acel veac in care trăia. Aceste versuri cu 
care poezia debutează se aseamănă în semnificaţii cu versurile 
din poezia Melancolie, unde viaţa poetului este ilustrată de 
versul: „ca şi când n-ar fi viata-mi, ca şi când n-aş fi fost”. La 
fel ca în poezia Melancolie, unde „figura de stil primeşte 
valoare ontologică: comparativele sunt aici moduri de a aduce 
în ființă termenul secund al comparatiei, care conoteaza întot- 
deauna moartea, absenţa, pustiul...”!, aşa şi în poezia Pierdut 
în suferinţă versurile au conotaţii existenţiale. 

Omul este incapabil să schimbe ceva, să întoarcă timpul 
sau să facă un salt într-un veac prielnic intelectualilor. Inte- 
lectualul era respins şi neînțeles de societatea în care trăia 
Eminescu. Comparatia care apare în aceste versuri “Like a leaf 
on waters, like lightening in chaos” este folosită pentru a 
accentua ideea ca viata omului de geniu este de fapt o 
închisoare pentru el. În ciuda faptului că poetul trăia într-o 
lume mercantilă, unde totul era de cumpărat sau de vândut, 
Mihai Eminescu trăia condus de o vocaţie mult mai înaltă 
decât acele lucruri, iar acest stil de viaţă a fost tragic pentru 
poetul dedicat unei astfel de cauze nobile. 

Versul “I’ve prayed to the Sun, to the stars, like a magus” 
ne aminteşte faptul că în poeziile lui Eminescu natura şi 
cosmosul ocupă un loc important în universul liric al creaţiei 
sale. Deseori natura apare ca un confident la o poveste de 
iubire, dar aici ea înseamnă întreg universul cu măreţia sa. 
Substantivele “sun”, “stars”, “waters”, “waves” formează, de 
fapt, o imagine de ansamblu a cuvântului “world”. Poetul sau 
bardul” (în traducerea engleză) nu se închină la ele ca la nişte 


! Ton Pop, Dicţionar analitic de opere literare româneşti, Editura Casa 
Cărţii de Ştiinţă, Cluj-Napoca, 2007, p. 569. 

> Poet şi cântăreţ din ţările celtice (Gallia, Irlanda, Cornwall, Tara 
Galilor, Scoţia). Prezenţa barzilor este atestată încă din sec. 2 î. Hr. Ei alcătu- 
iau, alături de preoții celților, druizii, pătura intelectualilor. Compuneau cântece 
de laudă sau satirice pe care le cântau la petreceri, întruniri sau în cerc restrâns. 
Se acompaniau la cruth. În calitatea lor de critici ai acţiunilor publice şi private, 

zeitäti, ci ca la unele lucruri la care el aspiră. Îndată apare prin 
acest “world” aspiratia cätre absolut a poetului, a omului de 
geniu. Lumea noasträ reprezintä doar o parte micä din întreg 
universul, iar omul de geniu stie acest lucru, dar doreste sä 
cunoascä tot mai mult. 

Tot în prima strofä apare versul “My entrance to be 
gained in the realm of eternal being”, unde “eternal being” 
semnifică de fapt ,,vesnicul repaos”, o metaforă pentru moarte. 
Însă moartea pentru Mihai Eminescu nu reprezintă sfârşitul 
tragic, ci o altă dimensiune mult mai bună, un loc unde poetul 
poate evada. Luceafărul lui Eminescu spunea „din repaos 
m-am născut / mi-e sete de repaos”, aceste versuri având exact 
acelaşi înţeles cu metafora „eternal being”. Eul liric îşi de- 
plânge condiţia de geniu într-o lume unde persoana şi creația 
sa rămân neintelese şi preferă moartea în schimbul unei exis- 
tente în anonimat. 

Cuvinte ca “shadow”, “breath”, “sound” şi “sparkling” 
subliniază ideea că existenţa poetului este una trecătoare, care 
nu lasă foarte multe indicii, ci doar unele fără de importanţă 
care nu atrag atenţia oamenilor într-un mod aparte. În poezia 
Mortua est poetul spunea că ,,moartea-i un secol cu sori înflo- 
rit, / Cand viata-i un basmu pustiu şi urât”, aşa apare meditaţia 
romantică asupra vieții şi a morţii şi în poezia Pierdut in 
suferinţă, atrăgându-se atenţia asupra faptului că moartea face 
parte din viaţă, viaţa fiind doar o mască ce o purtăm cu noi, 
însă moartea pare singura metodă de a fugi din această lume 
indiferentă pentru poetul neînțeles. 

Opera poetului nu poate fi înțeleasă de omul comun, iar 
versul “my useless dreamy mind twists like a scafolding” 
întăreşte ideea că opera artistică şi poetică a omului de geniu 


exercitau o mare influenţă morală asupra comunităţii. Au fost alungaţi din 
Gallia de către romani. De-a lungul Evului Mediu, în insulele britanice (regiu- 
nile ocupate de celți), erau fie atasati curților princiare şi nobiliare, fie cântăreţi 
ambulanți. Repertoriul lor cuprindea, pe lângă ode şi satire, elegii, cântece de 
dragoste, proverbe şi balade (saga). Erau istorici şi genealogisti (si în această 
activitate activau pe lângă mănăstiri). Erau organizaţi în confrerii pe districte şi 
ţineau întruniri anuale (eisteddfod). Erau de asemenea cântăreți ai libertăților 
naţionale. 

este zadarnică. In a doua strofă întâlnim o întrebare retorică 
pusă cititorilor, “What is the poet in this world and what is he 
today?”, care vrea să accentueze starea deplorabilă a omului 
de geniu în faţa omului comun. Următoarele două versuri “His 
voice be listened to by whoever may. / Aloof, he slips into the 
world, unknown to thee” subliniază faptul că poetul rămâne un 
anonim, nimeni nu apreciază munca asiduă prin care creația sa 
devine artă. El este dezamăgit pentru că efortul creaţiei nu va 
fi răsplătit decât cu indiferenţă. 

În versurile următoare reapar acele lucruri efemere cu 

care poetul şi opera sa sunt comparati “a drop of foam”, “a 
curly wave”, “a name”. În ciuda acestui fapt, poetul îndrăz- 
neşte să-şi trăiască viaţa în acest “iron time wave”, acest „veac 
de fier”, într-o lume (transpusă prin substantivul “world”) în 
care nu există loc pentru poet. Versul care arată acest lucru 
““This world has never been a place for him to stay” dovedeşte 
încă o dată că poetul este un inadaptat, născut în secolul 
nepotrivit. De aici porneşte această meditaţie romantică asupra 
vieții şi a morţii, asupra omului de geniu care, iată, este un ge- 
niu pustiu. Lupta continuă cu lumea şi cu propriile dezamăgiri, 
din versul “Why die today? He might as well have died the 
other day”, subliniază o dată în plus ideea de om neîmplinit, 
de geniu pustiu şi trist. 

Popescu, Corneliu, Poeziile lui Mihai Eminescu, Editura Cartea 
Româneascä, Bucuresti, 1989 


Abstract 


“The younger generation in Romania today is under the 
influence of the poetic works of Mihai Eminescu. It is, therefore, an 
opportune time for us to consider the individuality of a man who has 
become such a brilliant personification of the most recent wave in 
contemporary Romanian poetry.” (cf. Titu Maiorescu, 1889). Mihai 
Eminescu is well known for his power of creation and his genius, 
which gives eternal life to his poems. The poem “Lost in sufferance” 
resumes, all in all, the most well-known themes which are the 
author’s favorites, such as: the theme of time, the man of genius, the 
meditation on life and death, nature and the universe and its stars. 
The poet meditates on his misfit condition. In this world he is not 
welcome, he remains just a name scratched on a book cover. Just 
like for many other romantic poets, who had the belief that they were 
born in the wrong century, Death comes as a way out from this 
world. In this poem, that appeared in 1958° the theme of time shows 
a great deal of mutations and changes which emphasize the idea of 
passing without the possibility to change something. The life of a 
human being is ephemeral and vulnerable. “Despised in a mercantile 
world, in which everything is dedicated to buying and selling, the 
poet is ruled by the demands of a higher vocation and for him a 
tragic destiny on the earthly level is awaiting.” 


> Prima versiune a poemului apare în momentul când Mihai Eminescu a 
fost in Berlin si apartine ca perioadä de creatie anului 1876. Pierdut in 
suferinţă este un poem care are o semnificaţie similară în atmosferă şi tema cu 
un alt poem, Icoană si privaz. 

Matei Călinescu, Titanul şi geniul în poezia lui Mihai Eminescu: 
semnificații şi direcţii ale etosului eminescian, Editura pentru Literatură, 
Bucureşti, 1964, p. 121. 

